
Grădina Palatului Regal era, pe atunci, mult mai 
întinsă ca astăzi. O latură a ei se mărginea cu casele 
din strada Richelieu și cealaltă cu cele din strada 
Bons-Enfants. În fund, unde se află Rotonda, ajun- 
gea pînă în strada Neuve-des-Petits-Camps. Abia 
mai tîrziu, sub domnia lui Ludovic al XVI-lea, du- 
cele Ludovic-Filip-losif de Orléans a clădit galeriile 
acelea de piatră care pot fi admirate și astăzi, ca 
să despartă grădina de tot ce o înconjura și s-o în- 
frumuseţeze. 

Pe vremea cînd se petrec întîmplările acestea, lungi 
și înalte metereze de frunzișuri, tăiate, toate, în 
formă de portice italieneșşti, înconjurau întinsa gră- 
dină plină de bolți de verdeață, de desișuri de copaci 
şi de pajiști cu flori. Minunata alee de castani de 
India, plantată de cardinalul Richelieu, era, pe atunci, 
în plină splendoare. Două alte largi alei de ulmi 
tunşi rotund, cu coroanele ca niște mingi, străbăteau 
grădina de-a latul ei. În mijloc, se afla un bazin în 
formă de semilună, cu un havuz din care apele 
ţişneau necontenit. La dreapta și la stînga, mergînd 
spre palat, întilneai răscrucea de alei a lui Mercur 
şi pe aceea a Dianei, înconjurate de boschete. De 
cealaltă parte a bazinului, între cele două mari pa- 
jiști se aflau tei, plantați în formă de romb, în așa 
fel ca să dea iluzia unei păduri de nepătruns. Aripa 
dinspre răsărit a palatului, mai falnică decît cea 

dinspre apus unde avea să fie construit, mai apoi, 
Teatrul Francez, pe locul vestitei.galerii a lui Man- 
sard, se termina -cu un fronton cu cinci ferestre, ce 
dădeau pe grădină, spre răscrucea de alei a Dianei. 
Aici se afla cabinetul de lucru al Regentului. Teatrul 
cel Mare, cuprins. în palat și care suferise prea 
puţine modificări de cînd fusese construit din ordi- 
nul cardinalului, era folosit pentru spectacolele de 
operă. Palatul propriu-zis, adică corpul principal de 
clădire, din fund, cuprindea, în afară de marile sa- 
loane de primire, apartamentele ducesei Elisabeta- 
Charlota de Bavaria, principesă Palatină, mama 
ducelui de Orleans, a doua soţie a fratelui răposatu- 
lui rege Ludovic al XIV-lea, apartamentele ducesei 
de Orleans, soţia regentului Filip de Orleans, şi pe 
acelea ale ducelui de Chartres. Cu excepţia ducesei 
de Berri şi a stareţei de Chelles, prinţesele locuiau 
în aripa dinspre apus, care se învecina cu strada 
Richelieu. Opera, situată de cealaltă parte a gră- 
dinii, spre răsărit, ocupa o parte din actuala Curte 
a Havuzurilor și din terenul pe care s-a construit 
apoi strada Valois. Spatele operei dădea spre strada 
Bons-Enfants. Un soi de gang, denumit Curtea 
Zimbetelor, despărțea intrarea personală a aripei 
locuită de aceste doamne de apartamentele Regen- 
tului. Le era îngăduit să se folosească şi de grădina 
palatului. Această grădină nu era deschisă publicu- 
lui, ca astăzi. Dar nu era prea greu de pătruns în 
ea. De altfel, mai toate casele de pe străzile măr- 
ginaşe : Bons-Enfants, Richelieu și Neuve-des-Petits- 
Champs aveau balcoane și terase, ieşiri discrete sau 
chiar cu largi trepte care dădeau în grădină. Locui- 
torii acelor case se credeau atît de îndreptăţiți să 
se bucure de ea, încît, mai tirziu, aveau să-l dea în 
judecată pe Ludovic-Filip-losif de Orleans, cînd 


a poruncit ca Palatul Regal să fie înconjurat și în- 
chis cu binecunoscutele galerii. 

Toţi scriitorii acelor vremuri recunosc, însuflețiți 
de acelaşi entuziasm, că grădina palatului era un 
loc de adevărată desfătare. 

În noaptea aceea, totul părea vrăjit. Lipsit “de 
tragere de inimă pentru asemenea fasturi şi pre- 
ferînd petrecerile intime, de data aceasta Regentul 
îşi ieşise din obicei și hotărîse ca totul să fie plin 
de măreție. Se spunea, de altfel pe bună dreptate, 
că bunul domn Law îi pusese la dispoziţie sumele 
necesare. Cum nu-l costa nimic, ducele ţinuse să 
dea serbării cea mai mare strălucire. Nu vom mai 
descrie saloanele palatului, împodobite cu acest pri- 
lej cu o bogăţie nemaipomenită. Serbarea trebuia 
să aibă loc mai ales în grădină, deşi vara era pe 
sfirşite. Grădina era toată căptușită cu draperii şi 
acoperită, și astfel amenajată ca să înfăţişeze o 
tabără de coloniști din Luisiana, pe țărmurile flu- 
viului Mississippi, fluviul de aur. Toate serele din 
Paris își dăduseră tributul ca să alcătuiască desișuri 
de plante exotice : pretutindeni nu zăreai decît flori 
tropicale şi fructe din raiul pămîntesc. Puzderia de 
lampioane aninate în copaci sau pe coloane erau 
indiene, cel puţin aşa se zicea, numai că păreau 
cam prea frumoase, ca și corturile presărate pe 
pajişti. 

Dacă te învoiai cu stilul fantezist al corturilor, 
fireşte că restul ţi se părea de un rococo încîntător. 
Erau înfățișate depărtări închipuite, păduri pictate 
pe pînze, fioroase stînci de carton, cascade atît de 
spumoase, că ai fi jurat -că s-au pus în apa lor fulgi 
de săpun. În bazinul central, se: ridicase o statuie 
alegorică, întruchipînd fluviul Mississippi, dar care 
cam avea trăsăturile bunului domn Law. Alegorica 


întruchipare ţinea în braţe o urnă din care curgea 
apa. În. spatele statuii, tot în bazin, fusese aşezat 
un soi de instalaţie înfăţișînd drumurile construite 
de castori în apele rîurilor Americii de Nord. Dom- 
nul de Buffon nu scrisese încă istoria acestor in- 
teresante animale ingenioase şi metodice. Am men- 
ționat şi reproducerea acestui drum al castorilor, 
fiindcă el spune totul şi ne scutește de orice altă 
descriere mai amănunţită. 

Sub un cort indian de catifea roşu-aprins, îm- 
podobit cu ciucuri de aur, sub care șefii de triburi 
de pe malurile marelui fluviu ar fi fost încântați 
să-şi poată fuma în tihnă pipa păcii, se aşezaseră 
mai multe mese. Cortul se afla în apropierea răs- 
crucii de alei a Dianei, chiar sub ferestrele camerei 
de lucru a Regentului. O numeroasă societate se 
adunase în el. K 

În jurul unei mese de marmură acoperită cu o 
țesătură fină de rafie, se pornise o înfrigurată par- 
tidă de cărți. La această masă-i puteai recunoaşte 
pe Chaverny, Choisy, Navailles, Gironne, Nocé, 
Taranne, Albret și pe alți cîțiva. Domnul de` Pey- 
Tolles se afla de asemenea printre ei și cîştiga mereu, 
potrivit unui obicei al lui îndeobşte cunoscut. De 
aceea toți aveau ochii pe mîinile lui. De altfel, în 
timpul regenței, înşelătoria la joc nu era socotită 
un păcat. 

Printre exclamaţiile, rîsetele şi glumele care se 
încrucişau, glasul lui Oriol răsună din nou: 

— Aţi aflat noutatea — întrebă el — marea 
noutate ? 

— Nu; care-i această mare noutate? 

— Chiar de-aţi face o mie de presupuneri, tot 
nu o veți ghici. Alteța sa prințesa de Gonzague, 
nemîngiîiată văduvă a lui Nevers... 

Auzind numele prinţesei de Gonzague, toţi genti- 
lomii mai în vîrstă îşi aţintiră auzul. , 

— Ei da — reluă Oriol — prinţesa de Gonzague 
a venit la bal. 

_ Toți protestară : lucrul nu era de crezut. 

"— Am zărit-o — continuă micul traficant — am 
zărit-o cum mă vedeţi și cum vă văd ; şedea alături 
de prinţesa Palatină. Dar am văzut ceva şi mai de 
necrezut. 

— Ce anume? întrebară toți ceilalţi. 

„Oriol nu-și mai încăpea în piele. Rămăsese cu 
cornetul de zaruri în mînă. 

— Am văzut — reluă el — şi să ştiţi că nu a 
fost o vedenie, aveam mintea cît se poate de limpede, 
am văzut pe domnul de Gonzague întorcîndu-se de 
la ușa Regentului fără să fie primit. 

Se făcu tăcere. Ştirea privea petoţi cei de faţă. 
Fiindcă toţi cîţi se aflau acolo, în jurul mesei de 
joc, așteptau să se pricopsească datorită trecerii lui 
Gonzague. 

— Ce vi se pare de mirare? exclamă Peyrolles. 
Treburile statului... i 

— La ora aceasta, alteța sa regală nu se ocupă 
de treburile statului. 

— Totuşi, dacă vreun ambasador... 

— Alteța sa regală nu se află cu nici un am- 
basador. 

Oriol dădea aceste răspunsuri răspicat şi cate- 
goric. Curiozitatea tuturor sporea. i 

— Dar cine oare se afla la alteţa sa regală ? 
© —— Tocmai asta ne întrebam, și noi: — răspunse 
micul traficant — chiar și domnul de Gonzague, 
extrem de indispus, de altfel, încerca să afle. 


— Şi ce îi răspundeau lacheii ? întrebă Navailles. 

— Mare taină, domnilor, mare taină! Alteța sa 
pare abătut de cînd a primit un mesaj tainic din 
Spania. A poruncit astăzi să fie introdus pe uşa 
secretă care dă în Curtea. Havuzurilor un personaj 
pe care nici unul din lacheii care-l slujesc zilnic 
pe Regent nu l-a văzut. Nici unul, afară de Blon- 
deau, care pretinde că ar fi întrezărit într-un mic 
salon de aşteptare un omuleţ îmbrăcat în negru din 
cap pînă-n picioare, un cocoşat. 

— Un 'cocoşat! repetară cei din jur. Dar ce-i 
asta, a început să plouă cu cocoşaţi? 

— Alteța sa regală s-a închis cu el în camera de 
lucru. Nici chiar Lafare şi Brissac n-au fost primiţi. 

Urmă o tăcere. Prin deschizătura cortului se 
puteau zări ferestrele luminate de la camera de 
lucru a alteţei sale. Oriol se uită într-acolo, la 
întîmplare. 

— Priviţi! Priviţi! strigă el arătînd cu mîna: 
Mai sînt şi acuma împreună. F 

Toate privirile se întoarseră dintr-o dată către 
ferestrele arătate. Pe perdelele albe se desena silueta 
lui Filip de Orléans, care se plimba prin cameră. 
O altă umbră, mai nedesluşită, aflată mai departe 
de lumină, părea să-l urmeze. Totul ținu doar o 
clipă : cele două umbre trecură de cadrul ferestrei. 
Cînd se reîntoarseră, locurile se schimbaseră. Si- 
lueta Regentului era acum mai nedeslușită, în timp 
ce aceea a tainicului vizitator se contura limpede 
pe perdea ; -o arătare, mai bine zis, o stîrpitură: o 
cogeamite cocoașă pe un trup mărunţel și nişte braţe 
lungi care gesticulau pline de însufleţire. 

Capitolul II 


CONVORBIRE 
PARTICULARĂ 


Camera de lucru a Regentului avea patru fe- 
restre, dintre care două dădeau spre Curtea Havuzu- 
rilor. Prin trei intrări se putea pătrunde în ea: 
una, cunoscută de toată lumea, era cea de la anti- 
camera cea mare ; celelalte două erau secrete. Una 
din aceste două uși comunica cu o alta ce dădea 
în Curtea Zîmbetelor ; prin cea de-a doua, ajungeai 
în Curtea Havuzurilor, de pe acum mărginită, în 
parte, de casa financiarului Marot de Fontbonne 
şi de pavilionul Reault. Intrarea de jos din Curtea 
Zîmbetelor avea drept portăreasă o bătrînică tare 
cumsecade ; cea din Curtea Havuzurilor era păzită 
de Le Breant, fost grăjdar al fratelui răposatului 
rege "Ludovic al XIV-lea. 

Slujbele acestea erau foarte bune. 

Le Bréant se număra printre îngrijitorii grădinii, 
în care avea un soi de gheretă, în dosul răscrucii 
Dianei. 

Regentul era trecut de patruzeci şi cinci de ani. 
Din pricina oboselii care îi învăluia trăsăturile, i 
s-ar fi putut da chiar şi mai mult. Era totuși un 
bărbat frumos ; chipul îi era plin de nobleţe şi de 
farmec ; ochii, de o blindeţe aproape feminină, tră- 
dau o bunătate împinsă pînă la slăbiciune. Bustul 
i se încovoia uşor cînd nu se afla în public. Buzele 
și mai ales obrajii aveau moliciunea şi veștejirea 
ce par a fi o moştenire în familia de Orleans. 

Cocoşatul întilni în pragul uşii camerei de lucru 
un singur lacheu, care îl introdusese. 

— Dumneata mi-ai scris din Spania? îl întrebă 
Regentul, măsurîndu-l cu privirea. 

— Nu, monseniore — răspunse cocoşatul, res- 
pectvos. 

— Din Bruxelles ? 

— Nici din Bruxelles. 

— Din Paris? 

— Nici din Paris. 

Regentul îi mai aruncă o privire. 

— M-ar fi mirat să fii dumneata Lagardere — 


şopti el. 
Cocoşatul se înclină zimbind. 
— Domnule — adăugă Regentul cu blîndeţe şi 


gravitate — nu m-am gîndit să fac aluzie la ceea ce 
ai putea crede. Eu personal nu l-am văzut nici- 
odată pe acest Lagardere. 

— Monseniore — reluă cocoşatul cu acelaşi 
zimbet — cavalerului acestuia i se spunea „frumosul 
Lagardère“ pe vremea cînd era în regimentul de 
gardă al slăvitului unchi al alteţei voastre. Eu nu 
aş fi putut fi niciodată nici frumos, nici ofiţer în 
cavaleria de gardă. 

Ducelui de Orleans nu-i făcea plăcere să stăruie 
asupra acestui subiect. 

— Cum te cheamă? întrebă el. 

— Acasă, monseniore, mi se spune meşterul Lu- 
dovic. Afară, oamenii alcătuiți ca mine nu poartă 
alt nume decît porecla care li se dă. 

— Unde locuieşti ? 

— Foarte departe. 

— Te fereşti să-mi spui unde locuieșşti ? 

— Da,: monseniore. 

Filip de Orleans ridică asupra lui o privire aspră 


şi şopti: 

. — Am o poliție care trece drept foarte iscusită ; 
pot lesne să aflu... 
„— Fiindcă alteța voastră regală pare să ţină 


neapărat s-o ştie — îl întrerupse cocoşatul — nu 
am să mai preget. Locuiesc în palatul prințului de 
Gonzague. 

¿~— În palatul lui Gonzague! repetă mirat Re- 
gentul. 


Cocoşatul se înclină şi adăugă rece: 

— Chiriile care se plătesc în palat sînt într-ade- 
văr foarte mari. 

Regentul rămase pe gînduri. 

___— E mult, foarte de mult — spuse el — cînd am 
auzit vorbindu-se întîia oară despre Lagardère. Pe 
vremuri, se pare că a fost un spadasin cam ne- 
obrăzat. 

— De atunci a făcut tot ce i-a stat în putere ca 
să-şi răscumpere ștrengăriile. 

— Ce te leagă de el? 

— Nimic. 

— De ce n-a venit chiar el? 

— Pentru că mă avea pe mine la îndemiînă. 

— Dacă aş vrea să-l văd, unde l-aş_ putea găsi? 

— Monseniore, la această întrebare nu pot să 
răspund. 

— Totuși... 

— Aveţi o poliție care trece drept iscusită, în- 
cercaţi. ` 

— O sfidare? 

— O amenințare, monseniore. Peste un ceas, 
Henry de Lagardère se poate pune la adăpost de 
urmărirea alteței voastre şi demersul pe care l-a 
făcut, ca să fie cu cugetul împăcat, nu-l va repeta 
niciodată. 


15 


— Aşadar, demersul a fost făcut călcîndu-și pe 
inimă ? întrebă Filip de Orleans. 

— Intocmai, cum bine aţi spus! 

— De ce? 

— Fiindcă întreaga fericire a vieţii lui s-a în- 
tîmplat să fie miza unei partide care s-ar fi putut 
să nu fie jucată niciodată. 

— Şi cine l-a silit să joace această partidă ? 

— Un jurămînt. 

— Făcut cui? 

— Unui om în pragul morţii. 

— Şi cine era acel om? 

— O ştiţi prea bine, monseniore : Filip de Lorena, 
duce de Nevers. 

Regentul își plecă fruntea. 

— Douăzeci de ani au trecut de atunci — şopti 
el cu glasul într-adevăr schimbat — totuşi nu am 
uitat nimic! Nimic! L-am iubit mult pe bietul meu 
Filip ; şi el mă iubea. De cînd mi l-au ucis, nu ştiu 
dacă am mai strîns mîna vreunui prieten aşa de 
sincer. 

Cocoșatul îl privea cu nesaţ. O emoție puternică 
i se întipărise pe faţă. O clipă, deschise gura să 
vorbească ; dar se abţinu printr-o sforţare violentă. 
Chipul lui deveni din nou de nepătruns. Filip de 
Orleans ridică fruntea şi spuse domol: 

— Eram rudă apropiată cu ducele de Nevers. 
Sora mea s-a căsătorit cu vărul lui, ducele de Lorena. 
Ca prinţ şi ca membru al familiei, sînt dator s-o 
ocrotesc pe văduva lui care, de 'altfel, este soţia 
unuia dintre cei mai dragi prieteni ai mei. Dacă 
fiica lui trăieşte, voi avea grijă să intre în toate 
drepturile ei şi să fie o moştenitoare bogată; dacă 
o, va dori, se va putea căsători cu orice prinţ. Cît 
despre uciderea sărmanului meu Filip, se spune des- 

pre mine că nu aş avea decit o singură virtute: 
uitarea jignirii. Este adevărat : gîndul răzbunării în- 
colțeşte și piere în mine în aceeaşi clipă. Dar şi 
eu am făcut un jurămînt cînd mi s-a spus: „Filip 
a murit!“ În clipa de față eu conduc statul;. pe- 
depsirea ucigașului lui Nevers nu ar mai fi o răz- 
bunare, ci un act de justiţie. 

Cocoşatul se înclină în tăcere. Filip de Orléans 
continuă : 

— Mai sînt o sumedenie de lucruri pe care aș 
dori să le aflu. De ce oare acest Lagardere a în- 
tîrziat atît de mult să mi se adreseze? 

— Pentru că își spusese: „În ziua cînd voi în- 
ceta să-i mai fiu tutore, vreau ca domnişoara de 
Nevers să fie o femeie în toată puterea cuvîntului 
şi să-și poată deosebi prietenii de dușmani“. 

— Are dovezi despre tot ceea ce afirmă ? 

— Are; afară de una singură. 

— Şi anume? 

— Dovada care trebuie să demaște pe ucigaș. 

— Cunoaște deci pe ucigaș? 

— Este aproape sigur că-l cunoaşte și are un semn 
cu care poate să-și verifice bănuielile. 

— Un semn nu poate folosi drept dovadă. 

— Alteța voastră va putea judeca singură. Cît 
privește naşterea și identitatea fetei, totul este în 
regulă. 

Regentul stătea pe gînduri. 

— Ce jurămiînt făcuse acest Lagardère ? întrebă 
el după o tăcere. 

— Făgăduise să slujească drept tată copilei — 
răspunse cocoşatul. 

— Prin urmare, se afla de faţă în clipa uciderii ? 

— Era de față. În timp ce își dădea sufletul, 
Nevers i-a încredinţat tutela fiicei sale. 

— Acest Lagardère a tras oare spada ca să-l 
apere pe Nevers? 

— A făcut ce i-a stat în putinţă. După uciderea 
ducelui a luat cu el copila, deși lupta singur împo- 
triva a douăzeci. 

— Ştiu că nu este pe lume o spadă mai de temut 
ca a lui — murmură Regentul — dar în răspunsurile 
dumitale sînt unele lucruri neclare. Dacă acest La- 
gardere a fost de faţă la bătălie, de ce spui că ar 
bănui doar cine este ucigaşul? 

— Noaptea era foarte întunecoasă. Ucigaşul era 
mascat și a lovit pe la spate. 

— Deci chiar stăpînul în persoană a lovit? 

— Chiar stăpiînul. Şi Nevers a căzut sub lovi- 
tură strigind: „Frate, ţine minte și răzbună-mă !“ 

— Şi acest stăpîn — urmă Regentul, cu o vădită 


şovăială — nu era oare marchizul de Caylus- 
Tarrides ? 

— Domnul marchiz de Caylus-Tarrides a murit 
de mult — răspunse cocoșatul — ucigașul trăiește. 


Alteța voastră regală să facă doar un semn, și La- 
gardere i-l va arăta în noaptea aceasta. 

— Aşadar — replică Regentul — Lagardere este 
la Paris? 

KCocoșatul își muşcă buza. 

— Dacă este la Paris — adăugă Regentul — se 
află în mina mea! 

Luă un clopoțel și-l scutură, apoi spuse lacheu- 
lui care intrase: 

— Să vină numaidecît domnul de Machault ! 

Domnul de Machault era şeful poliţiei. Cocoşatul 
părea că se liniştise. 

— Monseniore — zise el scoțindu-și ceasul — în 
timp ce eu vorbesc, domnul de Lagardère mă aş- 
teaptă în afara Parisului, pe o şosea pe care n-am 


să v-o numesc chiar dacă m-aţi supune la tortură. 
În curînd orologiile ver bate ceasul unsprezece din 
noapte. Dacă domnul de Lagardère nu primeşte de 
la mine nici un răspuns înainte de ora unsprezece 
şi jumătate, calul său va porni în goană spre fron- 
tieră. Are cai gata pregătiţi la toate popasurile şi 
şeful poliţiei alteţei sale nu va mai avea nici o 
putere să-l ajungă. 

— Vei rămîne dumneata zălog ? strigă Regentul. 

— Ah — zise cocoşatul, și începu iar să zîmbească 
— dacă -vă face plăcere să mă arestaţi, puteţi s-o 
faceţi oricind : sînt doar în puterea alteţei voastre! 

Îşi încrucişă braţele pe piept. Şeful poliţiei toc- 
mai intra. 

— Machault — îi spuse Regeniul — aşteaptă, te 
rog, în salonul de alături. 

Machault se uită curios la cocoşat și se îndreptă 
spre ușă. În timp ce trecea pragul, Regentul adăugă : 

— Şi trimite-mi, te rog, un permis de liberă tre- 
cere, cu pecete în regulă, contrasenanat în alb. 

Înainte de a ieși, domnul Machault mai aruncă o 
privire cocoșatului prin lorneta sa. Regentul reluă : 

— Acest cavaler de Lagardère tratează cu mine 
de la egal la egal. Îmi trimite ambasadori, ba mai 
mult, în ultimul său mesaj îmi dictează textul per- 
misului de liberă trecere pe care îl cere. Fără în- 
doială, trebuie să fie vreun interes la mijloc. Cava- 
lerul Lagardère va cere, desigur, o răsplată. 

— Alteța voastră regală se inşală — răspunse 
cocoșatul. Domnul de Lagardère nu va pretinde 
nimic. Nici chiar Regentului nu i-ar sta în putere 
să-l răsplătească pe cavalerul Lagardere. 

— Drace ! exclamă ducele — va trebui deci să-l 
vedem pe acest misterios şi romanţios personaj E 
în stare să aibă un succes nebun la. curte şi să re- 

aducă moda pierdută a cavalerilor rătăcitori. Cît 
timp va trebui să-l aşteptăm? 

— Două ceasuri. 

— Cu atît mai bine! Va servi de intermezzo în- 
tre baletul indian şi cina sălbaticilor. Iată un nu- 
măr senzaţional care lipsea din program. 

Lacheul intră. Aducea permisul contrasemnat de 
către ministrul Le Blanc şi domnul de Machault. 
Regentul completă personal locurile rămase în alb 
şi semnă. 

— Domnul de Lagardere — spuse el în timp ce 
scria — nu a săvirșit greşeli din acelea care nu se 
pot ierta. Răposatul rege era aspru în privința duie- 
lurilor; avea dreptate. Moravurile însă s-au mai 
schimbat, slavă Domnului. În ultima vreme săbiile 
sar mai greu din teacă. Graţierea domnului de La- 
gardere va fi înregistrată mîine și iată permisul. 

“Cocoșatul întinse mîna. Dar Regentul nu-i dădu 
încă hîrtia. P 

— Vei înştiința pe domnul de Lagardère că orice 
violență din partea lui va anula efectul acestui 
document. 

— Vremea violențelor s-a dus! rosti cocoșatul pe 
un ton oarecum solemn. 

— Ce vrei să spui? 

— Vreau să spun că acum două zile, cavalerul 
de Lagardère nu ar fi putut primi această clauză. 

— De ce? întrebă ducele de Orlèans cu bănuială, 
ridicînd fruntea. 

— Pentru că jurămîntul lui nu i-ar fi îngăduit-o. 

— Aşadar, mai jurase şi altceva decît să slujească 
drept tată copilului ? 

— Da: să-l răzbune pe Nevers... 

Cocoşatul se întrerupse brusc. 

— Sfîrşeşte, domnule ! îi porunci Regentul. 

— În clipa în care scăpase copila din mîinile lor 
— continuă încet cocoşatul — Lagardere a strigat 
ucigaşilor : „Veţi pieri toți de mîna mea!“ Mai 
rămăseseră în picioare, pe teren, nouă: cavalerul 
recunoscuse pe șapte dintre ei; aceștia au şi murit. 

— De mîna lui? întrebă Regentul îngălbenind: 

Cocoşatul se înclină cu sînge rece, în semn.de 
încuviinţare. 

— Şi ceilalți doi? 

Cocoșatul șovăi. 

— Sînt. unele capete, monseniore, pe care con- 
ducătorii de state nu vor să le vadă căzînd pe eșa- 
fod — spuse el în cele din urmă, privindu-l pe prinț 
drept în faţă. Zarva pe care o fac aceste capete 
căzînd poate clătina tronul. Domnul de Lagardere 
o va lăsa pe alteța voastră regală să aleagă. El 
m-a însărcinat să vă spun: „Al optulea ucigaș este 
un servitor, domnul: de Lagardère nici nu-l pune 
la socoteală ; al nouălea este însă stăpînul și trebuie 
ta omul acesta să moară. Dacă alteța voastră regală 
nu voiește să facă apel la călău, să se dea o sabie 
acelui om şi restul îl privește pe domnul de La- 


gardere. 
Regentul întinse a doua oară pergamentul. 
— Cauza este dreaptă — murmură el — fac 


aceasta în amintirea sărmanului meu Filip. Dacă 
domnul de Lagardere are nevoie de ajutor... 

— Monseniore, domnul de Lagardère nu cere de- 
cît un singur lucru alteţei voastre regale. 

— Ce lucru? 

— Discreţie. Un cuvînt nesocotit poate să com- 
promită totul. 

— Voi fi mut. 

Cocoșatul se înclină adînc, puse în buzunar per- 
gamentul împăturit şi se îndreptă spre uşă. 

— Prin urmare, peste două ceasuri? zise Re- 
gentul. i 

— Peste două ceasuri. 

Apoi cocoșatul ieşi. ` 

— Ai izbutit să obţii ceea ce îţi trebuie, omu- 
lețule ? întrebă pe cocoșat bătrinul portar Le Bréant, 
cînd îl văzu înapoi. 

Acesta îi mai strecură un ludovic de aur în mină. 

— Da — spuse el. Dar acum vreau să văd și eu 
petrecerea. 

— He-he! strigă Le Brâant. la te uită ce mîn- 
drețe de dansator! 

— Mai vreau ceva — adăugă cocoşatul — să-mi 
dai cheia de la ghereta ta din grădină. 

— Ce să faci cu ea, omuleţule? 

Cocoşatul îi strecură încă un dublon de aur în 
mină, 

— Ce năstrușnicii îți mai trec şi ţie prin minte, 
omuleţule ! exclamă Le Breant. Bine, iată și cheia 
gheretei. 

— Tot n-am terminat — rise şi cocoşatul. Vreau 
să duci în gheretă pachetul pe care ţi l-am în- 
credințat azi-dimineaţă. 

— Şi mai primesc un dublon pentru treaba asta ? 

— Vei primi chiar doi. 

— Bravo! A, ce om de treabă e omuleţul! Sînt 
sigur că e vorba de o întilnire de dragoste. 

— S-ar putea — zise cocoşatul zimbind. 

— Dac-aş fi femeie, te-aș iubi fără să mă uit 
la cocoaşă ; din pricina banilor tăi. Dar — se între- 
rupse Le Breant — îţi trebuie o invitaţie ca să intri 
în grădină. Cu soldaţii din gardă, care or să facă 
controlul, nu-i de glumă. 

— Am invitaţie — răspunse cocoșatul — să ai 
grijă numai să duci pachetul în gheretă. 

— Chiar acum îi duc, omulețule. Ca să ajungi 
în grădină, intră înapoi în gang şi ia-o la dreapta; 
vestibulul este luminat; cobori scările şi eşti în 
grădină. Petrecere frumoasă şi noroc! 


Capitolul III 


AMINTIRI 
i DESPRE CEI TREI 
FILIPI 


Omulețul în negru avea un binoclu cu care cer- 
ceta frumuseţile grădinii ca un adevărat cunoscă- 
tor. Saluta doamnele cu multă politeţe şi părea că 
zîmbeşte pe sub mustață, ca un adevărat cocoşat 
ce se afla. Pe faţă purta o mască de catifea neagră. 
Pe măsură ce înainta, jucătorii de cărţi de sub cor- 
tul indian îl priveau cu atenţie tot mai încordată, 
dar cel care-l privea cu cea mai mare luare-aminte 
era fără îndoială domnul de Peyrolles. 

— Ce naiba de pocitanie o mai fi și ăsta? strigă 
în cele din urmă Chaverny. Ei, dar s-ar zice că este... 
arătarea de adineauri, de după perdea. 

— Omul cu cușca! r 

— Esop al II-lea, zis Jonas. 

Peyrolles se gîndea: 

„Ce-o fi avînd să-i spună alteței sale regale? 
Niciodată caraghiosul ăsta nu mi-a inspirat încre- 
dere !“ i 

Cocoşatul se afla îndeajuns de aproape ca să fie 
auzit mormăind : 

— Încîntător ! Încîntător! Totul este într-adevăr 
încîntător. Numai alteţa sa regală putea să facă 
lucrurile cu atîta gust și pricepere. Mă bucur că 
am putut vedea şi eu toate aceste frumuseți. Mă 
bucur mult, foarte mult. 

Sub cort răsunară alte glasuri. Un alt grup luase 
loc în jurul mesei de la care jucătorii noștri se ri- 
dicau. Grupul era alcătuit numai de oameni mai 
în vîrstă şi purtînd cu toţii înalte tiluri. Unul din 
ei spuse: 

— Nu ştiu ce anume s-a întimplat, dar am văzut 
adineauri pe Bonnivet îndoind posturile de pază, 
din ordinul Regentului. 

— În Curtea Zîmbetelor — adăugă un altul — 
au fost aduse două companii din garda franceză +. 
— Şi nimeni nu se poate apropia de Regent. 

— Machault parcă stă pe jeratic. 

— Nici chiar domnul de Gonzague n-a putut afla 
nimic. 

— Ceva se va petrece aici — își dădu cu părerea 
Chaverny — am un fel de presimţire. 

— Întreabă-l pe vrăjitor! izbucni în ris Noce, 
arătîind pe  omuleţul în negru, care îl salută 
curtenitor. 

— Într-adevăr — zise cocoşatul — ceva se va 
petrece, dar ce? 

Își şterse cu grijă binoclul, apoi continuă : 

— Da, da, ceva se va petrece, ceva foarte ne- 
aşteptat. Ei, ei, ei ! urmă el cu glasul lui hiriîit şi pi- 
țigăiat, dar luînd un aer deosebit de tainic — vin 
dintr-un loc unde era cald, foarte cald şi m-a cam 


1 Cele mai multe regimente de gardă de la curtea Fran- 
tei erau pe vremea aceea alcătuite din mercenari elveţieni. 

cuprins frigul. Îngăduiţi-mi, domnilor, să intru şi 
eu sub cort, vă voi fi: recunoscător. 

— Şi despre ce este vorba, frumoasă mască? 
întrebă domnul de Rohan-Chabot cu vădită ne- 
răbdare. 

Cocoșatul rămase o clipă pe ginduri. Capul i se 
aplecă pe piept, apoi ridicîndu-l dintr-o dată, 
izbucni într-un hohot de rîs ascuţit: 

— Credeţi în strigoi? întrebă el. 

Un fior îi străbătu pe toţi, în ciuda valului stră- 
lucitor de lumini, în ciuda veseliei din grădină, în 
ciuda armoniilor molatice împrăștiate de orches- 
trele ascunse în boschete. 

— la să vedem — stărui cocoşatul — cine din- 
tre domniile voastre crede în strigoi? 

— Vrei sau nu să ne lămureşti, frumoasă mască ? 
rosti poruncitor domnul de Rohan-Chabot, ridicîn- 
du-se. 

În jurul omuleţului negru se făcuse cerc. 
Peyrolles se ascundea în spatele celorlalți, dar nu 
pierdea un cuvînt. 

— Domnule duce — răspunse cocoşatul — nici 
unul din noi nu este mai frumos decît celălalt ; deci 
să punem capăt complimentelor. Vreţi să știți despre 
ce este vorba ? Despre o întimplare de pe cealaltă 
lume. Mai bine zis, domnule duce, despre un mort 
care îşi dă la o parte lespedea de pe mormînt după 
douăzeci de ani. 

Se întrerupse ca să mormăie rinjind: 

— Dar își mai aduce oare cineva aminte, aici, 
la curte, de oamenii morţi acum douăzeci de ani.? 

— Ce vrea să spună? strigă Chaverny. 

— Nu mă adresez  domniei-voastre, domnule 
marchiz — replică omuleţul. În anul acela, tocmai 

vă născuserăţi ; sînteți deci prea tînăr; mă adresam 
celor cu păr cărunt. 

Schimbind dintr-o dată tonul, adăugă: 

— Era un senior mărinimos: un prinţ cu suflet 
mare, tînăr, curajos, bogat, fericit, foarte iubit; un 
chip de arhanghel şi un trup de erou legendar. Avea 
tot ceea ce Dumnezeu dăruiește răsfăţaţilor lui de 
pe această lume. 

— Lume în care cele mai frumoase lucruri au 
cea mai uriîtă soartă — îl întrerupse Chaverny. 

Omuleţul îi atinse umărul cu degetul și îi spuse 
încetișor : 

— Să vă aduceţi aminte, domnule marchiz, că 
uneori zicalele sînt mincinoase, şi că sînt unele pe- 
treceri ale căror zori nu le mai apuci. 

Chaverny se îngălbeni. Cocoșatul îl dădu la o 
parte cu mîna și veni mai aproape de masă. 

— Eu mă adresez celor care au păr cărunt — 
repetă el. Domniei-voastre, de pildă, domnule de 
la Hunaudaye, care aţi fi culcat acum în Flandra, 
cu şase picioare de pămint deasupra, dacă omul 
despre care vorbesc n-ar fi despicat ţeasta spanio- 
lului care vă ţinea sub genunchi. 

'Bătrînul baron rămase cu gura căscată și așa de 
adînc mișcat, încît îi pieri graiul. 

— Domniei-voastre, domnule de la Vauguyon, 
al cărui umăr cred că nu a uitat strașnica lovitură 
de spadă... 

— Nevers ! strigară douăzeci de glasuri deodată 
— Filip de Nevers! 

Cocoşatul se descoperi și rosti răspicat: 

— Filip de Loraine, duce de Nevers, ucis sub 
zidurile castelului  Caylus-Tarrides, la 24 noiem- 
brie 1697. 

— Ucis mişeleşte, pe la spate, după cît s-a spus 
— şopti domnul de la Vauguyon. 

— Atras într-o capcană — adăugă La Ferté. 

— Dacă nu mă înșel — spuse domnul de Rohan- 
Chabot — de acest omor a fost învinuit marchizul 
de Caylus-Tarrides, tatăl prinţesei de Gonzague. 

Dintre cei tineri se auzi, de asemenea, un glas: 

— Tatăl meu mi-a vorbit despre această întîm- 
plare în mai multe rînduri — spuse Navailles. 

— Tatăl meu era prieten cu răposatul duce de 
Nevers — adăugă Chaverny. 

Peyrolles auzise totul şi se făcuse mic. Cocoșatul 
reluă cu o voce adincă: 

— Ucis mişeleşte, pe la spate, într-o capcană, da, 
este adevărat, dar vinovatul nu se numea Caylus- 
Tarrides. 

— Dar cum se numea oare? întrebară toţi din 
toate părțile. 

Omuleţul nu avea însă chef să răspundă. Conti- 
nuă pe un ton de uşoară batjocură, prin care răz- 
bătea amărăciunea: 

— Întîmplarea a făcut vilvă, domnilor, chiar mare 
vilvă ! Timp de o săptămînă nu s-a vorbit decit de 
asta. Săptămîna următoare s-a vorbit ceva mai pu- 
țin. La sfîrşitul lunii, cei care mai rosteau numele 
lui Nevers păreau căzuţi din lună... 

— Alteța  saregală — întrerupse domnul de 
Rohan-Chabot — a făcut tot ce i-a stat în putinţă. 

— Da, da, fireşte. Alteța sa regală era unul din- 
tre cei trei Filipi. „Alteța sa regală voia să-l răz- 
bune pe cel mai bun prieten al său. Dar cum? 
Castelul acela al familiei Caylus se află la capătul 
lumii. Așa că noaptea de 24 noiembrie și-a păstrat 
taina. Bineînţeles, prinţul de Gonzague... dar — se 
întrerupse omuleţul în negru — nu se află cumva 

printre domniile-voastre un preacinstit slujitor al 
damnului de Gonzague, care se numeşte Peyrolles ? 

Oriol şi Noce se dădură la o parte ca să lase la 
vedere pe omul de încredere al domnului de Gon- 
zague, care nu părea să fie tocmai în apele sale. 

— Eram pe cale să spun — reluă cocoşatul — 
că domnul de Gonzague, care era și el unul dintre 
cei trei Filipi, trebuie să fi răscolit cerul și pămîn- 
tul ca să-și răzbune prietenul. Dar totul a fost de 
prisos. Nici o urmă, nici o dovadă! De voie, de 
nevoie, a trebuit să lase pe seama timpului, adică 
a lui Dumnezeu, grija de-a găsi pe vinovat. 

Peyrolles nu mai avea decît o singură dorinţă: 
să se furişeze ca să-l vestească pe Gonzague. 
Totuşi rămînea ca să afle pînă unde va merge 
cu îndrăzneala cocoșatul în trădarea sa. Văzînd 
cum se desprinde din negurile timpului amintirea 
nopţii de 24 noiembrie, Peyrolles încerca senzaţia 
unui om gituit. 

— Cînd sorocul s-a împlinit — reluă cocoşatul 
— şi întotdeauna se împlineşte, mai devreme sau 
mai tîrziu, un om, un crainic din mormint, o sta- 
fie iese din pămînt, fiindcă așa vrea Cel-de-sus. 
Acest om îndeplineşte, uneori fără voia lui, misi- 
unea fatală. Dacă e puternic, loveşte; dacă e 
plăpînd, dacă braţul lui este ca al meu şi nu poate 
purta greutatea spadei, se strecoară, umblă în- 
coace şi-ncolo, pînă ce gura lui umilă ajunge la 
înălțimea urechilor celor puternici şi, la ceasul 
sorocit, răzbunătorul înmărmurit aude răsunînd din 
înaltul norilor sau șoptindu-i-se încet numele uci- 
gaşului... 

O tăcere adincă și solemnă se lăsă. 

— Care e acest nume? îl întrebă domnul de 
Rohan-Chabot. 

— Îl cunoaştem şi noi? adăugară într-un glas 
Chaverny şi Navailles. 

Cocoșatul părea să se fi îndirjit auzindu-şi pro- 
priile cuvinte. Urmă, cu un glas tunător: 

— Dacă îl cunoaşteţi ? La ce-ar folosi ? Ce sînteţi 
domniile-voastre ? Ce puteţi oare? Rostit, numele 
ucigașului v-ar înspăimînta ca o lovitură de trăsnet. 
Dar acolo sus, pe prima treaptă a tronului, şade un 
om. Adineauri, vocea s-a pogorit din nou: „Alteță ! 
Ucigaşul este aici !“ Şi răzbunătorul s-a ridicat spu- 
nînd: „Pe Dumnezeu din ceruri! Dreptatea va fi 
făcută !“ 

Se petrecu atunci un lucru straniu: toţi cei de 
față, cei mai mari dintre seniori, cu titlurile cele 
mai înalte, începură să-și arunce unul altuia priviri 
bănuitoare. 

— lată pentru ce, domnilor — încheie cocoșatul 
cu glas însufleţit şi tăios — Regentul este îngrijorat 
în seara aceasta şi iată pentru ce paza palatului este 
întărită. 

Se înclătină şi voi să plece. 

— Spuneţi-ne numele! strigă Chaverny. 

— Faimosul nume ! stărui Oriol. 

— Nu vedeţi — încercă să spună Peyrolles — că 
neruşinatul măscărici şi-a bătut joc de domniile- 
voastre ? 

Cocoşatul se oprise în pragul cortului. Îşi puse 
binoclul la ochi şi îi cercetă pe rînd pe cei de faţă. 
Apoi se întoarse şi le spuse rizînd, cu rîsul lui 
pițigăiat ca un țipăt de gaiţă: 

— He-he! făcu el — iată că nu mai îndrăzniţi s 
vă apropiaţi unii de alţii! Fiecare crede că vecinul 
lui este ucigașul. Mişcătoare dovadă de stimă 
reciprocă ! 

Capitolul IV 
PERMISUL 


Intre titlu și semnături, pergamentul pecetluit cu 
sigiliul Franței cuprindea un permis de liberă tre- 
cere bine întocmit, acordat de guvern cavalerului 
Henri de Lagardere, fost ofiţer în garda de cavale- 
rie uşoară a răposatului rege. Această formulă, de 
curînd ` adoptată şi larg îngăduitoare, concepută 
anume pentru agenţii diplomatici” oficioşi, dădea 
cavalerului de Lagardere dreptul de a circula pe 
tot cuprinsul regatului, sub oblăduirea autorități- 
lor, şi chiar de-a părăsi nestingherit teritoriul 
francez, în orice moment şi orice s-ar întîmpla. 

„Orice s-ar întîmpla! repetă de mai multe ori 
cocoşatul.. Regentul poate să aibă toane, dar este 
un om cinstit şi îşi respectă cuvîntul. Orice s-ar 
întîmpla ! Cu această formulă, Lagardere are mînă 
liberă. Acum să-i înlesnim intrarea şi deie Domnul 
să procedeze cum trebuie!“ 

Se uită la ceas şi se ridică. ; 

Coliba indiană avea două intrări. La cîţiva paşi 
de intrarea a doua, pornea o potecuţă care ducea, 
prin boschete, la ghereta lui Le Breant, portar şi 
îngrijitor al grădinii. Ghereta făcea acum şi ea 
parte din decorul general, ca tot ce se afla în gră- 
dină. Fațada, înfrumuseţată, primea lumină de la 
un reflector aşezat în frunzișul unui tei mare şi 
completa în acel colţişor priveliştea. De obicei, 
seara, locul acesta era singuratic, ascuns de frun- 
zişuri şi întunecos, îndeosebi supravegheat de 
gărzile franceze. 

In saloane muzica tăcuse. Era o pauză între 
două menuete. De aceea lumea se grămădise şi 
mai mult în grădină, unde se înnodau sumedenie 
de intrigi galante. Domnul de Gonzague, plictisit 
să mai facă anticameră, se dusese în saloane. Poli- 
teţea lui curtenitoare şi conversaţia-i plină de stră- 
iucire îi asigurau mare trecere pe lingă doamne, 
care pretindeau că Filip de Gonzague, chiar sărac 
și de origine modestă, ar fi fost un cavaler 
desăvirșit. 

Ducesa de Orleans îl ţinea în mare preţuire şi 
abatele Fleury, preceptor al tînărului rege, în faţa 
căruia nimeni nu afla îngăduinţă, îl privea aproape 
ca pe un sfint. 

Deodată, Gonzague zări în cadrul unei uşi mutra 
lungă a lui Peyrolles. Îndeobște, fizionomia acestui 
credincios slujitor nu strălucea de veselie, dar de 
data aceasta arăta chiar ca o cobe. Era verde, cu 
un aer înspăimîntat ; își ştergea cu o batistă su- 
doarea de pe frunte. Gonzague îi făcu semn să se 
apropie. Peyrolles străbătu stîngaci salonul și îi 
șopti cîteva cuvinte la ureche. Prinţul se ridică 
repede şi, cu o prezenţă de spirit cum nu au decît 
tilharii renumiți de dincolo de Alpi, spuse: 

— Alteța sa prințesa de Gonzague a sosit la bal. 
Alerg în întîmpinarea ei. 

— Ce s-a întîmplat? îl întrebă el pe Peyrolles 
de îndată ce fură singuri. 

— Cocoşatul se află la bal. 

— Fireşte, doar eu i-am dat invitația. 

— A stat cu Regentul de vorbă în seara aceasta 
mai mult de o jumătate de oră. 

— Cu Regentul? repetă Gonzague, plin de mi- 
rare. Desigur că va fi avut multe lucruri să-i, 
spună. i 


31 


— Într-adevăr, multe lucruri — ripostă Pey- 
rolles, cu un aer mirat — judecaţi și domnia- 
voastră... Şi credinciosul slujitor povesti scena care 
se petrecuse sub cortul indian. 

După ce isprăvi, Gonzague începu să ridă cu 
dispreţ. 

— Cocoşaţii ăștia sînt toţi plini de haz! spuse 
el cu nepăsare — dar spiritul lor este năstrușnic 
şi schilod, ca și trupul lor; mereu născocesc 
comedii şi farse pe care le joacă fără noimă! Cel 
care a dat foc templului din Efes ca să se vorbească 
despre el avea, cu siguranţă, o cocoașă. 

— Asta e tot ce-aveţi de spus? se sperie Pey- 
rolles. 

— Afară doar dacă acest cocoşat nu doreşte să 


fie plătit foarte scump — răspunse Gonzague, pe 
gînduri. 

— Ne trădează, monseniore! stărui Peyrolles, 
cu energie. 


Gonzague îl privi peste umăr, zîmbind : 

— Sărmane Peyrolles! şopti el. Ne va fi foarte 
greu să facem un om din tine. Tot n-ai înţeles 
că acest cocoșat desfăşoară atita zel numai în 
interesul nostru ? 

— Nu, monseniore, recunosc, nu am înţeles 
acest lucru. 

— Mie, personal, nu-mi place niciodată excesul 
de zel; cocoșatul va fi aspru dojenit. Dar nu este 
mai puţin adevărat că ne dă o minunată idee. 

— Dacă monseniorul ar vrea să-mi explice şi 
mie... 

Se găseau sub bolta de verdeață, pe locul căreia 
se află astăzi strada Montpensier. Gonzague apucă 
prieteneşte braţul slujitorului său. 

— Mai întîi — şopti el — spune-mi repede ce 
s-a petrecut în strada du Chantre. 

— Poruncile domniei-voastre au fost îndeplinite 
întocmai — răspunse Peyrolles — nu am venit la 
bal decît după ce am văzut cu ochii mei lectica 
îndreptîndu-se spre Saint-Magloire. 

— Şi dona Cruz? Adică aşa-zisa domnişoară de 
Nevers ? 

— Dona Cruz trebuie să fie acum aici. 

— Caut-o. Doamnele o așteaptă; am pregătit 
totul ; cred că va avea un succes strălucit. Acum să 
ne-ntoarcem la cocoşatul nostru. Ce i-a spus 
Regentului ? 

— Asta nu pot şti. 

— Eu ştiu, sau cel puţin bănuiesc. Trebuie să-i 
fi spus Regentului: „Ucigaşul lui Nevers există!“ 

— Sst! făcu, fără să vrea, Peyrolles, cutremu- 
rîndu-se din cap pînă-n picioare. 

— A făcut foarte bine! urmă Gonzague, fără să 
se tulbure. Ucigaşul lui Nevers există într-adevăr. 
Ce interes aş avea să-l ascund, eu, soţul văduvei 
lui Nevers, eu, judecătorul firesc, eu, legitimul 
răzbunător ? Ucigaşul lui Nevers există! Aş dori 
ca toată curtea să fie aci, ca să mă audă. 

Lui Peyrolles, picuri mari de sudoare îi cădeau 
de pe frunte. 

"— Şi dacă există — continuă Gonzague — pe 
toţi sfinţii! Îl vom găsi! 

Se opri ca să-și privească omul de încredere în 
față. Acesta tremura şi ticuri nervoase îi schimo- 
noseau fața. 

— Ai înțeles? îl întrebă Gonzague. 

„— Am înţeles că ne jucăm cu focul, monseniore. 
» — lată deci ideea cocoşatului — reluă prinţul, 
coborînd dintr-o dată glasul. Idee bună, pe cinstea 

mea ! Dar de ce i-o fi trecut prin minte și cu ce 
drept încearcă el să se arate mai isteţ decît noi? 
Vom lămuri 'şi acest lucru. Oamenii prea isteți 
sînt sortiţi unei morţi timpurii. 

Peyrolles înălță deodată capul. În sfîrşit, nu i se 
mai vorbea chinezeşte. 

— Va să zică... rămîne pentru noaptea asta..? 
șopti el. 

Gonzague şi Peyrolles ajunseră la arcada din mij- 
loc a porticului de verdeață prin care se zărea în-, 
treaga perspectivă de boschete luminate și statuia 
zeului Mississippi, în jurul căruia havuzul înălța 
jerbe de apă. O femeie, într-o toaletă de curte 
severă, înveşmiîntată într-un larg domino negru şi 
mascată, venea înspre ei, din cealaltă parte a por- 
ticului. Era la braţul unui bătrîn cu părul alb. 

In clipa cînd urmau să treacă pe sub arcadă, 
Gonzague îl împinse pe Peyrolles şi se ascunse în 
întuneric. Femeia mascată şi bătrînul trecură pe 
sub arcadă. 

— Ai recunoscut- o? şopti Gonzague. 


— Nu — răspunse slujitorul. 
— Scumpul meu preşedinte — spunea femeia 
mascată — te rog să nu mă însoțeşti mai departe. 


— Alteța sa va mai avea nevoie de serviciile 
mele în noaptea aceasta ? întrebă bătrînul. 


— Peste un ceas vino să mă iei chiar de-aci, 
de sub această arcadă. 

— E președintele de Lamoignon ! șopti Peyrolles. 

Preşedintele îşi salută tovarăşa şi se pierdu pe 
o alee laterală. 

Gonzague vorbi iar în şoaptă: 

— Îmi face impresia că prințesa n-a găsit ceea 
ce căuta. Să n-o pierdem din ochi. 

Femeia mascată, care era într-adevăr prințesa 
de Gonzague, își trase gluga dominoului peste 
față şi se îndreptă spre havuz. 

Mulțimea intra din nou în fierbere. Se anunţa 
sosirea  Regentului şi a bunului domn Law, al 
doilea în ierarhia regatului după prinț. Micul rege 
nu însemna încă nimic pe vremea aceea. 

— Monseniorul nu mi-a făcut cinstea să-mi 
răspundă — stărui Peyrolles. Cu cocoșatul... ter- 
minăm în noaptea aceasta ? 

— Îţi este atît de frică de acest cocoşat ? 

— Dacă l-aţi fi auzit, ca mine... 

— A vorbit de morminte care se deschid, de sta- 
fii, de dreptatea cerului:? Cunosc eu poveștile astea. 
Aş vrea însă să mai stăm de vorbă cu acest cocoșat. 
Aşa că... nu vom termina cu el în noaptea aceasta. 
Dimpotrivă, vom urma calea indicată chiar de el. 
Ascultă-mă acum cu luare-aminte şi încearcă să 
înţelegi. Dacă în noaptea aceasta stiîrpitura se va 
ține de făgăduiala făcută, și sînt sigur că se va ţine, 
vom îndeplini noi făgăduiala pe care a făcut-o el 
Regentului în numele nostru. Un om va sosi la 
această serbare, cumplitul inamic al întregii mele 
vieţi, acela care vă face pe toţi să tremuraţi ca 
nişte muier 

— Lagardère! şopti Peyrolles. 

— Acestui Lagardère, sub scînteierea candela- 
brelor aprinse, față cu mulțimea care freamătă de 
pe acum şi aşteaptă nu ştiu ce mare dramă, îi vom 
smulge masca încă în noaptea asta și-i vom spune: 
„lată-l pe ucigsaşul lui Nevers!“ 

Capitolul V 


FIICA - 
FLUVIULUI 
MISSISSIPPI 


Teatrul de vară fusese ridicat în apropiere de 
palat şi cu spatele la el. Băncile, în amfiteatru, 
arătau ca o colină acoperită cu flori, florile fiind 
însă femei. În faţa amfiteatrului, decorul se ri- 
dică pe scenă, ca un fundal, înce-încet, acţionat 
de un mecanism nevăzut. Înfăţişa, fireşte, o pri- 
velişte din Luisiana. Păduri. virgine înălţau pînă 
la cer -arborii lor uriaşi, în jurul cărora lianele se 
încolăceau . ca şerpii boa;. păşuni întinse cît cu- 
prindea ochiul, munţi albaştri şi nesfirșitul fluviu 
de aur, Mississippi, părintele apelor. 

Tinere indiene se plimbau pe sub minunate 
umbrare, cu şalurile cu fluturaşi de aur şi pe cap 
cu cununi de pene strălucitoare. Tinere mame 
atîrnau, mlădioase, leagănul nou-născutului de ra- 
murile palmierilor aplecaţi de o uşoară adiere. 
Războinici ţinteau cu arcul sau azvirleau cu to- 
porul ; bătrîni îşi fumau pipa în jurul focului, 
adunaţi la sfat. 

Era foarte straniu acest balet intitulat „,Fiica 
fluviului Mississippi“. De cînd exista balet, nu se 
mai văzuse ceva asemănător. 

Cu apa vrăjită scoasă din adînc, fiica fluviului 
stropea pe francezii care dănţuiau în vale. Mi- 
nune! Nu apă curgea din această cofă, ci o ploaie 
de monede de aur. Cine n-ar fi înțeles aluzia 
delicată și bine înfăţişată ! Şi dacă cumva cineva 
nu o înţelegea, cu atît mai rău pentru el. Sub 

cortul indian de la răscrucea Dianei se afla prin- 
tesa Gonzague, singură. Aştepta. 

— Sînt aici! rosti în spatele ei un glas bărbă- 
tesc, adînc. ` 


Capitolul VI 


SUB BOLTA 
DE VERDEAȚĂ 


Prințesa se întoarse şi învălui cu privirea pe 
omul care rostise cuvintele: „Sînt aici!“ Stătea 
în picioare, nemișcat, cu brațele încrucişate pe 
piept. Fața îi era fără mască. Omul acela îi ținea 
soarta în mină. Lagardère purta un costum de 
curte de mătase albă, brodat cu argint. Fără şă-şi 
fi pierdut nimic din mlădierea lui, trupul îi era 
mai bine legat şi mai falnic. O agerime de minte 
bărbătească şi o voinţă plină de nobleţe stră- 
luceau pe chipul său. Focul privirii sale era do- 
molit doar de o uşoară tristeţe duioasă şi resem- 
nată. Suferinţa întăreşte sufletele alese. Şi el era 
tocmai un suflet ales, care suferise. Soarele Spa- 
niei îi pusese pe obraji o poijghiţă de bronz, care 
se potrivea cu părul său bălai. 

Se aflau la acel bal costume de curte tot atît 
de bogate, tot atît de strălucitoare ca acela al lui 
Lagardere, dar nimeni nu-l purta ca el. 

Cavalerul se înclină plin de respect în faţa prin- 
ţesei. 

— Doamnă — spuse el — sînt la poruncile 
domniei-voastre. 

— Domnule — şopti prinţesa cu voce sugru- 
mată de emoție — ţi-am auzit glasul. După două- 
zeci de ani, glasul acesta a răscolit în mine `o 
amintire dureroasă. Dumneata ai fost, dumneata 
ai fost, sînt sigură, cel care ai primit în braţe co- 
pila mea la castelul Caylus-Tarrides. 

— Eu am fost — răspunse Lagardere. 

— De ce m-ai înşelat atunci? Te implor, răs- 
punde-mi cu sinceritate! 

— Pentru că Dumnezeu m-a îndemnat să fac 
astfel, în marea lui bunătate. Dar aceasta este o 
poveste prea lungă, ale cărei amănunte le veţi 
afla mai tîrziu. L-am apărat pe soţul domniei- 
voastre, i-am ascultat ultimele vorbe şi v-am 
scăpat copila de la pieire. Ce mai lipseşte, doamnă, 
ca să vă încredeţi în mine? 

Prinţesa îl privi. 

— Dumnezeu a întipărit cinstea pe chipul dom- 
niei-tale — şopti ea. Dar nu mai ştiu ce trebuie 
să cred; am fost atît de des înşelată! 

Lagardère o privi rece; felul acesta de a-i 
vorbi trezi în el o undă aproape de duşmănie. 

— Am dovada scrisă privitoare la naşterea fii- 
cei domniei-voastre — zise el. 

— Cuvintele pe care le-aţi rostit: „Sînt aici“... 

— Le-am aflat, doamnă, nu din gura soţului 
domniei-voastre, ci din gura ucigaşilor, care se 
pregăteau să-l măcelărească. 

— Le-aţi mai rostit şi altădată, în fostul braţ 
de .apă al castelului Caylus? 

— Şi am dăruit astfel a doua oară viaţă copilei 
domniei-voastre, doamnă. 

— Şi cine a rostit iarăşi aceste cuvinte în spa- 
tele meu, chiar astăzi, în salonul cel mare al pa- 
latului Gonzague ? 

— Un alt eu însumi. 

Prinţesa părea să-și caute cuvintele. 

Firesc ar fi fost ca între acest salvator şi această 
mamă să se lege o convorbire caldă, care să fie 
mai mult chiăr decît o convorbire: o lungă şi fier- 
binte împărtăşire sufletească. lată însă că lua 
mai curînd caracterul unei lupte diplomatice, al 
cărei deznodămînt trebuie să fie neapărat o rup- 
tură cu cele mai grele urmări. De ce? Pentru că 
între ei se afla o comoară la care amîndoi jindu- 
iau deopotrivă; pentru că salvatorul avea drep- 
turi asupra acestei comori, şi mama la fel. Şi pen- 
tru că biata femeie, zdrobită de durere, dar mîn- 
dră şi înăsprită de singurătate, era plină de 
neîncredere. lar în faţa acestei femei, care nu-şi 
deschidea inima, salvatorul era şi el la fel cu- 
prins de teamă şi de neîncredere. 


— Doamnă — reluă totuşi Lagardère, dar cu 
răceală — vă îndoiţi încă de identitatea fiicei 
domniei-voastre ? 

— Nu — răspunse doamna de Gonzague — 


ceva îmi spune că fiica mea, sărmana mea fiică, 
se află cu adevărat în mîinile domniei-tale. Ce 
preţ îmi ceri pentru această nemărginită binefa- 
cere? Să nu te sfieşti să-ţi ridici prea sus pre- 
tenţiile, domnule: ţi-aş dărui jumătate din viaţa 
mea. 

În cuvintele acestea se arăta mama, dar şi pust- 
nica. Fără să-şi dea seama, jignea. Nu mai avu- 
sese de mult de-a face cu lumea. 

Lagardère îşi reţinu un răspuns amar şi se în- 
clină fără să mai spună un cuvint. 

— Unde mi-este fiica? întrebă prinţesa. 

— Mai întîi — răspunse Henri — trebuie să 
binevoiţi să mă ascultați. 

— Cred că te înţeleg, domnule. Dar ţi-am mai 
spus... 

— Nu, doamnă — o întrerupse Henri cu as- 
prime — nu mă înţelegeţi; şi mi-este teamă că 
vă lipseşte ceea ce ar trebui, ca să mă înţelegeţi. 

— Ce vrei să spui? 

— Fiica domniei-voastre nu este aici, doamnă. 

— Este la dumneata! strigă prinţesa cu o 
uşoară atitudine de dispreţ. Este uşor de înţeles 
— adăugă ea: ai vegheat asupra fiicei mele de 
cînd s-a născut, şi ea nu te-a părăsit niciodată? 

— Niciodată, doamnă. 

—- Este deci foarte firesc să fie la dumneata. 
Nădăjduiesc că aveţi şi slujitori ? 

— Cînd fiica domniei-voastre a împlinit doi- 
sprezece ani, doamnă, am adus în casa mea pe o 
bătrînă şi credincioasă slujitoare a primului dom- 
niei voastre soț, pe Françoise Berrichon. 

— Françoise Berrichon! strigă prințesa cu în- 
suflețire. Apoi, strîngînd mîna lui Lagardère, îi 
spuse : Iată, domnule, o purtare de adevărat gen- 
tilom, pentru care îți mulțumesc ! 

Aceste vorbe loviră inima lui Henri întocmai 
ca o jignire. Doamna de Gonzague era însă prea 
copleşită de gînduri ca să ia seama. 


— Du-mă la fiica mea — îi spuse ea — sînt 
gata să te urmez. 
— Dar nu sînt eugata — replică Lagardère. 


Prințesa îşi retrase mîna de sub brațul lui. 

— Ah! făcu ea, cuprinsă de un nou val de ne- 
încredere — nu eşti gata! 

Îl privea în față cu un fel de spaimă. Lagardère 
adăugă : 

— Doamnă, în jurul nostru mişună primejdiile. 

— În jurul fiicei mele? Sînt aici ca s-o apăr? 

— Domnia-voastră ?! exclamă Lagardère, care 
nu-şi putu stăpîni o adevărată izbucnire. Domnia- 
voastră, doamnă ? i 

Privirea îi scînteia. U 

— Nu v-aţi întrebat niciodată — reluă el, si- 
lind-o să coboare ochii — nu v-aţi pus niciodată 
această întrebare firească pentru o mamă: de ce 
oare acest om a întîrziat atît de mult să-mi re- 
aducă fiica? 

— Ba da, domnule, mi-am pus această între- 
bare. ; 

— Nu mi-aţi adresat-o niciodată, doamnă. 

— Fericirea mea stă în mîinile dumitale, dom- 
nule. 

— Şi vă este teamă de mine? 

Prinţesa nu răspunse. Pe buzele lui Henri trecu 
un zîmbet plin de tristeţe. 

— Dacă mi-aţi fi adresat această întrebare — 
zise el cu o hotărîre domolită de oarecare milă -— 
v-aş fi răspuns cinstit, atît cît mi-ar fi îngăduit 
respectul şi curtenia. 

— 'Ţi-o adresez acum : răspunde-mi deci, lăsînd 
la o parte respectul şi curtenia. 

— Doamnă — spuse Lagardère — am întîrziat 
atîţia ani să vă restitui copila, fiindcă în depăr- 
tarea surghiunului meu a ajuns pînă la mine o 
anumită veste, o veste stranie pe care la început 
nu voiam s-o cred şi care într-adevăr era de ne- 
crezut: văduva lui Nevers îşi schimbase numele, 
văduva lui Nevers se numea prințesa de Gon- 
zague ! 

Prinţesa plecă fruntea şi o roşaţă îi năpădi 
faţa. 

t — Văduva lui Nevers! repetă Henri. Doamnă, 
după ce am cules informaţii şi am aflat că ştirea 
era adevărată, mi-am zis: „S-ar putea oare ca 
fiica lui Nevers să găsească un adăpost în palatul 
prinţului de Gonzague ?“ 


— Domnule... — încercă să spună prinţesa. 
— Domnia-voastră, doamnă, .nu cunoaşteţi o 
seamă de lucruri — o întrerupse Henri. Nu puteţi 


deci înţelege de ce ştirea recăsătoririi m-a re- 
voltat ca şi cum ar fi fost vorba de un sacrilegiu; 
nu puteţi şti de ce prezenţa în palatul Gonzague 
a fiicei omului care mi-a fost prieten timp de un 
ceas, şi care m-a numit frate în timp ce-şi dădea 
duhul, mi se. părea o nelegiuire adusă mormîn- 
tului său, o adevărată profanare. 

— Şi nu-mi vei spune, domnule, care sînt 
acele lucruri? întrebă prințesa în timp ce o fla- 
cără începea să i se aprindă în privire. 

— Nu, doamnă. Această primă şi ultimă con- 
vorbire va fi scurtă; nu vom discuta decît lucru- 
rile neapărat necesare. Văd de pe-acum, cu amă- 
răciune, dar cu resemnare, că nu sîntem făcuţi ca 
să ne înţelegem. Cînd am aflat acea ştire, mi-am 
mai puș şi o altă întrebare; cunoscînd mai bine 
decît domnia-voastră puterea duşmanilor copilei, 
m-am întrebat: cum va putea să-şi apere copila, 
cea care nu a ştiut să se apere nici pe ea? 

Prinţesa îşi acoperi fata cu mîinile. 

— Domnule, domnule — strigă ea cu glasul 
întretăiat de suspine — îmi 'zădrobeşti inima! 

— Dumnezeu mi-e martor că nu aceasta mi-este 
dorinţa, doamnă! 

— Dumneata nu ştii ce fel de om era tatăl 
meu, dumneata nu ştii chinurile singurătăţii mele, 
constrîngerea întrebuințată, amenințările... 


42 


Lagardere se înclină adînc. 

— Doamnă — spuse el pe un ton de sincer res- 
pect — eu ştiu ce dragoste curată aţi nutrit pen- 
tru ducele -de Nevers. Întîmplarea, care a pus în 
mîinile mele leagănul fiicei domniei-voastre, m-a 
făcut să pătrund în tainele unui suflet ales. Dom- 
nia-voastră l-aţi iubit adînc şi fierbinte, o ştiu 
bine. După cum ştiu că aţi fost o soţie credin- 
cioasă şi curajoasă. Şi, cu toate acestea, aţi cedat 
constrîngerii. 

— Tocmai ca să pot legaliza şi stabili prin mar- 
tori prima mea căsătorie şi nașterea fiicei mele. 

— Legea franceză nu îngăduie această re- 
cunoaştere tîrzie. Adevăraiele dovezi ale căsăto- 
riei domniei-voastre şi ale naşterii Aurorei sînt 
la mine. 

— Mi le vei da? strigă prinţesa. 

— Da, doamnă. Așadar, după cum spuneam, cu 
toată diîrzenia, cu toate amintirile încă proaspete 
ale unei fericiri pierdute, aţi cedat în fața vio- 
lenţei. Ei bine, violenţa folosită împotriva mamei 
nu putea, nu poate fi îndreptată și asupra fiicei? 
Nu aveam, nu am încă dreptul să prefer ocro- 
tirea mea oricărei alteia, eu, care nu am cedat 
niciodată în faţa forţei, cu care de mic copil am 
avut drept jucărie spada, eu, care spun violenţei: 
fii binevenită, tu eşti elementul meu! 

Prinţesa rămase cîteva clipe fără să răspundă. 
Îl privea cu o adevărată spaimă. 

— Am priceput oare? şopti în cele din urmă 
cu glasul scăzut. Nu-mi vei mai înapoia fiica? 

— Ba da, doamnă, vă voi înapoia fiica. Am fă- 
cut patru sute de leghe şi mi-am pus viaţa în pri- 
mejdie numai ca să v-o înapoiez. Dar misiunea 
mea e limpede. Iată, sînt optsprezece ani de cînd 

vă apăr fiica; viața ei îmi aparţine de zece ori, 
fiindcă de zece ori am salvat-o. . 

— Domnule, domnule — se tîngui sărmana 
mamă — ştiu eu dacă trebuie să te iubesc sau să 
te urăsc ? Inima îmi spune să mă apropii şi dum- 
neata mă. respingi. Ai salvat viaţa fiicei mele, ai 
apărat-o... 

— Şi o voi apăra mai departe — spuse Henri 
cu sînge rece. 

— Chiar împotriva mamei sale! strigă prinţesa 
ridicîndu-se. 

— Poate că da — şopti Henri — depinde de 
mama ei. 

O  străfulgerare de ciudă trecu prin privirea 
doamnei de Gonzague. 

— Te joci cu deznădejdea mea! şopti ea. Lă- 
mureşte-mă, nu înţeleg. 

— Tocmai pentru asta am şi venit, doamnă, şi 
eu însumi sînt nerăbdător să văd totul limpezit. 
Vă rog, aşadar, să mă ascultați. Nu ştiu cum mă 
judecaţi, mi-e teamă că mă judecaţi greşit. Este, 
de altfel, şi acesta un fel de-a scăpa de povara 
recunoştinței,  recurgînd la mînie. Cu mine, 
doamnă, acest lucru ar fi de prisos. Sarcina mea 
este statornicită de mai înainte şi eu o voi înde- 
plini ; cu atît mai rău pentru cei ce-mi vor pune 
piedici. Nu se poate trece peste mine. Din multe 
privinţe. În primul rînd, am drepturile de tutore. 

— De tutore! strigă prințesa. 

.— Ce alt nume se poate da omului care, pentru 
a îndeplini rugămintea unui muribund, își dis- 
truge propria viaţă şi se dăruieşte în întregime 
altcuiva? Nu găsiţi, doamnă, că acest titlu de 
tutore este încă prea puţin? De aceea v-aţi îm- 
potrivit ? Sau tulburarea vă orbeşte şi nu v-aţi 

dat seama că jurămîntul meu îndeplinit cu sfin- 
tenie şi optsprezece ani de ocrotire fără preget 
mi-au dat drepturi egale cu ale domniei-voastre ? 

— Oh — se împotrivi din nou doamna de:Gon- 
zague — drepturi egale! 

— Aveţi dreptate. Nu egale. Mai puternice de- 
cît ale domniei-voastre — adăugă Lagardère ri- 
dicînd ușor glasul. Fiindcă dreptul solemn dat 
mie de către tatăl muribund este egal cu acela al 
mamei; dar eu am, în plus, dreptul cîștigat cu 
preţul unui sfert din viaţa mea. Toate acestea, 
doamnă, nu-mi dau decît un singur drept: să ve- 
ghez cu şi mai multă luare-aminte asupra orfanei. 
Voi face uz de acest drept chiar împotriva ma- 
mei ei. 

— Nu ai încredere în mine, deci? şopti prin- 
tesa.: 

— Aţi spus azi-dimineață, doamnă, şi eu eram 
acolo, ascuns printre mulțime, am auzit cînd ați 
spus : „Dacă o singură clipă fata mea va fi uitat 
de mîndria neamului ei, voi pune vălul pe fața 
mea şi voi zice: Nevers a murit cu adevărat !“ 

— Nu cumva teama mea... — îl întrerupse 
prințesa, încruntîndu-se. 

— Teama domniei-voastre nu are nici un temei, 
doamnă! Fiica lui Nevers a rămas sub ocrotirea 
mea, curată ca îngerii din cer. 

— Ei bine, domnule, în cazul acesta... 

— Ei bine, doamnă, dacă domnia-voastră nu 
aveți de ce să vă fie teamă, mie trebuie să-mi 
fie. 

Prințesa îşi muşcă buzele. Se vedea bine că nu 
avea să-şi mai poată stăpîni mult mînia. Lagar- 
dere reluă: 

— Venisem la Paris încrezător, fericit, plin de 
nădejde. Vorbele acestea mi-au înghețat inima, 
doamnă. Dacă nu le-aţi fi rostit, fiica ar fi deja 
în brațele mamei sale. Cum — se înfierbîntă el 
— cum a putut acest gînd să fie cel dintîi care să 
vă treacă prin minte? Înainte chiar de a vă fi 
văzut fiica, singurul copil, orgoliul a vorbit mai 
tare decît dragostea! Înalta doamnă îmi arăta 
blazonul, în timp ce eu căutam inima mamei! Vă 
spun, îmi este frică; eu nu sînt femeie, doamnă, 
dar eu înţeleg altfel dragostea de mamă. Dacă mi 
s-ar spune mie: „Fiica dumitale este aici; fiica 
dumitale, singurul copil al omului pe care l-ai 
adorat își va culca fruntea pe inima dumitale, 
veţi plînge de bucurie împreună...“ dacă mi s-ar 
spune aşa ceva, cred că nu aş mai avea decît un 
gînd, un singur gînd, care m-ar îmbăta şi m-ar 
înnebuni : s-o îmbrăţișez, să-mi îmbrăţişez copila ! 

Prinţesa plîngea, dar mîndria o împiedica to- 
tuşi să-şi arate lacrimile. 

— Nu mă cunoşti — zise ea — şi mă judeci! 

— Vă judec după gîndurile domniei-voastre, da, 
doamnă. Dacă ar fi vorba despre mine aş aştepta; 
dar este vorba de Aurore, şi nu am timp să aştept. 
În acel palat în care nu sînteţi stăpînă, care ar fi 
soarta acestei copile? Ce garanţii îmi veţi da în 
privința celui de-al doilea soț al domniei-voastre 
și faţă de domnia-voastră înşivă ? Vorbiţi ! Sînt în- 
trebări pe care vi le pun. Ce viaţă nouă i-aţi pregă- 
tit ?`Ce fericire nouă în schimbul celei pe care o va 
pierde ? Va fi sus-pusă, nu-i aşa? Va fi bogată? 
Va avea mai multe onoruri în schimbul bucurii- 
lor? Mai multă mîndrie decît virtute adevărată? 
Doamnă, nu asta am venit să vă întreb. Am dărui 
toate măririle din lume, toate bogăţiile, toate ono- 

rurile pentru un cuvînt izvorît din inimă, şi încă 
mai aşteptăm acel cuvînt. Unde este iubirea 
domniei-voastre? Eu n-o văd. Miîndria cloco- 
teşte în domnia-voastră, inima rămîne mută. 
Mi-e frică, mă auziţi, mi-e frică, şi acum nu 
de domnul de Gonzague, ci de domnia-voastră, 
de domnia-voastră, mama copilei! Primejdia este 
în domnia-voastră, o ghicesc, o simt; şi dacă nu 
voi şti s-o apăr pe fiica lui Nevers împotriva aces- 
tei primejdii, aşa cum am apărat-o împotriva al- 
tora, înseamnă că nu am făcut nimic, că nu 
mi-am ţinut jurămîntul faţă de mort! 

Se opri ca să aştepte un răspuns; prinţesa, însă, 
rămase mută. 

— Doamnă — reluă el, făcînd o sforţare ca să 
se stăpînească — vă rog să mă iertaţi; datoria 
mă sileşte, datoria îmi porunceşte să pun unele 
condiţii. Ţin ca Aurore să fie fericită. Vreau să 
fie liberă, şi mai degrabă decit s-o văd înrobită... 

— Continuă, domnule! spuse prințesa, pe un 
ton în care se ghicea o provocare. 

Lagardère se opri. 

— Nu, doamnă — răspunse el — nu voi con- 
tinua ; din respect pentru domnia-voastră. M-aţi 
înţeles îndeajuns. 

Doamna de Gonzague avu un zîmbet amar şi, 
îndreptîndu-se dintr-o dată ca să-l privească în 
față, aruncă aceste cuvinte lui Henri, care rămase 
înmărmurit : ` 

— Domnişoara de Nevers este cea mai bogată 
moștenitoare din Franța. Cînd ai pus mîna pe o 
asemenea pradă, ai pentru ce să te zbați. Te-am 
înțeles, domnule, mai bine decît îți închipui. 

Capitolul VII 


ALTĂ CONVORBIRE 
ÎNTRE PATRU OCHI 


— Dacă m-ai văzut rece, domnule — continuă 
prințesa privindu-l şi mai de sus — dacă nu ai 
auzit ţişnind din pieptul meu acel strigăt de bucu- 
rie despre care ai vorbit, a fost fiindcă am ghicit 
tot. Ştiam că bătălia nu s-a sfîrşit şi că nu a so- 
sit încă ceasul să trîmbiţez izbînda. De cum te-am 
zărit, am simţit un fior în inimă. Eşti frumos, eşti 
tînăr, nu ai familie; averea dumitale este aven- 
tura ; era firesc să-ţi vină gîndul să te îmbogăţeşti 
peste noapte. 

— Doamnă — strigă Lagardere, şi își puse mîna 
pe inimă — Cel-de-sus mi-e martor şi mă va răz- 
buna de insultele domniei-voastre ! 

— Îndrăzneşti să pretinzi — reluă cu violenţă 
prinţesa de Gonzague — că nu te-ai legănat cu 
acest vis nebunesc? 

— Eu nu sînt decît un biet gentilom sărac. Şi, 
de altfel, sînt măcar gentilom? N-am nici nume; 
numele ce-l port mi se trage de la zidurile în ruină 
în care îmi adăposteam nopţile mele de copil pără- 
sit. Ieri eram încă un surghiunit. Şi cu toate 
acestea aţi spus adevărat, doamnă: m-am legănat 
cu un vis; dar nu cu un vis nebunesc, ci cu unul 
radios, divin. Ceea ce vă mărturisesc astăzi, doamnă, 
ieri era încă o taină pentru mine şi Dumnezeu mi-e 
martor : eu singur nu mă cunoşteam... 

Prinţesa zîmbi ironic. 

— Vă jur, doamnă — continuă Lagardère — vă 
jur pe cinstea şi pe iubirea mea! 

Acest ultim cuvînt- îl rosti cu tărie. Prinţesa îi 
aruncă o privire de ură. 

— Ieri încă — urmă el — nu aveam decît un 
singur gînd: să restitui văduvei lui Nevers scumpul 
tezaur care mi-a fost încredințat. Spun adevărul, 
doamnă, şi puţin îmi pasă dacă sînt crezut sau nu, 
deoarece sînt stăpîn pe situaţie şi judecător su- 
prem al soartei fiicei domniei-voastre.' Credeţi că 
în zilele de trudă şi de luptă am avut eu răgaz 
să-mi cercetez sufletul? Mă simţeam fericit de 
sforţările mele şi devotamentul meu îşi găsea răs- 
plata în el însuşi. Aurore era fiica mea. Cînd am 
plecat din Madrid spre domnia-voastră, nu am în- 
cercat nici o tristeţe. Mi se părea că mama Auro- 
rei, zărindu-mă, îşi va deschide braţele şi, aşa pră- 
fuit cum eram de pe drum, mă va strînge la pieptul 
ei, îmbătată de fericire! Dar, de-a lungul drumului, 
pe măsură ce ora despărțirii se apropia, am simţit în 
mine o rană deschizîndu-se, crescînd, înveninîn- 
du-se. Buzele mele tot mai încercau să mai ros- 
tească acest cuvînt: „Fiica mea!“ Buzele mele 
minţeau : Aurore nu mai era fiica mea. O priveam, 
şi lacrimi îmi năpădeau ochii. Ea îmi zîmbea, 
doamnă ; dar, vai! fără să ştie şi fără voia ei, cu 
un altfel de zîmbet decît se cuvine unui tată. 

Prinţesa îşi mişcă evantaiul şi şuieră printre din- 
ţii strînși : 

— Acum rolul pe care-l joci îţi cere să pretinzi 
că te iubeşte? 

— Dacă nu aş avea această nădejde — reluă în- 
flăcărat Lagardere — aş prefera să mor în această 
clipă! f 

Doamna de Gonzague se prăbuşi pe una din băn- 
cile din apropierea cortului indian. Se simțea cloco- 
tind de furie şi de ciudă. Lagardère îi răpea pentru 

a doua oară fiica! Minia era cu atit mai mare, cu 
cît nu îndrăznea s-o exprime. Mai întrebă : 

— Aurore îşi cunoaște numele de familie ? 

— Nu. Crede că este o biată fată părăsită și cu- 
leasă de mine — răspunse Henri fără şovăire. 

Prinţesa ridicase, fără să vrea, capul. 

— Lucrul acesta vă dă nădejde, doamnă? urmă 
ei. Începeţi să respiraţi mai uşurată ? Cînd Aurore 
va ști ce prăpastie ne desparte... 

— Va şti oare vreodată?. 

— Va şti, doamnă. Credeţi că dacă mă lupt pen- 
tru libertatea ei, aş putea s-o înlănțui de mine? 
Spuneţi-mi, cu mîna pe conştiinţă : „Jur pe odihna 
sufletului lui Nevers că fiica mea va trăi lîngă mine 
liberă şi în siguranţă“, spuneţi-mi aceasta, şi v-o 
dăruiesc. j 

Prințesa era .departe de a se aştepta la o aseme- 
nea încheiere, şi, cu toate acestea, nu se îmblînzi. 
Îşi închipui că era vorba de o nouă stratagemă. Se 
gîndi să lupte împotriva vicleniei cu viclenie. Fiica 
ei se afla în puterea acestui om. Iar ea trebuia 
înainte de toate şi cu orice preț să-şi revadă fiica. 

— Aştept! spuse Lagardère, văzînd-o că şovăie. 

Deodată, prințesa îi întinse mîna. El avu un gest 
de surprindere. 

— Dă-mi mîna — zise ea — şi iartă o femeie 
care n-a avut întotdeauna în jurul ei decît duşmani 
şi oameni cu gînduri ascunse. Dacă m-am înşelat, 
domnule de Lagardère, sînt gata să-ți cer iertare 
în genunchi. 

— Doamnă... 

— Îți sînt îndatorată, o recunosc. Întîlnirea noas- 
tră ar fi trebuit să se petreacă cu totul altfel. Poate 
că ai greşit vorbindu-mi aşa cum ai făcut-o ; poate 
la rîndul meu am arătat prea multă mîndrie. Tre- 

buia să-ţi fi spus imediat că vorbele rostite de mine 
în faţa consiliului de familie erau destinate mai 
mult domnului de` Gonzague şi stîrnite de înfăţi- 
şarea aceleia pe care voiau s-o dea drept domni- 
șoara de Nevers! M-am înfuriat prea repede; 
dar suferinţa te înverșunează, ştii bine; şi eu am 


suferit atîta! Şi apoi — urmă ea cu un zîmbet 
melancolic — fiindcă orice femeie este o neîntre- 
cută actriță — sînt şi geloasă pe dumneata; nu 


ai ghicit? Această gelozie mă face miînioasă. Sînt 
geloasă pe dumneata care mi-ai luat totul: dră- 
gălăşenia fiicei mele, gunguritul ei de copil, pri- 
mele ei lacrimi, primul ei zîmbet. Da, sînt ge- 
loasă ! Optsprezece ani din viaţa ei scumpă, pe 
care i-am pierdut! Şi vrei acum să-mi mai pre- 
cupeţești şi restul? Poţi totuşi să mă ierţi? 

— Sînt fericit, nespus de fericit să vă aud. vor- 
bind astfel, doamnă ! 

— Ai crezut oare că sînt o inimă de piatră? 
Numai s-o văd! Îţi rămîn îndatorată, domnule 
de Lagardère, îţi sînt prietenă şi mă leg să nu uit 
niciodată acest lucru. 

— Eu nu însemn nimic, doamnă, şi nici nu tre- 
buie să fie vorba de mine. 

— Fiica mea! strigă prinţesa ridicîndu-se — 
înapoiază-mi fiica! Îţi făgăduiesc tot ce mi-ai ce- 
rut, pe cinstea mea şi pe mormîntul lui Nevers. 

O umbră de tristeţe, mai întunecată, se lăsă pe 
faţa lui Lagardere. 

— Aţi făgăduit, doamnă — zise el. La rîndul 
meu, vă spun: fiica domniei-voastre vă aparţine. 
O veţi avea. Nu cer decît răgazul s-o înștiinţez şi 
s-o pregătesc. Este un suflet gingaş, pe care o 
emoție prea puternică l-ar putea zdrobi. 

— Ai nevoie de mult timp ca s-o pregăteşti? 

— Vă cer un ceas. 

— Deci se află în apropiere? 

— Se află la loc sigur, doamnă. 

— Şi n-aş putea să ştiu... 

— Ascunzătoarea mea? La ce bun? Într-un 
ceas Aurore de Nevers nu se va mai afla acolo. 

— Fie şi după vrerea dumitale — spuse prinţesa. 
Cu bine, domnule Lagardère. Ne despărțim prieteni, 
nu-i aşa ? 

— Eu m-am socotit întotdeauna prietenul dom- 
niei-voastre, doamnă. 

— Simt că te voi iubi şi pe dumneata. Cu bine 
şi... poţi spera. 

Lagardere se repezi să-i ia mîna pe care o aco- 
peri cu sărutări emoţionate. 

— Vă aparţin, doamnă — zise el — trup şi 
suflet ! 

— Unde te găsesc? 

— La răscrucea Dianei; peste un ceas. 

Prinţesa se îndepărtă. Dar cum trecu de porticul 
de verdeață, zîmbetul se topi. Începu să alerge 
prin grădină. „Fata va fi a mea! strigă ca o ne- 
bună. Va fi a mea! lar pe omul acesta nu-l va 
mai revedea niciodată, niciodată !“ 

Se îndreptă spre aripa palatului unde locuia Re- 
gentul. Lagardere era şi el nebun ; nebun de bucu- 
rie, de recunoştinţă, de dragoste. 

„Poţi spera !“ îşi spunea el. Am auzit bine; aşa 
a spus: „Poţi spera!“ Ah, cum m-am înşelat asu- 
pra acestei femei, asupra acestei sfinte! Mi-a spus: 
„Poţi spera !“ Ti cerusem eu oare așa de mult? Eu, 
care îi precupeţeam fericirea, eu, care mă sfiam de 
ea, eu, care credeam că nu-și iubește îndeajuns 

fiica ! Ah, cît am s-o iubesc! Şi cu cîtă bucurie am 
să-i dau fiica în braţe!“ 

leşi de sub portic ca să ajungă la havuzul care nu 
mai era împodobit cu lumini şi în jurul căruia se 
statornicise singurătatea. Deşi era beat de fericire, 
avu totuşi grijă să nu fie urmărit. De două sau de 
trei ori o luă pe cărări cotite, apoi, revenind în 
goană, ajunse pe nerăsuflate la ghereta lui 
Le Bieant, unde Cocardasse şi Passepoil o duseseră 
pe Aurore. 

Înainte de a intra, se opri şi aruncă o privire pă- 
trunzătoare împrejur. Nimeni nu-l urmărise. Toate 
boschetele vecine erau pustii. I se păru doar că aude 
un zgomot de paşi lingă cortul indian, care se afla 
alături. Paşii se îndepărtau cu repeziciune. Momen- 
tul era prielnic. Lagardère vîrî cheia în broasca uşii, 
deschise şi intră în gheretă. În prima clipă nu o 
văzu pe domnişoara de Nevers. O strigă şi nu primi 
răspuns. Dar la lumina unui lampadar din apro- 
piere, care lumina vag interiorul gheretei, o zări 
pe Aurore aplecată pe fereastră şi părînd că ascultă 
ceva. O chemă. Aurore părăsi de îndată fereastra şi 
alergă spre el. 

— Cine era femeia aceea? strigă ea. 

— Care femeie? întrebă Lagardere mirat. 

— Femeia care era adineauri cu dumneata ? 

— Cum de ştii acest lucru, Aurore? 

— Femeia aceea îți este duşmană, Henri, nu-i 
aşa? Duşmană de moarte! 

Lagardere începu să zîmbească. 

— De ce crezi că mi-ar fi duşmană, Aurore? 

— Zîmbeşti, Henri ? M-am înşelat? Cu atît mai 
bine! Spune-mi atunci de ce m-ai ţinut prizonieră 
aci în toiul serbării ? Îţi era ruşine de mine? Nu 
sînt îndeajuns de frumoasă ? 

Cochetă, îşi întredeschidea dominoul şi gluga care 
îi căzuse pe umeri îi descoperi faţa încîntătoare. 

— Nu îndeajuns de frumoasă! strigă Lagardère. 
Dumneata, Aurore? 

În glasul lui era admiraţie; dar trebuie să măr- 
turisim că era o admiraţie cam distrată. 

— Cu ce ton o spui! şopti tînăra fată cu tristeţe. 
Henri, îmi ascunzi ceva; pari necăjit, îngîndurat, 
ieri mi-ai făgăduit că de azi înainte voi şti taina 
vieţii mele, şi totuşi astăzi sînt tot atit de neștiu- 
toare ca şi ieri. Dar nu mă pling, dacă ai venit, nu 
vreau să-mi mai amintesc de nimic, sînt fericită. 
În sfîrşit, ai să-mi arăţi balul... 

— Balul s-a sfîrşit — spuse Lagardère. 

— Adevărat: nu se mai aud acordurile vesele 
care pătrundeau pînă la mine, parcă să-și ridă de 
biata prizonieră. lar pe aleile din preajmă de mult 
n-am mai văzut trecînd pe nimeni, în afară de fe- 
meia aceea. 


— Aurore — o întrerupse Lagardere — te rog 
să-mi spui de ce crezi că femeia aceea mi-ar fi 
duşmană ? 


— Mă sperii! exclamă fata. Să fie oare ade- 
vărat ? 

— Răspunde-mi, Aurore! Era singură cînd a 
trecut pe lingă gheretă ? E 

— Nu; era însoţită de un senior îmbrăcat în 
costum bogat şi strălucitor. Purta de-a curmezişul, 
pe piept, panglica lată, albastră a unei decoraţii. 

— Nu i-a pronunțat numele? 

— L-a pronunţat pe-al dumitale. De aceea m-am 
şi gîndit să te întreb dacă nu cumva tocmai se 
despărţise de dumneata. 

— Răspunde-mi, Aurore, nu cumva ai auzit-o 
ce spunea cînd a trecut pe sub fereastră ? 

— Doar cîteva cuvinte. Era miînioasă şi părea 
ieşită din minţi. „„Monseniore“, spunea ea. 

— Monseniore ! repetă Lagardère. 

— „Dacă alteţa voastră regală nu-mi vine în 
ajutor...“ 

— Dar atunci omul acela era Regentul! ex- 
clamă Lagardère şi tresări. 

Aurore bătu din palmele ei micuţe cu o bucu- 
rie copilăroasă. 

— Regentul! strigă ea — l-am văzut deci pe 
Regent! 

— „Dacă alteța voastră regală nu-mi vine în 
ajutor...“ — repetă Lagardère. Şi pe urmă? 

— Pe urmă? N-am mai auzit bine. 

— Spuneai că mi-a rostit numele. 

— Ceva mai înainte. Eram la fereastră; mi s-a 
părut că-l aud, dar mie mi se pare pretutindeni 
că-ți aud numele, Henri. Femeia era încă destul 
de departe. Cînd s-a apropiat, spunea: „Forța! 
Numai cu forța se va putea înfrînge această voință 
de fier!“ 

— Ah! spuse Lagardère, şi brațele îi căzură 
de-a lungul trupului. A spus asta ? 

— Da, aşa a spus. 

— Ai auzit bine? 

— Da. Dar ce palid eşti, Henri... 

Într-adevăr, Henri se îngălbenise, dar deodată 
i se sui sîngele în obraji. 

— Violenţa! gemu el reţinîndu-şi glasul, care 
voia să izbucnească. După înşelăciune, violența ! 
Ce egoism cumplit! Ce inimă ticăloasă! Să răs- 
plăteşti: răul cu bine îi e dat numai unui sfînt sau 
unui înger; răul pentru rău, binele pentru bine, 
asta-i legea omenească ; dar să răsplăteşti binele 
cu rău, în numele lui Cristos, este un lucru odios, 

josnic. Acest gînd nu poate ieși decît din iad! M-a 
tras pe sfoară! Înţeleg acum totul; vor încerca să 
se unească toţi împotriva mea, ca să mă doboare; 
ne vor despărți... 

— Să ne despartă ? repetă Aurore, sărind în sus 
la aceste cuvinte. Cine? Acea păcătoasă femeie ? 

— Aurore — spuse Lagardère, punîndu-i o mînă 
pe umăr — nu trebuie să rosteşti nici o vorbă îm- 
potriva acelei femei. 

Înfăţişarea trăsăturilor lui era în clipa aceea atît 
de ciudată, încît Aurore se dădu înapoi îngrozită. 

— Pentru numele lui Dumnezeu — strigă ea — 
ce s-a întîmplat ? 

Se repezi spre Henri, care şedea cu capul între 
miîini, și vru să-şi arunce braţele în jurul gîtului 
lui. El o respinse cu un fel de spaimă. 

— Lasă-mă! Lasă-mă! zise el. E îngrozitor! 
Un soi de blestem se roteşte în jurul nostru şi apasă 
asupra noastră ! 

Ochii Aurorei se umplură de lacrimi. 

— Nu mă mai iubeşti, Henri! îngăimă ea. 

El o privi din nou. 

— Ah — spuse el — nu mai ştiu, pe legea mea! 
Nu mai ştiu ce se află în inima mea! Întuneric, 
pustiu ? Dragostea, datoria; spune-mi, conştiinţă, 
pe care din două s-o aleg? 

Se prăbuşi pe scaun. Aurore nu-i mai auzea vor- 
bele. Dar îi vedea deznădejdea şi inima i se frîngea. 

— Henri, Henri! şopti ea îngenunchind lîngă el. 

— Anumite drepturi sfinte nu se pot cumpăra — 
continuă Henri, cuprins de frigurile deznădejdii 
— nu se pot cumpăra nici cu preţul vieţii. Mi-am 
dăruit viața! Ce mi se cuvine în schimb? Nimic?! 

— Pentru numele lui Dumnezeu, Henri, dragul 
meu Henri, linişteşte-te, şi spune-mi ce se petrece. 

— Am venit la Paris — spuse el, ştergiîndu-și 
fruntea. Pentru ce? Avea cineva nevoie de mine? 
Ce sînt eu? N-a avut dreptate acea femeie? Am 
ridicat glasul; am vorbit ca un nesăbuit... Cine îmi 
spune că ai fi fericită cu mine?.. Plingi? 

— Pling fiindcă te văd în aşa hal, Henri — şopti 
sărmaha fată. 

— Mai tirziu, dacă te-aş vedea plîngînd, aş muri. 

— De ce să mă vezi plingînd? 

— Ştiu eu, Aurore? Cine poate cunoaşte inima 
femeilor? Ştiu eu măcar dacă mă iubeşti? 

— Poţi să mă întrebi dacă te iubesc — strigă 
Aurore, dumneata, Henri, să mă întrebi asta ? 

Lagardère îi astupă gura cu mina. Ea îi sărută 
mîna. . 

— Iartă-mă — zise el — sînt zguduit! Şi totuşi 
trebuie să ştiu! Dumneata, Aurore, nu te cunoşti 
singură ; eu însă trebuie să ştiu! Ascultă cu luare- 
aminte, gîndește-te bine, este în joc fericirea sau 
nenorocirea întregii noastre vieţi. Răspunde-mi, te 
rog, din suflet te rog, .răspunde-mi din adîncul 
inimii şi din adîncul conştiinţei dumitale. 

— Am să-ți răspund ca tatălui meu — zise 
Aurore. 

— Nu-mi da acest nume! şopti el, cu o voce 
atît de înceată, că Aurore aproape nu-l auzi. Dum- 
nezeule ! reluă el, după o tăcere, ridicîndu-şi spre 
ea ochii umezi — este singurul nume pe care am 
învăţat-o eu să mi-l dea! Ce vede ea în mine alt- 
ceva decît un tată? 

— Oh, Henri! vru să spună Aurore, şi roșeaţa 
ivită pe obrajii ei o făcu şi mai fermecătoare. 

— Cînd eram copil — murmură Henri — oa- 
menii de treizeci de ani mi se păreau nişte moş- 
negi. 

Glasul îi era tremurător de blind cînd urmă: 

— Ce virstă crezi oare că am eu, Aurore? 

— Ce importanță are, Henri, vîrsta dumitale? 

— Vreau să-ţi cunosc gîndul. Ce vîrstă? 

Se simțea într-adevăr ca un vinovat care-şi 
aşteaptă verdictul. 

Dragostea, această puternică și cumplită patimă, 
are naivităţi ciudate. Aurore îşi plecă ochii, inima 
îi bătea. 

Pentru întîia oară, Lagardère ghici trezindu-se 
în ea o feciorelnică sfiiciune și i se păru că în 
faţă i s-ar fi deschis porţile cerului. 

— Nu-ţi ştiu vîrsta, Henri — spuse ea — dar 
acest cuvînt pe care ţi l-am spus adineauri, cu- 
vintul tată, l-am rostit eu vreodată fără să zim- 
besc ? 

— De ce să zimbeşti, fata mea? Aş putea într- 
adevăr să-ţi fiu tată. 

— Eu n-aş putea să-ţi fiu fiică, Henri. 

— Cînd ai venit pe lume, eu eram puţin mai în 
vîrstă decît eşti dumneata astăzi, Aurore. Eram 
un bărbat în toată firea. 

— E drept! zimbi ea. Altfel n-ai fi putut să-mi 
ţii leagănul într-o mînă şi spada în cealaltă. 

— Aurore, copil drag, nu mă privi plină de re- 
cunoștință, priveşte-mă aşa cum sînt... 

Ea îşi puse mîinile tremurătoare pe umerii lui 
şi-l privi îndelung. 


— Nu cunosc pe nimeni în lume — rosti ea 
după aceea, cu zîmbet pe buze şi cu pleoapele 
ușor împăienjenite — mai bun şi mai nobil ca 
Qumneata. 

Capitolul VIII 


ÎN CARE SERBAREA 
IA SFIRŞIT 


Lagardère nu putu decit să îngaime, cu glasul 
înecat, cu ochii umezi: 

— Sînt fericit ! Fericit ! 

Dar un nor îi umbri din nou fruntea. Văzind 
acel nor, Aurore îl întrebă: 

— Ce s-a mai. întîmplat iarăşi? 

— Dacă mai tirziu te vei căi? 

— Cum să mă căiesc, dacă rămii lîngă mine? 
Cum s-ar putea aşa ceva? 

— Ascultă-mă, Aurore. În noaptea aceasta am 
vrut să ridid un colţ din vălul care îţi ascundea 
splendorile lumii. Ai întrezărit curtea, luxul, lu- 
minile ; ai auzit ecourile serbării. Ce gîndești des- 


pre curte ? 
— Curtea este frumoasă, desigur — răspunse 
Aurore — dar n-am văzut totul, nu-i aşa? 


— Te simţi făcută pentru această viaţă? Pri- 
virea îţi luceşte ; ţi-ar plăcea să trăieşti în lumea 
mare ? 

— Cu tine, da. 

— Şi fără mine? 

— Nimic fără tine! 

Lagardère apăsă mîinile ei împreunate pe bu- 
zele lui. 

— Ai văzut, totuşi, strălucitoarele femei care 
treceau surizînd ? 

— Păreau fericite şi nespus de frumoase. 

— Sînt fericite: au castele, palate... 

— Cînd te afli lingă mine, Henri, casa noastră 
mi-e mai dragă decît un palat. 

— Femeile acelea au prietene. 

— Eu nu te am pe tine? 

— Ele au o familie. 

— Familia mea ești tu. ` 

Aurore dădea toate aceste răspunsuri fără şovă- 
ială, cu zîmbetul ei sincer pe buze. Răspunsurile iz- 
vorâu din inimă. Dar Lagardère voia s-o pună la 
o încercare supremă. Făcu apel la toată îndrăz- 
neala lui şi reluă după o tăcere: 

— Femeile acelea au şi o mamă. 

Aurore se îngălbeni. Acum nu mai zîmbea. O 
lacrimă i se ivi între pleoapele ei pe jumătate 
închise. Lagardère îi lăsă mîinile, care se îm- 
preunară pe pieptul ei. 

— O mamă! repetă ea cu ochii la cer. E ade- 
vărat... şi eu mă simt adesea în tovărăşia mamei 
mele. După tine, Henri, mama este făptura la 
care mă gîndesc cel 'mai mult. 

Ochii ei frumoși păreau că se roagă fierbinte. 

— Dac-ar fi şi mama aici, împreună cu tine, 
Henri — urmă ea — dac-aş auzi-o spunindu-ţi: 
„Fiul meu!“ Ah! nici în rai n-aş afla fericire mai 
mare. Dar dacă: adăugă ea, după o scurtă tă- 
cere — mi-ar fi dat să aleg între mama şi tine... 

Încîntătorul ei chip exprima o adîncă melancolie. 
Lagardère asculta, tulburat, cu respirația oprită. 

— Poate că e rău ceea ce am să spun — se 
strădui ea să vorbească — dar o spun fiindcă o 
gîndesc : dacă mi-ar fi dat să aleg între mama și 
tine... 

Nu izbuti să sfîrşească, şi căzu zdrobită în bra- 
tele lui Henri. 


Cocardasse şi Passepoil fuseseră însărcinați, în 
schimbul unei plăți modeste — de baronul de la 

Hunaudaye, să ducă acasă pe domnul baron de 
Barbanchois. Amîndoi străbăteau grădina, acum 
pustie şi întunecată. 

— Ia ascultă! spuse gasconul, după vreo sută 


de paşi de cortul unde se servise supeul — ce-ai 
zice să ne odihnim, scumpule? 
— Nu zic ba — răspunse Passepoil — bătrînul 


e greu şi plata cam uşoară. 

Îl aşezară pe iarbă pe domnul baron de Bar- 
banchois, care, trezit pe jumătate de răcoarea 
nopţii, începu să-şi repete refrenul favorit: 

— Unde ne ducem? Unde ne ducem? 

— La naiba! constată  Cocardasse. Hodorogul 
ăsta de beţivan e prea curios! Nu-i aşa, porumbe- 
lule ? 3 

— Ne ducem la propria noastră înmormîntare ! 
suspină resemnat Passepoil. 

Se aşezară amindoi pe-o bancă. Passepoil îşi 
scoase luleaua din buzunar şi începu s-o îndese 
liniştit. 

— Dacă cina noastră de astă-seară o fi fost ul- 
tima — suspină apoi — să ştii că măcar a fost pe 
cinste. 

— A fost — încuviință Cocardasse scăpărînd 
amnarul. Capédédiou! Numai eu şi am înghițit o 
găină şi jumătate. 

Băuseră amîndoi, ca să-şi mai uite de necazuri, 
cam de două ori mai mult decît sobrul baron de 
Barbanchois. 

— Unde mergem? Unde mergem? se auzi în 
iarbă. 

— Eh! uite că şi uitasem de zaharisitul ăsta! 
spuse Cocardasse. 

— Hai să-l ducem, să isprăvim şi cu el! pro- 
puse Passepoil. 


EL 


Dar înainte de a-şi pune planul în aplicare, se 
îmbrăţişară cu dragoste mare, vărsînd lacrimi din 
belşug. 

— Dar pe el — întrebă Passepoil — l-ai zărit 
cumva ? a 

Cocardasse cobori glasul. 

— Nu. Dar am auzit vorbindu-se de el. Regen- 
tul n-a coborit la masă. A stat încuiat mai bine 
de-un ceas cu fratele Gonzague. Toate orătăniile 
pe care le-am văzut azi-dimineaţă la el, la palat, 
cîrîie acum şi ameninţă. Sandicou! Dacă le e nu- 
mai pe jumătate îndrăzneala pe cît era piuitul, s-a 
zis cu Micul nostru Parizian ! 

— Tare mi-e frică — suspină fratele Passepoil 
— că ne descotorosesc de el. 

Cocardasse, care mergea înainte, se opri şi dom- 
nul baron de Barbanchois scoase un geamăt. 

— Scumpule — spuse spadasinul — fii pe pace: 
ştrengarul va scăpa teafăr și din asta! A mai tre- 
cut el prin multe! 3 

— Urciorul nu merge de multe ori... — şopti 
Passepoil. 

Dar nu apucă să-şi isprăvească proverbul. Un 
zgomot de paşi se auzea venind dinspre havuz. 
Vitejii noştri se aruncară într-un tufiş, din obiş- 
nuință. Primul lor gînd era întotdeauna să se 
ascundă. 

Paşii se apropiau. Erau ai unui grup de oameni 
înarmați, în fruntea cărora mergea Bonnivet, 
scutierul ducesei de Berri. Pe măsură ce patrula 
trecea pe o alee, luminile se stingeau. Cocardasse 
şi Passepoil auziră curînd ce vorbeau. 

— Omul se află încă în grădină ! spunea un ser- 
gent soldaților. Am întrebat toate santinelele şi pe 
cei din garda cea mare de la ieşiri; costumul lui 

era uşor de recunoscut ; nimeni nu l-a văzut ple- 
cînd. 

— Fiți cu băgare de seamă, copii — le porunci 
Bonnivet — ştiţi bine că este un om primejdios. 

Apoi se depărtară. 

O altă patrulă se îndrepta spre palat, o a treia 
către bolta de verdeață care despărțea grădina de 
strada Neuve-des-Petits-Champs. Peste tot lumi- 
nile se stingeau după trecerea patrulelor. S-ar fi 
spus că în lăcaşul plăcerilor o sinistră execuție se 


pregăteşte. 

— Potîrnichea mea — şopti Cocardasse — cred 
că de el e vorba!! 

— E limpede — întări Passepoil. 


— Şi ca să-l găsească sting luminile ? 

— Nu ca să-l găsească, dar ca să-l poată ră- 
pune. 

— Pe legea mea, ai dreptate! Sînt patruzeci 
sau cincizeci contra unu! Dacă şi de data asta îl 
scapă... 

— Scumpule — îl întrerupse gasconul — află 
că o să le scape. Micul nostru ștrengar este dracul 
gol. Dacă vrei să ştii, ar trebui să ne punem să-l 
căutăm şi noi şi să-i oferim făpturile noastre. 

Passepoil era temător. Își schimonosi fața într-o 
strîimbătură şi zise: 

— Nu e momentul potrivit. 

— Țin-te bine! Vrei să discuţi în contradicto- 
riu cu mine? strigă năbădăiosul Cocardasse. Acum 
ori niciodată! Crede-mă: dacă în acest moment 
n-ar avea nevoie de noi, ne-ar primi cu lovitura 
lui Nevers! Adevărul e că sîntem vinovaţi faţă 
de el. 


— E drept — recunostu Passepoil — sîntem 
vinovaţi. Totuşi, o să vezi dacă în toată povestea 
asta n-o să dăm de dracu’! 

Drept urmare, domnul baron de Barbanchois nu 
mai ajunse în patul lui. 

Cocardasse şi . Passepoil porniră să caute. Noap- 
tea era întunecoasă. Nu mai rămăseseră lampioane 
aprinse în grădină decît în preajma corturilor in- 
diene. 

La primul etaj al palatului, în aripa locuită de 
Regent, ferestrele se luminară. 

O fereastră se deschise. Regentul în persoană 
se ivi şi spuse slujitorilor să: nevăzuţi, în umbra 
grădinii : 

— Domnilor, plătiţi cu capul: să fie prins viu! 

— Foarte mulţumim ! bombăni Bonnivet, a cărui 
patrulă se găsea la răscrucea Dianei. Dacă tîlha- 
rul a auzit porunca, o să ne facă harcea-parcea! 

Trebuie să mărturisim că patrulele nu prea se 
simțeau la largul lor. Sabia domnului de Lagar- 
dere avea o faimă atît de cumplită, încît fiecare 
soldat putea să-şi facă testamentul. Bonnivet, spa- 
dasinul, ar fi preferat să se bată cu două duzini 
de cadeți din provincie. 

Lagardère şi Aurore luaseră hotărîrea să fugă. 
Lagardère nu ştia însă nimic din cele ce se petre- 
ceau în grădină. Nădăjduia să se strecoare afară, 
cu tovarăşa lui, pe poarta păzită de Le Bréant. Îşi 
pusese din nou dominoul negru, şi faţa Aurorei se 
ascundea iarăşi sub o mască. Amîndoi ieşiră din 
gheretă. Pe prag, doi oameni stăteau în genunchi. 

— Am făcut ce-am putut, domnule cavaler — 
mormăiau într-un glas Cocardasse şi Passepoil, 
care îşi goliseră ploştile ca să-și dea curaj — ier- 
taţi-ne ! 

— Aşa-i! mat adăugă Cocardasse. 

— Isuse Cristoase! strigă Passepoil. Iată-l! 

Cocardasse se frecă la ochi. 

— Ridicaţi-vă ! le porunci Lagardère. 

Pe urmă, zărind deodată puştile gărzilor fran- 
ceze lucind în fundul aleii: 

— Ce-nseamnă asta? exclamă el. 

— Că sînteţi încercuit, sărman copil! răspunse 
Passepoil. 

Curajul de-a vorbi astfel îl găsise în fundul 
ploștii. Lagardère nici nu mai ceru lămuriri. Ghi- 
cise totul. Serbarea se sfirşise și lucrul acesta îl 
înspăimînta. Ceusurile se scurseseră pentru el ca 
minutele : nu socotise timpul; întîrziase. Numai 
vîrtejul serbării i-ar fi putut înlesni fuga. 

— Sînteţi de partea mea? Cinstit și din toată 
inima ? îi întrebă el. 

— Pe viaţă şi pe moarte! răspunseră cei doi 
viteji. i 

Şi -nu minţeau. Vederea acestui diavol de Mic 
Parizian se îmbina cu aburii ploştilor și îi îmbăta 
cu totul. Aurore tremura pentru Lagardere și nu 
se temea de loc pentru ea. 

— S-au ridicat gărzile de la porţi? întrebă 
Henri. 

— Dimpotrivă, au fost întărite — răspunse 
Cocardasse. Vom avea de furcă, nu glumă! 

Lagardere stătu să chibzuiască ; apoi spuse de- 
odată : 

— Le Brâant, portarul din Curtea Zîmbetelor, 
vă cunoaște cumva? 

— Ca pe niște cai breji! răspunseră Cocardasse 
şi Passepoil. 

— Atunci n-are să vă deschidă poarta! spuse 
dezamăgit Lagardère. 

Vitejii noștri încuviințară dînd din cap această 
concluzie perfect logică. Doar cine nu-i cunoştea 
ar fi putut să le deschidă poarta. 

Un zgomot nedesluşit se auzea în dosul frunzi- 
şurilor dimprejur. S-ar fi spus că din toate părţile 
se apropiau, cu băgare de seamă, oameni la pîndă. 
Lagardere și tovarăşii săi nu puteau zări nimic. 
Locul în care se găseau nu era luminat, şi nici 
aleile vecine. Cît despre pilcurile de copaci, erau 
de mult cufundate în beznă. . 

— Nu ne mai rămîne decît un singur lucru de 
făcut — le spuse Lagardere. Trebuie să înfrun- 
tăm toate riscurile. Să nu vă îngrijiţi de mine; 
eu ştiu să mă descurc; am aici un costum care 
mă va deghiza şi voi înşela privirile duşmanilor. 
Luaţi-o cu voi pe această tînără. Veţi intra cu ea 
în vestibulul Regentului ; veţi coti la stînga, uşa 
lui Le Breant este la capătul primului coridor; 
veți intra mascaţi şi veţi spune: „Din partea celui 
ce se află în grădină, în gheretă“. Le Brâant are 
să vă deschidă. leşiţi în stradă şi duceţi-vă să mă 
aşteptaţi în dosul capelei de lîngă palatul Louvre. 

— Am înţeles! şopti Cocardasse. 
a= Încă ceva. Sînteţi voi în stare să muriți mai 
degrabă decît să lăsaţi să vi se răpească această 
fată ? 

— Nici o grijă! Vom culca la pămînt tot ce ne 
va sta în cale — făgădui gasconul. 

— Fereşte-i, Doamne, pe duşmani! adăugă 
Passepoil cu o îngîmfare nebănuită pînă atunci. 

Apoi amîndoi într-un glas: 

— De data aceasta o să fiţi mulțumit de noi! 

Łagardère sărută mîna Aurorei şi-i spuse: , 

— Curaj! Este, cred, ultima noastră încercare. 

Ea plecă, însoțită de vitejii noștri. 


Trebuia să treacă prin răscrucea Dianei. 

— Ehei! strigă un soldat. Ia uitaţi-vă, una care 
nici pînă acum nu şi-a găsit drumul! 

-— Puişorilor — le zise Cocardasse — este e 
înaltă doamnă! 

Dădu senin la o parte pe cei ce voiau să-i îm- 
piedice să treacă şi adăugă cu sfruntare: 

— Alteța sa regală ne “aşteaptă! 

Soldaţii începură să rîdă şi-i lăsară să treacă. 

Dar, în umbra unui desiş de portocali ce fuse- 
seră scoşi din seră cu vedrele lor şi aliniaţi de-a 
lungul pavilionului Regentului, stăteau doi oa- 
meni la pîndă. Gonzague şi devotatul lui domn 
de Peyrolles. Se aflau acolo pentru Lagardere, pe 
care îl aşteptau să se ivească din clipă în clipă. 
Gonzague şopti cîteva cuvinte la urechea lui Pey- 
rolles. Acesta făcu semn la vreo șase găligani cu 
săbii lungi, pitulaţi în spatele desişului. Toţi se 
năpustiră pe urmele vitejilor noştri, care tocmai 
urcaseră scările vestibulului, însoțind femeia în do- 
mino roz. 

Aşa cum se aşteptase Lagardere, domnul Le 
Breant deschise poarta Curţii Zimbetelor, numai 
că o deschise de două ori: întîi pentru Aurore, şi 
a doua oară pentru domnul de Peyrglles şi tova- 
răşii lui. 

Lagardère se furişase pînă la capătul potecii, ca 
să vadă dacă logodnica lui va ajunge la ieşire 
fără piedici. Cînd vru să se reîntoarcă la gheretă, 
calea îi era tăiată: o patrulă de gărzi franceze 
străjuia aleea. 


— Ei, domnule cavaler — îi strigă coman- 
dantul patrulei cu glasul puțin sugrumat de 
emoție — vă rog să nu vă împotriviţi, fiindcă 


sînteţi înconjurat din toate părţile. 

Lucrul era adevărat. În toate boschetele vecine 
se,auzi patul puștilor lovite de pămînt. 

— Ce aveţi cu mine? întrebă. Lagardere, care nici 
măcar nu trase spada. 

Îndrăzneţul Bonnivet, care se apropiase cu pași de 
lup pe la spate, îl încercui cu braţele. Lagardere 
nici nu încercă să se desprindă din strînsoare şi în- 
trebă pentru a doua oară: 

— Ce-aveţi cu mine? 

— Pe toţi sfinţii, camarade ! răspunse marchizul 
de Bonnivet — o să vezi! ` 

Apoi porunci : 

— Înainte, domnilor ! Spre palat! Nădăjduiesc că 
veţi binevoi să fiți martori că eu singur am făcut 
ac>astă însemnată captură. 

Erau cu toţii vreo şaizeci. Henri fu înconjurat şi 
fu mai curînd purtat pe. sus decît dus în apartamen- 
tele lui Filip de Orleans. Ușa vestibulului fu închisă 
şi nu mai rămase în grădină nici ţipenie de om, în 
afară de cinstitul domn Barbanchois, dormind dus şi 
sforăind în iarba udă. 


z 
Capitolul IX 
CAPCANA 


Ceea ce se numea camera cea mare de lucru, sau 
mai bine zis prima cameră de lucru a Regentului, 
era o sală destul de întinsă, unde prințul avea obi- 
ceiul să-şi primească miniștrii și unde se întrunea și 
Consiliul Regenţei. În mijloc se afla o masă rotundă, 

acoperită cu o mătase groasă, chinezească, un jilț 
pentru Filip de Orleans, un altul pentru ducele de 
Bourbon, scaune pentru ceilalţi membri titulari ai 
consiliului, şi scaune fără spătar pentru secretarii de 
stat. Deasupra uşii principale era stema Franţei, cu 
armele casei de Orleans. Treburile regatului se dez- 
băteau acolo în fiecare zi, cam la repezeală, după 
cină. Regentul cina tîrziu. Opera începea devreme, 
astfel că, într-adevăr, nu prea rămînea mult timp 
pentru acele treburi. 

Cînd Lagardère fu introdus, în sală se afla lume 
multă ; parcă ar fi fost adunat un tribunal. Domnii 
de Lamoignon, de Tresmes şi de Machault stăteau 
lîngă Regent, care luase loc în jilțul său. Ducii de 
Saint-Simon, de Luxembourg şi d'Harcourt se aflau 
în dreptul căminului. La uși erau postate gărzi şi 
Bonnivet învingătorul îşi ştergea fruntea de sudoare 
în. fața unei oglinzi. 

— Ne-a dat multă bătaie de cap — spunea el în 
şoaptă — dar tot am pus mîna pe el! Ah, ce diavol 
de om! 

— S-a împotrivit mult? întrebă de Machault, 
şeful poliţiei. 

— Dacă n-aş fi fost eu acolo — răspunse Bonni- 
vet — Dumnezeu ştie ce s-ar fi întîmplat. 

In grupurile din dreptul ferestrelor îi puteai recu- 
noaşte, printre alți demnitari, pe bătrînul mareșal 
de Villeroy, cardinalul de Bissy, Voyer-d'Argenson, 
Leblanc etc. Cîţiva din devotaţii lui Gonzague se 
strecuraseră şi ei: Navailles, Choisy, Noce, Gironne 
şi grăsanul de Oriol, mascat în întregime de către 
confratele său Taranne. Chaverny discuta cu domnul 
de Brissac, care dormea de-a-n-picioarelea fiindcă 
băuse trei nopţi la rînd. Doisprezece sau cincispre- 
zece oameni înarmaţi pînă-n dinţi stăteau în spatele 

lui Lagardere. O singură femeie, prinţesa de Gon- 
zague, şedea la dreapta Regentului. 

—' Domnule cavaler — spuse acesta lui Lagardère, 
de îndată ce îl văzu — în condiţiile care ni le-am 
pus reciproc, nu era vorba să vii să ne tulburi ser- 
barea. Ne silești să ne căim prea curînd de clemența 
de care am dat dovadă. 

De cînd fusese arestat, chipul lui Lagardère părea 
de marmură. Dar Regentul, care era ostenit şi gră- 
bit să se culce, nu sta să-și piardă vremea cu lucruri 
mărunte. 

— Domnule — reluă el — ţi s-ar ierta și acest 
lucru, dar, bagă de seamă, este ceva care nuţiseva 
ierta. Ai făgăduit doamnei de Gonzague că-i vei 
înapoia fiica. Este adevărat ? 

— Da, monseniore, am făsăduit. 

— Mi-ai trimis un mesager care mi-a făcut, în 
numele dumitale, aceeași făgăduială. Recunoști ? 

— Da, monseniore. 

— Cred că ghiceşti că te afli în faţa unui tribunal, 
Instanţele obișnuite nu sînt competente să judece 
fapte de felul celor de care ești învinuit. Dar, pe 
legea mea, domnule, jur că-ți vei primi pedeapsa, 
dacă o meriţi. Unde este domnișoara de Nevers ? 

— Nu ştiu — răspunse Lagardere. 

— Minte! strigă, într-o adevărată izbucnire, 
prinţesa. 

— Nu, doamnă. Am făgăduit ceva ce depășea 
puterile mele. Acesta este adevărul. 

Un freamăt dezaprobator se produse în adunare. 
Henri 'reluă, ridicînd glasul şi plimbîndu-și privirea 
peste cei din jur: 

— N-o cunosc pe domnișoara de Nevers. 

— Aceasta e o nerușinare! proclamă domnul duce 
de Tresmes, guvernatorul Parisului. 

Toţi cei care ţineau cu Gonzague întăriră : 

— O nemaipomenită neruşinare ! 

Domnul de Machault, hrănit cu sfintele tradiţii 
ale poliţiei, cerea stăruitor ca neruşinatul să fie 
supus de îndată torturii. La ce să se mai piardă 
timpul cu mofturi ? 

Regentul îl privi aspru pe Lagardere. 

— Domnule, gîndeşte-te bine la ceea ce spui. 

— Monseniore, gîndirea nu poate nici întregi, nici 
ciunti adevărul; ceea ce am spus este şi rămîne 
adevărul. 

— Veţi îngădui aşa ceva, monseniore — spuse 
prinţesa, care de-abia se stăpînea. Pe Dumnezeu, pe 
miîntuirea sufletului meu, vă spun că minte; ştie 
unde mi-este fiica, fiindcă mi-a spus-o chiar el adi- 
neauri : la zece paşi de cortul indian, în grădină. 

— Răspunde! porunci Regentul. 

— Atunci ca şi acum am spus adevărul — replică 
Lagardere. Atunci nădăjduiam încă să-mi pot în- 
deplini făgăduiala. 

— Şi acum ? îngînă prințesa, scoasă din sărite. 

— Acum nu mai nădăjduiesc. 

Doamna de Gonzague se prăbuşi istovită pe 
scaunul ei. 

Oamenii cu greutate din adunare, miniştrii, mem- 
brii parlamentului, ducii, priveau plini de curiozitate 
pe acest straniu personaj, al cărui nume le izbise de 
atîtea ori auzul în tinereţea lor: frumosul Lagar- 
dere, Lagardere spadasinul ! Chipul acesta cu trăsă- 
turi atît de inteligente, plin de o demnă gravitate, 
nu era de loc al unui mînuitor de spadă obişnuit. 
Unii din ei, cu privirea mai pătrunzătoare, încercau 
să deslușească ce se poate ascunde sub aparenţa lui 
liniştită. Părea că în sufletul lui se aşternuse o hotă- 

rîre tristă şi adînc chibzuită. Oamenii lui Gonzague 
se simțeau prea mărunți în această adunare ca să-şi 
mai facă auzit gălăgiosul lor glas. Se strecuraseră 
acolo folosind numele protectorului lor care, deşi in- 
teresat în cel mai înalt grad de dezbatere, nu se ară- 
tase încă. 

Regentul reluă: 

— Deci, întemeiat pe atît de nesigure nădejdi ai 
scris Regentului ? Cînd îmi spuneai: „Fiica priete- 
nului alteţei voastre va fi înapoiată...“ 

— Nădăjduiam că aşa va fi. 

— Nădăjduiai ! p 

— Omul se poate uşor înşela. 

Regentul consultă cu privirea pe Tresmes și pe de 
Machault, care păreau să-i fie sfetnici. . 

— Dar, monseniore — strigă prinţesa, care își 
frîngea mîinile — nu vedeţi că-mi fură copila ? Este 
la el, fac jurămînt! O ţine ascunsă. Lui i-am încre- 
dințat-o în noaptea crimei; îmi aduc bine aminte, 
o jur! 

— Auzi, domnule — îi spuse Regentul. 

Timplele lui Lagardère zvicniră uşor. Picături de 
sudoare străluciră la rădăcina părului, dar răspunse 
totuşi liniștit : 

— Alteța sa se înşală. 

— Ah — strigă ea înnebunită — nu-i oare cu pu- 
tinţă să-l demascăm pe acest om ? 

— Pentru aceasta ar fi nevoie de un martor, de 
unul singur... — începu Regeitul. Se întrerupse, 
pentru că Henri ridicase semeţ fruntea și parcă se 
mai înălţase, privind de sus pe Gonzague, care toc- 
mai se ivise la uşa principală. 

Intrarea lui Gonzague produse un freamăt. Acesta 
salută de departe pe prinţesă, soţia sa, şi pe Filip 
de Orleans, făcu doi sau trei pași şi se opri. 

Privirea lui o întilni pe aceea a lui Henri, care 
rosti cu un ton de sfidare: 

— Martorul să se arate şi să îndrăznească să mă 
recunoască ! 

Pleoapele lui Gonzague clipiră ca şi cum ar fi în- 
cercat zadarnic să susțină privirea acuzatului. Gestul 
acesta nu scăpă nimănui. Dar Gonzague izbuti să 
zîmbească şi fiecare își spuse : „Poate că-i este totuşi 
milă“. s 

În aċest timp, o adîncă tăcere se aşternuse în sală. 
O ușoară mişcare se produse la ușă. Gonzague se re- 
întoarse spre prag. Gălbejita figură a lui Peyrolles 
ieși din umbră. 

— E în mîinile noastre ! şopti el. 

— Şi hiîrtiile ? 

— Şi hirtiile. i 

De bucurie, obrajii lui Gonzague se rumeniră 
din nou. 

— Slavă Domnului! şopti şi el. Vezi că aveam 
dreptate cînd îți spuneam că cocoșatul este o co- 
moară ? 

— Pe legea mea — răspunse slujitorul — recu- 
nosc că-l judecasem greșit... Ne-a dat, fără să știe, 
un ajutor preţios. 

— Nimeni nu răspunde, vedeţi bine, monseniore 
— spunea în acest timp Lagardère. Pentru că sin- 
teți judecător, fiţi drept. Cine se află în fața dom- 
niei-voastre în această clipă ? Un biet gentilom înşe- 
lat ca și domnia-voastră în nădejdile lui. Am crezut 

că pot pune temei pe un simţămînt care de obicei 
este cel mai curat şi mai fierbinte dintre toate ; am 
făgăduit, cu îndrăzneala unui.om care-și doreşte 
răsplata... 

Se opri şi reluă cu o sforțare: 

— Fiindcă socoteam că am dreptul la o răsplată. 

Ochii i se plecară fără voia lui şi glasul i se su- 
grumă. 

— Ce se ascunde în omul ăsta ? întrebă bătrînul 
Villeroy pe Voyer-d'Argenson. 

Vicecancelarul şopti : 

— Sau este un suflet mare, sau cel mai laş dintre 
toţi ticăloșii ! 

Lagardère făcu o nouă sforțare, ca să se înfrîneze, 
şi urmă: « 

— Soarta şi-a bătut joc de mine, monseniore ; iată 
singura mea crimă. Ceea' ce credeam că se află în 
siguranță în mîinile mele, mi-a scăpat. Mă pedep- 
sesc eu singur şi mă reîntorc în surghiun. 

— Vrea să scape uşor ! spuse Navailles. 

De Machalut vorbea cu Regentul. 

— Vă rog, în genunchi, monseniore! începu 
prinţesa. 

— Lăsaţi, doamnă ! o întrerupse Filip de Orléans. 

Gestul acesta poruncitor ceru tăcere şi nimeni nu 
mai suflă un cuvînt. Regentul continuă să-i spună 
atunci lui Lagardere : 

— Domnule, eşti gentilom, cel puţin aşa pretinzi. 
Ceea ce ai făcut nu este demn de un gentilom. Pe- 
deapsa va fi ruşinea de care vei fi acoperit. Sabia 
dumitale, domnule ! 

Lagardere își şterse fruntea scăldată de sudoare. 
În clipa cînd îşi desfăcu sabia din centiron, o lacrimă 
se rostogoli pe obrazul lui. 

— Dumnezeule ! biigui Chaverny, cuprins de fier- 
bințeli fără să ştie de ce — mai bine l-ar omori! 

În clipa în care Lagardère înmiîna sabia lui Bonni- 
vet, Chaverny întoarse capul. 

— Nu ne mai aflăm în vremurile cînd se sfărîmau 
pintenii cavalerilor trădători — reluă Regentul — 
dar noblețea există, slavă Domnului, şi degradarea 
este pedeapsa cea mai crudă pe care o primeşte un 
soldat. Domnule, începînd de azi nu mai ai dreptul 
să porți o sabie. Faceţi loc, domnilor, şi lăsați-l să 
iasă. Acest om nu mai este demn să respire același 
aer ca domniile-voastre. 

O clipă, s-ar fi zis că Lagardere vrea să sfarme 
coloanele săli. Dar neliniştea urmă repede mîniei, și 
neliniştea se schimbă în acea răceală hotărită, pe 
care o arătase de la începutul şedinţei. 

- — Monseniore — zise el, înclinîndu-se — primese 
judecata alteţei voastre regale, şi nu voi face apel 
împotriva ei. 

Singurătatea într-un ținut îndepărtat și dragostea 
Aurorei era tot ce mai stăruia în mintea lui. Nu era 
cea mai bună răsplată pentru pedeapsa nemeritată ? 
Se îndreptă spre uşă, în mijlocul tăcerii generale. 
Regentul spuse încet prinţesei : 

— Nu vă fie teamă, va fi urmărit. 

Ajuns aproape de uşă, Lagardère se află decdată 
în fața prinţului de Gonzague, care tocmai se des- 
părțea de Peyrolles. 

— Alteță — zise Gonzague, adresîndu-se ducelui 
de Orleans — eu nu-l voi lăsa pe acest om să treacă. 

Chaverny se afla în prada unei frămîntări cu totul 
neobişnuite. 

— Ah — spuse el — dacă Lagardère ar mai avea 
sabia ! 

Taranne îl împinse cu cotul pe Oriol. 

— Micul marchiz şi-a pierdut minţile ! 

— Pentru ce împiedici pe acest om să treacă ? în- 
trebă Regentul. 

— Riindcă credinţa v-a fost înşelată, monseniore 
— răspunse Gonzague. Pierderea titlului de nobleţe 
nu este adevărata pedeapsă ce se cuvine ucigaşilor! 

Un mare tumult se produse în toată sala și Re- 
gentul se ridică în picioare. 

— Omul acesta este un ucigaş — încheie Gonza- 
gue, punînd sabia goală pe umărul lui Lagardère, şi 
trebuie să adăugăm că strîngea cu putere mînerul. 

Lagardère nu încercă să-l dezarmeze. În mijlocul 
tumultului general, căci partizanii lui Gonzague sco- 
teau strigăte și păreau gata să atace, Lagardère 
izbucni într-un hohot de rîs convulsiv. 

Dădu doar sabia la o parte, apucă pumnul lui 
Gonzague şi îl strînse cu atîta putere, încît arma 
căzu. Îl duse pe Gonzague, sau mai bine zis îl tîri 
pînă la masă și arătînd Regentului mîna prinţului, 
pe care durerea o ţinea deschisă, spuse, cu degetul 
pe o cicatrice adîncă: 

— Pecetea mea! Recunosc urma loviturii mele. 

Privirea regentului era întunecată. Toată aduna- 
rea era cu respiraţia tăiată. 

— Gonzague e pierdut! murmură Chaverny. 

Gonzague avu însă o nemaipomenită îndrăzneală. 

— Alteță — zise el — de optsprezece ani aştept 
această clipă! Filip, fratele nostru, va fi răzbunat. 
Această rană am primit-o apărînd viaţa lui Nevers ! 

Mina lui Lagardère slăbi strînsoarea și braţul îi 
căzu de-a lungul trupului. O clipă rămase înmărmu- 
rit, în timp ce sala întreagă striga într-un singur 
glas: 

— Ucigaşul lui Nevers ! Ucigașul lui Nevers ! 

Navailles, Nocé, Choisy şi toţi ceilalţi adăugară: 

— Diavolul acela de cocoșat ne-o spusese. doar! 

Prinţesa îşi acoperise, îngrozită, faţa cu mîinile. 
Nu mai mișca. Leșinase. Abia cînd arcaşii, în frunte 
cu Bonnivet, îl înconjurară, la un semn al Regentu- 
lui, Lagardere păru că se trezeşte. 

— Ticălosule ! răcni el. 

Apoi zvîrlindu-l la zece paşi pe Bonnivet, care 
voise să-l înhațe, strigă cu glas de tunet: 

— În lături! Moarte celui ce mă va atinge! 

Se întoarse către Filip de Orleans şi adăugă: 

— Monseniore, am un permis de liberă trecere 
semnat de alteța voastră regală. 

Şi în timp ce vorbea, scoase din buzunarul tunicii 
un pergament, pe care-l desfăşură. 

— Liber, orice s-ar întîmpla ! citi el cu glas tare. 
L-aţi scris şi l-aţi semnat personal. 

— Aţi fost luat prin surprindere ! încercă să spună 
Gonzague. 

— De vreme ce este vorba de înşelătorie — 
adăugară domnii de Tresmes şi de Machault. 

Cu un gest, Regentul le impuse tăcere. 

— Vreţi să daţi dreptate celor ce spun că Filip 
de Orleans nu se ţine' de cuvînt ? strigă el. Permisul 
este scris şi subscris de mine ; acest om e liber. Are 
patruzeci şi opt de ore ca să treacă granița. 

Lagardère nu se mişcă. 

— M-ai auzit, domnule? îl întrebă Regentul cu 
asprime. Pleacă ! 

Lagardere începu să rupă încet pergamentul, pe 
care îl aruncă la picioarele Regentului. 


— Monseniore — spuse el — nu mă cunoașteţi; 
vă dau cuvîntul înapoi. Din această libertate pe care 
mi-o dăruiţi și care mi se cuvine, eu nu iau decît 
douăzeci și patru de ore; atit îmi este de ajuns ca 
să demasc un ucigaş nemernic și să fac să triumfe o 
cauză dreaptă. Ajunge cu umilinţele! Eu ţin fruntea 
sus, și, pe cinstea numelui meu, auziţi, domnilor, pe 
cinstea lui Henri de Lagardere, cinste care nu este 
mai prejos de-a domniilor-voastre, făgăduiesc și jur 
că mîine, la aceeașioră, ori doamna de Gonzague își 
va avea fiica și Nevers va fi răzbunat, ori eu mă voi 
constitui prizonier al alteţei voastre regale ! Puteţi 
să convocați de pe acum judecătorii. 

Se înclină în faţa Regentului și înlătură cu mîna 
pe cei care îl înconjurau zicînd : 

— Faceţi-mi loc; îmi iau dreptul meu! 

Gonzague, care ieşise o clipă mai înainte, se făcuse 
nevăzut. 

— Faceţi loc, domnilor — repetă Filip de Orleans. 
Iar dumneata, domnule, miine la aceeași oră te vei 
înfățișa judecătorilor şi, pe cinstea mea, se va face 
dreptate ! 

Credincioșii lui Gonzague se strecurară către ie- 
şire ; rolul lor se sfîrșise în acel loc. 

Regentul stătu o clipă pe gînduri, apoi grăi cu- 
prinzîndu-și fruntea în mînă : 

— Domnilor, iată o întîmplare ciudată ! 

— Un tilhar nerușinat! murmură de Machault, 
șeful poliţiei. + 

— Sau un cavaler din alte timpuri — gîndi Re- 
gentul cu voce tare. Vom vedea mîine! 

Lagardère cobori singur şi fără arme scara cea 
mare a palatului. În vestibul îi găsi adunaţi pe 

Peyrolles, Taranne, Montaubert, Gironne şi pe toţi 
cei care săriseră peste Gal cu devotamentul lor faţă 
de Gonzague. Trei vlăjgani înarmați păzeau intrarea 
coridorului care ducea la poarta încredințată lui Le 
Breant. Gonzague era în picioare, -în mijlocul vesti- 
bulului, în mînă cu spada trasă din teacă. Poarta cea 
mare care dădea în grădină fusese deschisă. Se sim- 
tea cale de-o poștă că e vorba de o capcană. Dar La- 
gardere nu luă nimic în seamă. Avea cusurul celor 
viteji : se credea invulnerabil. Se duse de-a dreptul 
la domnul de Gonzague, care îndreptă spada spre el. 

— Să nu ne grăbim prea mult, domnule de La- 
gardere — zise el. Avem de vorbit. Toate ieșirile 
sînt păzite și nimeni nu ne aude. Doar aceşti prie- 
teni devotați, aceste umbre ale noastre ; putem deci, 
pe toţi dracii, să vorbim deschis! 

Şi rîse, cu un ris batjocoritor și răutăcios. 

Lagardère se opri și îşi încrucișă braţele pe piept. 

— Regentul îţi deschide ușile — reluă Gonzague 
— dar eu ţi le închid! Eu eram tot atît de prieten 
cu Nevers ca și Regentul. Am, , deci, dreptul să-i 
răzbun moartea. Să nu mă numești ticălos, că-ţi 
pierzi vremea degeaba ; știm foarte bine că cei ce 
pierd insultă întotdeauna pe cei ce cîștigă la joc. 
Domnule de Lagardère, vrei să-ţi spun ceva care îţi 
va uşura conștiința ? Dumneata crezi că ai spus o 
minciună, o mare minciună afirmînd că Aurore nu 
se află în puterea dumitale. 

Chipul lui Henri se întunecă. 

— Ei bine — reluă Gonzague, bucurîndu-se cu 
cruzime de triumful său — nu ai săvirşit decît o 
mică inexactitate,. o nuanţă, un fleac! Dacă ai fi 

spus: nu se află, în loc de nu se afla, dacă ai îi 
spus: „Aurore nu se mai “află în puterea mea.. 

— Dacă aş crede... începu Lagardere, care îşi 
strînse pumnii. Dar minţi — se stăpîni el — te.cu- 
nosc eu! 

— Dacă ai fi spus așa — sfîrși liniștit Gonzague 
— ar fi fost curatul adevăr! 

Lagardere se chirci pe vine gata să se năpustească 
asupra prinţului ; dar Gonzague își îndreptă spada 
spre ochii lui, şoptind: 

— Voi, ceilalţi, fiţi gata! : 

Pe urmă continuă, rînjind mereu : 

— Ei da, am cîştigat o partidă destul de fru- 
moasă! Aurore este în puterea noastră... 

— Aurore ! strigă Lagardère cu glasul sugrumat. 

— Aurore și anumite acte... 

La aceste cuvinte, Lagardère se cutremură și se 
repezi asupra lui Gonzague, care căzu greoi pe spate. 
Dintr-o săritură, trecînd peste trupul lui, Lagardère 
se făcu nevăzut în grădină. 

Gonzague se ridică zîmbind. 

— Nici o ieşire nu e liberă? îl întrebă el pe 
Peyrolles, care ieşise în prag. . 

— Nici una. 

— Şi cîţi pîndesc... acolo? 

— Cinci — răspunse Peyrolles, aţintindu-şi auzul. 

— Bine ; este de ajuns, nu are sabie. 

Ieșiră amîndoi, ca să poată auzi mai bine cele ce 
urmau să se petreacă. 

In vestibul, partizanii prinţului, galbeni la faţă şi 
cu fruntea îmbrobonată de sudoare, trăgeau și ei cu 
urechea. Progresaseră mult pe calea pe care-i ducea 

Gonzague, care dorea să-i obișnuiască cu mirosul 
sîngelui. Calea era alunecoasă, mai ales că, fără 
ştirea lor, o coborau. 

Gonzague şi Peyrolles se opriră jos, în grădină, 
la capul scării. 

— Cît întirzie! şopti Gonzague. 

— Timpul pare lung — făcu Peyrolles — dar ei 
pîndesc acolo, în dosul cortului. 

Grădina era cufundată într-un întuneric negru ca 
smoala. Se auzea doar vîntul de toamnă foșnind cu 
tristeţe prin draperiile întinse peste pajiști. 

— Unde aţi prins fata? întrebă Gonzague. I se 
părea că, vorbind, îşi înșela nerăbdarea. 

— În strada lui Chantre, chiar în poarta casei. 

— A fost bine apărată? 

— De două spade zdravene, care au rupt-o de 
fugă cînd le-am spus că Lagardere zace mort. 

— Nu le-ai văzut faţa ? 

— Nu, au izbutit să-şi păstreze măştile. 

— Şi actele unde erau? 

Peyrolles nu avu timpul să răspundă: un răcnet 
de moarte ţîşni din dosul cortului indian, dinspre 
ghereta lui Le Breant. Lui Gonzague i se făcu pă- 
rul măciucă. 

— O fi vreunul de-ai noștri — șopti Peyrolles tre- 
murînd. 

— Nu — zise prinţul — i-am recunoscut. glasul. 
El e. 

În aceeaşi clipă, cinci umbre negre se iviră dinspre 
răscrucea Dianei. 

— Cine e şeful ? întrebă Gonzague. 

— Gendry — răspunse omul de încredere. 

Gendry era un vlăjgan bine legat, care fusese ca- 
poral de gardă. 

— S-a făcut! zise el. O targă și doi oameni: să-l 
ducem de-aici. 

Toate acestea erau auzite și de cei din vestibul. 
Jucătorii noștri de cărţi, destrăbălaţii noștri nu mai 
aveu pic de sînge în vine. Lui Oriol îi clănţăneau 
dinţii să se spargă. 

— Oriol! strigă Gonzague — Montaubert ! 

Amîndoi înaintară. 

— Voi o să duceţi targa — le spuse Gonzague. 
Cu toţii am ucis, de vreme ce toţi -profităm de pe 
urma acestui omor. 

Trebuia să se zorească înainte ca demnitarii să 
iasă din camera de lucru a Regentului. Deși de 
obicei ieșeau din acea cameră pe ușa cea mare, 
care dă înspre celălalt capăt al galeriei și spre 
Curtea Havuzurilor, vreunui obișnuit al palatului 
putea să-i treacă prin minte să iasă prin Curtea 
Ziîmbetelor, ca să ajungă mai repede acasă. Oriol, 
mai mult mort decît viu, şi Montaubert, indignat, 
apucară targa. Gendry pomi înainte să le arate 
drumul spre tufiş. 

— Ia te uită! Ia te uită! strigă fostul caporal, 
ajungînd în spatele cortului indian. Doar tilharul 
era mort de-a binelea! 

Oriol şi Montaubert erau gata s-o ia la fugă. 
Montaubert era un prăpădit de gentilom, în stare 
să facă mici murdării, dar care niciodată nu s-ar 
fi gîndit să comită o crimă. 

Gautier Gendry spuse: 

— S-o fi tîrît să moară mai departe. 

Pipăi pămîntul în jurul lui şi începu să caute, 
tirîndu-se pe briînci. Făcu astfel înconjurul ghe- 
retei, a cărei uşă era închisă. La vreo douăzeci şi 
cinci de paşi de acolo, se opri şi zise: 


— Iată-l! 
Oriol şi Montaubert se apropiară cu targa. 
— În definitiv — zise Montaubert — lovitura 


a fost dată. Noi nu mai facem acum nici un rău. 

Lui Oriol i se înţepenise limba. Amâîndoi îl aju- 
tară pe Gendry să pună pe targă cadavrul care 
zăcea pe iarbă, în mijlocul unui boschet. 

— Mai e cald — spuse fostul caporal de gardă, 
pipăind cadavrul. Haideţi ! 

Oriol şi Montaubert porniră. Ajunseră cu po~- 
vara lor la scara vestibulului. 

Cea mai mare parte a credincioşilor lui Gon- 
zague avură atunci îngăduința să iasă. 

Ceva îi speriase însă foarte tare. Trecind pe 
lingă ghereta lui Le Breant, auziseră un foșnet de 
frunze uscate. De atunci ar fi jurat că nişte paşi 
mărunți şi grăbiţi îi urmăreau. Într-adevăr, cînd 
urcară scările, cocoşatul era în spatele lor. Omu- 
lețul era nespus de galben la față şi părea că abia 
se ține pe picioare ; dar ridea cu risul lui ascuţit 
și piţigăiat. Fără Gonzague, ar fi păţit-o rău. 

Se apropie de prinţ, care nu-şi dădu seama cît 
de schimbat îi era glasul. 

— A venit, nu-i aşa? spuse el. 

Spunînd aceasta, arătă cu un gest crispat cada- 
vrul peste care Gendry aruncase o mantie. Gon- 
zague îl bătu pe umeri. Cocoşatul se clătină şi fu 
gata să se prăbuşească. 

— S-a îmbătat! spuse Gironne. 

Toţi porniră spre coridor. Le Breant nici nu se 
gîndi să întrebe cine era gentilomul scos cu un 
asemenea ceremonial, fiindcă băuse prea mult. La 
Palatul Regal trebuia uneori să fii îngăduitor şi 
să ştii să închizi ochii. Era ora patru dimineața. 
Felinarele fumegau, dar nu mai luminau. Banda 
destrăbălaților se risipi în toate direcţiile. Domnul 
de Gonzague se întoarse la palatul lui însoţit de 
Peyrolles. Oriol, Montaubert şi Gendry fuseseră 
însărcinați să arunce cadavrul în Sena. O luară pe 
strada Pierre Lescot. Ajunși pe la mijlocul străzii, 
chefliii noştri simţiră că li se face rău. În schimbul 
unui bacşiş bun, fostul caporal al gărzilor le în- 
gădui să lase corpul pe o grămadă de gunoaie. 
Caporalul îşi luă. înapoi mantaua, aruncară targa 
goală mai departe şi porniră cu toţii să se culce, 
fiecare în patul lui. Iată de ce a doua zi dimi- 
neața, domnul baron de Barbanchois, de bună 
seamă nevinovat de cele petrecute, se trezi pe 
maidanul de gunoaie, în mijlocul străzii Pierre 
Lescot, într-un hal care nu mai merită să fie des- 
cris. El fusese cadavrul pe care Oriol şi Mon- 
taubert îl purtaseră pe targă. 

Cocoşatul ieşise cel din urmă prin poarta din 
dos, păzită de Le Bréant. Curtea Havuzurilor nu 
era mare. Cu toate acestea, o străbătu foarte în- 
cet. De la ieşirea din Curtea Havuzurilor pînă în 
strada Saint-Honor6, fu nevoit să se aşeze de mai 
multe ori pe pietrele înşirate de-a lungul caselor. 
De cîte ori se ridica, un soi de geamăt îi ieşea din 
piept. În vestibul, toată lumea se înșelase: coco- 

şatul nu era beat. Dacă domnul de Gonzague n-ar 
fi fost preocupat de atîtea lucruri, ar fi putut 
să-şi dea seama că în noaptea aceasta rînjetul co- 
coşatului nu prevestea nimic bun. 

Din colţul palatului pînă la locuinţa lui Lagar- 
dere din strada du Chantre nu erau decît zece 
paşi. Cocoșatul făcu aceşti zece paşi în zece mi- 
nute..Nu mai putea. Scara o urcă de-a buşilea 
pînă la camera meşterului Ludovic. În trecere, 
văzuse ușa din strada du Chantre spartă. Uşa 
apartamentului meşterului Ludovic era şi ea for- 
țată şi larg deschisă. Cocoșatul intră în prima în- 
căpere. Uşa celei de-a doua încăperi, aceea în care 
nimeni nu intra niciodată, fusese şi ea spartă. Co- 
coşatul se sprijini de tocul ușii; din gitlej îi ie- 
şeau horcăituri. Încercă să strige pe Françoise şi 
pe Jean-Marie ; dar glasul nu-l ascultă. Căzu în 
genunchi și începu din nou să se tirască pînă la 
cufărul în care se afla mai înainte acel pachet si- 
gilat cu trei mari pecetii, a cărui descriere am mai 
făcut-o în mai multe 'rînduri. Cufărul fusese făcut 
țăndări cu lovituri de topor; pachetul dispăruse. 
Cocoşatul se întinse pe jos ca un osîndit care a 
primit lovitura de graţie. 

Ora cinci bătu la-capela de lingă Louvre. Încet, 
foarte încet, cocoșatul se ridică în mîini. Izbuti 
să-și deschidă haina de lînă neagră şi să scoată 
de sub ea o tunică de mătase albă, făcută mototol 
şi năclăită toată de sînge. S-ar fi zis 'că această 
strălucitoare tunică fusese folosită ca să astupe o 
rană adîncă. Gemiînd şi scîncind ușor, cocoșatul se 
tîrî pînă la un spălător, unde găsi ştergare și apă. 

Avea măcar cu ce să spele rana care însîngerase 
tunica. Tunica era a lui Lagardere, dar rana sîn- 
gera sub umărul cocoşatuluji. O obloji cît putu 
mai bine şi bău o înghiţitură de apă. Pe urmă se 
aşeză pe podea, simțind un pic de uşurare. 

— Bine! şopti el. Iată-mă singur! Mi-au luat 
tot: armele şi inima! 

și „lăsă capul greoi în miini. Cînd se ridică, 
spuse numai atît : 

— Nu mă părăsi, Doamne! Am numai douăzeci 
şi patru de ore ca să iau de la capăt munca mea 
de optsprezece ani! 


PARTEA A DOUA 
CONTRACTUL DE CĂSĂTORIE 


Capitolul I 


IARĂȘI 
CASA DE AUR 


Toată noaptea se lucrase în palatul prinţului de 
Gonzague. Tarabele erau gata. Dis-de-dimineaţă, 
fiecare negustor: se grăbise să vină să-şi instaleze 
marfa în cuprinsul celor patru metri pătraţi. Chiar 
şi în sala cea mare despărțiturile de scînduri fuse- 
seră terminate şi peste tot plutea mirosul de rășină 
al bradului tras la rindea. În grădină, gheretele erau 
de asemenea toate gata. Din splendorile trecute 
nimic nu se mai vedea. Ici-colo, cîţiva copaci stin- 
gheri, cîteva statui la încrucișarea celor cinci străzi 
de gherete construite pe pajiștile altădată pline de 
flori. 

Şi pretutindeni se revărsase din zori un întreg 
furnicar. Nu lipseau nici samsarii. Gloata se mișca, 
forfotea, vindea, cumpăra, înșela, fura: toată lu- 
mea încerca să se chivernisească. Ferestrele prin- 
țesei de Gonzague, care dădeau spre grădină, erau 
închise şi acoperite cu obloane groase. La acelea 
ale apartamentului prinţului nu erau trase decît 
perdelele de mătase chinezească brodate cu fir. 
Nici în camera prinţesei, nici în camera prinţului 
nu era lumină. Domnul de Peyrolles, care își avea 
locuinţa la ultimul etaj, se afla încă în pat, dar 
nu dormea. Își numărase cîştigul din ajun şi îl 
adăugase la conţinutul unei casete de dimensiuni 
respectabile, care se afla la căpătiiul lui. Era bogat 
acest credincios domn de Peyrolles. Era şi zgîrcit, 

Sau mai bine zis lacom. Într-adevăr, dacă iubea la 
nebunie: banul, o făcea mai mult pentru plăcerile 
pe care le procură decît din patima “de a-l strînge 
şi a-l ţine sub cheie. 

Gendry îi dădea raportul. Îi povestea tocmai cum 
bieţii Oriol şi Montaubert, proaspeţi recruți, pur- 
taseră cadavrul lui Lagardère pînă sub bolțile po- 
dului Marion, de unde îl azvirliseră în fluviu. 
Peyrolles oprea întotdeauna cel puţin jumătate din 
simbria ticăloşilor folosiţi de stăpînul său, simbrie 
hotărită de prinț, dar plătită de el. Îi dădu deci lui 
Gendry ceea ce socoti că era îndeajuns şi îi spuse 
că se poate duce. Dar acesta spuse înainte de-a 
pleca : 

— Băieți de viaţă şi de treabă se găsesc din ce 
în ce mai rar. Aici, sub fereastra domniei-tale, se 
află un fost soldat din compania mea, care, la ne- 
voie, ar .putea să ne dea o prețioasă mînă de 
ajutor. 

— Cum îl cheamă? 

— I se spune Balena. E puternic şi- prost ca o 
vită. 

— Angajează-l — se învoi Peyrolles — aşa, din 
prevedere, fiindcă sper că acum am terminat cu 
încăierările. 

— Eu — zise Gendry — dimpotrivă, cred că 
abia încep. Mă duc să-l angajez pe Balena. 

Cobori în grădină, unde Balena își desfășura 
activităţile lui, încercînd zadarnic să lupte cu faima 
crescîndă a fericitului său rival, Esop al II-lea, 
zis Jonas. 

Peyrolles se sculă și se duse la stăpînul său. 
Află însă cu mirare că alţii i-o luaseră înainte. 
Într-adevăr, prinţul de Gonzague primise în au- 
diență pe cei doi prieteni ai noştri, pe Cocardasse- 

cel-tînăr și pe fratele Passepoil; se înfăţişaseră 
amîndoi în mare ţinută şi spilcuiţi ca niciodată, 
deşi era dis-de-dimineaţă. Între timp, avuseseră 
grijă să dea o raită și pe la bucătărie. 

— Pungaşilor — le spuse domnul de Peyrolles, 
de cum dădu iar ochii cu ei — ce-aţi făcut ieri în 
timpul serbării ? 

Passepoil ridică din umeri și Cocardasse îi în- 
toarse spatele. 

— Pe cît ne este de mare cinstea şi fericirea — 
declară Cocardasse prinţului — să slujim un stă- 
pîn atît de strălucit ca domnia-voastră, monse- 
niore, pe atît ne este de neplăcut să avem de-a 
face cu acest domn..Nu-i aşa, potirnichea mea? 

— Prietenul meu — întări Passepoil — a vor- 
bit ca şi cum ar fi citit și în inima mea. 

— M-aţi auzit? se răsti la ei Gonzague, care 
părea istovit. Trebuie să-mi aduceţi știri chiar în 
dimineața aceasta ; știri sigure, dovezi palpabile. 
Vreau să ştiu dacă omul nostru este viu sau mort. 

Cocardasse și Passepoil se înclinară pînă la pă- 
mînt, cu acel elegant fel de a saluta care făcea din 
ei pe cei mai distinși bandiți din Europa. Trecură 
băţoși prin fața domnului de Peyrolles şi ieşiră. 

— Îmi îngăduiți, monseniore, să vă întreb — 
zise Peyrolles, verde la față — despre cine vreţi 
să ştiţi dacă este viu sau mort? 

— Despre cavalerul de Lagardère — răspunse 
Gonzague și își lăsă din nou capul obosit pe pernă. 

— Dar bine — îngăimă Peyrolles înmărmurit 
— de ce această îndoială? Chiar adineauri i-am 
plătit lui Gendry. 

— Gendry este un pungaș şi jumătate, şi tu, tu 
ai început să îmbătrînești, Peyrolles. Sîntem prost 
serviţi. În timp ce tu dormeai, eu am continuat 

să-mi văd de treburi în dimineaţa asta. Am vorbit 
cu Oriol şi Montaubert. Pentru ce oamenii noştri 
nu i-au însoţit pînă la Sena? 

— Treaba era făcută. Monseniorul însuşi s-a gîn- 
dit să silească pe doi din prietenii săi să... 

— Prieteni! repetă Gonzague cu un dispreţ atît 
de copleşitor, încît Peyrolles nu mai ştiu ce să 
spună. 

_— Am făcut foarte bine — reluă prinţul — şi 
într-un fel ai şi tu dreptate: sînt prietenii mei. La 
naiba! În tot cazul, aşa trebuie să creadă şi ei: 
că sînt prietenii mei. De cine te poţi folosi pină la 
abuz, dacă nu de prieteni ? Vreau să-i pun cu bo- 
tul pe labe. Înţelegi? De aceea vreau să-i prind 
cît mai mult în laţ şi să-i ţin legaţi de mîini şi 
de picioare. 

Se întrerupse, văzînd aţintită asupra lui privi- 
rea lui Peyrolles, care-i sorbea cu nesaţ cuvintele. 
„Slavă domnului! îşi spuse el cu un riîs silit — 
iată unul care de pe acum tremură ca varga!“ 

— Oare, aşa cum stau lucrurile, vă temeţi de 
ceva din partea Regentului? întrebă Peyrolies. 

— Ascultă ce-ţi spun, Peyrolles — vorbi Gon- 
zague, ridicîndu-se într-un cot — jur în faţa lui 
Dumnezeu că dacă eu cad, tu ai să fii spînzurat! 

Peyrolles se dădu trei paşi înapoi. Ochii erau 
gata să-i iasă din cap. Văzind ce efect avuseseră 
vorbele lui, Gonzague izbucni într-un rîs din toată 
inima. 

— Rege al fricoșilor! strigă el. În viața mea 
n-am fost mai bine văzut la curte ca acum, dar 
nu se ştie niciodată ce se poate întîmpla. În caz 
că sînt atacat, vreau să fiu apărat. Pentru aceasta 
nu de prieteni am nevoie în jurul meu; adevăraţi 
prieteni nu se mai găsesc; nu de prieteni am ne- 

voie, ci de sclavi ; și nu de sclavi cumpăraţi, ci de 
sclavi înlănţuiţi ; de făpturi trăind din propria mea 
răsuflare, care să știe că dacă mor eu, mor și ei. 

— În ceea ce mă priveşte — bolborosi Peyroiles 
— monseniorul nu avea nevoie să mai... 

— E drept; pe tine te am de mult la mînă, 
dar pe ceilalţi? Ştii tu ce nume mari se află în 
banda mea ? Îți dai tu seama căo astfel de clientelă 
poate fi o minunată pavăză? Navailles are sînge 
de duce, Montaubert e înrudit prin căsătorie cu 
familia Mole de Champlatreux, nobilime de viţă, 
al cărei glas răsună ca clopotul cel mare de la 
Notre Darne ! Choisy este văr cu Mortemart, Nocé 
e înrudit cu familia Lauzun, Gironne se trage din 
Cellamare, Chaverny din prinții de Soubise... 

— Ah, Chaverny... — îl întrerupse Peyrolles. 

— Ei da, chiar Chaverny — zîmbi Gonzague 
— şi el va fi legat ca și ceilalţi; nu rămîne decît 
să găsim un lanț pentru fantezia lui. Dacă nu i-l 
găsim — continuă el cu un aer întunecat — va 
fi cu atît mai rău pentru el! Dar să continuăm 
pomelnicul. Taranne e protejat de domnul Law în 
persoană ; Oriol, acest caraghios, e însuşi nepotul 
secretarului de stat Le Blanc; Albret îi spune 
abatelui Fleury vere. Chiar şi greoiul baron Batz 
intră cînd pofteşte la prinţesa Palatină. Nu mi-am 
ales oamenii orbește, poţi fi sigur de asta. Vaux- 
menil stă bine cu ducesa de Berri; prin micul 
Saveuse ajung la stareţa de Chelles. Mii de draci! 
Ştiu bine că pentru treizeci de arginţi m-ar vinde 
cu toţii. Dar, de aseară, iată-i în mîna mea. Miine 
dimineaţă îi vreau sub călciiul meu. Ai să-ți dai 
îndată seama cîtă nevoie am de acest lucru: în 
noaptea aceasta am fost trădaţi. 

— Trădaţi ? strigă Peyrolles. Şi de către cine? 

— De către Gendry, de către Oriol şi de către 
Montaubert. 

— Să fie cu putință?! 

— Totul este cu putinţă cît timp ticăloșşii ăştia 
nu se leagănă de capătul unei funii. 

— Şi cum de-a aflat monseniorul?... 

— N-am aflat decît un singur lucru: că tilharii 
noştri mu și-au, făcut datoria. 

— Gendry chiar adineauri mi-a spus că a dus 
cadavrul sub podul Marion. 

— Gendry a minţit. Nu ştiu încă nimic; dar 
oricît de greu mi-ar veni, încep să cred că trebuie 
să renunţ la nădejdea că m-aș putea vedea desco- 
torosit de acest demon de Lagardère... 

— Şi de unde toate aceste îndoieli? 

Gonzague scoase de sub pernă o hîrtie răsucită 
și o desfășură încet. 

— Nu cunosc prea mulţi oameni care să fi în- 
cercat să-şi bată joc de mine — şopti el. Ar fi 
un joc primejdios, o asemenea glumă făcută prin- 
ţului de Gonzague! 

Peyrolles aştepta să i se vorbească mai i limpede. 
__— Pe de altă parte — urmă Gonzague — acest 
Gendry are mîna sigură. Şi apoi am auzit cu ure- 
chile mele strigătul acela de agonie... 

— Ce vi se spune în acea hîrtie, monseniore? 
înţrebă Peyrolles, în culmea neliniștii. 

Gonzague îi întinse hîrtia despăturită și Peyrolles 
citi, holbînd ochii. Hîrtia cuprindea o listă astfel 
întocmită : 

Căpitanul Lorrain. — Neapole 

Staupitz — Niirnberg 

Pinto — Turin 

El Matador — Glasgow 

Joël de Jugan — Morlaix 


Faënza — Paris 
Saldagno — Paris 
Peyrolles — ... 


Filip de Mantua, prinț de Gonzague — ... 

Aceste din urmă două nume fuseseră scrise cu cer- 
neală roșie sau cu sînge. Nu se afla nici un nume de 
oraş în dreptul lor, fiindcă răzbunătorul nu știa încă 
în ce loc va trebui să-i pedepsească. 

Primele șapte nume, înscrise cu cerneală neagră, 
erau însemnate cu o cruce roșie. Gonzague și Pey- 
rolles înțelegeau prea bine ce înseamnă această 
cruce. Peyrolles ţinea hiîrtia în mînă şi tremura 
ca-o frunză. 

— Cînd aţi primit hiîrtia asta? biigui el. 

— Azi-dimineaţă, în zori, de îndată ce porţile au 
fost deschise, fiindcă auzeam tot tărăboiul care-l 
fac nebunii aceia și în grădină, şi în casă. 

— Cum l-aţi primit? mai îngăimă el, 

Gonzague arătă fereastra care se găsea în faţa 
patului și care avea un geam spart. Peyrolles în- 
telese și cerceta cu privirea covorul pe care zări 
o pietricică printre cioburi de sticlă. 

— Aşa am fost trezit — spuse Gonzague. Am 
citit și mi-a trecut prin cap că Lagardère ar fi pu- 
tut să scape. 

Peyrolles înclină capul. 

— Afară doar dacă — reluă Gonzague — acest 
gest îndrăzneţ nu a fost săvîrşit de vreun credin- 
cios de-al lui Lagardere, care nu cunoștea încă 
soarta stăpînului său. 

— Să nădăjduim — şopti Peyrolles. 

— În tot cazul, am trimis imediat după Oriol 
şi Montaubert. M-am prefăcut că nu ştiu nimic; 
am glumit, i-am tras de limbă şi mi-au mărturi- 

sit că lăsaseră cadavrul pe o grămadă de gunoaie, 
în strada Pierre-Lescot. 

Peyrolles .se bătu cu pumnul pe genunchi. 

— Am înţeles! strigă el. Un rănit poate uneori 
învia. 

— În curînd vom şti despre ce anume este vorba 
— zise Gonzague. Cocardasse și Passepoil au plecat 
să culeagă ştiri. 

— Vă încredeţi în acești derbedei, monseniore ? 

— Nu mă încred în nimeni, prietene Peyrolles, 
nici chiar în tine. Dacă aș izbuti să fac totul eu 
singur, nu m-aș mai folosi de nimeni. În noaptea 
asta s-au îmbătat; n-au făcut bine; își dau sin- 
guri seama de asta și iată un motiv în plus pentru 
ei ca să meargă acum pe drumul cel drept. I-am 
chemat, le-am poruncit să-mi găsească pe cei doi 
viteji care au apărat pe tînăra avenţurieră care și-a 
luat numele de Aurore de Nevers... 

Nu se putu împiedica să nu zîmbească rostind 
aceste din urmă cuvinte. Peyrolles însă rămase 
serios ca un cioclu. 

— Şi “să răscolească cerul şi pămîntul — încheie 
Gonzague — ca să ştiu dacă ticălosul acela ne-a 
scăpat iarăși. 

Sună şi spuse feciorului care intră: 

— Să-mi fie pregătită lectica. Tu, amice Pey- 
rolles — reluă el — urcă-te la alteţa sa prinţesa 
ca să-i prezinţi, ca de obicei, asigurarea adîncului 
meu respect. Deschide bine ochii. Să-mi spui ce 
înfățișare avea anticamera prinţesei și pe ce ton 
ţi-a răspuns camerista. 

— Unde am să-l găsesc astăzi pe monsenior ? 

— Mă duc întîi la căsuţa de la Saint-Magloire. 
Abia aştept s-o văd şi eu pe tînăra aventurieră din 
strada du Chantre. Se pare că între ea și nebuna 

de dona Cruz s-ar fi legat o prietenie la toartă. 
După aceea mă voi duce acasă la domnul Law, 
care vrea să aibă aerul că m-ar cam fi uitat; pe 
urmă mă voi înfățișa la Palatul Regal, unde lipsa 
mea nu ar părea oportună: cine ştie ce calomnii 
s-ar putea răspîndi pe seama mea. 

— Toate acestea vă vor lua timp mult. 

— Toate acestea le voi face în timpul cel mai 
scurt. Trebuie să-mi văd prietenii, pe scumpii mei 
prieteni. Ziua de astăzi va trebui să fie plină de 
activitate și mă bate gîndul să pun la cale şi un 
anumit supeu intim astă-seară... Dar despre asta 
vom mai vorbi. 

Se apropie de fereastră și ridică pietricica de pe 
covor. 

—' Monseniore — zise Peyrolles — înainte de-a 
vă părăsi făgăduiți-mi să vă feriţi totuși de acești 
doi şnapani... 

— Cocardasse şi Passepoil? Ştiu că te-au cam 
luat de sus, sărmanul meu Peyrolles. 

— Nu e vorba de asta. Ceva îmi spune că ei vă 
trădează. Şi am să vă dau numaidecit o dovadă: 
şi ei au fost amestecați în povestea de la Caylus. 
Cu toate acestea nu i-am văzut pe lista morții. 

Gonzague, care cerceta pe gînduri pietricica, des- 
fășură iute hirtia. 

— E adevărat — șopti el — numele lor lipsesc 
de pe listă. Dar dacă Lagardere ar fi scris într-a- 
devăr cu mîna lui această listă și dacă cei doi tîl- 
hari ar fi oamenii lui, ticălosul le-ar fi trecut nu- 
mele în capul listei, ca să le ascundă trădarea. 

— Așa ceva e prea subtil, monseniore. Într-o 
bătălie pe viaţă și pe moarte nu trebuie nimic ne- 
glijat. De ieri încoace jucaţi cu cărţi necunoscute. 
Această stranie făptură, acest cocoșat care s-a vîrît 

parcă fără voia domniei-voastre în treburile casei 
de Gonzague... 

— Bine că mi-ai adus aminte de el — îl între- 
rupse Gonzague — trebuie ca acest om să-şi go- 
lească sacul pînă la fund. 

Se uită pe fereastră. Cocoșatul se afla tocmai 
în faţa cușştii sale şi arunca priviri. pătrunzătoare 
spre ferestrele prinţului. 

La apariţia acestuia la geam, cocoşatul plecă 
ochii și-l salută respectuos. 

Gonzague mai privi încă o dată pietricica. 

— Vom afla totul — șopti el — vom afla totul. 
Am impresia că ziua de azi va fi tot- atît de agitată 
pe cît a fost și noaptea. Du-te, amice Peyrolles; 
văd că lectica mea e gata; pe curînd! 

Peyrolles ascultă porunca, iar domnul de Gon- 
zague se urcă în lectică și porunci să fie dus la 
căsuţa în care sta închisă dona Cruz. 

Străbătînd coridoarele ca să ajungă la doamna 
de Gonzague, Peyrolles își spuse: „Eu nu nutresc 
pentru Franţa, frumoasa mea patrie, o dragoste 
neghioabă, cum am văzut uneori că fac alţii. Cu 
bani, poţi găsi cîte patrii pofteşti și oriunde. Puş- 
culița mea este aproape plină și, timp de douăzeci 
şi patru de ore, pot să bag mîna pînă în coate şi 
în cuferele prinţului. Steaua lui Gonzague mi se 
pare că începe să apună. Dacă lucrurile.nu se în- 
dreaptă, o pornesc în căutarea unui aer care să 
priască mai bine sănătăţii: mele plăpînde. Poate 
chiar mîine. Pe toţi dracii, de azi pînă miine n-o 
să spargă buba“. 


Cocardasse-cel-tînăr și fratele Passepoil făgădui- 
seră să facă pe dracu-n patru ca să pună capăt 
îndoielilor alteţei sale prinţului de Gonzague. Doar 

erau oameni de cuvint! Instalaţi într-o cîrciumă, 
nu mai puteau de bucurie: 
— Va să zică n-a murit! Domnul fie lăudat! 


zise Cocardasse, întinzîndu-și cana. i 
Passepoil i-o umplu ochi şi repetă: 
— N-a murit. 


Ciocniră şi închinară în sănătatea cavalerului 
Henri de Lagardere. 

— Ah, sandi€ou! exclamă iar Cocardasse. Cum 
am mai merita să ne măsoare spinarea cu latul să- 
biei pentru toate neghiobiile pe care le-am făcut de 
aseară-ncoace ! 

— Eram băuţi, nobilul meu prieten! răspunse 
Passepoil. La beţie, omul crede orice. De altfel, îl 
lăsasem în mare încurcătură! 


— Parcă poate să fie cu adevărat în încurcătură 
un diavol împieliţat ca el? strigă Cocardasse cu 
entuziasm. Fii pe pace. Chiar dacă l-aş vedea acum 
tocat şi împănat cu slănină, tot aş zice: o să scape 
şi din asta! 

— Adevărul este — întări Passepoil sorbindu-și 
pe-ndelete băutura — că-i un element destul de 
valoros. Și ne putem făli că am contribuit şi noi 
la educaţia lui. 

— Scumpule, ai exprimat întocmai, cum nu se 
putea mai bine, propriile mele sentimenie. Poate 
să ne cotonogească după pofta inimii cu latul să- 
biei. Sînt al lui cu trup şi suflet. 

Passepoil puse paharul gol pe masă. 

— Nobile prieten — reluă el — dacă mi-ai în- 
gădui să-ţi fac o observaţie, ţi-aș spune că inten- 
ţiile tale sînt bune, dar nenorocita ta slăbiciune 
pentru vin... 

— Mordiou! îl întrerupse gasconul — vrei să 
ştii ceva, potîrnicheo ? Tu erai de trei ori mai cher- 
chelit decît mine! 

— Fi, lasă, lasă! Dacă e vorba pe aşa.. Ei, fe- 
tito! Mai adu o cană! 

În dimineaţa aceea, cînd se înfăţișaseră lui Gon- 
zague, erau încredințați de nefericitul sfîrşit al lui 
Lagardere pentru că în zori trecuseră pe la casa 
din. strada du Chantre și văzuseră uşile sparte. În- 
căperile de jos erau pustii. Niciunul din vecini nu 
ştiau ce se întîmplase cu frumoasa fată, cu Fran- 
coise şi cu Jean-Marie Berrichon. La etaj, lingă 
cufărul cu închizătoarea spartă, era o baltă de sînge. 
Prin urmare, totul se sfîrşise; ticăloşii care ata- 
caseră noaptea dominoul roz, pe care ei doi primi- 
seră însărcinarea să-l apere, spuseseră adevărul. 
Lagardere era mort. 

Dar Gonzague le trezise o nădejde cu misiunea 
pe care le-o dăduse. Gonzague dorea să se găsească 
cadavrul dușmanului său de moarte. Desigur că 
Gonzague avea motivele lui să dorească acest lucru. 
Nu le trebuia mai mult celor doi prieteni ca să 
ciocnească cu veselie, în sănătatea lui Lagardère 
cel viu. Cit despre a doua parte a misiunii lor: să 
caute pe cei doi viteji care o apăraseră pe Aurore, 
era dinainte îndeplinită, deoarece aceşti apărători 
fuseseră ei înșiși. Cocardasse își umplu cana şi 
zise : 

— Va trebui să născocim o poveste, scumpule. 

— Două poveşti — îl corectă fratele Passepoil — 
una pentru tine şi alta pentru mine. 

— Las' pe mine. Sint jumătate gascon, jumătate 
provensal. Poveştile nu mă costă parale. 

— Iar eu sînt normand. Să vedem care o să năs- 
cocească cea mai bună poveste. 


98 


— Aşadar, mă provoci ? 

— Prieteneşte, nobile coleg! Astea sînt jocuri 
de-ale spiritului. Numai să nu uiţi că în povestea 
noastră trebuie neapărat să fie găsit şi cadavrul 
Micului Parizian. i 

Cocardasse ridică din umeri. 

— Capedediou ! mormăi el, sugînd ultima pică- 
tură din cea de-a doua cană — iată că potirnichea 
vrea să-şi înveţe dascălul! 

Era prea devreme ca să se reîntoarcă la palatul 
Gonzague. Trebuiau să aibă aerul că au căutat în- 
delung. Aşa că Cocardasse şi Passepoil se apucară 
să născocească fiecare cîte o poveste. 


Capitolul II 


O LOVITURĂ 
DE BURSĂ 
IN TIMPUL REGENȚEI 


Cocoșatul intrase printre cei dintii în palatul 
Gonzague şi, de cum se deschiseseră porțile, fusese 
văzut sosind cu un băieţaş, care aducea un scaun, 
ui. cufăr, o pernă, o saltea. Cocoşatul îşi mobila 
cuşca şi avea, după cit se părea, de gînd să-şi facă 
din ea un domiciliu, aşa cum îi dădea drept con- 
tractul. 

Chiriaşii coliviilor din grădina palatului Gon- 
zague ar fi vrut ca ziua să fie de patruzeci şi opt 
de ore. Timpul era prea scurt faţă de setea lor de 
cîştig. Împrejurările păreau prielnice urcării pre- 
țurilor. Serbarea de la Palatul Regal avusese un 

mare răsunet. Bineînţeles, niciunul din această 
gloată de mici speculatori nu pusese piciorul la ser- 
bare ; dar unii, cocoţaţi pe acoperișurile caselor ve- 
cine, putuseră întrezări baletul. La cină, între 
-fructe şi brînzeturi, se hotărise lansarea de noi 
acţiuni. 

Fără încetare, hamali, căruţaşi aduceau maldăre 
de mărfuri care erau grămădite în gherete sau 
chiar afară, în mijlocul drumului. Transportul 
atingea preţuri nemaiauzite pînă atunci. - 

Esop al II-lea, zis Jonas, trăgea foloase din 
această nebunie. Spinarea lui, acel pupitru comod 
cu care îl înzestrase natura, nu cunoștea o clipă de 
odihnă. Monedele de șase livre şi pistolii cădeau 
fără încetare în săculeţul lui de piele. Dar acest 
cîştig îl lăsa rece. Ajunsese repede un financiar cu 
inimă de piatră. 

În dimineaţa aceasta nu era vesel, cum îi era 
obiceiul. Părea chiar să tînjească. Celor care aveau 
bunătatea să-l întrebe ce era cu el, le răspundea: 

— M-am zbînţuit cam prea mult noaptea asta, 

— Unde, dragă Jonas? 

— La Regent, care m-a poftit la serbarea lui. 

Oamenii riîdeau, își iscăleau hiîrtiile pe cocoaşa 
lui, plăteau: era o adevărată binecuvîntare. Către 
orele zece dimineaţa, o aclamaţie nesfîrşită, uriașă, 
cutremurătoare făcu să zăngăne geamurile palatu- 
lui Gonzague. Toţi băteau din palme, urlau, pălă- 
riile zburau în aer, bucuria se manifesta prin iz- 
bucniri și icniri, tropăituri și leşinuri. Acţiunile 
albastre, nepoatele, ieşiseră pe piaţă! 

— Ofer zece livre peste valoarea nominală! 

— Cincisprezece ! i 

— Eu dau douăzeci, bani gheaţă! 

— Douăzeci şi cinci! Plătite în lînă de Berry. 

— În mirodenii din India, în mătase, în vin de 
Gasconia ! 

— Atenţie! Atenţie ! Ofer o partidă de sticle de 
Rouen. 

— Atenţie! Pînză de Quintin, cîtă poftiţi: trei- 
zeci de livre peste preț! 

Prinţul de Gonzague și credinciosul său Pey- 
rolles coborau largile trepte din faţa casei. Domnul 
de Gonzague ţinea în mină un plic mare, de care 
spînzurau trei sigilii, pe trei panglici de mătase. 
Cînd cocoșatul zări plicul, ochii săi parcă se mă- 
riseră, în timp ce sîngele îi năvălea în obrajii pa- 
lizi. Dar nu se clinti şi-și continuă meseria. Pri- 
virea lui era mereu ațintită asupra lui Peyrols» şi 
asupra prințului. 

— Ce făcea prințesa? întrebă Gonzague. 

— N-a închis ochii toată noaptea — răspunse 
omul de încredere. Camerista a auzit-o vorbind 
singură şi spunînd mereu: „Voi scotoci tot Pa- 
risul! Am s-o găsesc !“ 

— Ferească sfîntul! şopti Gonzague. Dac-ar ve- 
dea-o vreodată pe fata din strada du Chantre, totul 
ar fi pierdut! 

— Există vreo asemănare? întrebă Peyrolles. 

— Vei vedea şi tu: două picături de apă nu se 
pot asemăna mai mult. Ți-l mai aminteşti pe 
Nevers ? 

— Cum de nu! Era un tînăr chipeș. 

— Fata aceasta este într-adevăr fiica lui. $i e 
frumoasă ca un înger. Aceeaşi privire, același 
zîmbet. 

— A și început să zîmbească ? 

— Se află cu dona Cruz; se cunosc: dcna Cruz 
o consclează. Vederea acestei copile parcă ar fi 

clătinat ceva În mine. Dac-aș avea și eu o copilă 
ca ea, dragul meu Peyrolles, cred că... Dar astea-s 
nebunii ! De ce să am remușcări ? Doar n-am făcut 
rău numai din dorinţa de-a face rău. Am țelul meu. 
Şi mu trebuie să renunţ la el. Dacă sînt piedici... 

— Cu atît mai rău pentru piedici! şopti Pey- 
rolles. 

Gonzague își trecu dosul palmei peste frunte. 
Peyrolles arătă plicul sigilat. 

— Monseniorul socotește că de data aceasta am 
dat peste ce trebuia? 

— Fără îndoială — răspunse prinţul — iată pe- 
cetea lui Nevers şi marele sigiliu al capelei caste- 
lului Caylus-Tarrides. 

— Credeţi că sînt chiar paginile s:nulse din fai- 
mosul registru ? 

— Sînt sigur. 

— Monseniorul ar putea, de altfel, să se încre- 
dințeze, deschizînd plicul. 

— Eşti nebun? exclamă Gonzague. Să rup sigi- 
liile ! Frumoasele sigilii neatinse! Ferit-a sfintul! 
Fiecare din aceste sigilii face cît o duzină de mar- 
tori. Vom rupe sigiliile, dragul meu Peyrolles, cînd 
va fi timpul, cînd vom prezenta consiliului de fa- 
milie reunit' pe adevărata moștenitoare a lui 
Nevers. 

— Adevărata ? repetă fără să vrea omul de în- 
credere. 

— Aceea care trebuie să fie pentru noi cea ade- 
vărată. Aceste documente sigilate vor dovedi fără 
putinţă de tăgadă... adevărul. 

Peyrolles se înclină. Cocoşatul continua să nu-i 
scape din ochi. 

— Dar — reluă omul de încredere — ce vom 
face cu cealaltă fată, monseniore ? Vorbesc de cea 
care are privirea şi zîimbetul lui Nevers. 

— Ah, cocoșat blestemat! strigă speculantul care 
tocmai în clipa aceea semna pe spatele lui Jonas. 
Ce te frămînţi atîta? 

Cocoșatul făcuse într-adevăr, fără să vrea, o miş- 
care ca să se apropie mai mult de Gonzague. 

Acesta părea nehotărit. 

— M-am gîndit şi la asta! spuse el apoi, dar 
mai mult pentru sine. Ce-ai face tu, dragul meu 
Peyrolles, cu această fată, dac-ai fi în locul meu? 

Omul de încredere rînji lubric şi josnic. Se vede 
că Gonzague înţelese, căci răspunse : 

— Nu, nu! Nici prin gînd nu mi-ar trece aşa 
ceva ! Am o altă idee. Ia spune, care este cel mai 
scăpătat, cel mai ruinat din toţi sateliții noştri ? 

— Chaverny — răspunse Peyrolles, fără șovăire. 

— Astimpără-te odată, cocoșatule ! strigă un alt 
acţionar. x 

— Chaverny ! repetă Gonzague, a cărui față se 
lumină. Îmi place băiatul acesta ! Dar mă cam stîn- 
jeneşte. În felul ăsta aş scăpa de cl. 


Capitolul III 


TOANĂ 
DE COCOȘAT 


Se făcuseră orele cinci. Era pe înserate. Primul 
clopot vestind închiderea tranzacţiilor financiare 
răsună în strada Quincampoix. Cumplitele accidente 

care se reînnoiau în fiecare seară 'hotăriseră auto- 
rităţile să interzică negocierea acţiunilor după ce 
se lăsa întunericul. Întotdeauna în ultimul moment 
delirul speculaţiei ajungea la culme. S-ar fi zis 
că asişti la o încăierare. Traficanţii se apucau unii 
pe alţii de-guler. Strigătele se încrucişau cu atîta 
înverşunare, încît nu se mai auzea decît un singur 
şi nesfirşit urlet. 

Deşi toţi trăgeau de el, cocoşatul nu-l slăbea din 
ochi pe domnul de Gonzague. Auzise numele lui 
Chaverny. 

— Se închide! Se închide! striga gloata. Să ne 
grăbim ! Să ne grăbim ! 

— Ce voiaţi să-mi spuneţi despre marchizul de 
Chaverny, monseniore ? întrebă Peyrolles. 

Gonzague tocmai adresa un salut protector şi 
mîndru credincioşilor săi. 

— Chaverny ? repetă el cu un aer distrat. A, da, 
Chaverny. Adu-mi aminte că trebuie să vorbesc 
după închidere cu cocoșatul. 


— Şi fata? Nu este primejdios să o lăsăm în 
căsuţa din dosul bisericii ? 


— Foarte primejdios. De aceea nici n-o s-o mai 
lăsăm mult acolo. Dar fiindcă veni yorba, dragă 
Peyrolles, află că astă-seară vom lua masa la dona 
Cruz. Va fi o reuniune de prieteni. Ai grijă ca totul 
să fie pregătit. . 

Mai adăugă cîteva vorbe la urechea lui Peyrolles, 
care se înclină și zise: 

— E de ajuns, monseniore. 

— Ei, cocoşatule ! strigă iarăşi un speculant, ne- 
mulţumit. Ce tot ţopăi ca un nebun! Nu-ţi mai 
cunoşti meseria? Domnilor, va trebui să ne folo- 
sim iar de Balena. 

Peyrolles se îndepărta. Domnul de Gonzague îl 
chemă înapoi. 3 

— Să mi-l cauţi pe Chaverny — îi porunci el 
— să mi-l aduci mort sau viu. Am neapărată ne- 
voie de Chaverny. 

Cocoșatul scutură spinarea pe care tocmai se 
semna altă hirtie. 

— Sînt ostenit! strigă el. Auziţi, sună iar clo- 
potul! Am şi eu nevoie de odihnă! 

Într-adevăr, clopotul suna şi portarii treceau su- 
nîndu-și cheile. Cîteva minute mai tirziu nu se 
mai auzea decît zgomotul lacătelor care începuseră 
să fie încuiate. Fiecare chiriaș avea la gheretă la- 
cătul lui şi mărfurile nevîndute sau schimbate ră- 
miîneau în gheretă. Paznicii zoreau pe întirziaţi. 

Speculatorii noştri asociaţi — Navailles, Taranne, 
Oriol și compania — se apropiaseră de Gonzague, 
pe care îl înconjurară înclinîndu-se adînc în fața 
lui, cu pălăria în mînă ; Gonzague își ţinea privirea 
pironită asupra cocoșatului, care, așezat pe-o piatră 
la ușa cuștii, nu părea de loc grăbit să plece. Își nu- 
măra liniștit conţinutul sacului de piele; s-ar fi 
zis că face acest lucru cu mare plăcere. _ 

— Am venit astăzi de dimineaţă să aflăm nou- 
tăţi despre sănătatea domniei-tale, scumpe vere! 
zise Navailles. 

— Şi am fost fericiţi — adăugă Noce — să auzim 
că nu v-aţi resimţit de loc obosit după serbarea de 
azi-noapte. 

— Există ceva ce obosește mai mult decît plăce- 
rile, domnilor: îngrijorarea. 

— Adevărul este — zise Oriol, care voia cu orice 
preţ să spună și e] ceva — adevărul este că îngri- 
jorarea... şi eu sînt la fel: Cînd eşti îngrijorat... 

De obicei Gonzague era mărinimos și venea în 
ajutorul curtenilor lui cînd aceştia se poticneau; 
dar de data aceasta îl lăsă pe Oriol să se împotmo- 
lească în propria lui frază. 

Cocoșatul ridea, așezat pe piatra lui. Cînd sfîrşi 
de numărat banii, răsuci gîtul sacului său de piele 
şi îl legă grijuliu cu o sfoară. Pe urmă se pregăti 
să intre în cușcă. 

— Ce faci, Jonas? îl întrebă un paznic. Ai de 
gînd să te culci aici? 

— Da, prietene — răspunse cocoşatul — am adus 
tot ce trebuie pentru asta. 

Paznicul izbucni în rîs. Domnișorii din jurul prin- 
tului îl imitară, afară de Gonzague, care nici măcar 
nu zîmbi. 

— Haide, haide ! mormăi paznicul. Lasă glumele, 
omulețule ! Ia-ţi catrafusele! 

Cocoșatul îi închise ușa în nas. 

Fiindcă paznicul izbea cu toată puterea cu picio- 
rul în cușcă, cocoșatul își arătă fața sa găibejită 
la ferestruia de sub acoperiş. 

— Dreptate, monseniore ! strigă el. 

— Dreptate! repetară, rizînd, domnișorii. 

— Păcat că nu este Chaverny aici — adăugă 
Navailles. L-am fi însărcinat pe el să rostească 
această importantă și solemnă hotărire judecăto- 
rească. 

Gonzague, cu un gest, făcu liniște. 

— Toată lumea trebuie să iasă la sunetul clo- 


potului — zise el. Acesta este regulamentul. 

— Monseniore — replică Esop al II-lea zis 
Jonas, cu tonul scurt şi precis al unui avocat care 
ar trage concluzii — vă rog să binevoiţi a lua în 


considerare că eu nu sînt în situaţia celorlalți. Nu 

toată lumea a închiriat cuşca ciinelui domniei- 
voastre. 

— Bine zis! strigară unii. 

— Şi ce-i cu asta? spuseră alţii? 

— Médor — răspunse cocoșatul — obișnuia, da 
sau nu, să doarmă în cuşca lui? 

— Bine zis! Foarte bine zis! 

— Dacă Medor obişnuia, aşa cum pot uşor să 
dovedesc, să doarmă în cuşca lui, eu, care l-am 
înlocuit în schimbul a treizeci de mii de livre în 
drepturile şi privilegiile lui, pretind să fac întocmai 
ca Medor şi nu voi ieşi de-aici decît dacă sînt ex- 
pulzat cu forţa! 

De data aceasta, Gonzague zîmbi. Încuviinţă cu 
un semn din: cap. Paznicul se retrase. 

— Vino puţin aici! îi spuse prințul cocoşatului. 

Jonas ieşi numaidecît din cușcă. Se apropie şi 
salută ca un adevărat om de lume. 

— De ce vrei să dormi în cuşcă? îl întrebă 
Gonzague. 

— Fiindcă este locul mai sigur şi am bani mulţi 
la mine. 

— Crezi c-ai făcut o afacere bună cu cuşca ta? 

— O afacere de aur, monseniore; ştiam eu 
dinainte. 

Gonzague îi puse mîna pe umăr. Cocoşatul 
scoase un ușor strigăt de durere. 

I se mai întîmplase acest lucru şi în noaptea 
trecută, în vestibulul apartamentului Regentului. 

— Dar ce ai? îl întrebă prinţul mirat. 

„_— O amintire de la bal, monseniore: o durere 
de şale. ` 

— A dansat prea mult! exclamară domnişorii. 

Gonzague întoarse spre ei o privire în care se 
citea disprețul. 

— Aveţi poftă de rîs, domnilor — zise el. Poate 
că şi eu aş avea. Dar s-ar putea să nu facem bine 
şi să vedem mai curînd pe omuleţul acesta bătîn- 
du-şi în cele din urmă joc de noi. 

— Monseniore !... protestă Jonas, cu modestie. 

— Eu vă spun ceea ce gîndesc — reluă Gon- 
zague. V-aţi găsit nașul! 

Toţi cei de față ar fi vrut să protesteze in- 
dignați. | 

— Da, da, v-aţi găsit nașul! repetă prinţul. El 
singur mi-a fost mai de folos decît dumneavoastră 
toți la un loc. Ne-a făgăduit să ni-l aducă pe La- 
gardere la balul Regentului, şi ni l-a adus pe dom- 
nul de Lagardere. 

— Dacă monseniorul ne-ar fi însărcinat.. — 
începu Oriol. 

— Domnilor — reluă Gonzague, fără să-i dea 
vreo atenție — cu domnul de Lagardère nu se 
poate juca nimeni. Bine-ar fi să nu mai avem pri- 
lejul să ne încredințăm din nou de adevărul aces- 
tor' spuse! 

Toate. privirile se îndreptară spre el, întrebă- 
toare. 
` — Putem vorbi deschis — zise’ Gonzague — 
doresc să-mi apropii pe acest omuleț; am încre- 
dere în el. 

Cocoşatul păru să nu-şi mai încapă în piele la 
auzul acestor cuvinte. 

Prințul urmă : 

— Am încredere şi voi raărturisi în fața lui 
cum voi mărturisi şi în faţa domniilor-voastre: 
dacă Lagardère n-a murit, sîntem cu toţii amenin- 
țaţi să pierim. 

Urmă o tăcere. Cocoşatul avea aerul cel mai 
mirat dintre toţi. 

— L-aţi lăsat cumva să vă scape? şopti el. 

— Nu ştiu; văd că oamenii pe care i-am trimis 
să afle ce-i cu el întîrzie. Sînt îngrijorat. Aş da 
mult să aflu ce anume s-a petrecut. 

În jurul lui, atît financiarii cît şi gentilomii 
încercau să pară nepăsători. Erau printre ei cîţiva 
viteji autentici: Navailles, Choisy, Noce, Gironne, 
Montaubert, care dăduseră dovezi de curajul lor. 
Dar cei trei speculanţi, mai ales Oriol, erau foarte 
palizi, iar baronul de Batz era de-a dreptul verde 
la faţă. 

— Sîntem, slavă Domnului, destul de numeroşi 
şi de puternici... — începu Navailles. 

— Vorbiţi fără să ştiţi ce puteţi — îl întrerupse 
Gonzague. Eu aş vrea ca nici unul să nu tremure 
mai mult decît mine cînd va trebui să dăm, în 
sfîrşit, lovitura cea mare. 


— Dar, monseniore — strigă fiecare din toate 
părţile — sîntem cu toţii alături de domnia- 
voastră. 

— Ştiu, domnilor — replică ascuţit prinţul — 


şi am făcut tot ceea ce era necesar pentru ca să 
fie astfel. 

Chiar dacă cineva fusese nemulțumit la auzul 
acestor cuvinte, nu se observă nimic. 


— Dar, pînă una, alta — reluă Gonzague — să 
plătim serviciile aduse. Prietene, ne-ai fost de mare 
folos — adăugă el, adresîndu-se cocoşatului. 


— Eu, monseniore ?... 

— Te rog, lasă deoparte modestia. Ai lucrat 
foarte bine, ai dreptul să-ţi ceri răsplata. 

Cocoşatul ţinea încă în mînă sacul de piele; în- 
cepu să-i răsucească băierile. 

— Credeţi-mă — mormăi el — nu merită să mai 
vorbim de asta. 

— Pe toţi dracii! strigă Gonzague — vrei oare 
să ne ceri o răsplată chiar atît de mare? 

Cocoşatul îl privi în faţă şi nu răspunse. 

— 'Ţi-am mai spus odată — urmă prinţul, cu un 
început de enervare — nu primesc nimic degeaba, 
prietene. Pentru mine, orice serviciu gratuit este 
prea scump, căci ascunde o trădare. Primeşte deci 
răsplată ; ţin neapărat să te plătesc. 

— Haide, Jonas, prietene! strigară toţi domni- 
şorii într-un glas. 

— Exprimă o dorinţă: ai doar în faţă pe regele 
vrăjitorilor. 

— Dacă monseniorul poruncește... — zise cocoşa- 
tul cu o stînjeneală crescîndă —... dar cum să în- 
drăznesc să exprim această dorinţă monseniorului ? 

Îşi plecă ochii, frămîntă sacul şi bolborosi: 

— Monseniorul îşi va bate joc de mine, sînt 
sigur! 

— Mă prind pe o sută de ludovici că prietenul 
nostru Jonas este îndrăgostit ! strigă Navailles. 

Izbucni un hohot prelung de rîs. Doar Gonzague 
şi cocoşatul nu luară parte la această veselie. Gon- 
zague era încredinţat că va mai avea nevoie de co- 
coşat. Gonzague era lacom, dar nu zgircit; banii 
îi cîştiga cu uşurinţă şi la nevoie ştia să-i dăruiască 
cu amîndouă mîinile. În această clipă dorea două 
lucruri: să-şi apropie această misterioasă unealtă 
şi să afle ce-i cu ea. Dar, ca să-şi atingă acest scop, 
trebuia multă îndemînare. În loc să-l stingherească, 
curtenii lui făceau, fără să ştie, să pară și mai mare 
bunăvoința pe care o arăta omuleţului. 

—, Și de ce n-ar fi şi îndrăgostit? spuse el se- 
rio Dacă este şi dacă fericirea lui depinde de 
mine, vă jur că va fi fericit. Marile servicii nu se 
plătesc numai cu bani. 

— Monseniore — rosti cocoşatul cu un ton pă- 
truns — vă mulţumesc. Dragoste, ambiţie, curiozi- 
tate, ştiu eu ce nume să dau patimii care mă pus- 
tieşte ? Domnii aceștia rid şi au toată dreptatea; 
dar eu sufăr! 

Gonzague îi întinse mîna. Cocoşatul o sărută, 
dar buzele i se cutremurară. Apoi urmă, cu un glas 
atît de straniu, încît chefliilor noştri le pieri ve- 
selia : 

— Curiozitate, ambiţie, dragoste, ce importanţă 
are numele bolii? Moartea € moarte, fie că-i adusă 
de o molimă, de otravă, sau de spadă. 

Îşi scutură deodată claia de păr şi ochiul îi scîn- 
teie. Îşi şterse fruntea, aruncă o privire piezişă în 
jurul său şi deodată slobozi acel ris ascuţit şi piţi- 
găiat pe care i-l cunoaştem. 

— Ha-ha! Ha! Ha! făcu el, văzînd că ascultă- 
torii tresăreau. Eu ştiu ce-i viaţa, fiindcă am trăit-o 
din plin. Ha! Ha! Ha! Sînt eu mic, dar sînt totuşi 
om. De ce n-aş fi şi eu îndrăgostit, domnii mei? 
De ce n-aş fi curios ? De ce n-aş fi ambițios ? Rînji 
şi îi privi pe rînd pe credincioșii lui Gonzague. Mai 
rea decît urîţenia — reluă el — este sărăcia. Am 
fost sărac, n-am avut părinţi; cred că mamei şi 
tatii le-a fost frică de mine în ziua cînd m-am 
născut ; cred că mi-au pus leagănul în stradă, în 
mijlocul drumului. Cînd am deschis ochii, am văzut 
cerul cenuşiu deasupra capului, cerul care turna 
apă rece peste bietul meu trupşor dîrdîind. Prima 
senzaţie de care îmi aduc aminte a fost durerea 
pricinuită de bătaie. Astfel am ştiut că exist: prin 
loviturile de bici care mi-au sfirtecat camea. Patul 
meu era trotuarul, masa mea, rămăşiţele cîinilor 

sătui, lăsate în marginea străzii. Bună şcoală, dom- 
nilor, bună şcoală ! Dacă aţi ști cîte pot eu îndura! 

— Trebuie că ştii şi să urăşti cu sete, prietene! 
murmură Gonzague. , TE: 

— Ei, ei! Desigur, monseniore. Am auzit pe ici, 
pe colo, pe unii fericiți regretînd anii copilăriei ; 
eu mi-am trăit copilăria cu mînia în suflet. Ştiţi 
pe ce eram gelos? Pe bucuria celorlalți. Ceilalți 
erau frumoşi, ceilalți aveau tată și mamă. Li se fă- 
cea oare milă celorlalți de cel ce era singur și dez- 
nădăjduit ? Nu. Cu atît mai bine! Sufletul meu a 
fost plămădit, oțelit şi călit de batjocură şi de dis- 
preț. Cîteodată aşa ceva te omoară; pe mine nu 
m-a omorît. Răutatea m-a făcut să văd cît sînt de 
puternic. Odată ajuns puternic, fost-am oare rău? 
Bunii mei stăpîni, cei ce mi-au fost dușmani nu 
mai sînt pe lume ca s-o spună. 

Era ceva atît de straniu şi de neprevăzut în aceste 
vorbe, încît fiecare tăcu. Luaţi pe neaşteptate, le 
pierise zîmbetul batjocoritor. Gonzague asculta 
atent și surprins. Efectul produs asupra lui semăna 
cu fiorul provocat de o ameninţare aruncată de un 
dușman. 

— De îndată ce m-am simţit puternic — urmă 
cocoșatul — am fost cuprins de o dorinţă: am vrut 
să fiu bogat. Timp de zece ani, poate chiar mai 
mult, am muncit, împresurat de batjocură şi de 
huiduieli. Prima para e greu de cîștigat, a doua 
mai ușor, a treia vine singură; trebuie douăspre- 
zece parale ca să faci un ban, douăzeci de bani ca 
să faci o livră. Am asudat pînă la sînge ca să cîştig 
primul meu ludovic: de aur; l-am păstrat. Cînd 

sînt ostenit şi descurajat, mă uit la el: vederea lui 
îmi zgîndără orgoliul, orgoliul este puterea omului. 
Ban cu ban, livră cu livră adunam. Nu mîncam pe 
săturate ; în schimb beam atît cît îmi era sete, fi- 
indcă apa de izvor nu costă nimic. Umblam în 
zdrențe, mă culcam pe tare. Tezaurul meu sporea; 
şi adunam, adunam mereu! 

— Prin urmare, eşti zgîrcit? îl întrerupse Gon- 
zague, ca și cum l-ar fi interesat sau i-ar fi plăcut 
să descopere o slăbiciune în această ciudată fiinţă. 

Cocoșatul dădu din umeri. 

— Ce bine ar fi fost, monseniore! răspunse el. 
Măcar de m-ar fi făcut cerul zgîrcit! Măcar de-aş 
fi putut iubi aceşti bieți galbeni cum își iubește 
îndrăgostitul iubita! Ar fi fost și asta o patimă! 
Mi-aş fi irosit toată viaţa ca s-o satisfac. Ce este 
fericirea decît un ţel în viață, un pretext ca să te 
străduieşti şi să trăieşti? Dar nu poate fi zgîrcit 
oricine vrea. Mult timp am nădăjduit că voi deveni 
zgîrcit. N-am putut. Nu sînt zgîrcit. Scoase un oftat 
adînc şi încrucișă brațele pe piept. Într-o zi am 
cunoscut totuși o bucurie — continuă el. O singură 
zi. Îmi numărasem comoara şi stătusem o zi întreagă 
să mă întreb ce să fac cu ea. Aveam de două ori, 
de trei ori mai mulţi bani decît crezusem. Repetam 
în beţia mea: „Sînt bogat! Sînt bogat! Îmi voi 
cumpăra fericirea !“ M-am uitat în jurul meu: ni- 
meni. Am luat o oglindă. Zbiîrcituri şi păr alb! Ce 
repede au apărut:! Parcă era ieri cînd, copil fiind, 
mîncam bătăi. „Oglinda minte!“ mi-am spus. Am 
spart oglinda. Un glas mi-a strigat: „Bine i-ai fă- 
cut! Aşa trebuie tratați neruşinaţii care vorbesc 
sincer în lumea asta !“ Şi acelaşi glas a adăugat: 

„Aurul e frumos! Aurul e tînăr! Seamănă aurul, 
cocoşatule ! Bătrîne, seamănă aurul! Vei culege ti- 
nereţe și frumuseţe !“ Cine vorbea așa, monseniore? 
Am văzut bine că eram nebun. Am ieşit. Mergeam 
la întîmplare pe străzi, căutînd o privire binevoi- 
toare, o față care să-mi zîmbească. „Cocoşatule! 
Cocoșatule !* îmi strigau oamenii cărora le întin- 
deam mîna. „Cocoşatule ! Cocoşatule !“ repetau fe- 
meile spre care năzuia biata-mi inirnă feciorelnică. 
„Cocoșatule, cocoşatule, cocoşatule !“ Şi rideau. Aşa- 
dar, mint cei ce spun că aurul este regele omenirii! 

— Trebuia să-ţi arăţi aurul! strigă Navailles. 

Gonzague părea adîncit în gînduri. 

— Le-am arătat — reluă Esop — mîinile s-au 
întins nu ca să le strîngă pe-ale mele, ci ca să-mi 
scotocească buzunarele. Vream să aduc la mine prie- 
teni; n-am atras decît tîlhari. Domniile-voastre tot 
mai zîmbiţi, dar eu am plins. N-am plins însă decît 
o noapte. Prietenie, dragoste! Prostii. Plăcerile? 
Îmi rămîneau plăcerile. Puteam măcar avea tot 
ceea ce se vinde oricui... 

— Prietene — îl întrerupse Gonzague cu răceală 
și cu mîndrie — voi afla, totuși, ce aştepţi de la 
mine ? 

— Îndată, monseniore — replică cocoșatul, schim- 
bînd încă o dată tonul. Am ieșit din nou din sihăs- 
tria mea, sfios, dar cuprins de văpăi. Patima de 
viață se aprinsese în mine ; deveneam filozof. Am 
umblat, am rătăcit pe toate cărările, adulmecînd 
vîntul la răscruci, ça să ghicesc de unde venea adie- 
rea voluptăţii necunoscute... 

— Şi...? stărui Gonzague. 

— Prinţe — răspunse cocoşatul înclinîndu-se — 
adierea venea dinspre palatul domniei-voastre. 

Capitolul IV 


GASCON 
ŞI NORMAND 


Cuvintele acestea fură spuse pe un ton vioi şi 
vesel. Diavolul de cocoşat părea să aibă darul de 
a dirija dispoziţia generală. Toţi cei ce-l înconju- 
rau pe Gonzague, şi Gonzague el însuși, adineauri 
atît de grav, începură să ridă din toată inima. 

— Ha-ha ! exclamă prinţul — adierea venea din- 
spre palatul nostru ! 

— Da, monseniore. Și de îndată am alergat în- 
tr-acolo. Din prag am simţit că nimerisem bine. 
Nu știu ce aromă mi-a cuprins creierul, fără îndo- 
ială aroma plăcerii aristocratice și bogate. M-am 
oprit ca să mă desfăt din plin cu ea. E o aromă 
care îmbată, monseniore! Îmi place, îmi place 
chiar foarte mult. 

— Nu este lipsit de gust senior Esop! strigă Na- 
vailles. 

— Ce fin cunoscător! adăugă Oriol. 

Cocoșatul îl privi în albul ochilor. 

— Domnia-ta, care faci pe hamalul noaptea — 
îi spuse el cu jumătate de glas — ești mai în mă- 
sură să înţelegi că poţi fi în stare de orice ca să-ţi 
satisfaci dorinţele. 

Oriol se-ngălbeni. Montaubert exclamă: 

— Ce vrea să spună? 

— Explică-te, prietene! porunci Gonzague. 

— Monseniore — spuse cocoșatul fără să se tul- 
bure — explicaţia nu va fi lungă. După cum știți, 
am avut cinstea să părăsesc Palatul Regal ieri, în 
acelaşi timp cu domnia-voastră. Am văzut doi gen- 

tilomi înhămaţi la o targă; cum aşa ceva nu e 
lucru tocmai obişnuit, mi-am spus că cei doi gen- 
tilomi trebuie să fi fost foarte bine plătiţi ca să 
primească o astfel de însărcinare. 

— Şi ştie că... începu Oriol prosteşte. 

— Ce era pe targă ? îl întrerupse cocoşatul. Bine- 
înţeles ! Era un bătrîn senior beat, căruia i-am ofe- 
rit, după aceea, ajutorul braţului meu ca să se poată 
întoarce acasă. 

Gonzague plecă ochii şi se schimbă la faţă. O ex- 
presie de adiîncă mirare se răspîndi pe toate chi- 
purile. 

— Şi ştii cumva şi ce s-a mai întîmplat cu dom- 
nul de Lagardère ? întrebă Gonzague în șoaptă. 

— Ei, ei! Gautier Gendry are şi pumnalul bun, 
și mîna bună; răspunse cocoşatul. Mă găseam la 
un pas de el cînd a lovit; lovitura era foarte bine 
dată, pe legea mea. Cei pe care i-aţi trimis în cer- 
cetare vă vor povesti urmarea. 

— Întîrzie cam mult! 

— O treabă ca asta nu se face bătîind din palme. 
Maestrul Cocardasse şi fratele Passepoil... 

— Îi cunoşti, așadar? îl întrerupse Gonzague 
uimit. 

— Monseniore, eu cunosc aproape pe toată lumea. 

— Ştii, prietene, că mie nu-mi prea plac cei ce 
cunosc prea multă lume și prea multe lucruri. 

— E adevărat că poate fi primejdios — răspunse 
liniștit cocoşatul — dar uneori e şi folositor. Să fim 
drepţi. Dacă eu nu l-aș fi cunoscut pe domnul de 
Lagardère... . 

— Eu unul nu m-aş folosi de omuleţul acesta! 
șopti Navailles în spatele lui Gonzague. Credea că 
n-a fost auzit ; dar cocoşatul îi răspunse: 

— Rău aţi face! 

Cu toate acestea, aproape toţi cei de faţă împăr- 
tășeau părerea lui Navailles. Chiar Gonzague părea 
că şovăie. Cocoşatul continuă, ca şi cum ar fi vrut 
să se joace cu n&hotăriîrea lui. 

— Dacă n-aş fi fost întrerupt, aş fi răspuns sin- 
gur bănuielilor domniilor-voastre. Cînd m-am oprit 
în pragul palatului Gonzague, monseniore, şovăiam. 
Eram oare gata să fac totul, absolut totul, ca să 
merit intrarea în acest Paradis, ca să-mi adăpostesc 
nimicnicia sub pulpana mantiei princiare? Mi-am 
pus deci această întrebare şi totuşi am intrat, mon- 
seniore. 

— Pentru că te simţeai gata să faci orice ? stărui 
prințul. 

— Orice! sublinie hotărît cocoșatul. 

— Bravo ! Ce sete aprigă de plăceri şi de nobleţe! 

— De patruzeci de ani mîngii acest vis; nu ştiţi 
ce lăcomii mocnesc sub părul meu cărunt! 

— Nobleţea — zise prinţul — se poate cumpăra ; 
întreabă-l pe Oriol! 

— Eu nu riîvnesc la o nobleţe cumpărată. 

— Întreabă-l pe Oriol cît cîntăreşte noblețea. 

Esop al II-lea îşi arătă ghebul cu un gest comic. 

— Cîntăreşte mai mult ca o cocoaşă? Un nume 
obscur sau o cocoaşă sînt două poveri care nu stri- 
vesc decît pe cei săraci cu duhul! Eu sînt un prea 
neînsemnat muritor ca să mă asemui cu un finan- 
ciar de importanţa domnului Oriol. Dacă pe dom- 
nia-sa numele lui obscur îl striveşte, cu atît mai 
rău pentru el; pe mine cocoaşa nu mă apasă. Ma- 
reșalul de Luxembourg este şi el cocoșat. I-a văzut 
oare duşmanul spatele la bătălia de la Nerwinde ? 
Eroul comediilor napolitane, omul de neînvins, că- 
ruia nimeni nu i se împotriveşte, Pulcinella, este 
cocoşat şi în faţă şi în spate. Tirteu era şi şchiop, 

şi cocoșat ; cocoșat şi şchiop era și Vulcan, meşterul 
făurar al trăsnetului ; Esop, al cărui nume glorios 
mi-l dați, îşi avea de asemenea cocoașa lui: înţe- 
lepciunea. Cocoașa uriașului Atlas era omenirea. 
Fără să o așez pe-a mea la acelaşi nivel cu toate 
aceste ilustre cocoașe, afirm că face, la cursul ac- 
tual, cincizeci de mii de galbeni venit. Ce-aş fi fără 
ea ? Eu o preţuiesc. E de aur! 

— În tot cazul, plină de duh, prietene — zîmbi 
Gonzague. Îți făgăduiesc că vei fi gentilom. 

— Vă mulţumesc, monseniore. Cînd oare? 

— Drace! spuseră ceilalți. Se grăbeşte! 

— Trebuie timp! zise Gonzague. 

— Dinşii au spus adevărul — replică cocoşatul 
— mă grăbesc, monseniore, să nu vă fie cu supă- 
rare; mi-aţi spus că nu vă plac serviciile gratuite, 
atunci îmi vine ușor să vă cer plata numaidecit. 

— Numaidecit ! exclamă prinţul. Dar nu este cu 
putință ! 

— Daţi-mi voie! Nu este vorba de obţinerea unui 
titlu de nobleţe. 

Se apropie şi spuse pe un ton insinuant: 

— Nu este într-adevăr neapărat nevoie să fii gen- 
tilom ca să te așezi lîngă domnul Oriol, de pildă, 
la micul supeu din noaptea aceasta. 

Toţi cei de față izbucniră în ris, afară de Oriol şi 
de prinţ. 

— Şi asta o știi? spuse acesta din urmă, încrun- 
tînd sprînceneie. 

— Două vorbe auzite din întîmplare.. — şopti 
cocoşatul cu urnilinţă. 

Ceilalţi începură să strige: 

— Aşadar, sîntem invitaţi seara la o masă ? 

Şi ca şi eum ar fi vrut să aţiţe şi mai mult năstruş- 
nicul capriciu al cocoșatului: 

— Domnilor, nu este vorba de un supeu ca oricare 
altul. 

— Dar cum va fi? Şi cine va veni? 

— Ghiciţi. 

— Actrițe? Domnul Law ? Maimuţele de la bil- 
ciul Saint-Germain ? 

— Mai senzaţional, domnilor ! Vă dați bătuţi ? 

— Ne dăm bătuţi ! răspunseră toţi în cor. 

— Va fi o nuntă — zise Gonzague. 

Cocoşatul tresări, dar această tresărire fu pusă pe 
socoteala bucuriei lui. 

— O nuntă? repetă el, cu mîinile împreunate şi 
cu ochii închiși. O nuntă ca încheiere a supeului ? 

— O nuntă adevărată! îl asigură Gonzague. O 
adevărată căsătorie, cu mare ceremonie. _ 

— Şi pe cine căsătoriți? întrebară toţi, într-un 
singur glas. 

Cocoșatul de-abia își ţinea răsuflarea. Dar în clipa 
în care Gonzague se pregătea să răspundă, Peyrolles 
se arătă pe treptele palatului și strigă: 

— Ura! Ura! lată oamenii noştri! 

Cocardasse şi Passepoil erau în spatele lui, arbo- 
rînd în toată înfățișarea lor liniștita siguranță de 
sine care se cuvine oamenilor ce pot fi de mare 
folos. 

— Prietene — spuse Gonzague cocoşatului — noi 
doi mai avem de vorbit. Nu te depărta. 

— Rămiîn la poruncile monseniorului — răspunse 
Esop al II-lea, retrăgîndu-se spre cuşca sa. 

Mintea lui era plină de furtună, creierii îi cloco- 
teau. După ce trecu pragul cuștii și închise uşa, se 
lăsă să cadă pe saltea. 

„O căsătorie — murmură el — ce scandal! Și 
nici nu poate fi o simplă parodie fără urmări. Omul 
acesta nu face nimic fără scop. Ce se ascunde oare 

sub această profanare ? Nu pot prinde ițele acestei 
urzeli, şi timpul zboară.“ 

Capul i se adînci între mîinile încleștate. 

„Cu sau fără voia lui — îşi spuse el apoi cu o 
stranie energie — jur pe Dumnezeul meu că voi 
lua şi eu parte la supeu !“ 

— Ei, Peyrolles, ce veşti au adus ? strigau curtenii 
noştri curioși. Isprăvile lui Lagardère începeau să-i 
intereseze direct. 

— Aceşti doi viteji vor să povesfeadscā totul direct 
monseniorului — le răspunse Peyrolles. 

Odihniţi fiindcă dormiseră aproape toată ziua cu 
capul pe masa cîrciumii „La Veneţia“, Cocardasse 
şi Passepoil arătau ca niște trandafiri. Trecură mîn- 
dri printre rîndurile plevuştei care-l înconjura pe 
prinț şi se opriră în fața acestuia, salutîndu-l cu o 
demnitate ușor ştrengărească, de adevăraţi maeştri 
în meseria armelor. 

— Să auzim — le spuse prințul — hai, repede! 

Cocardasse şi Passepoil se uitară unul la altul. 

— Tu începi, prietene — zise normandul. 

— Ba să mă ierți, porumbelule — se împotrivi 
gasconul. Tu începi ! 

— Pe toți dracii ! strigă Gonzague: Mult o să mă 
ţineţi aşa ? 

Atunci începură dintr-o dată, cu glas tunător şi 
cu vădită plăcere de a povesti: 

— Monseniore, ca să merităm cinstea şi încre- 
derea... 

— Stați ! strigă prințul mînios. Vorbiți pe rînd şi 
pe scurt ! 

— Pe scurt şi desluşit ! adăugă Navailles. 

— [Iată povestea în două vorbe — se hotărî fratele 
Passepoil. Ca să spui adevărul nu trebuie timp prea 

mult, și cei care o lungesc o fac cu socoteli ascunse, 
numai așa... ca să te îmbrobodească. Asta-i părerea 
mea. Şi dacă gîndesc așa, înseamnă că am eu pentru 
ce. Experienţa... Dar să nu ne pierdem timpul în 
teorii. Prin urmare, am plecat azi-dimineaţă să în- 
deplinim porunca monseniorului. Nobilul meu prie- 
ten și cu mine ne-am spus : „Doi vulpoi fac mai mult 
decît unul singur; să urmărim fiecare cărarea 
noastră“. Prin urmare, abia ieșiţi din palat, ne-am 
despărţit. Ce-a făcut nobilul meu prieten nu ştiu. Eu 
m-am dus la Palatul Regal, unde lucrătorii desfăceau 
decorurile serbării. Toţi sporovăiau despre unul și 
același lucru. Fusese descoperită o baltă de sînge 
între cortul indian şi ghereta portarului-grădinar 
Le Breant. Prin urmare, iată un prim punct cîștigat: 
eram sigur că o lovitură de spadă sau de pumnal 
fusese dată. M-am dus să cercetez balta de sînge care 
mi s-a părut mulţumitoare, apoi m-am luat după o 
diră care... he-he! ce ochi trebuie să ai pentru aşa 
ceva ! Dîra ducea de la cortul indian pînă în strada 
Saint-Honore, trecînd prin vestibulul Regentului. 
Lacheii mă întrebau: „Ce-ai pierdut ?“ „Portretul 
mîndrii mele !“ le răspundeam eu. Iar ei rîdeau, ca 
niște bieţi ticăloși de rînd ce sînt. 

— Mai pe scurt! porunci Gonzague. 

— Monseniore, scurtez cît pot. Care va să zică, 
aşa ! Pe strada Saint-Honore trec atîţia cai şi tră- 
suri, încît urma se pierdea. M-am îndreptat spre 
fluviu... 

— Pe unde? îl întrerupse prinţul. 

— Prin strada l/'Oratoire — răspunse Passepoil. 

Gonzague și devotaţii săi schimbară o privire. Dacă 
Passepoil ar fi pomenit de strada Pierre. Lescot, ar 
fi feştelit-o. Nimeni n-ar mai fi crezut un cuvînt, de 

vreme ce nefericita ispravă a lui Oriol și Montaubert 
era cunoscută. Dar Lagardere putea foarte bine să 
se fi strecurat pe strada l'Oratoire. Fratele Passepoil 
continuă cu tonul cel mai nevinovat : 

— Vă spun toate astea ca la o spovedanie, mărite 
prinț. Dîra de sînge reîncepea în strada VOratoire, şi 
am putut s-o urmăresc pînă la malul apei. Acolo nu 
mai era nimic. Am zărit niște marinari care stăteau 
la taifas; m-am apropiat tiptil. Unul din ei, care 
vorbea cu accent picard, tocmai spunea : „Erau trei ; 
gentilomul era rănit; după ce i-au luat punga, l-au 
aruncat de sus de pe mal, de sub ferestrele palatului 
Louvre“. „Domnii mei, i-am întrebat eu. atunci, 
spuneți-mi, vă rog, n-aţi văzut cum arăta la față 
gentilomul ?“ Mai întîi, n-au vrut să-mi răspundă. 
Credeau, se vede, că-s vreun agent al poliţiei. Dar 
m-am grăbit să adaug: „Sînt slujitor al familiei 
gentilomului ucis, se numea domnul de Saint-Saurin 
şi era din Brie. Un bun creștin“. „Dumnezeu să-i 
odihnească sufletul ! au zis ei atunci: L-am văzut.“ 
„Cum era îmbrăcat, dragi prieteni ?“ „Avea pe față 
o mască neagră și era îmbrăcat într-un costum de 
mătase albă.“ 

Se auziră șoapte. Gentilomii își făceau semne. 
Gonzague dădea din cap încuviințind. Doar Cocar- 
dasse-cel-tînăr arbora un zîmbet superior. Își spunea : 
„Potîrnichea mea e un normand şiret, sandediou! 
Dar ţin-te bine ! Țin-te bine! Acum îmi vine şi mie 
rîndul !“ 

— Va să zică așa! urmă Passepoil, încurajat de 
succesul născocirii sale. Dacă nu știu să povestesc ca 
un om cu carte, e fiindcă meseria mea-i să mînuiesc 
spada, nu condeiul. Și pe urmă, faptul că mă aflu 
în faţa monseniorului mă face să mă pierd cu firea. 
De ce să mă ascund? Dar, oricum ar fi, adevărule 

adevăr. Fă-ţi datoria și nu te sinchisi de gura lumii! 
Aşa că să binevoiţi să ascultați mai departe. Am 
pornit-o în josul apei, de-a lungul palatului Louvre, 
apoi a palatului Tuileries, pînă la poarta Conference. 
Am străbătut tot parcul Cours-la-Reine, șoseaua spre 
Billy şi drumul luntraşilor de la Passy. Trec prin 
faţa lui Pont-du-Jour şi Sèvres. Îmi venise mie un 
gînd. Şi am ţinut-o tot așa pe malul Senei pînă la 
podul de la Saint-Cloud. 

— Plasele ! şopti Oriol. 

— Întocmai, plasele — repetă Passepoil făcînd cu 
ochiul — domnul a ghicit. 

„Nu-i rău! Nu-i rău! îşi zicea Cocardasse. Ehei, 
pînă la urmă o să izbutim să scoatem ceva din tică- 
losul ăsta de Passepoil !“ 

— Şi ce-ai găsit în plase? întrebă Gonzague, în- 
cruntînd sprîncenele cu un aer de îndoială. 

Fratele Passepoil își deschise tunica. Cocardasse 
holbă ochii. Nu se aştepta la așa ceva. Ceea ce scoase 
de sub tunică Passepoil nu fusese găsit în plasele 
de la Saint-Cloud. De altfel, atunci ca şi acum, pla- 
sele de la Saint-Cloud erau poate o simplă născocire 
a poporului. Obiectul scos de Passepoil de sub tunică 
fusese găsit de el în apartamentul lui Lagardăre, cu 
prilejul inspecției făcute în apartamentul lui în di- 
mineaţa aceleiași zile de către cei doi viteji ai noștri. 
Luase acel obiect fără nici un gînd anume, doar din 
obişnuinţa de a nu dispreţui nimic din ceea ce găsea 
pe undeva. Cocardasse nici nu băgase de seamă. Acel 
obiect mototolit nu era nici mai mult nici mai puţin 
decît tunica de mătase albă a lui Lagardere, purtată 
la balul Regentului. Passepoil o muiase într-o căldare 
de apă la cîrciuma „La Veneţia“, ca să pară scoasă 


din rîu. O întinse prinţului de Gonzague, care se 

dădu înapoi cu o mișcare de groază. Toţi cei de faţă 
fură scuturaţi de acelaşi fior, fiindcă toţi recunoscu- 
seră tunica lui Lagardere. 

— Monseniore — continuă Passepoil cu modestie 
— cadavrul era prea greu ;.n-am putut aduce decît 
tunica asta. 

„Capedediou ! îşi spuse Cocardasse. Trebuie să mă 
țin bine ! Ticălosul ăsta e un adevărat geniu !“ 

— Şi ai văzut-tu cadavrul cu ochii tăi? întrebă 
domnul de Peyrolles. 

— Ia te rog — se oţări fratele Passepoil umfndu-se 
la el de sus — ce turmă am păzit noi împreună? 
Eu nu te tutuiesc. Lasă deci la o parte această fa- 
miliaritate necuvenită ; bineînţeles, cu voia monse- 
niorului... . 

— Răspunde la întrebare! îi porunci Gonzague. 

— Apa este tulbure şi adîncă. Ferească sfîntul să 
pretind. un anumit lucru cînd nu sînt sută la sută 


sigur de el. 
— Bravo! strigă Cocardasse. Aici te aşteptam! 


Dacă prietenul meu ar fi spus o minciună, sande- 
diou ! n-aş mai fi consimţit să dau ochii cu el în viaţa 
mea. 

* Se apropie de normand și îi strînse mîna cavale- 
rește, adăugînd : 

— Dar tu n-ai minţit, potîrnichea mea ! Slavă ţie, 
Doamne ! Cum ar fi puiut să vadă cadavrul în pla- 
sele de la Saint-Cloud, cînd l-am văzut la două poște 
de-acolo, pe uscat! 

Passepoil plecă ochii. Toate privirile se întoarseră 
către Cocardasse. 

— Scumpule — reluă acesta din urmă, adresîn- 
du-se tot tovarășului său — monseniorul îmi va în- 
gădui să-ţi prezint un strălucit omagiu pentru sin- 

ceritatea ta. Oamenii ca tine sînt rari şi eu sînt 
mîndru să te am frate de arme. 

— Lasă asta — îl opri Gonzague — vreau să mai 
pun o întrebare acestui om. 

Îl arătă pe Passepoil, care stătea smerit în faţa 
lui, cu nevinovăția şi candoarea întipărite pe faţă. 

— Şi despre cei doi viteji, apărătorii fetei în 
domino roz, nu ai nimic să ne spui? 

— Mărturisesc, monseniore — reluă Passepoil — 
că cealaltă însărcinare mi-a luat tot timpul. 

— “'Țin-te bine ! îi sări în ajutor Cocardasse-cel- 
tînăr, ridicînd uşor din umeri. Apoi, întorcîndu-se 
spre prinţ : Nu .cereţi unui băiat de treabă mai mult 
decît poate fi în stare. Prietenul meu Passepoil a 
făcut ce-a putut. Mă auzi, Passepoil ? Te felicit din 
suflet. Sint mulțumit de tine, potîrnichea mea, dar 
nu pot totuși pretinde că ai putea fi la înălțimea 
mea. He-he, ar însemna să exagerăm! 

— Ai aflat mai multe decit el? îl întrebă Gon- 
zague cu un aer de neîncredere. 

— Oun' per poc’ monseniore, cum spun cei de la 
Florenţa. Cînd Cocardasse se apucă să caute, sande- 
diou! găseşte altceva decît boarfe în fundul apei. 

— Să auzim ce-ai făcut. 

— Mai întîi, prinţe, am vorbit cu cei doi indivizi, 
cum am cinstea să vorbesc și cu domnia-voastră. 
Secundo, adică în al doilea rînd, am văzut cadavrul. 

— Eşti sigur? nu se putu împiedica să exclame 
Gonzague. 

— Adevărat? Vorbeşte, vorbeşte ! adăugară cei- 
lalţi. 

Cocardasse își puse pumnul în şold. 

— Staţi! Să procedăm în ordine — zise el. Eu 
știu să-mi preţuiesc calitatea și îndeletnicirea mea. 
Şi cei ce-și închipuie că primul venit poate să izbu- 

tească în meserie, sînt niște smintiţi. Poţi face parte 
dintre cei iscusiţi, ca prietenul meu Passepoil, fără 
însă să pretinzi a fi chiar de talia mea. În primul 
rînd, trebuie să fii înzestrat din naștere, de natură; 
pe urmă, trebuie să mai și înveţi, și, mai ales, să 
dobîndești anumite cunoştinţe speciale. Cu alte cu- 
vinte, trebuie să ai instinct, domnilor! Ochi ager, 
miros, auz fin, picior sprinten, braţ puternic, inimă 
tare. Ţine-te bine ! Avem toate acestea. Deci, despăr- 
ţindu-mă de prietenul meu, mi-am spus: „Cocar- 
dasse, porumbelule, chibzuiește puţin, rogu-te ; unde 
poţi da de cei ce nu-s în stare de altceva decit să 
tîrască o sabie după ei?“ Am pornit-o din uşă în 
uşă, mi-am băgat nasul peste tot. Aţi auzit de „Capul 
negru“, taverna din strada Saint-Thomas? Toată 
ziua geme de săbii ruginite. Pe la ceasurile două, doi 
ticăloşi ieșeau de la „Capul negru“. „Să trăieşti, 
frate !' am exclamat eu. „Ehe! Să trăieşti, Cocar- 
dasse !* Îi cunosc doar pe toţi derbedeii ăștia ca pe 
tata și pe mama. „la veniţi puţin cu mine, miti- 
teilor !“ I-am adus pe mal, dincolo de Saint-Ger- 
main-l'Auxerrois, în vechiul șanț al mănăstirii. Am 
discutat cu ei, oun'per poc ! în terță şi cvartă. lată 
doi ticăloși care nu vor mai apăra pe nimeni nici 
ziua, nici noaptea. 

— I-ai scos din luptă? exclamă Gonzague, care 
nu pricepea mai nimic. 

Cocardasse făcu o fandare dublă, simulind că 
străpunge pînă la miner niște duşmani nevăzuţi. 
Apoi își reluă poziţia solemnă și mîndră. 

— De! zise el cu sfruntare. Păcătoșii nu erau 
decît doi! Am mai trimis eu pe lumea cealaltă şi pe 
alţii, mai mulţi la număr. 

Capitolul V 
INVITAŢIA 


Passepoil se uită la nobilul său prieten cu o admi- 
Tație amestecată cu înduioşare. Curtenii lui Gon- 
zague schimbară priviri mirate. Urmă o tăcere între- 
ruptă de șoapte prelungite. Cocardasse își răsucea 
falnic sfîrcurile uriașe ale mustăţilor. 

— Monseniorul îmi dăduse două sarcini — reluă 
el — şi de la una trec la cealaltă. Îmi spusesem, 
cînd m-am despărţit de Passepoil:  „Cocardasse, 
potîrnicheo, răspunde cinstit: unde poţi da de ca- 
davre ? De-a lungul apei“. În regulă. Înainte de a-i 
căuta pe cei doi derbedei de care v-am vorbit, fă- 
cusem o plimbare de-a lungul Senei. Trebuia să mă 
grăbesc : soarele cobora deasupra Châtelet-ului ; pe 
malurile Senei, nimic! Ei, frate ! Pe apă nu pluteau 
la vale decît dopuri! Caramba! Pierdusem dili- 
gența ! Nu era numai şi numai din vina mea, dar 
asta nu era o mîngiiere, capedediou ! Mi-am zis aşa: 
„Cocardasse, nepoate, ai muri de ruşine dacă te-ai 
întoarce la ilustrul tău stăpîn ca un guguştiuc, fără 
să-i fi îndeplinit instrucțiunile. Va bene! Cînd ţii în 
mînă un capăt al firului, mijloacele nu lipsesc, o, 
nu!“ Am trecut pe Pont-Neuf, cu mîinile la spate 
şi mi-am zis : „Sandicou, bine a mai fost pusă statuia 
lui Henric al IV-lea acolo unde a fost pusă !“ Și am 
întins-o mai la deal, în cartierul Saint-Jacques. Ei, 
Passepoil ! 

— Ce-i, Cocardasse ? răspunse normandul. 

— Îţi aduci aminte de ticălosul ăla de provensal, 
roşcovanul de Massabiou de pe Canebière, care scotea 

paltoanele de pe oameni în fundătura de lîngă 
Notre-Dame ? 

— A fost spînzurat ? 
` — Nu, vivadiou ! Frumușelul ăsta de Massabiou, 
care avea totuşi inimă bună, îşi cîștigă acum pîinea 
vînzînd chirurgilor came proaspătă pentru autopsii. 

— Să trecem peste asta! îşi pierdu răbdarea 
Gonzague. 

— Îngăduiţi-mi, monseniore, să afirm că nici o 
meserie cinstită nu e de disprețuit. Dar dacă abuzez 
de timpul monseniorului, pot să şi tac şi să rămîn 
mut ca un peşte. 

— Treci la fapte! îi porunci prinţul. 

— Cel dintii fapt este tocmai că l-am întîlnit pe 
Massabiou care cobora către strada Mathurins. „Să 
trăieşti, Massabiou, flăcăule!“ i-am strigat eu. „Să 
trăieşti, Cocardasse !“ mi-a răspuns el. „Cum o duci 
cu sănătatea, potaie?“  „Binișor, derbedeule, dar 
tu?“ „Binișor şi eu. Dar de unde vii, potirnicheo ?“ 
„De la spital, de aici de alături; am dus marfă 
proaspătă.“ 

Cocardasse făcu o pauză. Gonzague se apropie mai 
mult de el. Fiecare asculta cu sufletul la gură. Lui 
Passepoil îi venea mereu să îngenunche în faţa nobi- 
lului său prieten şi să-l slăvească. 

— Auziţi ? reluă Cocardasse, sigur acum de efec- 
tul născocirii lui. Tilharul se întorcea de la spital 
şi mai avea încă pe umăr sacul cel mare, în care-și 
ducea marfa. „Mergi sănătos, fiule !“ i-am spus eu. 
Şi în timp ce Massabiou cobora, eu am continuat să 
urc dealul pînă la spitalul Val-de-Grâce... 

— Şi acolo — îl întrerupse Gonzague — ce-ai 
găsit ? 


— L-am găsit pe maestrul Jean Petit, chirurgul 
regelui, care diseca, sub ochii învăţăceilor, cadavrul 
vîndut de ştrengarul de Massabiou... 

— Şi l-ai văzut? 

— Cu ochii mei, cu amindoi, sanditou! 

— Era Lagardère ? 

— Lagardère. Ţin-te bine! În original, cu părul 
lui blond, cu statura sa, cu chipul lui. Bisturiul 
umbla prin el. Chiar şi lovitura de cuţit! stărui el, 
arătîndu-şi umărul cu un gest de cumplită îndrăz- 
neală, fiindcă vedea îndoiala întunecînd chipurile. 
Lovitura ! Pentru noi ăştia, rănile sînt tot așa de 
uşor de recunoscut ca şi trăsăturile cuiva. 

— Este adevărat! spuse Gonzague. 

Parcă toți aşteptau părerea lui. Un freamăt pre- 
lung de bucurie trecu printre curteni. 

— A murit! A murit de-a binelea! 

Chiar și Gonzague scoase un suspin de uşurare și 
repetă ca un ecou: „De-a binelea !“ 

Aruncă o pungă lui Cocardasse, care fu înconjurat, 
asaltat, felicitat. 

— lată o veste care o să facă şampania să curgă 
și mai tare astă-seară ! strigă Oriol. Ţine, viteazule, 
ia şi de la mine! 

Şi fiecare vru să-l răsplătească pe eroul Cocardasse 
cu cîte ceva. Cu toată mîndria lui, acesta primea cu 
amîndouă mîinile. Un lacheu cobori chiar în momen- 
tul acela treptele scării palatului. Începea să se în- 
tunece. Lacheul purta o făclie într-o mînă şi în 
cealaltă o tavă de argint, pe care se afla o scrisoare. 

— Pentru monseniorul ! zise lacheul. 

Curtenii se dădură la o parte. Gonzague luă scri- 
soarea şi o deschise. De îndată se schimbă la faţă, 
dar se stăpîni numaidecît. Aruncă asupra lui Cocar- 

dasse o privire ascuţită. Fratelui Passepoil i se făcu 
inima cît un purice. 

— Ia vino încoace! porunci Gonzague spadasi- 
nului. 

Cocardasse se apropie. 

— Ştii să citești ? îl întrebă prinţul, cu un zîmbet 
amar pe buze. 

În timp ce Cocardasse silabisea, prinţul se întoarse 
spre credincioşii lui. | 

— Domnilor — spuse el — avem noutăți mai 
proaspete. 

— Despre mort? strigă Navailles. Belşug de 
bunătăţi nu strică. 

— Ce spune răposatul? întrebă Oriol, dintr-o 
dată spiritual. 

— Veţi afla îndată. Citeşte tare! 

Toți se strînseră roată în jurul maestrului de arme. 
Cocardasse nu era un om cu prea multă carte; dar 
de citit ştia să citească dacă i se dădea timp. Aşa că 
în această împrejurare trebui să recurgă la ajutorul 
lui Passepoil, care nu era nici el mult mai savant. 

— Fă-te încoace, prietene! îi spuse. Ştii că nu 
prea văd bine. 

Passepoil se apropie și aruncă, la rîndul său, ochii 
pe scrisoare. Se roşi. dar, ciudat, s-ar fi zis că de 
bucurie. La fel s-ar fi spus şi de Cocardasse-cel-tinăr, 
care parcă abia-şi ținea rîsul. Totul dură numai o 
clipă. Coatele li se atinseră. Ei se înţeleseseră. 

-— Ia te uită, ce poveste mai e şi asta? strigă 
candidul Passepoil. 

— 'Țin-te bine! Trebuie să vezi ca să crezi! răs- 
punse gasconul cu un aer consternat. 

— Ce este? strigară ceilalţi din toate părțile. 

— Citeşte tu, Passepoil. Mie mi-a pierit glasul. Ei, 
comedie ! Eu socotesc asta o minune! 

— Citeşte tu, Cocardasse, mie mi s-a făcut părul 
măciucă. 

Gonzague bătu din picior. Cocardasse se îndreptă 
din şale și zise servitorului : 

— Apropie făclia, zevzecule ! 

Cînd făclia fu apropiată, gasconul citi cu glas tare 
şi deslușit : 

„Domnul de Gonzague, ca să limpezim o dată pen- 
tru totdeauna diferitele noastre socoteli, mă invit la 
supeul domniei-voastre de astă-seară. Voi fi la 
domnia-voastră la ceasurile nouă.“ 

— Semnătura? strigară zece voci în același timp. 

Cocardasse o citi: 

„Cavaler Henri de Lagardere !“ 

Toţi repetară acest nume care acum răspîndea 
groaza. O tăcere adîncă se aşternu. În plicul din care 
fusese scoasă scrisoarea se mai afla un obiect. Gon- 
zague îl luase. Nimeni nu putuse vedea ce e. Era 
mănuşă pe care Lagardère o smulsese lui Gonzague 
în ajun la Regent. Gonzague o făcuse nevăzută. Luă 
înapoi scrisoarea din mîinile lui Cocardasse. Peyrolles 
vru să-i șoptească ceva, dar prințul îl dădu la o 
parte. 

— Ei bine — rosti el adresîndu-se celor doi viteji 
— ce spuneţi de asta? 

— Eu zic — răspunse încetișor Passepoil — că 
orice om mai greșește. Eu am raportat întocmai ade- 
vărul. De altfel, tunica este o dovadă neîndoielnică. 

— Dar scrisoarea, de asta ce mai zici ? 

— Fiţi pe pace! strigă Cocardasse. Eu vă declar 
că Massabiou poate să certifice că l-am întîlnit în 
strada Saint-Jacques. Aduceţi-l ! Maestrul Jean Petit 

„este sau nu chirurgul regelui ? Am văzut cadavrul, 
am recunoscut rana... 

— Dar scrisoarea ? stărui Gonzague, încruntîn- 
du-se. 

— De multă vreme. ticăloşii ăștia vă înşală — îi 
șopti Peyrolles la ureche. 

Curtenii lui Gonzague se frămîntau şi sporovăiau. 

— Asta întrece orice măsură — zicea grăsanul 
de Oriol. Omul acesta-i un vrăjitor! 

— E însuşi diavolul! strigă Navailles. 

Cocardasse murmură, stăpînindu-și emoția care 
făcea să-i bată inima: 

— Nu-i decît un om, dar un om adevărat! Nu-i 
așa, scumpule ? 

— E Lagardère ! 

— Domnilor — reluă Gonzague cu glasul ușor 
schimbat — se află la mijloc ceva de neînțeles; cu 
siguranţă că sîntem trădaţi de aceşti oameni... 

— Ah, monseniore ! protestară într-un glas Cocar- 
dasse și Passepoil. 

— 'Tăcere ! primesc provocarea care mi se trimite ! 

— Bravo! făcu Navailles cu glas nesigur. 

— Bravo! Bravo! repetară ceilalți fără nici o 
tragere de inimă. 

— Dacă monseniorul îmi îngăduie un sfat — în- 
cercă să spună Peyrolles — în loc de supeul proiec- 
tat, eu... 

— Va avea loc totuşi, domnilor! îl întrerupse 
Gonzague, ridicînd semeţ fruntea. 

— Atunci — stărui Peyrolles — cel puţin cu uşile 
ferecate. 

— Cu ușile deschise ! Larg deschise! 

— Fie! spuse iarăşi Navailles. 

Se aflau printre ei spade cu care nu se glumea: 
Navailles în primul rînd, apoi Noce, Choisy, Gironne, 
Montaubert şi alții. Excepţie făceau doar financiarii. 

— Purtaţi toţi spade, domnilor — reluă Gonzague. 

— ŞI noi! șopti Cocardasse, făcînd cu ochiul către 
Passepoil. 

— Aţi şti să vă folosiţi de ele dacă s-ar ivi prile- 
jul ? întrebă prinţul. 

— Dacă omul acela vine singur... — rosti Navailles 
fără să-și ascundă dezgustul. 

— Monseniore, monseniore — zise Peyrolles — 
aceasta-i treabă pentru Gautier Gendry și ticăloşii 
lui! 

Gonzague îşi privea credincioşii, încruntat şi cu 
buzele tremurînd de miînie. 

„Pe viața mea ! îşi spuse el. Îi voi sili să facă şi 
asta. Vreau să mi-i fac sclavi pe toţi, altfel totul se 
duce pe copcă !“ 

— Fă ca mine — șopti Cocardasse-cel-tînăr lui 
Passepoil — acum ori niciodată. 

Înaintară amîndoi, înfășuraţi solemn în mantiile 
lor de spadasini, şi se opriră în faţa lui Gonzague. 

— Monseniore — zise Cocardasse — treizeci de 
ani de purtare onorabilă, aș spune chiar... folosi- 
toare, pledează în favoarea noastră, a doi viteji 
asupra cărora doar aparențele potrivnice pot arunca 
o umbră de îndoială. Dar strălucirea unei vieţi în- 
tregi nu poate fi întunecată într-o zi! Priviţi-ne! 
Fiinţa Supremă a pus pe chipul fiecăruia dintre noi 
pecetea loialității sau a trădării. Priviţi-ne, pe toţi 
dracii, şi priviţi-l şi pe domnul de Peyrolles, acu- 
zatorul nostru ! i 

Rostind aceste cuvinte, Cocardasse era plin de 
semeţie. Accentul său jumătate provensal, jumă- 
tate gascon adăuga un farmec deosebit. frazelor lui 
solemne. Cît despre Passepoil, continua să fie un 
înger de modestie și de candoare. Dimpotrivă, neno- 
rocitul de Peyrolles părea destinat anume să slu- 

jească drept jalnic termen de comparaţie. De două- 
zeci şi patru de ore, gălbejala lui cronică dăduse 
într-un verde-coclit. Gonzague stătea totuşi pe 
gînduri. 

Cocardasse nu se lăsă: 

— Monseniore, domnia-voastră, care sînteţi mare, 
domnia-voastră, care sînteţi puternic, excelența 
voastră poate privi lucrurile mai de sus. Doar nu 
de astăzi vă cunoaşteţi slujitorii devotați. Aduceţi-vă 
aminte de şanţurile de la Caylus, unde am fost îm- 
preună... 

— 'Tăcere ! le strigă Peyrolles îngrozit. 

Fără să se tulbure, Gonzague îi spuse, privindu-şi 
prietenii : 

— Domnii aceștia au şi ghicit totul. Dacă le-a 
mai rămas vreun amănunt necunoscut, îl vom des- 
tăinui. Domnii aceștia se bizuie pe noi aşa cum şi 
noi ne bizuim pe dînșii. Trebuie să existe între noi 
o reciprocă îngăduinţă ; doar ne cunoaştem bine unii 
pe alţii... 

Domnul de Gonzague apăsă pe ultimele cuvinte. 
Era vreunul din ei care să nu aibă măcar un păcat 
pe conştiinţă ? Unii avuseseră şi pînă atunci nevoie 
de sprijinul lui Gonzague în încurcăturile lor cu 
justiţia ; afară de aceasta, purtarea lor din noaptea 
trecută îi făcea pe toţi complici. Oriol simțea că îl 
părăsesc puterile. Navailles, Choisy şi ceilalţi genti- 
lomi ţineau privirile plecate. Dacă unul din ei s-ar 
fi răzvrătit, totul s-ar fi schimbat, fiindcă toţi cei- 
lalţi l-ar fi sprijinit; dar nici unul nu protestă. 

— Voiam doar să-i spun monseniorului — con- 
tinuă Cocardasse — că slujitori vechi ca noi nu tre- 
buie osîndiţi cu prea multă uşurinţă. Noi, Passepoil 
și cu mine, avem numeroși dușmani, ca toţi oamenii 
cinstiţi şi de valoare. Și acum iată şi părerea mea 

în ce priveşte scrisoarea primită, părere pe care o 
împărtăşesc monseniorului cu sinceritatea mea obiş- 
nuită : din două, una: ori cavalerul de Lagardère a 
reînviat, ceea ce nu mi se pare de necrezut, ori 
această scrisoare este o înşelătorie ticluită de cine 
ştie ce canalie, ca să dezoncreze pe doi oameni cin- 
stiţi. Am zis! 

— M-aş teme să mai adaug un cuvînt — rosti 
Passepoil — într-atit nobilul meu prieten mi-a redat 
exact gîndul. 

— Nu veţi fi pedepsiţi — rosti distrat Gonzague 
— puteţi pleca. 

Dar ei nu se clintiră. 

— Monseniorul nu ne-a înțeles — protestă Co- 
cardasse cu demnitate — şi e păcat! 

Normandul adăugă, cu mîna pe inimă: 

— N-am meritat să fim atit de defăimaţi. 

— Vi se va plăti osteneala dată — spuse Gon- 
zague nerăbdător. Ce mai vreţi ? 

— Ce mai vrem, monseniore ? (Cocardasse vorbea 
şi avea în glas acel tremur care porneşte din inimă.) 
Vrem dovada deplină şi întreagă a nevinovăţiei 
noastre. Vrem o justificare răsunătoare. Și ca s-o 
obținem, iată ce vă propun eu: această scrisoare 
pretinde că domnul de Lagardere va veni în noaptea 
aceasta să vă sfideze chiar în casa domniei-voastre ; 
noi pretindem că domnul de Lagardere este mort. 
Întîmplarea să ne fie judecător! Noi ne constituim 
prizonieri. Dacă am minţit şi domnul de Lagardere 
vine, primim să murim ; nu-i aşa, Passepoil ? 

— Bucuros! răspunse normandul, care socoti că 
e bine să izbucnească și în lacrimi. 

— Dacă, dimpotrivă, domnul de Lagardere nu 
vine, atunci onoarea noastră e salvată ! Monseniorul 

nu va împiedica pe doi oameni de treabă să-i în- 
chine -cu. toată credinţa întreaga lor viaţă. 

— Fie! zise Gonzague. Ne veţi urma în căsuţa 
cea tainică şi întîmplarea vă va fi judecător. 

Cei doi voinici se repeziră la mîinile lui şi le 
sărutară emoţionaţi. 

Dar nu la ei se uita Gonzague în acea clipă, ci 
privea cu ciudă înfăţişarea jalnică a credincioşi- 
lor lui. 

— Vă este frică? îi întrebă Gonzague. 

Gentilomii tresăriră, şi Navailles spuse : 

— Luaţi seama, monseniore ! 

— Dacă nu vă este frică, atunci înseamnă că pre- 
getaţi să mă urmaţi ? 

Cum toţi tăceau, prinţul strigă deodată: 

— Luaţi seama şi domniile-voastre, domnilor 
prieteni! Amintiţi-vă de ceea ce vă spuneam ieri 
în salonul cel mare al palatului meu: cer o supu- 
nere pasivă! Eu sînt capul, domniile-voastre bra- 
tele. Este o înţelegere între noi. 

— Nimeni nu se gîndeşte să rupă înţelegerea —- 
spuse Taranne — dar... 

— Nici un dar! Nu admit nici o rezervă. Gin- 
diți-vă bine la ce v-am spus și la ceea ce am să vă 
spun şi acum. Ieri mai puteaţi să vă despărțiți de 
mine, astăzi nu. Fiindcă acum cunoaşteţi secretul 
meu. Astăzi cine nu este cu mine este împotriva 
mea. Dacă vreunul ar lipsi la apel în noaptea 
aceasta... 

'— Nici o grijă! spuse Navailles. Nimeni nu 
va lipsi. 

— Cu atît mai bine! Sîntem foarte aproape de 
țel. Mă credeţi lovit, socotiți că mă clatin. Vă înşe= 
laţi : de ieri încoace am crescut încă pe atita; par- 
tea voastră e de două ori mai mare ; sînteţi tot atît 

de bogaţi, fără să ştiţi, ca ducii şi marii sfetnici ai 
țării. Vreau ca petrecerea mea să fie completă, tre- 
buie să fie. 

— Va fi, monseniore! îl asigură Montaubert, care 
făcea parte din sufletele sortite iadului. 

Făgăduiala cuprinsă în cuvintele prințului de 
Gonzague însufleţi din nou pe cei ce şovăiau. 

— Vreau să fie veselă! adăugă el. 

— Va fi, cu siguranţă! 

— Eu, de pildă — spuse micul Oriol căruia îi 
înghețase sîngele în vine — eu de pe acum mă 
veselesc. Vom rîde mult. . 

— Vom rîde ! Vom rîde ! repetară ceilalţi ca să-și 
facă curaj. 

Chiar în clipa aceea Peyrolles sosi cu Chaverny. 

— Nici o vorbă marchizului despre cele petrecute, 
domnilor — şopti Gonzague celor din jurul lui. 

— Chaverny! Chaverny! strigară cu toţii, pre- 
făcîndu-se veseli — hai odată, de cînd te așteptăm! 

La auzul acestui nume, cocoșatul, care rămăsese 
tot timpul nemișcat în cușca sa, păru că se trezește. 
Capul lui se ivi la ferestruie. Cocardasse şi Passe- 
poil îl zăriră în acelaşi timp. 

— la seama! şopti gasconul. 

— Lucrăm doar pentru el! răspunse normandul. 

— Am sosit! strigă Chaverny apropiindu-se. 

— De unde vii? îl întrebă Navailles. 

— Din apropiere. Din spatele bisericii de alături. 
Ah, vere! Ai nevoie de două cadîne dintr-o dată? 

Gonzague se îngălbeni. La fereastră, fața cocoșa- 
tului se lumină, apoi dispăru. Cocoșatul stătea în 
dosul uşii și îşi apăsa inima cu mîinile ca să-i poto- 
lească bătăile. Ultima frază a marchizului îi lumi- 
nase mintea ca un fulger. 

— Ştrengarule ! Tot ștrengar ai rămas! îi spu- 
nea aproape la fel de vesel și Gonzague. 

Paloarea lui dispăruse și în locul ei apăruse 
zîmbetul. 

— Doamne! se apără Chaverny — nu am comis 
cine ştie ce indiscreție. Am sărit doar peste împrej- 
muirea. de zid ca să fac o plimbare prin grădină. 
Pentru ce m-aţi chemat ? 

— Fiindcă trebuie să iei parte la o nuntă astă- 
seară — îi răspunse Gonzague. 

— Nu mai spune! Oamenii se mai iau cu cunu- 
nie ? Şi cine se căsătorește ? 

— O zestre de cincizeci de mii de galbeni 

— Peşin ? 

— Peşin! 

— Deci o casetă cu ochi frumoși! Şi cine e 
alesul ? 

Privirea lui se roti asupra prietenilor prințului. 

— Ghiceşte! îl îmbie Gonzague, rîzînd mereu. 

— Văd multe mutre de pretendenți — răspunse 
Chaverny — nu pot să ghicesc: sînt prea multe. 
Ah, ah, afară dacă n-oi fi chiar eu? 

— Întocmai ! spuse Gonzague. 

Toți izbucniră în rîs. 

Cocoşatul deschise încet uşa cuştii şi rămase în 
picioare în prag. Chipul lui își schimbase expresia. 
Nu mai avea fruntea aceea de gînditor, privirea 
lacomă și adîncă: acum era Esop al II-lea, zis Jo- 
nas, rînjetul în persoană. 

— Şi zestrea ? întrebă Chaverny. 

— Iat-o — răspunse Gonzague, scoțînd un pachet 
gros de acţiuni de sub mantaua lui — e gata pre- 
gătită! 

Chaverny şovăi o clipă. Ceilalţi îl felicitau rîzînd. 
Cocoșatul înaintă încet şi veni să prezinte spinarea 

lui Gonzague, după ce-i dăduse condeiul muiat în. 
cerneală şi planşeta. 

— Primeşti ? îl întrebă Gonzague înainte de a 
semna. 

— Pe cinstea mea, da! răspunse tînărul marchiz. 
'Trebuie să-mi fac şi eu un rost. 

Gonzague semnă. Semnînd, spuse cocoşatului : 

— Ia spune, prietene, mai ţii la fantezia ta? 

— Mai mult ca oricînd, monseniore. 

Cocardasse și Passepoil se uitau cu gurile căs- 
cate. 

— De ce mai mult ca oricînd ? 

— Pentru că am aflat numele ginerelui, mon- 
seniore. 

— Şi ce importanţă are acest nume ? 

— N-aş putea spune exact. Sînt lucruri care nu 
se pot explica. Cum aş putea să vă explic, de pildă, 
de ce cred eu că fără mine domnul de Lagardere 
nu-şi va ţine lăudăroasa făgăduială ? 

— Prin urmare, ai auzit ? 

— Cuşca mea este la doi paşi, monseniore, şi eu 
v-am mai servit o dată. 

— Serveşte-mă de două ori și n-ai să-ți mai do- 
reşti nimic. 

- — Totul depinde de domnia-voastră, monseniore. 

— Ține, Chaverny, ia-le ! spuse Gonzague, întin- 
zîndu-i acţiunile trecute pe numele lui. 

Şi, întorcîndu-se spre cocoşat, ădăugă : 

— Vei lua parte la nuntă: te invit. 

Toată lumea bătu din palme, în timp ce Cocar- 
dasse schimba o privire rapidă cu Passepoil, 
şoptind : E 

— Lupul la stînă! Capedediou! Au dreptate: 
ce-o să mai ridem! 


159 


Curtenii lui Gonzague înconjuraseră cu toţii pe 
cocoşat, care împărțea felicitările cu ginerele. 

— Monseniore — spuse el înclinîndu-se ca să 
mulțumească — am să-mi dau silinţa să fiu demn 
de această înaltă favoare. Cît despre aceşti domni, 
m-am mai înfruntat cu ei în vorbe. Au spirit, dar 
nu chiar atît cît mine. He! He! Fără să trec peste 
respectul pe care îl datoresc monseniorului, am să 
găsesc eu cu ce să vă fac să rideţi, vă făgăduiesc. 
Să-l vedeţi pe cocoşat la masă : are de altfel repu- 
taţia că ar fi un om de viaţă. O să vedeţi! O să 
vedeţi ! 


Capitolul VI 


SALONUL 
ȘI ALCOVUL 


Erau ceasurile aproape opt seara. Supeul făgă- 
duit începuse. Salonul era plin de lumină şi de 
flori. Masa strălucea şi mai bogată sub lumina poli- 
candrelor şi o uşoară neorînduială. a mîncărurilor 
dovedea că petrecerea se pornise încă de mult. 

Gonzague lipsea. Fusese chemat în grabă la Pa- 
latul Regal. În afară de scaunul care-l aştepta, mai 
erau încă trei scaune goale. Mai întîi acela al donei 
Cruz, care fugise din salon o dată cu plecarea lui 
Gonzague. 

Al doilea scaun gol nu fusese încă ocupat. Al trei- 
lea aparţinea cocoşatului, Esop al II-lea, zis Jonas, 
pe care Chaverny îl învinsese într-o întrecere cu 
pahare de şampanie. 

Ghemuit pe un jilț uriaș, cocoșatul nu se plingea. 
Adormise. Nu se ţinuse de loc de făgăduială: se 
arătase tăcut, morocănos, îngrijorat. La ce putea 
oare să se gîndească acest pupitru ambulant? Jos 
cu cocoşatul! Era ultima oară că-i era dat să ia 
parte la o asemenea petrecere ! Chaverny întrebase 
dacă nu cumva dona Cruz era logodnica sa; Gon- 
zague clătinase negativ din cap. Chaverny dorise 
totuși să ştie unde era adevărata lui logodnică ; i se 
răspunsese : „Răbdare!* Ce interes o fi avînd 
Gonzague să se poarte astfel cu o fată pe care o 
va prezenta la curte sub numele de domnișoara de 
Nevers? Era secretul lui. Gonzague nu spunea 
niciodată mai mult decît îi plăcea lui să spună. Doar 
domnul de Peyrolles păstra o figură de înmormîn- 
tare. Veselia generală, sinceră sau nu, nu se lipea 


de loc de el. 


Capitolul VII 


O PIERSICĂ 
ŞI UN BUCHET 


Prințul de Gonzague se întorsese şi fiecăruia îi 
păru preocupat și chiar îngrijorat. Toţi lăsară paha- 
rele pe masă şi zîmbetul pieri de pe buze. 

— Vere — îi spuse Chaverny prăbușit în fundul 
jilțului său — te aşteptam... ca să-ţi vorbesc puţin 
de situaţia în care mă aflu... 

Gonzague se apropie de masă şi îi luă paharul 
pe care tocmai îl ducea la gură: 

= Nu mai bea! îi porunci el pe un ton sec. 

— Ei aş! se împotrivi Chaverny. 

Gonzague aruncă paharul pe fereastră şi repetă: 

— Nu mai bea! 

Chaverny îl privea cu ochii măriţi de mirare. 
Oaspeţii se așezară la loc. Paloarea fusese înlocuită 
pe multe feţe cu frumoasele culori pe care băutura 
le aprinde în obraji. Teama fusese, de la începutul 
petrecerii, lăsată la o parte; totuşi, parcă plutea 
în aer. 

„Înfăţişarea preocupată a lui Gonzague o readuse 
pe toate chipurile. Prinţul îşi roti privirea deasupra 
mesenilor. 

— Credeţi că aveţi îndeajuns sînge rece, domni- 
lor ? întrebă el. 

— Bineînţeles ! fu răspunsul tuturor. 

— Ei, Doamne! strigă Chaverny — doar tu ne-ai 
făcut să bem, vere! 

Avea dreptate. Cuvîntul sînge rece avea în aceas- 
tă împrejurare, pentru Gonzague, o semnificaţie re- 
lativă. Avea nevoie de capete înfierbîntate și de 
brațe sănătoase. În afară de Chaverny, toţi ceilalţi 
erau numai bine în starea de spirit care trebuia. 
De aceea Gonzague îl şi privise pe tînărul marchiz 
dînd din cap cu un aer nemulţumit. Se uită la ceas 
şi reluă: 

— Avem exact o jumătate de ceas ca să vorbim 
în liniște. Gata cu nebuniile: vorbesc mai ales 
pentru dumneata, marchize. 

— Nu te îngriji de mine, vere. Eu sînt doar preo- 
cupat de situaţia mea ; ceea ce mi se pare firesc. 

— Domnilor — îl întrerupse Gonzague — dacă 
va fi nevoie, o să ne lipsim de ajutorul lui. lată 
faptele. În acest moment, o fată ne stînjeneşte, ne 
stinghereşte, mă auziţi, pe toţi. Fiindcă interesele 

noastre sînt de-acum înainte legate mai strîns decit 
aţi bănui. Se poate spune chiar că soarta domniilor- 
voastre este şi a mea, deoarece am luat măsuri pen- 
tru ca legătura care ne unește să fie un adevărat 
lanţ. 

— Sîntem cu toţii cît se poate mai strîns legaţi 
şi uniţi în jurul monseniorului ! zise Montaubert. 

— Desigur, desigur — întăriră ceilalţi. 

Dar nu se simţea nici un avint în glasul lor. 

— Fata aceasta... — reluă Gonzague. 

— De vreme ce împrejurările par să ia o întorsă- 
tură mai gravă — zise Navailles — avem dreptul 
să fim lămuriţi. Fata răpită ieri de către oamenii 
domniei-voastre este aceeaşi despre care se vorbea 
la domnul Regent ? 

— Aceea pe care domnul de Lagardère făgăduise 
s-o conducă la Palatul Regal? adăugă Choisy. 

— Adică domnișoara de Nevers ? puse Nocé punc- 
tul pe i. 

Văzură cu toţii că Chaverny se schimbase la faţă. 
Și îl auziră repetind încet, cu un accent ciudat: 

— Domnișoara de Nevers! 

Gonzague încruntă sprîncenele. 

— Ce vă pasă de numele ei ? spuse el cu un gest 
de mînie. Această fată ne stinjeneşte şi trebuie în- 
lăturată din calea noastră. i 

Se făcu tăcere. Chaverny luă un pahar; dar îl 
lăsă de îndată jos, fără să fi băut din el. Gonzague 
urmă : 7 i 

— Am oroare de sînge, domnilor, tot atît cit şi 
domniile-voastre, poate chiar mai mult. Cu sabia 
n-am izbutit nimic, niciodată. Prin urmare, nu mai 
vreau s-o folosesc, sînt pentru mijloacele blînde. 
Chaverny, sînt gata să sacrific cincizeci de mii de 

galbeni şi cheltuielile călătoriei tale, ca să-mi păs- 
trez liniștea conştiinţei mele. 

— Scump, scump! bombăni Peyrolles. 

— Nu înţeleg — zise Chaverny. 

— Vei înţelege. Las astfel o singură posibilitate 
de scăpare acestei frumoase copile. 

— Este chiar domnişoara de Nevers? întrebă 
micul marchiz, reluînd în neștire paharul. 

— Se va căsători cu tine de bună voie. 

— Altfel nici n-aş primi! zise Chaverny. 

— Nici eu! rosti Gonzague, care avea pe buze 
un zîmbet echivoc. După căsătorie, îţi duci soţia 
într-un fund de provincie şi faci să dureze luna 
de miere o veșnicie, dacă nu cumva preferi să te 
întorci singur după un timp. 

— Şi dacă refuză? întrebă tinărul marchiz. 

— Dacă refuză, conştiinţa nu mă va mustra, va 
fi liberă. 

Gonzague plecă privirea, fără să vrea, cînd rosti 
ultimul cuvînt. 

— Spuneai — murmură Chaverny — că nu are 
decît o singură posibilitate de scăpare. Acum spui : 
dacă acceptă mîna mea, trăieşte ; dacă refuză, este 
liberă. Nu mai înţeleg! 

Ceilalţi păstrau o tăcere adincă. În pofida poli- 
candrelor strălucitoare care luminau picturile ga- 
lante de pe tavan şi de pe pereţi, ceva sinistru 
părea să plutească printre sticlele goale şi florile 
veștejite. 

— PDomniile-voastre, domnilor — reluă prinţul — 
sînt sigur că mă înțelegeţi! 

Nimeni nu răspunse, nici chiar Peyrolles, ace) 
tilhar cu inima împietrită. 

— Doriţi deci o lămurire ? Va fi scurtă, căci nu 
avem timp de pierdut. Mai întii, însă, trebuie să 

stabilim un adevăr impus de situaţia existentă: 
faptul că fata trăiește ne aduce ruina. Nu luaţi acest 
aer sceptic: nu e o exagerare, ci stricta realitate. 
Dacă miine aș pierde moștenirea lui Nevers, 
poimîine ar trebui să dispărem cu toţii. 

— Şi noi? se auziră exclamaţii din toate părţile. 

— Da, şi domniile-voastre, dragii mei — continuă 
Gonzague îndreptîndu-și statura. Toţi, fără excepţie. 
Nu mai este vorba de micile potlogării din trecut. 
Prinţul de Gonzague s-a conformat moravurilor 
vremurilor noi: ţine şi el registre, ca orice negus- 
tor ; şi sînteţi trecuţi toţi în registrele prinţului de 
Gonzague. Peyrolles se pricepe de minune în trebu- 
rile astea. Falimentul meu v-ar trage şi pe dom- 
niile-voastre la fund. 

Toate privirile se întoarseră către Peyrolles, care 
nu clinti. 

— Afară de aceasta — urmă prinţul — după 
cele petrecute ieri... Dar nu vreau să rostesc ame- 
ninţări! Vreau doar să vă amintesc că sînteţi legaţi 
strîns de mine şi că va trebui să mă urmaţi și în 
restriște ca niște tovarăși credincioși. Iată, a venit 
clipa să ştiu cît sînteţi de grăbiţi să-mi daţi această 
dovadă de devotament. 

Nici de data aceasta nu primi nici un răspuns. 
Zîmbetul lui Gonzague se făcu şi mai batjocoritor. 

— Vedeţi că mă înţelegeţi ? Ştiam eu că mă pot 
bizui pe agerimea de minte a domniilor-voastre. 
Fata va fi liberă. Am spus-o şi o repet: va fi liberă 
să iasă de aici, să se ducă unde va pofti, da,/dom- 
nilor. Acest lucru vă miră? 

Uimite, toate privirile se îndreptară spre el. 
Chaverny își bea încet paharul cu un aer întunecat. 
Urmă o lungă tăcere. Gonzague umplu pentru prima 
oară paharul lui şi pe acelea ale vecinilor săi. 

— V-am spus de mai multe ori, prieteni — urm? 
el. mai senin — că tradiţiile frumoase, purtările 
elegante, poezia delicată, parfumurile suave, totu! 
ne vine din Italia. Nu 'cunoaştem încă îndeajun: 
Italia. Ascultați şi încercaţi să trageţi învăţăminte 
dintr-o întîmplare din tinerețea mea, pe care am 
să v-o povestesc. Contele Anibal Canozza, din fami- 
lia princiară Amalfi, era vărul meu, un minunat 
băiat de viaţă, cu care am făcut multe isprăvi. Er 
bogat, foarte bogat. Judecaţi singuri: patru castele 
pe Tibru, douăzeci de ferme în Lombardia, două 
palate la Florenţa, două la Milano, două la Roma 
şi vestita veselă de aur a cardinalilor Allaria, vene- 
rații “noştri unchi. Eu eram moștenitorul unic şi 
direct al vărului meu Canozza, dar el nu avea 
decît douăzeci de ani și făgăduia să trăiască un 
secol. Niciodată nu am văzut sănătate mai străluci- 
toare ca a lui. Într-o seară l-am invitat pe văru! 
meu Canozza la via mea din Spoleto, un loc încîn- 
tător, cu nişte bolți de viţă, o frumuseţe. Am petre- 
cut seara pe terasă, respirînd briza înmiresmată şi 
discutînd, cred, despre nemurirea sufletului. Canozza 
era un stoic. M-a părăsit vioi şi bine dispus, pe o 
romantică noapte cu lună. Parcă-l văd şi acum 
urcîndu-se în caleaşca sa. Desigur, era liber, nu-i 
aşa ? Liber să se ducă şi el unde ar fi poftit: la 
un bal, la un supeu, se dau baluri şi supeuri şi în 
Italia, dar liber şi să nu ajungă... 

Își goli paharul. Şi cum toate privirile așteptau 
urmarea, încheie : 

— Contele Canozza, vărul meu, a profitat de 
această ultimă libertate : n-a mai ajuns nicăieri. 

O mişcare se produse printre meseni. Chaverny 
îşi strînse convulsiv paharul. 

— N-a mai ajuns? repetă el. 

Gonzague luă o piersică dintr-un vas cu fructe 
şi i-o aruncă. Vorbind, azvirlea piersici şi celor- 
lalți. Fiecare invitat avea una în mînă. După aceea 
spuse cu un ton scurt şi tăios: . 

— Uitasem să menționez un amănunt destul de 
neînsemnat : înainte de a mă părăsi, contele Anibal 
Canozza, vărul meu, împărțise o piersică cu mine. 

Fiecare invitat se grăbi să pună repede pe masă 
fructul pe care-l ținea în mînă. Gonzague îşi umplu 
din nou påharul. Chaverny făcu la fel. 

— Învăţaţi să cunoaşteţi mai bine Italia — repetă 
prințul — numai acolo oamenii ştiu să trăiască. De 
o sută de ani, nimeni nu se mai serveşte de stilet, 
această armă stupidă. La ce bun violenţa ? Vă dau 
un exemplu: în Italia dorești să înlături o fată 
care-ţi stă în cale, ca în cazul nostru. Găseşti un 
tînăr galant care consimte s-o ia în căsătorie şi s-o 
ducă cine ştie unde. Foarte bine: este tot cazul 
nostru. Fata primeşte ? Cu atît mai bine. Refuză? 
Este dreptul ei, în Italia ca şi aici. Atunci vă în- 
clinaţi pînă la pămînt, cerîndu-i scuze pentru în- 
drăzneala prea mare. O întovărăşiţi respectuos. 
Întovărăşind-o, din pură galanterie, o faceţi să pri- 
mească un buchet... 

Zicînd acestea, domnul de Gonzague luă un splen- 
did buchet de flori de pe masă. 

— Poate cineva să refuze un buchet? urmă el 
aranjînd florile. Ea se îndepărtează liberă. Fireşte, 
liberă ca vărul meu Anibal. Liberă să se ducă unde 
va voi, la părinţii ei, la o prietenă, dar liberă şi să 
rămînă pe loc, sau să nu ajungă. 

Întinse buchetul. Toţi invitaţii se dădură înapoi 
înfioraţi. 

— Şi... va rămîne ? spuse Chaverny printre dinţi. 

— Va rămîne — rosti cu răceală Gonzague, pri- 
vindu-l ţintă. 

Chaverny se ridică. 

— Florile acestea sînt otrăvite ? strigă el. 

— Aşază-te la loc! îl sfătui Gonzague, izbucnind 
în ris. Eşti nebun! 

Chaverny îşi trecu mîna peste fruntea acoperită 
de sudoare. 

— Da — murmură el — trebuie să fiu nebun. 
Altfel... 

Se olătină. Capul i se învîrtea. 


Capitolul VIII 


A NOUA 
BĂTAIE DE CEAS 


Gonzague plimbă asupra mesenilor o privire de 
stăpîn. 

— Nu mai ştie unde-i este capul — murmură el 
— îl iert; dar dacă ar mai fi vreunul printre dom- 
niile-voastre... 

— Fata va primi!... îngăimă Navailles, ca să-şi 
împace cugetul. Da, cu siguranţă că va primi mîna 
lui Chaverny! 

Era, desigur, o împotrivire foarte sfioasă, care 
însemna prea puţin. Ceilalţi nu se învredniciră nici 
cu atît. Amenințarea cu falimentul prinsese. 

Gonzague ştia că: de-aci înainte îi era îngăduit 
să îndrăznească orice. Oamenii aceştia erau toţi 
complicii săi. Avea o armată întreagă. 

Prinţul puse buchetul la loc pe masă. 

— Şi acum, cred că am pierdut destul timp cu 
acest subiect — zise el. Sîntem de acord. Mai este 
însă ceva, mai grav. Ora nouă n-a bătut încă. 

— Monseniorul a aflat ceva nou? întrebă Pey- 
rolles. 

— Nimic. Am luat numai măsuri; toate împre- 
jurimile casei sînt păzite. Gauthier cu cinci oameni 
păzesc ieșirea din ulicioara din dos. Balena şi încă 
doi veghează în stradă, la intrarea principală din 
grădină. În vestibul servitorii noştri aşteaptă 
înarmați. 

— Şi cei doi ticăloşi ? zise Navailles. 

— Cocardasse şi Passepoil? Nu le-am dat nici 
un post. Aşteaptă şi ei ca și noi. Sînt alături. 

Arăta intrarea galeriei, în care se stinseseră poli- 
candrele de cînd se întorsese. Din aceeași clipă, 
ușa galeriei rămăsese larg deschisă. 

— Pe cine aşteaptă ei şi pe cine aşteptăm noi? 
întrebă dintr-o dată Chaverny, al cărui ochi stins 
avu un licăr de luciditate. 

— Tu nu erai de faţă ieri, cînd am primit scri- 
soarea aceea, vere ? îl întrebă. Gonzague. 

— Nu. Pe cine aşteptaţi ? 

— Pe cineva care să ia loc aici — replică prinţul, 
arătînd scaunul rămas gol de la începutul mesei. 

— Ulicioara, grădina, vestibulul, scara, toate pline 
de oameni înarmaţi ? rosti Chaverny cu un gest de 
dispreţ. Toate astea pentru un singur om? 

— Acest om se numește Lagardere — spuse 
Gonzague cu o solemnitate involuntară. 

— Lagardère ! repetă Chaverny. Îl urăsc! M-a 
ținut sub el, trîntit la pămînt, şi i-a fost milă de 
mine. 

Gonzague se aplecă să-l audă mai bine şi clătină 
din nou din cap. Pe urmă se îndreptă şi zise: 


149 


— Domnilor, credeți oare că măsurile luate sînt 
de ajuns? 

Chavermny ridică din umeri şi începu să rîdă. 

— Douăzeci contra unu! mormăi Navailles. E 
cinstit. " 

— Ei, Doamne ! strigă Oriol, liniştit de numărul 
acestei formidabile garnizoane. Doar nu ne era 
frică ! 

— Credeţi aşadar — stărui Gonzague — că două- 
zeci de oameni ca să-l aştepte, să-l încercuiască şi 
să-l înhaţe viu sau mort, sînt într-adevăr de ajuns ? ? 

— Prea mult, monseniore, prea mult ! se auziră 
strigăte din toate părţile. 

— Atunci pot să fiu sigur dinainte că nici unul 
din domniile-voastre nu mă va învinui că am fost 
neprevăzător ? 

— Garantez eu că în această privinţă nimeni nu 
va avea nimic de zis — îl asigură Chaverny, care 
adăugă : De altfel, nu spiritul de prevedere lipseşte 
din tot ce se pune la cale aici. 

— Aveam nevoie de această asigurare — zise 
Gonzague. Şi acum, vreţi să vă spun şi părerea 
mea ? 

— Spuneţi-o, monseniore, spuneţi-o! 

Cu toţii reîncepură să bea. Prinţul de Gonzague 
se ridică. 

— Părerea mea — rosti el rar şi grav — este că, 
oricîte măsuri am luat, tot ar fi de prisos. Îmi cu- 
nosc acum omul. Lagardère a spus: „La ora nouă 
voi fi printre domniile-voastre“. La ora nouă îl 
vom vedea pe Lagardère aci, faţă-n faţă cu noi. 
Aş putea s-o jur. Nu există armată care să-l împie- 
dice pe Lagardère să vină la o întîlnire dată de el. 
Se va lăsa în jos pe coşul căminului? Va intra pe 
fereastră ? Va ţişni din duşumea ? Nu ştiu. Dar la 

ora hotăriîtă, nici mai devreme, nici mai tirziu, îl 
vom vedea aşezîndu-se la această masă. 

— Pe legea mea! strigă Chaverny — lăsaţi-l în 
seama mea, dar unul contra unul! 

— Taci — îl opri Gonzague cu asprime — nu-mi 
plac luptele între un uriaş şi un pitic decît la bilci. 
Această convingere a mea este atit de adîncă, dom- 
nilor — adăugă el, întorcîndu-se către ceilalţi — 
încît adineauri mi-am încercat oţelul spadei. 

Scoase spada şi îi încovoie lama mlădioasă şi 
strălucitoare. 

— Ora se apropie — încheie el privind pendula 
cu coada ochiului... — faceţi ca mine. Vă sfătuiesc 
stăruitor să nu vă bizuiţi decît pe săbiile domniilor- 
voastre. 

Toate privirile se aţintiră asupra săbiei lui, apoi 
se întoarseră spre cadranul minunatei pendule cu 
scripete, al cărei tic-tac răsuna solemn în cutia de 
lemn de trandafir. Minutarul se apropia de ora 
nouă. Mesenii se grăbiră să-și ia săbiile lăsate ici 
şi colo pe mobile. 

— Să fie lăsat în seama mea! repeta Chaverny. 
Unul contra unul! 

— Unde te duci? îl întrebă Gonzague pe Pey- 
rolles, care se îndrepta spre galerie. 

— Să închid această uşă — răspunse omul de 
încredere, prevăzător. 

— Lasă uşa! Am spus că va fi larg deschisă şi, 
larg deschisă va rămîne. De altfel, este şi un sem- 
nal. Dacă cele două canaturi se închid, bucuraţi-vă ; 
aceasta va însemna : duşmanul a fost răpus. Deci, 
atîta timp cît stau deschise, aveţi grijă. 

Peyrolles se aşeză în ultimul rînd cu Oriol, Ta- 
ranne şi ceilalţi financiari. În jurul lui Gonzague 
se aflau Choisy, Navailles, Nocé, Gironne, toţi 

gentilomii. Chaverny stătea de cealaltă parte a mesei 
şi era cel mai aproape de ușă. Toţi țineau mîna pe 
spadă. Toate privirile erau aţintite lacom spre ga- 
leria întunecată. 

— Fireşte, această așteptare îngrijorată şi solemnă 
dovedea faima de care se bucura omul care trebuia 
să vină. Pendula scoase acel hîrîit de rotiţe dinţate 
dinaintea clipei în care începe să bată. 

— Sînteţi gata, domnilor? zise Gonzague, cu 
ochii la ușă. 

— Gata !răspunseră într-un glas. Se număraseră. 
Numărul mare dă adesea curaj. Gonzague, care ţinea 
vîrful spadei proptit în parchet, luă paharul de pe 
masă și spuse, pe un ton lăudăros, chiar în clipa 
cînd suna prima din cele nouă bătăi: 

— În sănătatea domnului de Lagardère ; paharul 
într-o mînă, spada în cealaltă! 

Spunînd acestea, ridică paharul. 

— Paharul într-o mînă spada în cealaltă ! repetă 
corul cu glas sugrumat. 

Pe urmă rămaseră muţi, cu paharul plin, cu spada 
în mînă. Așteptau cu privirea la pîndă, cu auzul 
încordat. În această adîncă tăcere un zăngănit se 
auzi afară. Orologiul bătea rar. Păru un veac pînă 
răsunară cele nouă bătăi. La cea de-a opta, zăngă- 
nitul de afară încetă. La a noua bătaie, cele două 
canaturi ale ușii se închiseră brusc. Izbucniră urale 
prelungite. Spadele se lăsară în jos. 

— Pentru moartea lui Lagardère! strigă Gon- 
zague. 

— Pentru moartea lui Lagardère ! repetară invi- 
taţii golindu-și paharele pe nerăsuflate. 

Doar Chaverny nu se clinti, şi păstră tăcere. 

Gonzague tresări deodată, în clipa cînd își ducea 
şi el paharul la buze. Uitase de cocoşat. La vederea 

acestui ghemotoc care se mişca, renunţă să mai bea 
şi, luîndu-și din nou spada, schiţă un gest de 
apărare. 

Un hohot de rîs ascuţit şi piţigăiat răsună: 

— Sînt și eu printre domniile-voastre! Iată-mă ! 
Jată-mă ! 

Nu era Lagardère. Gonzague începu să rîdă şi 
bîigui : 

— Este prietenul nostru cocoşatul. 

Acesta se apropie țopăind, luă un pahar şi, ames- 
tecîndu-se printre mesenii care închinau, îl ridică 
şi el şi strigă: 

— Pentru Lagardere ! Fricosul trebuie să fi ştiut 
că eram eu aici şi n-a mai îndrăznit să vină! 

.— În sănătatea cocoşatului! În sănătatea coco- 
şatului ! strigă corul rîzînd. Trăiască cocoşatul ! 

— He-he, domnilor — spuse acesta plin de mo- 
destie — cineva care n-ar cunoaşte ca mine. vitejia 
domniilor-voastre şi care v-ar vedea atît de bucu- 
roși, ar putea crede că eraţi  gata-gata să vă 
pierdeţi cu firea de frică. Dar ce vor aceşti doi 
viteji ? 

Şi arătă pe pragul uşii galeriei închise, în spa- 
tele lor, pe Cocardasse şi Passepoil, nemişcaţi ca 
nişte stane. Aveau amîndoi un aer triumfător. 

— Venim să ne aducem capetele noastre — zise 
gasconul zîmbind pe sub uriașa-i mustață. 

— „Tăiaţi-ne gîturile ! adăugă normandul. Trimí- 
teți încă două suflete în cer! 

— Să le spălăm onoarea ! strigă vesel Gonzague. 
Dați cîte un pahar de vin acestor viteji; să cioc- 
nească cu noi! 

Chaverny îi privea cu dezgustul cu care ai privi 
un călău. Cînd cei doi se apropiară de masă, el se 
îndepărtă. 

— Să mă bată Dumnezeu — îi zise el lui Choisy 
care se afla lîngă el— cred că dacă acel Lagardere 
ar fi venit, aş fi trecut de partea lui. 

— Ssst! îi făcu semn Choisy. 

Cocoșatul, care auzise, îl arătă pe marchiz cu de- 
getul și-i şopti lui Gonzague : 

— Monseniorul este sigur de acest om? 

— Nu — răspunse prinţul. 

Cocardasse și Passepoil ciocneau cu toată lumea. 
Chaverny, care izbutise să se dezmeticească din 
ameţeala băuturii, îi asculta cu luare-aminte. Pas- 
sepoil se lăuda cu tunica albă însîngerată și Cocar- 
dasse povestea din nou născocirea cu amfiteatrul 
de la Val-de-Grâce. 

— Bine, dar e o nerușinare! exclamă Chaverny 
adresîndu-se lui Gonzague. E limpede că se vor- 
beşte despre un om ucis mișeleşte! 

— Ce-a spus? păru să se mire cocoşatul, simu- 
lînd o. adîncă nedumerire. De unde pică acest 
domnișor ? 

Sfidător și pus pe batjocură, Cocardasse întindea 
în acea clipă paharul să ciocnească cu Chaverny, 
care îi întoarse spatele cu dezgust. 

— Ia te uită! se miră iarăşi Esop al Il- lea. Acest 
gentilom manifestă repulsii ciudate ! 

Ceilalţi meseni rămaseră muţi. Gonzague puse 
mîna pe umărul lui Chaverny. 

— Ia seama, vere — şopti el — odihnește-te! 

Cocoşatul ridea și dădea din cap ca un om care 
ştie ce face. 

. — Bine — zise Gonzague — poate că ai drep- 
tate ; ţi-l las în grijă. 

— Mulţumesc, monseniore ! se înclină Esop. 

Apoi apropiindu-se de tînărul marchiz cu paharul 
în mînă, îi spuse: 

— Nu vreţi să ciocniţi nici cu mine? Doar este 
o revanșă! 

Chaverny începu să rîdă şi întinse paharul. 

— În cinstea căsătoriei domniei-voastre, frumo- 
sule logodnic ! strigă cocoşatul. 

Puțin după aceea o duzină de sticle goale îngră- 
mădite în jurul lor stăteau mărturie asupra straşni- 
cului număr de pahare ciocnite şi date peste cap 
de o parte şi de cealaltă. Chaverny era verde la 
faţă ; ochii săi, aproape de la început injectaţi de 
băutură, păreau 'să-i sară din orbite. Dar era totuşi 
obișnuit cu astfel de întreceri. 


Capitolul IX 


TRIUMFUL 
COCOȘATULUI 


Aurore nu-și mai dădea seama de ce se petrecea 
în jurul ei. Era mereu cufundată în gînduri. Ochii 
ei frumoși, osteniţi de atitea lacrimi, erau pierduţi 
în gol. Atit îi era de adincă visarea, încît nici nu 
auzi uşorul zgomot pe care îl făcu dona Cruz întor- 
cîndu-se în cameră. Se apropie de ea pe la spate, în 
vîrful picioarelor, și îi sărută părul. Aurore întoarse 
încet capul. Inima gitanei se strînse văzîndu-i obrajii 
palizi şi ochii stinși de atita plins. 

— Am venit să te iau! îi spuse ea. 

— Sînt gata — răspunse Aurore. 

Dona Cruz nu se așteptase la un asemenea răs- 
puns. 

— Te-ai mai gîndit de adineauri ? 

— M-am rugat. Cînd te rogi, lucrurile tulburi se 
limpezesc. 
Dona Cruz se aplecă spre ea plină de interes. 

— Spune-mi, ce ai anume de văzut mai limpede? 

— Sînt gata — murmură Aurore. Gata să mor. 

— Dar nu e vorba de moarte, scumpa mea su- 
rioară. 

— Încă mai demult — spuse Aurore, cu un ton 
de nesfîrşită descurajare — m-am gîndit la moarte ; 
mi-am spus că numai eu sînt adevărata lui nenoro- 
cire, numai din pricina mea e tot timpul ameninţat 
de primejdii. Eu sînt îngerul lui rău. Fără mine ar 
fi liber, liniștit, fericit! 

Dona Cruz o asculta, dar nu înţelegea nimic. 

— De ce — urmă Aurore, ştergîndu-și o lacrimă 
— de ce n-am făptuit ieri ceea ce mă gîndesc să 
fac astăzi ? De ce n-am fugit din casa lui? De ce 
n-am murit ? 

— Ce tot spui? strigă gitana. 

— Tu nu poţi să ştii, Flor, surioară scumpă, ce 
deosebire este între ieri şi astăzi: o viaţă alcătuită 
toată numai din bucurii. Henri mă iubea, Flor! 

— Şi pînă ieri n-ai ştiut-o ? întrebă dona Cruz. 

— Dac-aș fi ştiut-o mai devreme, Dumnezeu mi-e 
martor că nu am mai fi înfruntat zadarnic primej- 
diile acestei călătorii. Dar mă îndoiam, îmi era 
teamă să nu mă înșel. Vezi iu, fericirea pe pămînt 
nu există. 

— Şi ce-ai hotărît? o întrebă gitana, care nu 
avea nici o înclinaţie către misticism. 

— Să mă supun — răspunse Aurore — ca să-l 
pot salva. 

— Să mergem! spuse dona Cruz. Printul ne 
aşteaptă. 

Dar rămase o clipă neclintită şi un nor îi acoperi 
zîmbetul. 

— Ce ciudat se petrec unele lucruri în viaţă! 
murmură ea. lată că mereu trebuie să mă sacrific 
pentru tine. E drept că eu nu iubesc aşa ca tine, dar 
în felul meu, desigur, tot iubesc şi nu ştiu cum se 
face că te întîlnesc de fiecare dată în calea mea. 

Privirea mirată a Aurorei se ridică întrebătoare 
spre ea. 

— Nu te nelinişti — continuă dona Cruz surizînd 
— eu n-am să mă omor din atîta lucru, îţi făgă- 
duiesc. Sper să mai fiu la fel de îndrăgostită de 
mai multe ori înainte de a muri; totuşi, e sigur 
că, dacă nu erai tu, n-aş fi renunţat atît de uşor 
la regele cavalerilor rătăcitori. Şi la fel de sigur 
este că în afară de el, singurul om pentru care mi-a 
bătut inima este acest zăpăcit de Chaverny. 

— Cum ?... exclamă Aurore. 

—.Ştiu, ştiu, purtarea lui poate să pară uşura- 
tică ; dar, ce vrei, în afară de Lagardere, nu pot să 
sufăr sfinţii. Acest drăcuşor de marchiz m-a scos din 
minţi. 

Aurore o luă de mînă şi zîmbi: 

— Surioară dragă — îi spuse ea — felul tău de-a 
vorbi m-ar putea înşela dacă nu ţi-aş cunoaşte inima 
de aur. De altfel, la ce ţi-ar folosi vorbele înflorite 
ale celor de viță nobilă ? 

Dona Cruz încreţi buzele. 

— S-ar părea că nici tu nu crezi în strălucita 
mea origine. 

— Eu sînt domnişoara de Nevers — răspunse 
liniştită Aurore. 

Ochii gitanei se măriră de uimire. 

— Lagardère ţi-a spus-o? şopti ea, fără măcar 
să se gîndească să protesteze. 

-Flor nu era ambițioasă. 

— Nu — răspunse Aurore — şi este singurul 
lucru pe care i l-aş reproşa. Dacă mi-ar fi spus... 

— Atunci cine? 

— Nimeni. Am înţeles-o singură. Începînd de 
ieri, unele întîmplări petrecute în copilăria mea au 
căpătat pentru mine o semnificaţie nouă. Mi-am 
amintit, am cîntărit şi concluzia s-a impus de la 
sine. Copilul care dormea în şanţul castelului Cay- 
lus, în timp ce ucigaşii îl omorau pe tata, eu eram. 
Văd şi acum privirea lui Henri cînd am vizitat acel 
loc blestemat. Mai apoi, nu tot Henri m-a pus să 
sărut chipul de marmură al lui Nevers la cimitirul 
Saint-Magloire ? Şi acest Gonzague, al cărui nume 
m-a urmărit din copilărie, acest Gonzague care 
astăzi îmi va da ultima lovitură, nu este el soţul 
văduvei lui Nevers ? 

— Dar Gonzague — o întrerupse gitana :— voia 
și el să mă readucă la mama mea ! 

— Sărmană Flor, din păcate sînt multe lucruri 
pe care noi singure nu le putem lămuri. Sintem 
totuşi nişte biete copile şi Dumnezeu ne-a păstrat 
inima curată : cum să fim noi în stare să descurcăm 
ițele. atît de încilcite din inimile ticăloase? Şi la 
ce bun? Nu știu ce gind avea Gonzague cu tine; 
dar tu erai o unealtă în mina lui. Abia de ieri am 
înţeles acest lucru și mi se pare că acum, că vorbim 
despre asta, începi să înţelegi şi tu. 


— E adevărat — şopti dona Cruz, cu pleoapele 
pe jumătate închise şi cu sprîncenele încruntate. 
— De-abia ieri — reluă Aurore — mi-a mărtu- 


risit Henri că mă iubeşte... 
— De-abia ieri? o întrerupse gitana în culmea 
uimirii. 

— De ce oare? continuă Aurore. Există, prin 
urmare, o piedică între noi? Şi care ar putea să fie 
acea piedică, decît sentimentul de onoare, atît de 
ascuţit, al omului acesta, care s-a dovedit mereu cel 
mai cinstit din lume ? Înalta mea origine, fabuloasa 
mea moştenire l-au îndepărtat de mine. 

Dona Cruz zimbi. Aurore o privi dezamăgită şi 
chipul ei fermecător luă o expresie mîndră şi aspră. 

— Trebuie oare să mă căiesc că ţi-am vorbit atit 
de deschis? murmură ea. 

— Nu mă dojeni — strigă gitana, aruncîndu-se 
de gîtul ei — zimbeam fiindcă mă gindeam că 
niciodată n-aş fi ghicit că un astfel de lucru ar putea 
însemna o piedică, eu care nu sînt prinţesă. 

— De ce nu s-a îndurat cerul să nu fiu nici eu? 
strigă Aurore, cu ochii plini de lacrimi. Mărirea îşi 
âre bucuriile şi durerile ei. Eu, care voi muri la 
douăzeci de ani, nu voi fi cunoscut din ea decît 
lacrimile. 

Cu un gest prietenesc închise gura prietenei sale, 
care voia să protesteze, şi reluă: 

— Sînt liniştită. Am încredere în bunătatea 
Celui-de-sus, care nu ne face să suferim dincolo de 
hotarele acestei lumi. 

Dona Cruz era foarte palidă. 

— Ce ştii tu? întrebă ea cu glasul schimbat. 

— Nimic. Dar stînd aici, singură, am chibzuit la 
toate cîte ţi-am spus, şi la alte lucruri încă. Dove- 
zile se adunau. Fiindcă sînt domnişoara de Nevers, 
am fost răpită ieri, fiindcă sînt domnişoara de 
Nevers, prințesa de Gonzague îl urăşte pe Henri. Îţi 
poţi da uşor seama, Flor, că mai ales acest din urmă 
gînd mi-a luat tot curajul. Gîndul că mă găsesc 
între mama şi el, între doi oameni care se duşmă- 
nesc din pricina mea, mi-a sfişiat inima. Va trebui 

oare să aleg ? Şi pe cine voi alege? De cînd cunosc 
numele tatălui meu, parcă însuşi duhul lui mi-a 
intrat în suflet şi-mi poruncește. Pentru prima dată 
am început să am simţul datoriei şi glasul acestei 
datorii este tot atît de imperios ca și acela al feri- 
cirii... Ieri, nu cunoșteam nimic pe pămînt în stare 
să mă despartă de Henri; astăzi... 

— Astăzi? stărui dona Cruz, văzîind-o că se 
oprește. Surioară dragă, tu ești Aurore de Nevers. 
Şi eu cred că ăsta e adevărul: nu există multe 
ducese care să aibă o faţă ca tine. Dar ai spus adi- 
neauri ceva care mă îngrijorează, mă înspăimîntă 
chiar. 

— Ce anume? 

— „Eu care voi muri la douăzeci de ani“. 

— Ascultă, Flor, şi-ai să înţelegi. Rămăsesem 
singură aici în cameră, pradă gîndurilor. Capul îmi 
era înfierbîntat. Se vede că febra mi-a dat curajul 
să fac ce-am făcut. Am ieşit din cameră, am luat 
drumul pe care mi-l arătaseşi tu, pe scara secretă, 
apoi prin coridor, şi am ajuns în budoarul în care 
ne-am trezit faţă în față cînd am fost adusă aici 
de oamenii care m-au răpit. M-am apropiat de uşa 
ce dă în salonul unde s-a întins masa. Gălăgia în- 
cetase. Mi-am lipit ochiul de gaura cheii. 

— Şi, nu-i aşa, domnul care părea să poruncească 
celorlalţi era Gonzague ? 

— Da, prinţul de Gonzague. Nu știu ce-ţi va fi 
spus ţie — urmă Aurore — dar sigur că te-a minţit. 

— De ce crezi asta, surioară dragă ? 

— Fiindcă dacă ţi-ar fi spus adevărul, n-ai fi 
venit acum să mă chemi, Flor dragă. 

— Şi care este adevărul ? Mă faci să înnebunesc! 

Se făcu o tăcere, în timpul căreia Aurore părea că 
visează, cu fruntea culcată pe pieptul tovarășei sale, 

— Ai observat — spuse ea încet — Puchetele de 
flori care împodobesc masa ? 

— Da; frumoase flori. 

— Şi Gonzague nu ţi-a spus și ţie: „Dacă refuză, 
va fi totuşi liberă“ ? 

— Sînt chiar vorbele lui. 

— Ei bine — urmă Aurore, punîndu-şi mîna pe 
mîna donei Cruz — cînd am privit pe gaura cheii, 
Gonzague tocmai luase cuvîntul. Mesenii îl ascul- 
tau nemişcaţi, muţi, galbeni la faţă. Am pus urechea 
în locul ochiului. Şi am înţeles totul... 

Un zgomot de paşi se auzi dincolo de uşă. 

— Ce-ai înţeles ? stărui dona Cruz. 

“Aurore nu răspunse. Chipul verzui şi mieros al 
domnului de Peyrolles se ivise în prag. 

— Ce faceţi, doamnelor? zise el. Sînteţi aştep- 
tate. 

Aurore se ridică numaidecit. 

— Vă urmez! zise ea. 

Pe scară, dona Cruz se apropie de ea şi-i şopti 
încet : 

— Spune-mi repede: ce e cu florile alea? 

‘Aurore îi strînse mîna încetișor şi răspunse cu un 
zîmbet liniştit : 

— Frumoase flori, cum bine ai spus şi tu. Domnul 
"de Gonzague e galant ca un mare senior. Dacă refuz, 
nu numai că voi fi liberă, dar voi primi şi un buchet. 
din acele flori minunate. 

Dona Cruz se uită lung la ea ; simţea că în dosul 
acestor vorbe se ascundea ceva ameninţător şi tra- 
gic ; dar nu-şi putea da seama ce. 


— Ce înseamnă aceasta ? întrebă prinţul de Gon- 
zague, apropiindu-se. 
şi încruntă sprîncenele şi murmură : 

— E beat mort! Asta-i prea de tot; aveam ne- 
apărată nevoie de el! 

— Pentru căsătorie, monseniore ? întrebă cocoșa- 
tul, jucîndu-se cu cravata lui de dantelă cu un gest 
de mare senior și aruncîndu-şi pălăria la subsuoară. 

— Da, fireşte pentru căsătorie! răspunse Gon- 
zague. ` 

— Pagubă-n ciuperci ! exclamă Esop al II-lea, cu 
un ton degajat. Dacă nu-i el, poate fi un altul. Aşa 
cum mă vedeți, monseniore, nu m-aş da înapoi să-mi 
fac un rost şi sînt gata să împlinesc eu ceea ce v-aţi 
pus în gînd. 

Un hohot de ris general întîmpină această pro- 
punere neașteptată. Gonzague se uită însă cu luare- 
aminte la cocoșat, care stătea proptit în faţa lui. 

— Ştii ce-ar trebui să faci ca să-l înlocuieşti 
pe celălalt ? îl întrebă încet Gonzague, arătîndu-l 
pe Chaverny. 

— Da —răspunse cocoşatul. Ştiu ce va trebui 
să fac. 

— Şi te simţi în stare? 

Esop al II-lea avu un zîmbet şi îngîmfat şi crud. 

— Nu mă cunoaşteţi, monseniore! Am făcut eu’ 
isprăvi şi mai mari ! 


Capitolu? X 


FLORI 
DIN ITALIA 


— Bună idee ! spuseră aproape toți ceilalți — să-l 
însurăm pe cocoșat în locul lui Chaverny. 

— Are mai mult haz, cocoşatul va fi un mire 
superb ! 

— Şi ce mutră o să facă Chaverny cînd se va 
trezi văduv! 

Oriol şi Passepoil beau ca doi fraţi de cruce. 
Uitaseră parcă, cu totul, de rangurile lor. Cocardasse 
ciocnea pe rînd cu toţi mesenii. I se părea că era 
firesc şi nici nu se fudulea măcar cu felul în care 
era tratat. De altminteri, în această împrejurare, ca 
şi în altele, Cocardasse se comporta cu o demnitate 
de toată lauda. 

Prinţul de Gonzague şi cocoşatul stăteau deoparte. 
Prinţul sfredelea cu privirea pe omuleţ, încercînd 
să-i ghicească gîndurile tainice sub masca sarcas- 
mului care îi acoperea faţa. 

— Monseniore — îi şopti cocoşatul — de ce ga- 
ranții aveţi nevoie ? 

— Mai întîi, vreau să ştiu ce-ai ghicit din tot 
ce se pune aici la cale ? 

— N-am “ghicit nimic ! Eram însă şi- eu aici. Am 
auzit parabola piersicii, povestea florilor şi panegi- 
ricul Italiei. 

— Adevărat, erai aci ! murmură prințul. Şi de ce 
te-ai prefăcut că dormi ? 

— Vream să știu şi să chibzuiesc. Acest Chaverny 
nu era omul care vă trebuia. 

—: E drept, dar aveam o slăbiciune pentru el. 

— Slăbiciunea este un cusur, fiindcă dă în- 
totdeauna naștere la primejdii. Acum Chaverny 
doarme ; dar se va trezi. 

— Rămine de văzut! şopti Gonzague. Dar, pînă 
una-alta, să-l lăsăm pe Chaverny. Ce părere ai des- 
pre parabola cu piersica ? 

— Este încîntătoare, dar cam prea tare pentru 
fricoşii prieteni ai domniei-voastre. 

— Şi despre povestea cu florile? 

— Graţioasă, dar şi ea mult prea tare; le-a în- 
gheţat sîngele în vine. 

— Nu e vorba de ce gîndesc aceşti domni — re- 
plică Gonzague. Îi cunosc eu mai bine decît tine... 

— Şi asta rămîne de văzut — îl întrerupse la 
rîndul său cocoşatul. 

Gonzague nu se putu împiedica să zimbească. 

— Vreau să ştiu care sînt părerile tale — stă- 
rui el. 

— Tot ceea ce vine din Italia îmi place — spuse 
Esop al II-lea. Niciodată n-am auzit o poveste mai 
cu haz decît aceea a întîmplării contelui Canozza, 
la vila din.-Spoleto. Dar eu n-aş fi istorisit-o acestor 
domni. 

— Te crezi deci mai tare decît ei? întrebă Gon- 
zague. 

Esop al II-lea avu un zîmbet plin de trufie şi nici 
nu se îndură să răspundă. 

— Ei — strigă de la masă Navailles — cum ră- 
mîne cu căsătoria ? 

Un gest al lui Gonzague îi impuse tăcere. 

— Ce-mi oferi tu mai mult decît Chaverny ? în- 
treba tocmai atunci prinţul pe cocoşat. 

— Un trecut — îi răspunse omuleţul. Eu am mai 
fost căsătorit. 

— A! exclamă Gonzague şi privirea i se făcu şi 
mai sfredelitoare. 

Cocoșatul îşi mîngîie bărbia şi nu plecă ochii: 

— Am fost căsătorit— repetă el — şi sînt văduv. 

— A! exclamă din nou Gonzague — şi întrucît 
crezi că acest lucru îţi dă mai mult preţ decît lui 
Chaverny ? 

Chipul cocoşatului se întunecă. 

— Soţia mea era frumoasă — rosti el, scăzînd 
glasul — foarte frumoasă. 

— Şi tînără ? întrebă Gonzague. 

— Foarte tînără. Tatăl ei era sărac. 

— Înţeleg. O iubeai ? 

— La nebunie ! Dar căsnicia noastră a fost scurtă, 

Chipul cocoşatului se întuneca tot mai tare. 

— Cit timp a ţinut? stărui Gonzague. 

— O zi şi jumătate. 

— Ciudat; lămureşte-mă ! 

Omuleţul rise silit. 

— De ce să vă mai lămuresc, dacă mă înţelegeţi ? 
şöpti el. 

— Nu te înţeleg — zise prinţul. 

Cocoșatul plecă ochii şi păru să șovăie. 

— La urma urmei — zise el — poate că m-am 
înşelat, poate că tocmai de un Chaverny aţi avea 
nevoie. 

— Lămureșşte-mă, ţi-am spus! repetă poruncitor 
Gonzague. 

— Domnia-voastră aţi lămurit povestea contelui 
Canozza ? 

Prinţul îi puse mîna pe umăr. 

— A doua zi după căsătoria noastră... — se ho- 
tări cocoşatul — ... fiindcă i-am dat o zi ca să se 
gîndească şi să se obişnuiască cu făptura mea, dar... 
n-a fost în stare. 

— Şi atunci? stărui iar Gonzague privindu-l 
țintă. 

Cocoșatul luă un pahar de pe o măsuţă şi i-l arătă 
prinţului, fixindu-l şi el cu privirea. Privirile lor 
se încrucișară. Aceea a cocoşatului exprima o cru- 
zime atît de sălbatică, încît prinţul murmură : 

— Atit de tînără şi frumoasă! Nu ţi-a fost 
milă ? 

Cu o mișcare convulsivă, cocoșatul zdrobi paha- 
rul pe măsuţă. 

— Vreau să fiu iubit! spuse el cu un accent de 
o cruzime sălbatică. Cu atît mai rău pentru cele ce 
nu sînt în stare! 

- Gonzague rămase un timp tăcut; cocoșatul își re- 
luase aerul rece şi sarcastic. 

— Ehei, domnilor! strigă dintr-o dată prinţul, 
arătîndu-l pe Chaverny care dormea butuc. Cine-l 
ia de-aici pe acest om? 

Pieptul lui Esop al II-lea tresăltă. Făcu o mare 
sforţare ca să-și ascundă izbînda. Cocardasse și 
Passepoil ridicară pe umerii lor pe cel învins și se 
topiră cu el în întunericul galeriei; Gonzague le 
făcuse semn să-l ia. Cînd trecură pe lingă Esop al 
II-lea, acesta le şopti: 

— Să nu vă atingeţi de un fir de păr din capul 
lui; pe viaţa voastră, şi duceţi scrisoarea la 
adresa ei. 

Cocardasse și Passepoil ieşiră cu povara lor. 

— Căsătoria cocoșatului este mult mai nostimă 
— hotărî Noce. 

Esop al II-lea fu dintr-o săritură pe masă. 

— Tăcere! se auzi din toate părţile. Iată, Jonas 
va rosti o cuvîntare. 

— Domnilor — începu cocoşatul gesticulind ca 
un avocat la Curtea supremă — sînt mișcat pînă 
în fundul sufletului de interesul măgulitor pe care 
binevoiţi să mi-l arătaţi. Fireşte, conștient şi încre- 
dinţat fiind de-puţinul merit pe care-l am, ar trebui 
poate mai bine să tac... 

— Foarte bine! aplaudă Navailles. Vorbeşte ca 
din carte! 

— Jonas — îl încurajă și. Oriol — modestia 
domniei-tale îţi înnobilează talentele. 

—. Bravo, Esop al II-lea! Bravo! Bravo! 

— Vă mulțumesc, domnilor, îngăduinţa domnii- 
lor-voastre îmi dă curajul să încerc a fi demn de 
ea, întocmai ca şi de bunătatea ilustrului prinţ, care 
îmi va dărui o tovarăşă de viaţă. 

— Foarte bine ! Bravo, Esop! Vorbeşte mai tare! 

— Fă şi cîteva gesturi cu mina stîngă! ceru Na- 
vailles. 

— Un cuplet de ocazie! strigă Desbcis. 

— Un pas de menuet! 

— Domnilor — le răspunse grav Esop — acestea 
sînt lucruri răsuflate ; eu aş dori să vă mărturisesc 
recunoştinţa mea prin mijloace mai alese, de aceea 
imi propun să vă dau în primă reprezentaţie o 
comedie inedită. 

— Operele lui Jonas! Bravissimo! A compus o 
comedie ! 

— Mai bine zis, domnilor, sînt pe cale de-a o 
compune ; va fi deci o improvizație. Am ambiția să 
vă demonstrez că arta de a te face seducător este 
mai tare ca însăși natura... 

Geamurile salonului se cutremurară. O imensă 
aclamaţie se ridică. 

— Ne va da o lecţie. 

— Bravo, cocoşatule! 

Omuleţul salută de jur împrejur şi spuse zimbind : 

— Să mi se aducă tînăra soţie, și voi face tot ce 
voi putea ca să distrez societatea. 

— Să vină soţia cocoşatului! vociferau cu toţii. 
Serviţi-i cocoșatului soţia! 

În aceeaşi clipă, uşa alcovului se deschise. 

Gonzague porunci tăcere. Dona Cruz intră, sus- 
ţinînd-o pe Aurore, care se clătina, mai galbenă 
decît ceara. Domnul de Peyrolles venea în urma lor. 

La vederea Aurorei, un murmur prelung de ad- 
miraţie străbătu sala. 

Ca prin farmec, toţi acei domni uitară de hazul 
nebun pe care îl așteptaseră. În adîncul inimii lor, 
mai curînd amorţite decît rătăcite, un sentiment de 
compătimire se trezise. Gonzague se încruntă și 
aruncă o privire aspră armatei lui. Taranne, Mont- 
aubert, Albret, suflete  blestemate, se ruşinară de 
emoția lor. 

Dar acest sentiment făcu loc uimirii atunci cînd 
Passepoil şi Cocardasse recunoscură în noile venite 
pe cele două tinere fete din strada du Chantre: 
fata pe care gasconul o zărise la Barcelona, la bra- 
tul lui Lagardère, și fata pe care Passepoil o văzuse 
la braţul lui Lagardere la Bruxelles. Nici unul, nici 
altul nu cunoșteau secretul comediei care urma să 
fie jucată și care rămînea pentru ei un mister. Dar 
şi unul şi altul ştiau că avea să se petreacă ceva 
neobișnuit. Își dădură cu coatele. Privirea care o 
schimbară voia să spună: „Atenție! Nu aveau 
nevoie să-și mai încerce săbiile, ca să ştie că vor 
sări repede din teacă. La o privire pe care i-o 
aruncă cocoșatul, Cocardasse răspunse printr-un 
ușor semn din cap. 

— He-he! şopti el lui Passepoil — micuțul vrea 
să ştie dacă i-am dus scrisoarea la adresă; n-a tre- 
buit să alergăm prea departe. 

Dona Cruz îl căuta cu ochii pe Chaverny. 

— Poate că prinţul și-a schimbat hotărîrea — 
șopti ea la urechea tovarășei sale. Nu-l mai văd 
aici pe marchiz. 

Aurore nu-și mai ridica ochii plecaţi. Clătina doar 
ușor din cap cu tristeţe. Fireşte, nu mai putea nă- 
dăjdui nimic. Cînd Gonzague se întoarse spre ea, 
dona Cruz o luă de mînă și o îndemnă să înainteze. 

Prinţul era foarte palid, deşi se străduia să zîm- 
bească. Cocoşatul se afla alături de el, făcînd tot 
ce putea ca să-şi ia o înfăţişare galantă şi frămîn- 
tîndu-şi spumoasa cravată de dantelă cu un aer 
triumfător. Ochii donei Cruz îi întîlniră pe-ai lui. 
Fata se uită la el întrebător. Cocoşatul rămase însă 
nepăsător. 

— Draga mea copilă — se adresă Gonzague 
Aurorei, şi vocea sa părea tuturor schimbată — 
domnişoara de Nevers ţi-a spus ce aşteptăm de la 
dumneata ? 

Aurore răspunse fără să ridice ochii, dar cu capul 
sus şi cu glasul neşovăitor: 

— Eu sînt domnişoara de Nevers! - 

Cocoșatul tresări atît de tare, încît emoția lui fu 
observată, deşi uimirea era generală. 

— Ei, comedie! strigă el, stăpînindu-şi îndată 
tulburarea. Soţia mea este deci de casă mare! 

— Soţia lui! bîigui dona Cruz. 

De la un cap la celălalt al salonului se auzeau 
numai şoapte. Pe chipul acela feciorelnic şi ferme- 
cător de mîndru, numele lui Nevers li se părea tu- 
turor la locul său. 

Gonzague se întoarse către dona Cruz şi îi spuse 
cu miînie: 

— Dumneata i-ai băgat această minciună în capul 
sărmanei copile? 

— Ah! exclamă cocoşatul dezamăgit — aşadar 
este doar o minciună? Cu atît mai rău! Mi-ar fi 
plăcut să mă încuscresc cu casa de Nevers! 

Cîteva riîsete izbucniră ; dar plutea totuşi o stin- 
ghereală. Peyrolles era întunecat ca un cioclu. 

— Nu i-am spus eu asta — replică dona Cruz, 
părînd că nu se prea sinchisește de mînia prinţului. 
Dar dacă totuşi o fi adevărat? 

Gonzague dădu din umeri dispreţuitor. 

— Unde este domnul marchiz de Chaverny ? în- 
trebă gitana. Şi ce vor să spună vorbele acestui om ? 

Şi îl arătă pe cocoşat, care își dădea aere în mij- 
locul armatei de curteni. 

— Domnişoară de Nevers — îi răspunse Gon- 
zague — rolul domniei-tale a luat sfîrşit. Dacă ai 
să te lepezi de drepturile ce-ţi revin, te priveşte; 
din fericire, eu sînt aci ca să ţi le apăr. Eu sînt 
tutorele domniei-tale, iar cei ce mă înconjoară fac 
parte cu toţii din tribunalul de familie care s-a 
întrunit ieri în casa mea ; prea puţini dintre mem- 
brii acelui tribunal lipsesc: Dacă aș fi ascultat de 
părerea tuturor, m-aş fi arătat poate mai puţin 
îngăduitor faţă deo înşelăciune îndrăzneață, sfrun- 
tată ; dar am judecat potrivit bunătăţii inimii mele 
şi deprinderilor paşnice ale vieţii mele. Nu am vrut 
să fac o tragedie din nişte lucruri care ţin mai cu- 
rînd de domeniul farsei. 

Se opri. Dona Cruz nu înțelegea nimic; aceste 
vorbe pentru ea răsunau în gol. Se vede însă că 
Aurore înţelegea mai bine, fiindcă un zîmbet trist 
și amar îi înflori pe buze. Gonzague îşi roti privirea 
asupra adunării. Toţi ochii erau plecaţi, în afară de 
aceia ai cocoşatului, care părea că aşteaptă nerăb- 
dător sfîrşitul acestei predici. 

— Spun toate acestea numai pentru domnia-ta, 
domnişoară de Nevers — urmă Gonzague, adre- 
sîndu-se mai departe donei Cruz — fiindcă eşti 
singura dintre toţi cei de faţă care au nevoie să fii 
convinsă. Cinstiţii mei prieteni şi sfătuitori îmi îm- 
părtăşesc părerea; glasul meu exprimă în totul 
gîndul lor. 

Nimeni nu protestă. Gonzague continuă : 

— V-am împărtășit hotărîrea mea de a înlătura 
o pedeapsă prea aspră, o pedeapsă în raport cu vina. 

— Dar despre ce vină e vorba? întrebă Na- 
vailles. Ne ţineţi ca pe jeratic, monseniore! 

— Cum, ce vină? rosti Gonzague prefăcîndu-se 
că-și înăbușă un val de indignare. Ştiţi prea bine că 
e vorba de o vină grasă, pe care legea o califică 
drept crimă ; anume faptul de a te introduce într-o 
familie ilustră ca să umpli, prin înșelăciune, golul 
lăsat în acea familie printr-o absenţă sau prin 
moarte. 

— Dar biata Aurore n-a făcut nimic din toate 
astea ! încercă să se împotrivească dona Cruz. 

— Tăcere! strigă Gonzague. Trebuie un stăpîn 
și o frînă acestei aventuriere! Dumnezeu mi-este 
martor că nu-i doresc răul. Cheltuiesc o sumă im- 
portantă ca să-i închei cu voie bună odiseea: o 
mărit. 

— Într-un ceas bun! făcu Esop al II-lea. Iată 
încheierea ! 

— Şi-i spun — continuă Gonzague, luînd mîna 
cocoșatului — iată un om cinstit care te iubeşte şi 
care aspiră să-ţi fie soţ. 

— Dar m-aţi înșelat, monseniore! strigă gitana, 
roșie de mînie. Nu a fost vorba de acest om! Cum 
este cu putinţă să te dăruiești unei astfel de fiinţe? 

— Nu-i măgulitor! Nu-i măgulitor de fel! mur- 
mură Esop al II-lea. Dar nădăjduiesc că tinăra 
persoană își va schimba curînd părerea. 

— Dumneata! îi strigă dona Cruz. Acum înţe- 
leg eu! Dumneata trebuie să înnozi toate iţele 
acestei intrigi. Sînt sigură acum că tot dumneata 
ai denunţat ascunzătoarea Aurorei. 

— He-he! chicoti cocoşatul părînd foarte mulţu- 
mit de el însuşi. He-he-he ! Iacă-mă în stare şi de 
aşa ceva! Monseniore, fetișcana asta vorbeşte cam 
mult. Cu siguranţă că, din pricina ei, aleasa mea 
n-a mai apucat să-mi răspundă. 

— Dac-ar fi fost marchizul de Chaverny... aş 
mai fi înţeles — începu dona Cruz. 

— Lasă, surioară dragă — interveni Aurore cu 
acelaşi ton rece şi sigur de sine pe care îl avusese 
de la început. Dac-ar fi fost domnul de Chaverny, 
l-aş fi refuzat aşa cum îl refuz şi pe acesta. s 

Cocoşatul nu păru cîtuşi de puțin descumpănit. 

— Domnişoară — spuse el — acesta nu poate 
fi chiar ultimul domniei-voastre cuvînt. 

Gitana se aşeză între el şi Aurore. Abia aştepta 
să se ia la bătaie cu cineva. Domnul de Gonzague 
îşi reluase aerul nepăsător şi măreț. 

— Nici un răspuns ? făcu cocoşatul înaintînd cu 
un pas, cu pălăria sub braţ şi cu mîna pe spumoasa 
cravată de dantelă. Nu mă cunoaşteţi, domnişoară. 
Aș fi în stare să-mi petrec toată viaţa la picioarele 
domniei-voastre. 

Domnișorii dimprejur, care ştiau cum stau lucru- 
rile, se prefăceau că mor de ris. 

Cînd cocoşatul vorbea, glasul lui piţigăiat şi hî- 
rîit zgîndărea nervii; cînd tăcea, tăcerea căpăta 
dintr-o dată ceva sinistru. 

— Monseniore — spuse Aurore, cu liniştea pe 
care ţi-o dă desperarea — nu prelungiţi această 
tristă comedie, ştiu că domnul cavaler Henri 
de Lagardere a murit. 

Pentru a doua oară cocoşatul tresări, ca şi cum 
ar fi primit o puternică lovitură. Nu mai scoase o 
vorbă. “O tăcere adincă se aștemu în salon. 

— Dar cine oare v-a informat atît de bine, dom- 
nișoară ? o întrebă Gonzague, cu o politeţe gravă. 

— Nu mă întrebaţi, monseniore. Să trecem la 
deznodămîntul hotărît de mai înainte. Eu îl accept, 
îl doresc chiar. 

Gonzague părea să șovăie. Nu se aștepta să i se 
ceară buchetul din Italia. Mîna Aurorei făcuse o 
vădită mișcare spre flori. Gonzague se uita la fata 
aceasta atît de tînără și de frumoasă. 

— Preferaţi un alt soţ? şopti el aplecîndu-se la 
urechea ei. 

— Mi-aţi spus, monseniore — răspunse Aurore 
— că dacă voi refuza, voi fi liberă. Eu vă cer să 
vă respectaţi cuvintul. 


— Şi ştiţi şi... — începu Gonzague cu glasul 
aproape șoptit. 
— Ştiu.. — îl întrerupse Aurore ridicînd în 


sfîrşit asupra lui privirea ei de sfintă. Ştiu și aş- 
tept să-mi oferiţi florile... 


Capitolul XI 
VRAJA 


Deși nu pricepeau toată grozăvia situaţiei, în- 
treaga adunare de traficanţi și gentilomi simțeau 
sîngele sleindu-li-se în vine. Cocardasse și Passe- 
poil ţineau ochii aţintiţi asupra cocoşatului ca doi 
copoi la pîndă. 

Aurore era liniştită ; avea acea blîndă și strălu- 
citoare frumuseţe, acea tristețe adîncă, dar re- 

semnată, a unei sfinte care trece prin cea din urmă 
şi mai grea încercare de pe acest pămînt de în- 
tristare, şi care a şi început să privească cerul. 
Mîna lui Gonzague se întinse spre flori, dar dintr-o 
dată se retrase. Întorsătura aceasta a lucrurilor îl 
lua prin surprindere. Se așteptase, firește, la o 
oarecare împotrivire, în urma căreia florile, dăruite 
ostentativ, ar fi pecetluit complicitatea devotaţilor 
săi. Dar în faţa acestei frumoase şi blinde făpturi, 
pervetrsitatea lui Gonzague fu descumpănită. Urma 
de sensibilitate pe care o mai păstra se tulbură. 
Contele Canozza era măcar un bărbat. Cocoşatul 
îl ţintea cu privirea lui scăpărătoare. Pendula bătu 
orele trei din noapte. În mijlocul tăcerii adînci 
care se așternuse, un glas se auzi în spatele lui 
Gonzague. Se afla acolo un ticălos a cărui inimă 
uscată nu mai putea să se înduioşeze. Domnul de 
Peyyolles reaminti stăpînului său: 

— Tribunalul de familie se întruneşte miine. 

Gonzague întoarse capul şi biigui: 

— Fă cum vrei... 

Peyrolles luă numaidecit buchetul de flori, a 
cărui destinaţie Gonzague însuși o trădase. 

Dona Cruz, cuprinsă de o nedesluşită teamă, 
şopti la urechea Aurorei: 

— Parcă îmi pomeniseşi şi tu ceva despre nişte 
flori ? 

— Domnişoară — spuse în aceeași clipă Peyrol- 
les — sînteţi liberă. Îngăduiţi-mi să vă ofer un 
buchet. 

Gestul, ca şi tonul, fuseseră pline de stîngăcie. 
Toată miîrşăvia i se întipărise pe faţă, ca și cum 
faţa i-ar fi respirat crima prin toţi porii. 

În acest timp, Aurore întinse mina să ia florile. 

— Capedediou ! şopti Cocardasse, ştergîndu-și 
fruntea — cu florile astea trebuie că nu-i lucru 
curat ! 

Dona Cruz, care nu-l slăbise cu privirea pe 
Peyrolles, -se repezi instinctiv ; dar o altă mină i-o 
luase înainte. Împins cu brutalitate, Peyrolles se 
propti de perete. Buchetul îi scăpă din miini şi 
cocoşatul îl călcă în picioare cu sînge rece. Toţi 
răsuflară ca şi cum li s-ar fi luat o povară de pe 
suflet. 

— Ce înseamnă asta? strigă Peyrolles, trăgînd 
sabia. 

Gonzague se uită la cocoşat bănuitor. 

— Nici o floare! spuse acesta. Eu singur am 
de-aci înainte dreptul să fac astfel de daruri lo- 
godnicei mele. Ce dracu’! Vă văd pe toţi năuciţi 
de parc-ar fi căzut trăsnetul. N-a căzut decît un 
buchet de flori veştejite. Pînă în această clipă nu 
m-am amestecat ca să pot avea meritul total al 
izbînzii. Bagă sabia în teacă, prietene — se adresă 
lui Peyrolles — şi repede! Monseniore — urmă el 
— porunciţi acestui cavaler al tristei figuri să nu 
ne tulbure petrecerea. Pe legea mea că nu înțeleg! 
Vă daţi bătut dintr-o dată? Lăsaţi totul baltă şi 
rupeţi tratativele, ca şi cum cine ştie ce s-ar fi în- 
tîimplat ? Daţi-mi voie ca .eu să nu renunţ atît de 
repede ! 

— Are dreptate! Are dreptate! strigară ceilalţi 
din toate părţile. 

Veselia nu izbuti totuşi să se mai întoarcă în sa- 
lonul lui Gonzague. De altfel, însuşi Gonzague nu 
mai nădăjduia nimic de la încercarea cocoșatului. 
Mai putea cîştiga cîteva minute ca să chibzuiască. 
Şi lucrul acesta putea fi preţios. 

— Am dreptate, pe Dumnezeul meu, firește că 
am dreptate — urmă Esop al II-lea. Ce vă făgă- 
duisem ? O lecție. Şi treceţi la fapte fără mine? 
Şi nu mă lăsaţi să spun ur. cuvînt! 


— Bravo! strigă Navailles — aşa se cade să 
vorbiţi. 
— Noi vom constitui juriul — adăugă Nocé. 


Porneşte la atac. 

Cocoșatul se uită la Aurore, apoi la cei ce se 
strinseseră roată în jurul ei. Sleită de puteri, fata 
se prăbuşise în braţele donei Cruz. Cocardasse îm- 
pinse repede un jilţ. Aurore se lăsă în el. 

— Felul în care se prezintă lucrurile nu par fa- 
vorabile bietului Esop al II-lea — murmură Noce. 

Fiindcă Gonzague nu ridea, toţi rămaseră serioşi. 

— Monseniore — zise cocoșatul — îngăduiţi-mi 
să vă fac o rugăminte. 

— Ascultaţi-i cererea, monseniore! 

— Ce anume? întrebă ‘Gonzague, tot distrat şi 
preocupat. 

— Să fim lăsaţi singuri, logodnica mea şi cu 
mine — răspunse cocoșatul — numai cinci minute. 
Şi îmi vor fi de ajuns pentru ca această copilă să 
nu mă mai respingă. 

— Cinci minute! strigară toţi. Ce sigur e pe el! 
Nu putem să-i refuzăm acest lucru, monseniore! 

Gonzague nu răspunse. Cocoşatul se apropie 
deodată de el şi îi şopti la ureche: 

— Monseniore, toţi ochii sînt pe domnia-voastră. 
Sînt sigur că ați pedepsi. cu moartea pe cel care 
v-ar trăda aşa cum vă trădaţi acum singur. 

— Îţi mulţumesc, prietene — îi răspunse prin- 
tul, compunîndu-și o altă expresie — sfatul este 
bun. Hotărît lucru, vom avea nişte socoteli de făcut 

împreună şi sînt sigur că vei ajunge un mare se- 
nior înainte de-a muri. 

Apoi, adresîndu-se celorlalţi : 

— Domnilor — reluă el — mă  gîndeam la 
domniile-voastre. Am cîştigat în noaptea aceasta o 
partidă grea. Miine, după toate probabilitățile, vom 
fi la “apătul strădaniilor noastre, dar nu trebuie 
să nc  înecăm la mal.  lertaţi-mi distracţia şi 
urmaţi-mă. 

Era acum numai zîmbet. Toate chipurile se 
luminară. 

— Să nu ne depărtăm prea mult, ca să ne 
bucurăm de spectacol. 


— În galerie — îşi dădu cu părerea Nocé — 
vom putea lăsa uşa întredeschisă. 

— Domnilor — zise Oriol — rămăşagurile sînt 
deschise. 


Erau întotdeauna gata să se prindă pe orice și 
pentru orice. Cota rămăşagurilor fu fixată la unu 
contra o sută pentru Esop al II-lea, zis Jonas. 
Trecind pe lîngă Cocardasse şi Passepoil, Gonzague 
le şopti: 

— Pentru o sumă mare de bani v-aţi  reîn- 
toarce în Spania ? 

— Am face orice ca să împlinim dorințele mon- 
seniorului — răspunseră vitejii noştri. 

— Nu vă îndepărtați nici voi! le porunci prin- 
tul, amestecîndu-se printre oaspeţii săi. 

Cocardasse şi Passepoil nici gînd nu aveau de aşa 
ceva. După ce toată lumea părăsi salonul, cocoşatul 
se întoarse spre uşa galeriei, dincolo de pragul 
căreia se vedeau trei rînduri de capete curioase. 
„__— Aşa e bine — zise el vesel — foarte bine! 
Aşa nu mă stinjeniţi de fel. Nu pariaţi prea mult 
contra mea şi staţi cu ochii pe ceas. A, uitasem 

ceva ! se întrerupse el traversînd salonul, ca să se 
apropie de galerie. Unde este monseniorul? ` 

— Aici — răspunse Gonzague. Ce este? 

— Aţi adus şi un notar pentru contractul de 
căsătorie ? întrebă cocoșatul cu aerul cel mai 
serios. k 

Atunci nimeni nu se mai abținu. Un hohot de 
rîs general răsună în toată galeria. 


„__— Cine rîde la urmă rîde mai bine! şopti Esop 
al II-lea. 

. Gonzague răspunse, ușor iritat: 

— Isprăvește mai repede, prietene, şi fii fără 
grijă. În camera mea aşteaptă un notar. 

Cocoșatul se înclină și se reîntoarse spre grupul 
celor două femei. Dona Cruz îl privea apropiindu-se 
cu un fel de spaimă. Aurore ţinea mereu ochii 
plecaţi. Cocoșatul se apropie și îngenunche în faţa 
jilțului. În loc să urmărească acest spectacol, care 
se bucura de atita succes în ochii prietenilor săi 
devotați, Gonzague se plimba, ţinîndu-l de braţ pe 
Peyrolles. Se duseră şi se rezemară tocmai în 
fundul galeriei. 

— Din Spania — spunea Peyrolles — te poţi 
întoarce. R 

— Se poate muri în Spania la fel ca și la Paris 
— murmură Gonzague. Aici, ocazia este pierdută. 
Dona Cruz ar vorbi. 

— Chaverny... — începu domnul de Peyrolles. 

— Acela va fi mut — îl întrerupse Gonzague. 

Schimbară o privire în umbră și Peyrolles nu 
mai ceru alte lămuriri. 

— Trebuie — urmă Gonzague — ca ieșind de 
aici să fie liberă, absolut liberă, pînă la colţul 
străzii... 

Peyrolles se aplecă deodată și își încordă auzul. 

— Trece rondul de noapte — spuse Gonzague. 

Un zăngănit de arme se auzea de afară. Dar zgo- 
motul fu înăbușit de larma care începu să crească 
în galerie. 

— VUimitor! De necrezut! se auziră exclamaţii 

— Nu vedem noi bine ? Ce dracu' îi spune? 

— Ei — îşi dădu cu părerea Noce — nu este 
greu de ghicit; se vede.că-i face socoteala acțiuni- 
lor pe care le are. 

— Priviţi ! zise Navailles. Cine a făcut prinsoure 
o sută contra unu? 

— Nimeni — rise Oriol. Nu aș cîştiga nici la 
cincizeci. Vrei tu la douăzeci și cinci? 

— Nu, zău, uitaţi-vă! Uitaţi-vă! 

Cocoşatul era tot îngenuncheat în fața jiltului 
Aurorei, Dona Cruz încerca să se aşeze între ci. 
Cocoșatul o dădu la o parte, spunîndu-i : „Lasă-ne !“ 

Vorbise încet. Glasul lui 'era însă atit de schim- 
bat, încît dona Cruz se dădu în lături peccă fără 
voia ei şi deschise ochii mari. În locul sunetelor pi- 
țigăiate și supărătoare care ieșeau de obicei din 
gura omuleţului, se auzi un glas bărbătesc şi blind, 
armonios și adînc. Această voce rosti numele Au-` 
rorci. Dona Cruz o simţi pe tovarăşa ei tresărindu-i 
uşor în braţe. Pe urmă o auzi șoptind: 

— Visez! 

— Aurore ! repetă cocoşatul mereu în genunchi. 

Fata își ascunse capul în miini. Lacrimi mari se 
rostogoliră printre degetele care tremurau. Cei ce-o 
priveau pe dona Cruz prin uşa întredeschisă cre- 
deau că asistă la un fel de vrajă. Dona Cruz era în 
picioare, cu capul pe spate, cu gura întredesckisă, 
cu ochii parcă hipnolizaţi. 

— Dumnezeule! strigă Navailles — iată o mi- 
nune aievea! 

— Ssst! Priviţi! Cealaltă pare atrasă ca de o 
forţă de neînvins! 

— Cocoşatul are un talisman, sau face vrăji! 

"Ceea ce se spunea în dosul uşii era adevărat. 
Aurore se pleca fără voia ei spre glasul care o 
chema. 

__— Visez! Visez ! bîigui ea printre suspine. E în- 
grozitor ! Doar ştiu că nu mai trăieşte! 

— Aurore! repetă cocoşatul pentru a treia oară. 

Şi cum dona Cruz era pe punctul să deschidă 
gura, el îi impuse tăcere cu un gest poruncitor. 

— Nu întoarce capul — reluă el încet, adresîn- 
du-se domnişoarei de Nevers. Ne aflăm la marginea 
prăpastiei ; o mişcare, un gest, şi totul e pierdut. 

Dona Cruz fu silită să se aşeze lîngă Aurore. 
Picioarele îi tremurau. 

— Aş da douăzeci de ludovici să ştiu ce le 
spune? zise Navailles. 

— La naiba! făcu Oriol. Încep să cred... dar nu 
i-a dat nimic să bea. 

— O sută de galbeni pentru cocoşat, la şanse 
egale ! propuse Nocé. 

Cocoşatul urmă : 

— Nu visezi, Aurore, inima ta nu te-a înşelat, 
eu sînt! 

— Tu! murmură tînăra fată. Nu îndrăznesc să 
deschid: ochii. Flor, surioara mca dragă, pri- 
veşte-l tu! 

Dona Cruz o sărută pe frunte, ca să-i spună şi 
mai încet, şi mai de aproape: 

— Ele! 

Aurore dezlipi degetele din faţa ochilor şi strecură 
0 privire printre ele. Inima-i zvicni în piept; dar 

izbuti să-şi înăbuşe primul strigăt. Rămase ne- 
mișcată. ` 

— Oamenii aceştia, care nu cred în cer — zise 
cocoşatul după ce trăsese cu ochiul spre uşă — 
cred în iad; ei pot fi uşor înşelaţi, dacă îi facem 
să creadă că sîntem şi noi purtaţi de un duh al 
răului. Nu da ascultare inimii dumitale, Aurore, 
prefă-te că te-ai supune nu ştiu cărei ciudate 
atracţii care ar fi, așa cum cred ei, opera diavolu- 
lui. Trebuie să pari fascinată de această mînă care 
te atrage... 

Făcu cîteva gesturi cabalistice cu mîna deasupra 
frunţii Aurorei, care se plecă spre el supusă. 

— Se apropie de el! strigă Navailles înmărmurit. 

Grăsanul Oriol se năpusti gîfîind spre ba- 
lustradă : 

— Pierdeţi tot ce-i mai frumos, monseniore! 
strigă el. Să mă-nghită iadul dacă spectacolul 
acesta nu merită să fie văzut! 

Gonzague se lăsă dus către uşă. 

— Ssst! Ssst! Să nu-i tulburăm! — făcură cei- 
lalţi, cînd prinţul se apropie. 

1 se făcu loc. Rămase și el împietrit de mirare. 
Cocoșatul își continua gesturile cabalistice. Aurore, 
cîştigată și vrăjită, se pleca din ce în ce spre el. 
Cocoșatul avusese dreptate. Cei ce nu credeau de 
fel în Dumnezeu se încredeau adesea în acele în- 
șelătorii care veneau, pe vremea aceea, mai ales 
din Italia : filtre, vrăji, puteri oculte, magie. 

Gonzague, omul care nu credea în nimic, mur- 
mură totuşi : 

— Omul acesta face farmece! 

Passepoil, care se afla alături de el, își făcu o 
cruce mare în văzul tuturor şi Cocardasse mormăi: 

— 'Tilharul, are funie de spînzurat ! Țin-te bine! 
Se vede cît de colo. . 

— Mina, dă-mi mîna — şopti cocoşatul Aurorei. 
Întinde-mi-o încet, încet de tot, ca şi cum o putere 
nevăzută te-ar îndemna să mi-o dai, fără voia ta. 
„ Mina Aurorei se desprinse de pe faţă şi cobori, 
cu o mişcare de automat. Dac-ar fi zărit cei din 
galerie zimbetul ei fermecător! Toţi însă se uitau 
numai la cocoşat, cu un fel de groază. 

— Ia te uită! exclamă Cocardasse. Mititica îi 
dă mîna! 

Şi toți recunoscură, cu o uimire adîncă : 

— Face din ea tot ce vrea! Ce demon! 

— 'Țin-te bine! exclamă iar tot Cocardasse, fă- 
cînd cu ochiul lui Passepoil. Lucrurile astea pînă 
nu le vezi, nu le crezi. i 

— Chiar cînd le văd, eu nu le cred — zise 
domnul de Peyrolles în spatele lui Gonzague. 

— Ei, asta-i! se ridicară proteste de pretutin- 
deni. Doar nu putem nega evidenţa! 

Peyrolles clătină din cap cu tristeţe. 

— Să nu neglijăm nimic — continuă încet coco- 
şatul, care avea, se vede, motivele lui să se bizuie 
pe complicitatea donei Cruz. Gonzague şi cu bleste- 
matul lui de Peyrolles sînt aci. Trebuie să-i înşe- 
lăm şi pe ei. Aurore, cînd mîna ta o va strînge 
pe-a mea, trebuie să tresari şi să arunci o privire 
uimită în jur. Așa... foarte bine. Acum întoarce-te 
spre mine cu tot corpul, dar încet, încet. 

Se ridică şi o învălui cu o privire poruncitoare. 


— Ridică-te ca o automată — urmă el. Bine! 
Priveşte-mă ; fă un pas şi lasă-te să cazi în bra- 
tele mele. 


Aurore ascultă mai departe. Dona Cruz stătea 
nemişcată ca o statuie. Se auzi din dosul uşilor, 

care 'fură împinse de perete, un tunet de aplauze. 
Drăgălaşul cap al Aurorei se rezema de pieptul lui 
Esop al II-lea, zis Jonas. 

— Exact cinci minute! strigă Navailles, cu ceasul 
în mînă. 

— Dar pe drăgălașa seniorita a schimbat-o în 
stană de piatră? întrebă Noce. 

Valul de spectatori năvăli cu zgomot în salon. 
Se auzi riîsul ascuţit al cocoşatului, care spuse, 
adresîndu-se lui Gonzague : 

— Monseniore, nu a fost chiar atît de greu. 

— Monseniore — spunea la rîndul său Peyrolles 
— la mijloc se află ceva neînțeles. Acest caraghios 
trebuie să fie un scamator dibaci; feriţi-vă ! 

— Ţi-este teamă să nu-ţi schimbe capul? îl în- 
trebă Gonzague. Apoi, întorcîndu-se către Esop, 
adăugă : Bravo, prietene! Ne dai și nouă reţeta ta? 

— Totul e de vînzare, monseniore! răspunse 
cocoșatul. 

— Şi efectul va ţine pînă la căsătorie? 

— Pînă la căsătorie, da. Dar nu și mai departe. 

— Cît ceri pentru talisman, cocoșatule ? îi strigă 
Oriol. 

— Aproape nimic. Dar ca să te foloseşti de el, 
îţi trebuie ceva care costă scump. 

— Ce anume? stărui grăsanul financiar. 

— Multă minte ! Duceţi-vă la piaţă, nobile domn, 
şi procuraţi-vă cît mai multă. 

Oriol se pierdu în mulţimea celor din jur. Toţi 
aplaudară. Choisy, Nocé, Navailles o înconjurau pe 
dona Cruz şi o întrebau, plini de o nesățioasă 
curiozitate : 

— Ce i-a spus cocoșatul ? Vorbea latinește ? Avea 
în mînă vreo sticluţă ? 

— Vorbea în ebraică — răspunse gitana care, 
treptat, îşi venise în fire.- 

— Şi fata asta fermecătoare îl înţelegea ? 

— Foarte bine. A băgat mîna stîngă în buzunar 
și a scos ceva care semăna cu... ce să spun eu? 

— Cu un inel constelat ? 

— Cu o batistă — încheie gitana, întorcîndu-le 
apoi spatele. 

— Pe legea mea, ești un om preţios, prietene! 
spuse Gonzague punînd mîna pe umărul cocoşatu- 
lui. Te admir. 

— Ca pe un începător, nu-i aşa, monseniore? 
replică Esop al II-lea, cu un zîmbet modest. Dar 
rugaţi pe aceşti domni să se dea uh pic înapoi: 
mai departe! Vă rog mai departe! Să nu mi-o 
speriaţi! M-am  ostenit îndeajuns. Unde este 
notarul ? 

— Să fie chemat notarul! porunci domnul de 
Gonzague. 


Capitolul XII 


SEMNAREA 
CONTRACTULUI 


Alteța sa prințesa de Gonzague petrecuse toată 
ziua aceea în apartamentul său; dar numeroși vi- 
zitatori tulburaseră singurătatea în care se retră- 
sese de atîția ani văduva lui Nevers. Dis-de-dimi- 
neaţă scrisese mai multe scrisori. Cei mai grăbiţi 
veneau să aducă ei înşişi răspunsul. Astfel îl primi 


184 


pe cardinalul de Bissy, pe ducele de Tresmes, gu- 
vernatorul Parisului, pe domnul de Machault, şeful 
poliţiei, pe domnul preşedinte Lamoignon şi pe 
vicecancelarul Voyer d'Argenson. Tuturora le ceru 
ajutor împotriva domnului de Lagardere, acest fals 
gentilom care îi răpise fiica. Tuturor le povesti 
convorbirea avută cu acel Lagardere, care, furios 
că nu obținuse îndrăzneaţa răsplată pe care o vi- 
sase, căutase scăpare în dosul unor minciuni 
sfruntate. 

Toţi erau indignaţi împotriva lui Lagardère. Şi, 
la drept vorbind, aveau de ce. Cei mai înţelepţi 
dintre sfătuitorii doamnei de Gonzague fură de 
pirre că însăşi afirmația de la început făcută de 
ătre cavaler, anume că ar fi reprezentantul domni- 
şoarei de Nevers şi că ar putea s-o redea mamei 
sale, era un fals. Dar, oricum, era bine să ştie cît 
mai multe. 

Deşi numele prințului de Gonzague continua să 
pară înconjurat de tot respectul, şedinţa din ajun 
lăsase tuturor o amintire neplăcută. Plutea peste 
toată această întîmplare un mister sub care se as- 
cundea o cumplită fărădelege. Nimeni nu putea 
ghici despre ce anume putea fi vorba, dar gîndul 
ei frămînta mintea tuturor celor care asistaseră 
la desfăşurarea evenimentelor. Mai întîi o sfătuiră 
pe prinţesă să se ducă la Palatul Regal, să-i mai 
dea lămuriri Regentului. O sfătuiră mai ales să 
nu-și mai acuze soţul. Către amiază, se urcă în 
lectică şi se duse la Palatul Regal, unde fu de îndată 
primită. Regentul o aştepta. Audienţa prinţesei 
dură neobișnuit de mult. Doamna de Gonzague nu 
mai acuză pe nimeni. Dar Regentul îi puse nenu- 
mărate întrebări, ceea ce nu putuse să facă în vîn- 
zoleala balului. 

Filip de Orleans, pe care amintirea lui Nevers, cel 
mai bun prieten al lui, pe care-l socotea drept 
frate, îl răscolise puternic în ultimele două zile, se 
reîntoarse în chip firesc cu gîndul la anii mai în- 
depărtaţi, aduse vorba despre lugubra întîmplare 
de la Caylus, care nu-i păruse niciodată limpede. 
Era pentru întîia oară că vorbea astfel, între patru 
ochi, cu văduva prietenului său. Prinţesa nu-și mai 
acuză soţul; dar la sfîrşitul audienței, Regentul 
rămase trist și gînditor. Deşi-l primi de două ori 
pe prinţul de Gonzague în acea zi, Regentul nu 
avu o explicaţie cu el. Pentru cine îl cunoştea pe 
Filip de Orleans, acest fapt nu avea nevoie de co- 
mentarii. Neîncrederea încolţise în. spiritul Regen- 
tului. La întoarcerea ei de la Palatul Regal, prire 
tesa de Gonzague își găsi locuinţa plină de prieteni. 
Toţi cei care o sfătuiseră să nu-l acuze pe prinţ 
o întrebară ce hotărise Regentul în legătură cu el. 

Gonzague, care avea presimţirea unei furtuni 
apropiate, nu bănuia totuși norii care se îngrămă- 
deau la orizont. Furtuna pornea chiar din palatul 
Gonzague. Poate că îndelungata şi întunecata 
dramă a acestor optsprezece ani de căsnicie silită 
se apropia de deznodămint. Prinţesa de Gonzague 
râspunse iluştrilor ei sfătuitori că Regentul se in- 
formase despre împrejurările căsătoriei sale şi 
despre ceea ce fusese mai înainte. Adăugă că Filip 
de Orleans îi făgduise să-l facă pe acest Lagardere 
să vorbească, chiar dacă ar trebui să-l supună la 
tortură. Domnul de Machault făgăduise concursul 
jandarmilor săi, domnul de Tresmes gărzile sale, 
cei doi președinți copoii lor de la palat. Nu ştim 
ceea ce un cardinal putea făgădui în asemenea îm- 
prejurări, dar este sigur că eminenţa sa oferi ceea 
ce putea. 

Pe la ceasurile cinci seara, Madeleine Giraud 
aduse stăpînei sale, care era singură, un bilet din 
partea șefului poliției. Acest magistrat vestea pe 
prințesă că domnul de Lagardere fusese. asasinat 
în noaptea precedentă, la ieşirea din Palatul Regal. 
Scrisoarea se încheia cu aceste cuvinte, care ajun- 
seseră o formulă sacramentală: „Nu-l acuzaţi pe 
soţul domniei-voastre“. Prinţesa își petrecu restul 
serii în neliniştea singurătăţii. Între ceasurile nouă 
şi zece, Madeleine Giraud aduse un alt bilet, scris 
de o mină necunoscută. Fusese adus de nişte oameni 
cu înfăţişarea neplăcută, cu mutre de bandiți. Unul 
înalt şi sfidător, celălalt mieros şi scund. Biletul 
reamintea prințesei că termenul de douăzeci şi 
patru de ore acordat de către Regent domnului de 
Lagardere expira în noaptea aceea la orele patru. 
O informa pe alteţa sa că domnul de Lagardère 
va fi la acea oră în căsuţa care servea ca adăpost 
micilor petreceri intime ale domnului de Gonzague. 
Pentru ce? Cum? Dar atunci scrisoarea şefului 
poliţiei, care îi anunţa moartea cavalerului ? Prin- 
tesa porunci să-i fie pregătită caleașca. Se urcă în 
ea şi ajunse în strada Pavee-Saint-Antoine, la pa- 
latul președintelui Lamoignon. Un ceas mai tîrziu, 
douăzeci de gărzi franceze, comandate de către un 
-căpitan şi patru ofiţeri de poliţie de la Châtelet, își 
aşezau tabăra în curtea palatului Lamoignon. 

Noi n-am uitat că petrecerea dată de către prin- 
tul de Gonzague în căsuţa lui din spatele cimitiru- 
lui Saint-Magloire avea drept ţel o căsătorie. Nimic 
mai firesc, deci, ca prinţul să fi luat toate măsurile 
necesare pentru ca nimic să nu întîrzie căsătoria 
hotărîtă. Notarul, un notar adevărat, fusese con- 
vocat. Ceva mai mult, preotul, de asemenea, un 
preot adevărat, aştepta în capela din Saint- 

Magloire. Nu era vorba deci de o căsătorie fictivă. 
Domnul de Gonzague. avea nevoie de o căsătorie 
întru totul legală, care să dea soţului toate dreptu- 
rile asupra soției, în așa fel încît voinţa soţului să 
poată prelungi la infinit exilul soţiei. Gonzague 
spusese adevărul. Nu-i plăcea sîngele. Numai că, 
atunci cînd nu avea la îndemiînă alte mijloace, sîn- 
gele nu-l făcea pe Gonzague să dea înapoi. O clipă 
lucrurile merseră prost în noaptea aceasta. Cu atît 
mai rău pentru Chaverny ! Dar de cînd intervenise 
cocoșatul, totul luase o întorsătură nouă, ba chiar 
mult mai fericită. Cocoșatul era, firește, un om că- 
ruia puteai să-i ceri orice. Gonzague îl judecase 
dintr-o aruncătură de ochi. Cînd Gonzague porunci 
să vină notarul, toţi voiră să alerge să-l cheme: 
Oriol, Albret, Montaubert se năpustiră spre gale- 
rie, luînd-o înaintea lui Cocardasse și Passepoil. 
Coborînd şi ei scara, duși de curent, aceştia se tre- 
ziră în vestibulul de marmură. 

— Scumpule — făcu gasconul — în noaptea asta 
o să se lase cu grindină... 

— „de lovituri! îi completă gîndul Passepoil. 
Sfirleaza pare să înceapă a fi bătută de un adevă- 
rat uragan. 

— 'Țin-te bine ! Am mîncărimi în palmă! Dar tu ? 

— Mai întrebi? De mult n-am mai dănţuit, 
nobile prieten ! 

În loc să intre în apartamentele de jos, deschi- 
seră ușa care da afară și coboriră în grădină. Nu 
mai era nici urmă de paza așezată de Gonzague în 
faţa casei. Vitejii noștri înaintară pînă la bolta de 
verdeață, unde domnul de Peyrolles găsise în ajun 
cadavrele lui Saldagno și Faënzia. Nimeni sub boltă. 

Ceea ce le păru mai curios fu că poarta care 
dădea în ulicioară era larg deschisă. Nimeni nici pe 
ulicioară. Vitejii noştri se priviră. 

— Ei, comedie ! Doar nu împieliţatul de Parizian 
o fi făcut şi asta? şopti Cocardasse. Doar e sus de 
aseară ! 

— Poţi să ştii de ce mai e în stare! replică 
Passepoil. 

Auziră un zgomot nedesluşit venind dinspre 
biserică. 

— Stai tu aci — spuse gasconul. Mă duc să văd 
despre ce-i vorba. 

Se strecură de-a lungul zidurilor grădinii, în 
timp ce Passepoil făcea de gardă la poartă. La ca- 
pătul grădinii se afla cimitirul Saint-Magloire. 
Cocardasse îl găsi înţesat de gărzi franceze. 

— Ei, potîrnichea mea! şopti el întorcîndu-se. 
De-o fi să jucăm, au să ne ţină isonul sticleţii. 

În acest timp, Oriol şi tovarășii săi dădeau nă- 
vală în camera lui Gonzague, unde notarul Griveau 
dormea liniştit pe o sofa, lîngă măsuţa pe care se 
vedeau resturile unui adevărat ospăț. 

Notarul Griveau, notar public cu împuterniciri 
regale, aparţinînd tribunalului de la Châtelet, avea 
cinstea să fie, între altele, şi un devotat al domnu- 
lui de Gonzague. Era un bărbat frumos, de patru- 
zeci de ani, bine hrănit, cu obrajii trandafirii, zîm- 
băreţ, pe scurt, un om pe care-ţi făcea plăcere să-l 
vezi. Binecrescut, cu purtări alese, îl salută pe prinţ 
şi pe ceilalţi domni ca un adevărat om de lume. 
Avea la el textul contractului de mai înainte pre- 
gătit, numai că în capul colii se afla numele lui 
Chaverny. Trebuia să-l şteargă şi să-l înlocuiască. 
La invitaţia domnului de Peyrolles, notarul Gri- 
veau se așeză la o masă mică, scoase din buzunarul 

său condeiul, cerneala, cuţitaşul şi se puse pe lucru. 
Gonzague şi cea mai mare parte dintre invitaţi ră- 
măseseră în jurul cocoşatului. 

— Ține mult? întrebă acesta, adresîndu-se no- 
tarului. 

— Domnule Griveau — zise prinţul rîzînd — în- 
ţelegeţi nerăbdarea firească a acestor tineri lo- 
godnici. 

— Cer cinci minute,  monseniore — răspunse 
notarul. 

Cocoşatul se arătă satisfăcut şi spuse fudulin- 
du-se : 

— Cînd mă gîndesc cit spirit se cheltuieşte cu 
prilejul căsătoriei mele ! Dar — păru el să-și amin- 
tească dintr-o dată — noi rămînem așa? Nu e cu 
putinţă ! Mireasa nu este îmbrăcată în rochie de 
ceremonie, iar eu? Dumnezeule! Ce rușine! Nu 
sînt nici pieptănat, manșetele îmi sint mototolite! 
O rochie de mireasă, pentru Dumnezeu! adăugă 
cocoşatul. Am auzit vorbindu-se de un trusou? 

Dona Cruz se însărcină cu gătirea miresei. 

— Şi repede! spuse gitana. Noaptea trece! Tre- 
buie să ne rămînă timp și pentru dans. 

Esop al II-lea ţinea o oglindă într-o mînă și un 
pieptene în cealaltă. i 

— Gata! spuse chiar atunci notarul Griveau. 
Actul poate fi semnat. 

— Ai scris numele căsătoriţilor ? întrebă Gon- 
zague. 

— Nu le ştiu — răspunse notarul. 

— Numele tău, prietene ? îl întrebă prinţul. 

— Iscăliţi, monseniore — răspunse Esop al II-lea, 
parcă în treacăt — iscăliţi domniile-voastre, căci 
nădăjduiesc că îmi veţi face toţi această cinste. Nu- 

mele meu îl voi scrie eu personal; este un nume 
ciudat, care o să vă facă să rîdeți. 

— Adevărat, cum dracu’ l-o chema? rise Na- 
vailles. 

— Semnaţi, monseniore, semnaţi, mi-ar plăcea 
manșetele domniei-voastre ca dar de nuntă. 

Gonzague își desfăcu numaidecît manșetele de 
dantelă și i le aruncă. Pe urmă se apropie de masă 
să semneze. 

Ceilalţi domni se întreceau să găsească un nume 


cocoșatului. 
— Nu căutaţi — zise el prinzîndu-şi manşetele lui 
Gonzague — nu veţi ghici niciodată. Domnule de 


Navailles, aveți o batistă brodată foarte frumoasă! 

Navailles îi dădu batista. 

Fiecare dori să-i adauge ceva la toaletă : o agrafă, 
o cataramă, o fundă. El primea totul şi se admira 
în oglindă. În acest timp, toți prietenii prinţului 
iscăleau unul după altul. Numele lui Gonzague era 
în cap. 

— Duceţi-vă să vedeţi dacă soția mea este gata! 
zise cocoșatul lui Choisy, care îi prindea o cravată 
de dantelă de Malines. 

— Mireasa! lată mireasa! se auziră exclamaţii 
vesele. 

Aurore se ivi în pragul budoarului, în rochie de 
mireasă albă și purtînd în păr florile de lămîiță sim- 
bolice. Era nespus de frumoasă, dar trăsăturile ei 
palide păstrau o neclintire ciudată, care o făceau să 
semene cu o fermecătoare statuie. Era sub puterea 
vrăjii. La vederea ei, un murmur de admirație se 
stîrni. 

Cocoșatul luă mîna Aurorei din mîinile donei Cruz, 
care o sprijinea. Toţi se aşteptau la o mișcare de re- 
pulsie din partea miresei. Aurore îl urmă cu o desă- 

virşită supunere. Întorcindu-se să ajungă la masă, 
unde notarul Griveau îi pusese pe toți să semneze, 
privirea lui Esop al II-lea întîlni pe aceea a lui 
Cocardasse, care tocmai se întorcea cu tovarășul său 
Passepoil. Esop al II-lea le făcu cu ochiul, atingîn- 
du-și şoldul cu un gest ușor. Cocardasse înţelese, 
fiindcă îi tăie calea, strigînd: 

— Capedediou ! Lipseşte ceva din ţinuta mirelui. 

— Ce anume ? Ce anume? 

— Ce anume ? repetă și cocoșatul, cu un'aer ne- 
vinovat. 

— 'Țin-te bine ! replică gasconul. De cînd oare un 
gentilom se însoară fără spadă ? 

— Are dreptate, are dreptate! strigară într-un 
glas toţi cei de faţă. Să reparăm această scăpare ! O 
spadă pentru cocoşat ! Are să fie şi mai nostim aşa! 

Navailles măsură din ochi toate spadele, în timp 
ce Esop făcea mofturi şi protesta: 

— Dar eu nu sînt obișnuit.-O să mă încurce, am 
să mă împiedic în ea. 

Printre toate spadele acelea de paradă, se afla una 
singură de luptă, lungă şi puternică : aceea a blaji- 
nului domn de Peyrolles, care nu glumea niciodată. 
Deși se împotrivea, Navailles îl descinse de ea. 

— Nu-i nevoie! Nu-i nevoie! repeta mereu Esop 
al II-lea. 

I se încinse spada în joacă. 

Cocardasse și Passepoil văzură cum în clipa în care 
atinse mînerul săbiei, mîna cocoșatului avu un tre- 
mur nestăpînit de bucurie. Dar numai Cocardasse şi 
Passepoil observără acest lucru. După cei se încinse 
sabia, cocoșatul nu mai protestă. Nu mai avea rost. 
Se afla în faţa unui fapt împlinit. Dar arma care 
spînzura la șold păru să-i dea un sentiment sporit de 

mândrie. Începu să păşească fălindu-se atît de cara- 
ghios, că hohote de ris ţişniră din toate părţile. Se 
îmbulziră cu toţii în jurul lui să-l sărute, să-latingă, 
să-l învîrtească întocmai ca pe-o păpușă. Avea un 
succes nebun. Şi se lăsa în voia lor. Ajuns în fața 
mesei, spuse: 

— Uşor, ușor! Mă şifonați ! Daţi-mi răgaz ! Dom- 
nilor, prieteni buni, daţi-mi voie să sfîrșesc odată cu 
contractul ! 

Notarul Griveau se afla încă la masă. Ținea con- 
deiul ridicat deasupra contractului — gata să com- 
pleteze primul rînd al cuprinsului. 

— Vă rog — spuse el — numele, prenumele dom- 
niei-voastre, calitatea, locul naşterii... 

Cocoşatul lovi uşurel cu piciorul scaunul notarului. 
Acesta se întoarse spre el. 

— Domnia-voastră aţi semnat ? îl întrebă coco- 
șatul. 

— Fără îndoială — răspunse notarul Griveau. 

— Atunci mergeţi. sănătos, domnul meu — îi 
spuse cocoșatul şi îl împinse de pe scaun. Iar el se 
aşeză, solemn, în locul lui. Adunarea pufni în rîs. 
Acum, tot ce făcea  cocoşatul era prilej de haz 
nebun. 

— De ce dracu' o vrea să-și scrie numele singur ? 
întrebă totuși Navailles. 

Peyrolles vorbea încet cu domnul de Gonzague, 
care ridica din umeri. Peyrolles vedea în fiecare 
amănunt din tot ce se petrecea un semn rău. Gon- 
zague își bătea joc de el și îl poreclise Tremurici. 
' — Veţi vedea numaidecit — răspundea în acest 
timp cocoșatul întrebării lui Navailles. Adăugă apoi, 
rînjind cu rîsul său ascuţit: Are să vă mire foarte 


13 — Cocoşatul, vol. II 133 


mult, veți vedea, veți vedea ! Pînă atunci, mai puteți 
ea. 

Toți îi urmară sfatul. Paharele se umplură. Coco- 
şatul începu să umple spațiile albe cu o mînă sprin- 
tenă şi sigură. 

— Dracu' s-o ia de sabie! exclamă el, încercînd 
s-o așeze într-o poziţie mai puţin stînjenitoare. 

Din nou hohote de riîs. Cocoșatul se încurca din ce 
în ce mai mult în podoaba lui războinică. Marea 
spadă părea pentru el un instrument de tortură. 

— Va scrie ! ziseră unii. 

— Nu va scrie! ripostară alţii. 

Cocoșatul, în culmea nerăbdării, smulse spada din 
teacă și o așeză pe masă, alături de el. Din nou se 
auziră rîsete. 

Cocardasse îl apucă pe Passepoil de braţ. 

— Sanditou ! Arcuşul e gata pregătit! 

— De n-ar bolborosi curcanii ! șopti Passepoil. 

Minutarul pendulei era gata să ajungă la ora 
patru. 

— Semnaţi, domnişoară, şi domnia-voastră — 
zise cocoşatul, întinzînd condeiul Aurorei. 

Ea şovăi ; el o privi. 

— Semnaţi cu humele adevărat, din moment ce-l 
știți ! 

Aurore se aplecă peste pergament şi semnă. Dona 
Cruz, aplecată peste umărul ei, făcu o mişcare de 
vădită surprindere. 

— Gata? Gata? întrebară curioșii. 

Cocoşatul, oprindu-i cu un semn, luă la rindul 
său condeiul și semnă. 

— Gata ! zise el. Veniţi să vedeţi ; veţi fi nespus 
de miraţi ! 

Fiecare se îmbulzi. Cocoşatul își aruncase con- 
deiul și apucase fără grabă spada. 

— Atenţie! şopti Cocardasse. 

— S-a făcut! răspunse hotărît Passepoil. 

Gonzague şi Peyrolles sosiră primii. Citind în- 
ceputul contractului, se dădură trei paşi înapoi. 

— Ce s-a întîmplat ? Care-i numele ? Care-i nu- 
mele ? strigau cei din spate. 

Cocoșatul făgăduise că-şi va minuna asistenţa. 

Se ţinuse de cuvînt. Toţi văzură într-o clipă cum 
picioarele strîmbe se îndreptară, bustul i se ridică 
şi mîna i se întări pe spadă. 

— 'Țin-te bine! mormăi Cocardasse. Coţcarul era 
meşter şi în alte scamatorii, în Curtea Havuzurilor, 
cînd era mic și făcea pe omul fără oase! 

Îndreptindu-se din şale şi crescînd deodată, coco- 
şatul își aruncă pletele înapoi. Deasupra acestui trup 
drept, robust, elegant, răsărise un cap nobil şi 
frumos. 

— Veniţi să-mi citiţi numele ! zise el, plimbîndu-și 
privirea scînteietoare asupra mulțimii încremenite. 
În același timp, arătă cu virful spadei semnătura. 

'Toate privirile urmăriră mișcarea. Un urlet răsună 
în toată sala, rostind numele: 

— Lagardère ! Lagardère ! 

— Lagardère — repetă acesta — da, Lagardère, 
care nu lipseşte niciodată de la întîlnirile pe care 
le dă! 

În această primă clipă de uimire împietrită, 
poate i-ar fi fost uşor să străpungă rîndurile ina- 
micilor săi în dezordine. Dar nu se clinti. Cu o 
mînă o ținea pe Aurore, care se cuibărise' tremu- 
rînd la pieptul lui; cu cealaltă ținea spada sus. 
Cocardasse şi. Passepoil trăseseră şi ei spada şi 
stăteau în picioare în spatele lui. Gonzague trase 
şi el spada. Toți credincioşii îl imitară. În total, 
erau cel puțin zece contra unu. Dona Cruz vru să 


13+ pă 


se arunce între cele două cîmpuri de bătaie. 
Peyrolles o apucă de braţ şi o scoase din salon. 
„— Domnilor, omul acesta nu trebuie să iasă de 
aici! rosti prinţul cu buzele albe şi fălcile strînse. 
Pe el! A 

Navailles, Nocé, Choisy, Gironne şi ceilalți no- 
bili porniră să atace cu furie. Lagardère nici mă- 
car nu pusese masa între el şi adversari. Fără să 
lase mîna Aurorei, o adăposti cu braţul stîng şi 
se puse în gardă. Cocardasse şi Passepoil îl spri- 
jineau în dreapta şi în stînga. 

— 'Ţin-te bine, potîrnicheo ! strigă gasconul — 

de mai bine de şase luni postim ! Țin-te tare! Mii 
de trăsnete! 
„— Sînt aici! strigă Lagardère, slobozind prima 
lovitură de spadă. După cîteva secunde, oamenii lui 
Gonzague dădură înapoi: Gironne şi Albret ză- 
ceau pe jos, într-un lac de sînge. 

Lagardère şi cei doi viteji ai săi, fără să fi fost 
atinşi o singură dată, nemişcaţi ca trei statui, aş- 
teptau al doilea atac. 

— Domnule de Gonzague — zise Lagardere — 
aţi vrut să faceţi o parodie de căsătorie. Căsătoria 
este adevărată, are propria domniei-voastre iscă- 
litură. 

— Înainte! Înainte! strigă prinţul, spumegînd 
de furie. 

De data aceasta se afla el în fruntea oamenilor 
săi. Pendula bătu ora cinci. O larmă mare se auzi 
afară şi” bătăi puternice răsunară în uşa vestibu- 
lului, în timp ce un glas striga: 

— În numele regelui! - 

Salonul avea în acea clipă o înfăţişare stranie: 
masa era încă acoperită cu mîncăruri şi cu sticle 
pe jumătate goale. Paharele răsturnate ici şi colo 

împreunau petele de vin cu împroșcăturile de 
sînge ale bătăliei. În fund, spre salonașul unde 
adineauri se afla trusoul miresei şi care acum fo- 
losea drept adăpost notarului Griveau, mai mult 
mort decît viu, grupul alcătuit din Lagardère, Au- 
rore și cei doi maeștri de arme stătea nemişcat şi 
mut. În mijlocul salonului, Gonzague şi oamenii 
săi, opriți îni avîntul lor de strigătul: „În numele 
regelui !“, se uitau îngroziţi spre ușa de la in- 
trare. Între cele două grupuri — două cadavre. 
Cei care băteau la această oră din noapte la uşa 
alteţei sale prinţul de Gonzague se aşteptaseră, 
fără îndoială, să nu li se deschidă de îndată. Erau 
gărzile franceze şi ofiţerii de poliţie de la Châtelet, 
pe care i-am văzut mai întîi în curtea palatului 
Lamoignon, apoi în cimitirul Saint-Magloire. Își 
luaseră toate măsurile. După trei somaţii, făcute 
una după alta, uşa fu smulsă din balamale. În 
salon răsunară paşii soldaţilor. Un fior rece îl 
pătrunse pe Gonzague pînă în măduva oaselor. 

Pentru el venea justiţia ? 

— Domnilor — zise el punîndu-și spada în teacă 
— față de oamenii regelui nu ne împotrivim. 

Dar adăugă în şoaptă: 

— Rămine de văzut. 

Baudoin de Boisguiller, căpitanul gărzilor, se ivi 
în prag şi repetă: 

— Domnilor, în numele regelui ! 

Pe urmă, salutîndu-l rece pe Gonzague, se dădu 
în lături ca să facă loc soldaților. La rîndul lor, 
ofiţerii de poliţie pătrunseră în salon. 

— Domnule, ce înseamnă aceasta? îl întrebă 
Gonzague pe căpitan. 

Boisguiller privi cele două cadavre care zăceau 
pe parchet, apoi grupul alcătuit din Lagardere şi 
cei doi viteji, toţi trei cu spadele în mînă. 

— Pe toţi sfinţii — şopti el — auzisem eu că-i 
un soldat fără seamăn. Prinţe — adăugă întorcîn- 
du-se către Gonzague — în noaptea aceasta sînt la 
porunca prințesei, soția domniei-voastre. 

— Cum, prinţesa, soţia mea... ? începu Gonzague 
furios. 

Dar nu isprăvi. Văduva lui Nevers se ivi la rîn- 
dul ei în prag. Îşi reluase straiele cernite. La ve- 
derea celor două fete, a picturilor galante care aco- 
pereau pereţii, la vederea sfărîmăturilor, prinţesa 
îşi lăsă vălul peste faţă. 

— Nu vin pentru domnia-ta, domnule — îi spuse 
ea soţului, apoi înaintînd spre cavaler: Cele două- 
zeci şi patru de ore s-au scurs, domnule Lagardere; 
judecătorii domniei-tale s-au întrunit;  predă-ţi 
spada! 

— Această femeie este deci mama mea! biigui 
Aurore, acoperindu-şi faţa cu mîinile. 

— Domnilor — urmă prinţesa întorcîndu-se către 
gărzi — făceţi-vă datoria ! 

Lagardère îşi azvirli spada la picioarele lui Bau- 
doin de Boisguiller. Gonzague și ai săi nu făceau 
o mișcare, nu rosteau un cuvînt. Cînd Baudoin de 
Boisguiller îi arătă uşa lui Lagardere, acesta înaintă 
spre prințesă, ţinînd-o pe Aurore de mînă. 

— Doamnă — spuse el — eram pe cale să-mi dau 
viaţa apărîndu-vă fiica. 

— Fiica mea! repetă prințesa a cărei voce tre- 
mură. 

— Minte ! zise Gonzague. 
Lagardere nu luă în seamă această insultă. 
— Cerusem douăzeci şi patru de ore ca să vă 


înapoiez pe domnişoara de Nevers — rosti el rar, 
în timp ce capul său frumos și nobil domina pe 
curteni. şi pe soldaţi — a douăzeci şi patra oră a 


sunat. Iată-o pe domnişoara de Nevers. 

Miîinile reci ale mamei și ale fiicei se atinseră. 
Prinţesa deschise braţele. Aurore se lăsă pe pieptul 
mamei sale plingînd. O lacrimă se ivi în ochii lui 
Lagardere. 

— Apăraţi-o, doamnă — zise el, făcînd o sforţare 
ca să-și biruie emoția — iubiţi-o; nu vă mai are 
decît pe domnia-voastră. 

Aurore se smulse din braţele mamei sale ca să 
alerge după el. El o îndepărtă ușor. 

— Rămii cu bine, Aurore — îi spuse el. Logodna 
noastră nu va avea urmare. Păstrează acest con- 
tract care te face să fii a mea în faţa oamenilor, 
aşa cum erai în fața lui Dumnezeu încă de ieri. 
Alteța sa prinţesa îți va ierta această mezalianţă 
cu un mort. 

Sărută pentru ultima oară mîna tinerei fete, se 
înclină adînc în faţa prinţesei și se îndreptă spre 
uşă spunînd: 

— Duceţi-mă în faţa judecătorilor! 


PARTEA A TREIA 
MĂRTURIA MORTULUI 


Capitolul I 


CAMERA DE CULCARE 
A REGENTULUI 


Erau ceasurile opt dimineaţa. Marchizul de Cossé, 
ducele de Brisson, poetul La Fare tocmai părăseau 
Palatul Regal prin portița despre care am vorbit 
în mai multe rînduri. Regentul era singur în ca- 
mera să de culcare. 

La Palatul Regal, întocmai ca şi la prinţul de 
Gonzague, avusese loc un supeu : aşa era moda. Dar 
supeul de la Palatul Regal avusese un sfîrşit mai 
vesel. 

Uşa se deschise şi un lacheu îl anunță pe dom- 
nul de Machault. 

— Íl voi primi pe domnul șef al poliției la amiază 
— spuse Regentul; indispus. Oamenii aceştia se 
joacă cu sănătatea mea. Mă vor ucide. 

— Domnul de Machault — stărui lacheul — are 
comunicări importante... 

— Le cunosc — îl întrerupse Regentul. Vrea 
să-mi spună că Cellamare urzeşte un complot, că 
regele Filip al Spaniei este sucit, că Alberoni ar 
vrea să fie papă, că ducesa du Maine ar vrea să 
fie regentă. La amiază, sau mai bine la ora unu! 
Nu mă simt prea bine... 

Lacheul ieși, dar se întoarse din nou: 

— Domnul secretar de stat Le Blanc — anunță 
valetul. 

— La dracu'! izbucni alteţa sa regală, care toc- 


mai pusese piciorul pe taburet ca să se urce în pat. 

Lacheul închise „uşa pe jumătate, dar adăugă prin 
deschizătură : 


— Domnul secretar de stat are nişte comunicări 
importante. A 

— Toţi au comunicări importante — bodogăni Re- 
gentul Franţei. Le face plăcere să se prefacă în- 
spăimîntaţi de Alberoni sau de ducesa du Maine. 
Îşi închipuie că-mi dovedesc astfel cît îmi sînt de 
necesari. Dar nu sînt decit pisălogi şi atîta tot. La 
ora unu îi voi primi pe domnul Le Blanc împreună 
cu domnul de Machault sau, și mai bine, la ora 
două. Simt că pînă atunci am să dorm bine. 

Lacheul ieși. Filip de Orleans închise ochii. Re- 
întoarcerea lacheului întrerupsese convorbirea dom- 
nului de Machault cu secretarul de stat. 

— Aşadar știi într-adevăr exact ce s-a petrecut 
în misterioasa căsuţă a prinţului de Gonzague ? 
` — Ştiu ceea ce mi-au raportat ofiţerii mei. Doi 
oameni. uciși : cadetul de Gironne şi financiarul Al- 
btet ; trei oameni arestaţi: fostul ofiţer de gardă 
Lagardère şi doi bandiți, ale căror nume n-au în- 
semnătate ; prinţesa pătrunzînd cu forţa și în nu- 
mele regelui în vizuina soţului ei; două fete... Dar 
aci trebuie să punem punct, sau mai bine zis semn 
de întrebare, fiindcă prezenţa lor reprezintă o 
enigmă pe care numai sfinxul ar putea-o dezlega. 

— Una dintre aceste fete este cu siguranţă moş- 
tenitoarea lui Nevers — zise secretarul de stat. 

— Nu se ştie. Una este prezentată ca atare de 
domnul de Gonzague, şi cealaltă de către acel La- 
gardere. 

— Regentul cunoaște aceste întîmplări ? întrebă 
Le Blanc. 

— Regentul a petrecut pînă la opt dimineaţa. 
— Cînd raportul îi va ajunge în mîini, domnului 
de Gonzague nu-i mai rămîne decît să se ţină bine. 

Şeful poliţiei ridică din umeri şi zise: 

— Nu se ştie! Depinde... dacă domnul de Gon- 
zague şi-a pierdut sau nu trecerea. 

— Fireşte, dar uneori... iată, de pildă, în scan- 
dalul contelui de Horn, alteța sa regală s-a arătat 
neînduplecată. 

— Era vorba de creditul Băncii ; strada Quincam- 
poix avea nevoie de un exemplu răsunător. 

— Şi aici sînt înalte interese în joc; văduva lui 
Nevers... 

— Desigur, desigur ; dar Gonzague este prietenul 
Regentului de douăzeci şi cinci de ani. 

— Tribunalul excepţional a fost convocat în plină 
noapte. f 

— Pentru domnul de Lagardère şi la stăruința 
prințesei de Gonzague. 

— Crezi că alteța sa regală e hotărîtă să-l aco- 
pere pe prinț ?... 

— Eu personal — spuse şeful poliţiei, pe un ton 
care nu admitea replică — sînt hotărît să nu cred 
nimic pînă nu vom şti cu certitudine dacă Gon- 
zague şi-a pierdut un dram din trecerea lui. De 
aceasta depinde totul. 

Abia sfîrșise, şi uşa anticamerei se deschise. Prin- 
tul de Gonzague se ivi singur și fără zgomot. Ce- 
remonioase saluturi fură schimbate. 

— Alteța sa regală s-a trezit? întrebă Gonzague. 

— Am fost trimişi la plimbare şi unul şi altul 
— răspunseră împreună Le Blanc şi de Machault. 

— Atunci — se grăbi să spună Gonzague — pot 
îi sigur că uşa va rămîne ferecată pentru toată 
lumea. 

— Breon ! strigă şeful poliţiei. 

Un lacheu se ivi. Şeful poliţiei îi porunci: 

— Anunţă alteţei sale regale pe prinţul de Gon- 
zague. 

Gonzague se uită la domnul de Machault cu bă- 
nuială. Privirea lui nu scăpă celor doi magistrați. 

— S-au dat, oare, în privinţa mea, ordine de- 
osebite ? întrebă prinţul. 

În această întrebare se simţea o vădită îngrijo- 
rare. Şeful poliţiei și secretarul de stat se închinară 
zimbind. 

— Este foarte firesc — răspunse domnul de 
Machault — ca alteța sa regală să închidă ușa mi- 
niștrilor săi și în schimb să afle destindere şi plă- 
cere în tovărășia celui mai bun prieten. 

Breon se întoarse și rosti cu glas tare din prag: 

— Alteța sa regală consimte să-l primească pe 
alteța sa prinţul de Gonzague. 

Aceeaşi mirare, dar de natură deosebită, se citi 
pe faţa celor trei seniori. Gonzague era emoţionat. 

i salută pe cei doi magistrați și îl urmă pe Breon. 

— Alteța sa regală consimte să-l primească pe 
prinţ — bombăni Le Blanc cu ciudă —... plăcerea 
înaintea treburilor! 

— Din unul şi acelaşi fapt — replică domnul de 
Machault cu un suriîs ironic — se pot trage con- 
cluzii deosebite. 

— În tot cazul, nu se poate spune că trecerea 
acestui Gonzague... 

—.. este ameninţată — întrerupse şeful poliţiei. 

Secretarul de stat ridică asupra lui o privire mi- 
rată. 

— Poate, dimpotrivă, să se afle la apogeu — își 
completă gîndul şeful poliţiei. 

—  Lămureşte-mă, scumpe domn și prieten: eşti 
prea -subtil astăzi, A 

— Ieri — spuse simplu domnul de Machault — 
Regentul şi Gonzague erau prieteni buni şi cu toate 
acestea Gonzague a făcut anticameră împreună cu 
noi aproape un ceas. 

— Şi ce concluzie tragi? 

— Ferească sfîntul să mă apuc să trag vreo con- 
cluzie ! Atîta doar că de la începutul regenței du- 
celui de Orleans pînă azi, Tribunalul Excepţional 
nu s-a mai ocupat decît de cifre. A lăsat deoparte 
sabia ca să pună mîna pe tăbliță şi pe condei. Dar 
iată că i se aruncă o pradă: domnul de Lagardere. 
Este un prim pas. Deocamdată... La bună vedere, 
scumpe domn și prieten, mă reîntore pe la 
orele trei. 

Pe coridorul care despărţea anticamera de apar- 
tamentul Regentului, Gonzague nu avu decît două- 
trei secunde ca să chibzuiască. Dar le întrebuinţă 
bine. Întîlnirea cu Machault şi Le Blanc modificase 
cu totul planul său de comportare. Acei domni nu 
suflaseră un cuvînt, dar, luîndu-şi rămas bun de la 
ei, Gonzague simţea că un nor ameninţa steaua lui. 

— Ei vezi, Filip — îi zise alteţa sa regală cu un 
ton de afectuoasă blindeţe — vezi că totul se află ? 

Gonzague simţi strîngîndu-i-se inima, dar rămase 
neclintit. 

— Erai nefericit şi noi nu ştiam nimic! continuă 
Regentul. Lucrul acesta denotă cel puţin o lipsă 
de încredere. 

— Lipsă de curaj, monseniore — rosti Gonzague 
cu vocea şoptită. 

— Te înţeleg : nu este plăcut să dai în vileag ră- 
nile familiei. Prinţesa... cum s-ar spune... sînge- 
rează... 

— Monseniorul ştie doar — îl întrerupse Gon- 
zague — cît este de cumplită puterea calomniei. 

Regentul se ridică într-un cot şi privi în faţă pe 
cel mai vechi prieten al lui. Un nor trecu peste 
fruntea brăzdată de zbiîrcituri timpurii. 

— E adevărat: am fost calomniat — replică el 
— mi-a fost atacată cinstea, onoarea, sentimentele 
mele de familie, tot ce are omul mai scump. Dar 
nu văd de ce trebuie să-mi aminteşti tocmai tu, 
Filip, un lucru pe care prietenii mei încearcă să 
mă facă să-l uit. 

—  Monseniore — răspunse Gonzague plecînd 
capul — cer iertare. Suferinţa este egoistă: eu mă 
gîndeam la mine, nu la alteța voastră regală. 

— Te iert, Filip, te iert cu condiţia să-mi des- 
tăinuieşti suferinţele tale. 

Gonzague clătină din cap şi vorbi atît de încet, 
că Regentul abia îl auzi: 

— Sîntem obişnuiţi, alteţa voastră şi cu mine, 
monseniore, să ne batem joc de slăbiciunile senti- 
mentale. Nu am dreptul să mă pling, sînt com- 
plice ; totuşi există unele sentimente... 

— Bine, bine, Filip! îl opri Regentul. Eşti în- 
drăgostit de soţia ta, care este o frumoasă și nobilă 
făptură. Ai ceva să-mi spui? 

— Multe lucruri, monseniore. Două omoruri au 
fost săvîrşite în noaptea aceasta în căsuţa mea. 

— Cavalerul de Lagardere, probabil ! strigă Filip 
de Orleans, ridicîndu-se dintr-o dată în capul oase- 
lor. Nu e bine c-ai făcut aşa ceva, Filip. Pe cuvîn- 
tul meu! În felul acesta n-ai făcut decît să întă- 
reşti bănuielile... 

Somnul i se risipise. Sprîncenele Regentului se 
încruntau, în timp ce-l privea pe Gonzague. Acesta 
se ridicase semeţ. Frumosul său cap luase o expre- 
sie de admirabilă mîndrie : 

— Bănuieli ? repetă el, ca şi cum n-ar fi putut 
să-şi stăpînească fireasca indignare. 

Apoi adăugă pătruns: 

— Oare monseniorul a avut vreo bănuială în pri- 
vinţa mea ? 

— Ei bine, da — mărturisi Regentul după o 
scurtă tăcere — am avut. Prezenţa ta le îndepăr- 
tează, căci văd că ai privirea unui om cinstit. În- 
cearcă să le împrăştii cu explicaţiile tale : te ascult. 

— Monseniorul ar binevoi să-mi facă favoarea 
de a-mi spune ce anume bănuieli a avut? 

— Unele vechi, altele noi. 

— Mai întîi cele vechi, dacă monseniorul găseşte 
de cuviinţă să consimtă. 

— Văduva lui Nevers era bogată, tu erai sărac; 
Nevers era fratele nostru... 

— Şi n-ar fi trebuit să mă căsătoresc cu văduva 
lui Nevers ? 

Regentul se sprijini iarăşi în cot şi nu răspunse. 

— Monseniore — reluă Gonzague, plecînd ochii 
— v-am mai spus adineauri: am luat prea mult în 
derîdere sentimentele şi acum, cînd trebuie să vor- 
bim despre drepturile şi îndatoririle inimii, totul 
sună fals. 

— Ce vrei să spui? Vorbeşte limpede! 

— Vreau să spun că dacă există în viața mea un 
lucru care să-mi facă cinste, tocmai acesta este. 
Scumpul meu Nevers a murit în braţele mele, după 
cum ştiţi, după cum v-am spus. Vă amintiţi că mă 
aflam la castelul Caylus ca să îmblînzesc încăpăţi- 

narea oarbă a bătrînului marchiz, îndîrjit împotriva 
lui Filip al nostru, care îi luase fiica. Tribunalul 
Excepţional, despre a cărui şedinţă vă voi vorbi 
numaidecît, m-a şi ascultat ca martor astăzi, în 
zorii zilei. 

— Ah! întrerupse Regentul. Spune-mi, ce sen- 
tință a dat Tribunalul? Deci nu Lagardère a fost 
ucis la tine? 

— Dacă monseniorul m-ar fi lăsat să continui... 

— Continuă, continuă! Eu vreau să aflu adevă- 
rul, te anunţ, nimic altceva decît adevărul! 

Gonzague se înclină cu răceală. 

— De aceea — spuse el — și vorbesc alteţei 
voastre regale nu ca prieten, ci ca judecătorului 
meu. Nu Lagardere a fost ucis la mine în această 
noapte ; Lagardère a ucis în casa mea pe financiarul 
Albret și pe cadetul Gironne. 

— A! se miră pentru a doua oară Regentul. Şi 
ce căuta acest Lagardere la tine? 

— Cred că soţia mea ar putea să v-o spună mai 
limpede — răspunse Gonzague. ` 

— Ia seama! Femeia aceasta este o sfîntă! 

— Care-şi urăşte soțul, monseniore ! rosti Gon- 
zague cu putere. Şi cîştigă astfel un punct, fiindcă 
Regentul zîmbi în loc să se înfurie. 

— Ei haide, lasă, bietul meu Filip — zise el — 
am fost poate cam aspru cu tine, dar înţelege-mă 
și tu: ne ameninţă un răsunător scandal. Tu eşti 
un mare senior; scandalurile care se stîrnesc sus 
de tot fac zgomot, un zgomot atît de mare, încît 
clatină tronul. Eu, care stau aproape de el, îl şi 
aud cutremurîndu-se. Dar să ne reîntoarcem unde 
ne-am întrerupt. Tu pretinzi că însurătoarea ta cu 
Aurore de Caylus a fost o faptă bună ; dovedește-o! 

— Dar ce faptă poate fi mai bună — replică Gon- 
zague cu o căldură admirabil simulată — decît în- 
deplinirea ultimei dorinţe a unui muribund ? 

Regentul rămase cu gura căscată şi se uită lung 
la el. Între ei se aşternu o tăcere apăsătoare. 

— Nu ai îndrăzni, cu siguranţă, să minţi în pri- 
vința asta — şopti în cele din urmă Filip de Or- 
Ians. Şi n-ai îndrăzni mai ales să mă minţi pe 
mine. Te cred, deci. 

— Monseniore — răspunse Gonzague — mă tra- 
taţi îm aşa fel, încît această întrevedere va fi ultima 
dintre noi. Servitorii mei nu sînt obişnuiţi să audă 
nici pe prinții de sînge vorbindu-le aşa cum îmi 
vorbiţi acum mie. Să spulber învinuirile aduse îm- 
potriva mea şi voi spune adio pentru totdeauna 
prietenului meu din tinereţe, care m-a respins în- 
tr-un ceas de restrişte. Daţi crezare spuselor mele ? 
E bine. Atît îmi ajunge. 

— Filip — murmură Regentul cu glasul înecat 
de emoție. Dezvinovăţeşte-te şi, pe cuvîntul meu, 
vei vedea cît ţin la tine. 

— Prin urmare — făcu Gonzague — sînt în- 
vinuit ? 

Fiindcă ducele de Orleans tăcea, el reluă cu acea 
senină demnitate de care ştiuse să se folosească şi 
în alte împrejurări: 

— Monseniorul să-mi pună întrebări şi eu voi 
răspunde. 

Regentul se reculese o clipă, apoi munnură: 

— Ai fost de faţă la drama sîngeroasă de la cas- 
telul Caylus ? 

— Da, monseniiore ; l-am apărat pe prietenul vos- 
tru şi-al meu cu riscul vieţii. Era datoria mea. 

— Era datoria dumitale. Şi ai primit ultimul lui 
suspin ? 

— Împreună cu ultimele sale cuvinte, mon- 
seniore. 

— Aș dori să ştiu ce ţi-a cerut. 

— Nici n-aveam de gînd s-o ascund alteţei voas- 
tre regale. Nefericitul nostru prieten mi-a spus, re- 
pet vorbă cu vorbă spusele sale: „Fii soţul soţiei 
mele ca să poţi fi tatăl fiicei mele“. Glasul lui 
Gonzague nu tremura în timp ce rostea această 
nelegiuire. 

Regentul rămase adîncit în gînduri. Pe chipul 
său inteligent şi gînditor osteneala mai dăinuia, dar 
urmele băuturii se şterseseră. 

— Ai făcut bine c-ai îndeplinit dorința unui mu- 
ribund — zise el. Era datoria dumitale. Dar de ce-ai 
ţinut sub tăcere această dorinţă timp de douäzeċi 
de ani? 

— Îmi iubesc soţia — răspunse prinţul fără şo- 
văială — am mai spus-o monseniorului. 

— Şi întrucît această dragoste trebuia să-ți în- 
chidă gura ? 

Gonzague plecă ochii şi izbuti să roşească. 

— Ar fi însemnat să-l acuz pe tatăl soţiei mele 
— şopti el. 

— A! exclamă Regentul. Ucigaşul a fost marchi- 
zul de Caylus? 

Gonzague plecă capul și scoase un suspin adînc. 

Filip de Orleans fixă asupra lui o privire lacomă 
și pătrunzătoare. 

— Dacă ucigașul a fost marchizul de Caylus — 
reluă el — ce-i reproşezi lui Lagardère ? 

— Ceea ce se reproșează la noi, în Italia, spada- 
sinului care s-a vîndut ca să comită o ciimă. 

— Domnul de Caylus cumpărase sabia acestui 
Lagardere ? 

— Da, monseniore. Dar acest rol de subaltern nu 
a durat decît o zi. Lagardere l-a schimbat cu altul 
pe care-l joacă cu încăpăţinare de optsprezece ani. 
Lagardere a răpit-o pe fiica Aurorei, după cum a 
furat şi actele, dovedind starea ei civilă. 

— Dar ce-ai spus ieri în faţa tribunalului de fa- 
milie ? îl întrerupse Regentul. 

— Monseniore — răspunse Gonzague, punînd o 
prefăcută amărăciune în zîmbetul lui — mulţumesc 
lui Dumnezeu, care mi-a îngăduit acest interoga- 
toriu. Eu mă credeam deasupra anumitor josnicii 
şi din această credinţă mi se trage toată nenoro- 
cirea. Am răsplătit răul cu bine, monseniore, cu 
răbdare, cu hotărire, timp de douăzeci de ani. Am 
vegheat zi şi noapte în tăcere, riscîndu-mi de multe 
ori viaţa ; am cheltuit o avere imensă ; am renunţat 
la ambițiile mele, mi-am dăruit toate puterile şi 
restul meu de tinereţe, am dat o parte din sîn- 
gele meu... 

Regentul făcu un gest de nerăbdare. Gonzague 
se opri o clipă şi zîmbi şi mai amar: 

— Găsiţi că mă laud, nu este aşa? Ascultaţi 
atunci povestea mea, monseniore. Alteța voastră re- 
gală a fost prietenul meu, fratele meu, aşa cum a 
fost şi prietenul şi fratele lui Nevers. Vă iau drept 
judecător şi cînd voi fi încheiat de povestit, am să 
vă întreb, Filip de Orleans, dacă alteţei voastre re- 
gale sau lui Filip de Gonzague acolo, sus, la picioa- 
rele lui Dumnezeu, îi zimbeşte şi-i dă încuviințarea 
Filip de Nevers. 

Capitolul II 
PLEDOARIA 


Lovitura era îndrăzneață, bine dată. Regentul 
Franţei plecă ochii sub privirea aspră a lui Gon- 
zague. Obişnuit, cu bătălia cuvintelor, acesta-şi pre- 
gătea dinainte loviturile de teatru. Povestirea pe 
care avea s-o facă nu era deci o improvizație. O 
ştia pe dinafară. 

— Ai cuteza oare să-mi spui — murmură Re- 
gentul — că nu mi-am îndeplinit datoria de 
prieten ? 

— Nu, monseniore — replică Gonzague — dar, 
silit să mă apăr, va trebui, vrînd-nevrînd, să fac o 
paralelă între purtarea mea si a alteţei voastre re- 
gale. Sîntem singuri. Alteța voastră regală nu are 
de ce roşi. 

Filip de Orleans îşi revenise din tulburarea lui. 


— Ne cunoaștem de mult timp, prinţe — zise 
el — dar mergi prea departe ; ia seama! 

— Aţi fi oare în stare să vă răzbunaţi — îl în- 
trebă Gonzague privindu-l în faţă — pentru afec- 


țiunea pe care am dovedit-o fratelui nostru, după 
moartea sa ? 

— Dacă ţi s-a făcut vreo nedreptate — replică 
Regentul — ea va fi de îndată reparată. Vorbeşte! 

Gonzague nădăjduise mai multă minie. Liniştea 
ducelui de Orleans îl făcu să piardă un prilej de 
strălucită oratorie, pe care se bizuise mult. 

— Cel dintii lucru pe care trebuie să vi-l spun 
este că acest Lagardere se dovedeşte a fi nu numai 
un spadasin de soiul cel mai primejdios, un fel de 
erou printre cei de teapa lui, dar şi un om inteli- 

gent şi viclean, în stare să urmărească un plan 
ambițios timp de ani de zile şi să nu se dea înapoi 
de.la nici o jertfă ca să-şi ajungă scopul. N-aş putea 
afirma, desigur, c-a avut de la început gîndul să 
sc însoare cu moştenitoarea lui Nevers. Fiindcă ar 
fi însemnat că după ce-a trecut graniţa, să mai 
aştepte cincisprezece sau şaisprezece ani, ceea ce 
era prea mult. Primul său plan a fost, fără în- 
doială, să i se plătească vreo răscumpărare foarte 
mare : ştia că şi Caylus şi Nevers erau foarte bo- 
gaţi. Eu, care l-am urmărit fără preget din noaptea 
crimei, îi cunosc toate manevrele. Prin faptul că 
ținea copila în puterea sa, nădăjduia să pună mîna 
pe-o mare bogăţie. Strădaniile mele l-au obligat 
însă să-şi modifice tactica. Judecînd după felul în 
care îl urmăream pretutindeni, a trebuit să înțe- 
leagă că nici o tranzacţie necinstită nu era cu pu- 
tinţă. Puțin timp după ce-a trecut granița, l-am 
dibuit în împrejurimile orăşelului Venasqua, în Na- 
vara. Cu toată superioritatea numărului nostru, a 
izbutit să scape şi, luînd un nume fals,.s-a îndrep- 
tat spre inima Spaniei. N-am să vă spun amănunţit 
toate întîlnirile pe care le-am avut cu el. Într-ade- 
văr, forta, curajul şi îndemînarea lui sînt ca din 
basme. În afară de rana pe care mi-a făcut-o în 
şanţurile de la Caylus, în timp ce-l apăram pe neno- 
rocitul nostru prieten... 

Gonzague se întrerupse, îşi scoase mănuşa şi arătă 
urma săbiei lui Lagardere. 

— În afară de această rană — continuă el — am 
în mai multe locuri urma spadei sale. Nu există 
maestru în mînuitul armelor care să-l poată ră- 
pune. Aveam în solda mea o adevărată armată, gîn- 
dul meu fiind să-l prind viu, ca să pot stabili prin 
el identitatea scumpei mele orfane. Această armată 

era compusă din cei mai renumiţi maeştri de: arme 
din Europa : căpitanul Lorrain, Joël de Jugan, Stau- 
pitz, Pinto, El Matador, Saldagno și Fa&nza. Au 
murit cu toţii... 

Regentul avu un gest de uimire. 

— Au murit cu toţii — repetă Gonzague — ucişi 
de mîna lui! 

— Dar ştii că şi el — murmură Filip de Orleans 
— şi el pretinde c-ar fi fost însărcinat să apere 
copila lui Nevers şi să-l răzbune pe nenorocitul 
nostru prieten. 

— Ştiu, din moment ce am spus că este un im- 
postâr îndrăzneț şi dibaci. Sper că ducele 
de Orleans, imparţial cum este și avînd de ales 
între două afirmaţii, va ţine seama de calitatea 
fiecăruia dintre noi. 

— Aşa voi şi face — rosti rar Regentul. Con- 
tinuă. 

— Au trecut ani — urmă Gonzague — şi, amă- 
nunt interesant, acest Lagardere n-a încercat nici- 
odată să-i trimită văduvei lui Nevers o scrisoare 
sau altă înştiinţare. Faenza, care era un om înde- 
miînatic şi pe care l-am trimis la Madrid ca să-l 
supravegheze pe răpitor, s-a întors şi mi-a dat un 
raport ciudat asupra căruia atrag în mod deosebit 
atenţia alteţei voastre regale. Lagardère, care la 
Madrid se numea don Luiz, îşi schimbase prizo- 
niera cu o tînără fată pe care i-o cedaseră pentru 
bani niște ţigani, gitanos, din provincia Leon. Lui 
Lagardere îi era frică de mine; mă simţea pe ur- 
mele lui şi voia să mă înșele. Din clipa aceea, gi- 
tana a fost crescută de el, în timp ce adevărata 
moștenitoare a lui Nevers, luată de către ţigani, 
trăia cu ei sub cort. N-am vrut să cred. Şi aceasta 
a fost pricina celei dintîi călătorii pe care am fă- 

cut-o la Madrid. Am luat contact cu acei gitanos 
în trecătorile munţilor Baladron şi am descoperit 
că Faënza nu mă înşelase. Am văzut-o pe tînăra 
fată care, în timpul acela, avea amintiri încă 
proaspete. Am luat toate măsurile ca s-o furăm şi 
s-o aducem în Franţa. Era foarte bucuroasă la gîn- 
dul că-şi va revedea mama. În seara fixată pentru 
răpire, oamenii mei şi cu mine am cinat în cortul 
şefului sălaşului de ţigani ca să nu trezim bănuieli. 
Dar am fost trădaţi. Acei blestemaţi gitanos au 
taine ciudate: în mijlocul cinei, vederea mi s-a 
tulburat, somnul m-a cuprins; a doua zi dimineaţa, 
cînd ne-am trezit, eram culcaţi pe iarbă, în creş- 
tetul munţilor Baladron ; în jurul nostru nu mai 
era nici un cort, nici o şatră ; focurile, pe jumătate 
mistuite, se stingeau sub cenuşă; ţiganii se făcu- 
seră nevăzuțţi. 

În toată această istorisire, Gonzague avusese 
grijă să meargă mereu, aproape pas cu pas, ală- 
turi de adevăr în sensul că datele, locurile, întîm- 
plările şi personajele erau arătate întocmai. Altfel, 
minciunile lui aveau un cadru adevărat. Iar în 
cazul că Lagardère şi Aurore ar fi fost interogaţi, 
răspunsurile lor s-ar fi potrivit pe alocuri cu ver- 
siunea lui. Atît Lagardère cît şi Aurore, după 
spusele lui, erau nişte impostori; deci aveau in- 
teres să denatureze faptele. 

Regentul îl asculta mereu, atent şi rece. 

— Am pierdut deci o ocazie frumoasă, monse- 
niore — reluă Gonzague, cu un accent de sinceri- 
tate care îl făcea atît de elocvent. M-am reîntors 
la Madrid. Nici urmă de ţigani; Lagardere plecase 
într-o călătorie ; gitana pe care o pusese în locul 
domnişoarei de Nevers era crescută la mănăstirea 
Întruchipării. La început, Lagardère a făcut deci 

o substituire ca să-mi înșele urmăririle : lucrul este 
limpede. Pe atunci avea de gînd să reia la un 
moment dat pe adevărata moştenitoare a lui Nevers 
ca s-o folosească după cum îi dicta ambiția. Dar, 
între timp, vederile lui s-au schimbat. Monsenio- 
rul: va înţelege ușor această schimbare: Lagardère 
s-a îndrăgostit de gitană. Din clipa aceea, adevă- 
rata domnişoară de Nevers a fost condamnată. Ca- 
valerul nu se mai gîndea la o răscumpărare: ori- 
zontul i se lărgea ; aventurierul îndrăzneţ visa s-o 
aşeze pe tronul ducal pe dona Cruz și să devină 
astfel soţul moştenitoarei lui Nevers. 

Regentul se răsuci sub plapumă și chipul lui 
exprimă un fel de stinghereală. Verosimilitatea 
unei povestiri depinde de moravurile şi firea celui 
care o ascultă. Filip de Orleans poate că nu se 
simţise prea înclinat să dea crezare acelui de- 
votament ca în romane, cu care părea să vrea să 
se împăuneze Gonzague, lăudîndu-se mereu cu stră- 
daniile lui de a îndeplini făgkduiala făcută unui 
muribund ; dar această diabolică socoteală a lui 
Lagardere îi sărea în ochi — cum se spune în chip 
vulgar — şi-i trezea şi un fel de admiraţie. Tragedia 
şi chiar melodrama nu erau pe gustul şi nici în firea 
Regentului sau a anturajului său; dar farsa sau 
comedia, pline de intrigi, îl atrăgeau și i se păreau 
foarte uşor de crezut. Se spunea despre Filip de 
Orleans c-ar fi întreţinut o poliţie care nu avea 
nimic de-a face cu cea de sub ordinele domnului 
de Machault ; şi Gonzague avusese de multe ori im- 
presia că în rîndurile batalionului său sacru se 
ascundeau unul sau mai mulţi agenţi. Denunţurile 
erau foarte la modă în timpul Regenţei. 

— Monseniorul — continuă prinţul — poate să fie 
încredinţat că eu nu dau acestui amănunt mai multă 

importanță decît se cuvine. Cu inteligența şi in- 
drăzneala lui Lagardère, era firesc ca lucrurile. să 
ajungă acolo. Și chiar ajunseseră. Strînsesem do- 
vezi despre aceasta înainte de sosirea lui Lagardere 
la Paris. De cînd a sosit, mulţimea dovezilor recente 
le face de prisos pe cele mai vechi. Prinţesă de 
Gonzague, care nu poate fi bănuită că m-a ajutat 
prea des, îl va informa pe monsenior asupra acestui 
subiect. Dar să revenim la faptele noastre. Călătoria 
lui Lagardăre a durat doi ani. În răstimpul acestor 
doi ani, gitana educată de către maicile de la mă- 
năstire a ajuns de nerecunoscut. Se vede că abia 
cind a văzut-o la întoarcere, lui ,Lagardere i-a tre- 
cut prin minte planul de care v-am vorbit. Lucru- 
rile s-au schimbat deci. Pretinsa Aurore de Nevers 
a avut o. casă, o guvernantă și un paj, pentru ca 
aparențele să fie salvate. Lucru ciudat este că ve- 
ritabila domnişoară de Nevers și înlocuitoarea ei se 
cunoșteau și se iubeau. Eu nu cred că gitana lui 
Lagardère să fie de bună-credinţă ; totuşi, s-ar pu- 
tea ; el este destul de şiret ca să fi lăsat acestei 
copile candoarea neştirbită. Sigur însă este că făcea 
mofturi ca s-o primească la el, la Madrid, pe ade- 
vărata domnişoară de Nevers și că interzicea celei- 
lalte s-o primească, fiindcă nu-i plăcea societatea ei. 

Gonzague se opri şi rise amar. 

— Prinţesa — reluă el — a spus în faţa tribuna- 
lului de familie: „Dacă o singură clipă fiica mea 
va fi uitat mîndria neamului ei, îmi voi pune vălul 
pe faţă şi voi zice: Nevers a murit cu adevărat.“ 

Acestea sînt propriile ei cuvinte. Ah, monseniore, 
fata a crezut că îmi băteam joc de sărăcia ei cînd 
i-am vorbit prima dată despre adevărata sa origine. 
Veţi fi, desigur, de părerea mea și, dacă nu veţi fi, 
legea nu vă va da dreptate: o mamă nu are drep- 

tul să nu-şi recunoască un copil din pricina unor 
subtilităţi şi a vanităţii. Aurore de Nevers a 'dorit 
oare să se nască pe ascuns? Prima greşeală a fost 
deci a mamei. Mama poate cel mult să depliîngă 
trecutul : atîta tot; copilul are drepturi şi Nevers 
mort are un ultim reprezentant în lumea aceasta... 

— Prinţe — îl întrerupse ducele de Orleans, cu 
uñ glas care voia să fie aspru, dar care trăda în- 
doiala şi emoția — nu pot decît să-ţi repet pro- 
priile mele cuvinte : dezvinovăţeşte-te şi vei vedea 
dacă sînt prietenul domniei-tale sau nu. 

— Dar de ce sînt oare învinuit? strigă Gonza- 
gue, simulînd o bruscă miînie. De-o crimă comisă 
acum douăzeci de ani? De-o crimă comisă ieri? 
Filip de Orleans a putut să creadă un ceas, un mi- 
nut, o secundă, vreau să știu, da, monseniore, vreau 
să ştiu, aţi crezut că această spadă... 


— Dacă aş fi crezut... — murmură ducele de Or- 
léans, încruntîndu-se, în timp ce sîngele îi năvălea 
în obraji. 


Gonzague îi apucă cu forța mîna şi i-o apăsă pe 
inima sa. 

— Mulţumesc! zise el cu lacrimi în ochi. Mă 
auzi, Filip! Iată-mă ajuns în situaţia de a-ţi mul- 
tumi că glasul domniei-tale nu s-a unit cu al ce- 
lorlalți ca să mă acuze de infamie. 

Se dădu înapoi, cu fruntea sus, ca şi cum i-ar fi 
fost ruşine şi silă de clipa lui de slăbiciune. 

— Monseniorul să mă ierte — reluă el silindu-se 
să zîmbească — nu mă voi mai lăsa înduioşat în 
fața sa. Eu cunosc învinuirile ce mi se aduc, sau 
cel puţin le bănuiesc. Lupta mea împotriva lui 
Lagardère m-a silit la acţiuni pe care legea le în- 
fierează, dar mă voi apăra dacă legea mă atacă. 
De altfel, mai atîrnă în balanţă şi prezența dom- 

nișoarei de Nevers. Nu vreau însă să anticipez, 
monseniore. Ceea ce îmi mai rămîne de spus nu va 
mai reține mult atenţia alteţei voastre regale. Mon- 
seniorul își mai aduce aminte, fără îndoială, cu ce 
mirare a primit cererea mea de a mi se încredința 
misiunea la Madrid ? Pînă atunci mă ţineam departe 
de treburile publice. Cele ce-am spus acum trebuie 
desigur să fi pus capăt acestei mirări. Voiam să mă 
întorc în Spania cu un titlu oficial, care să pună 
la dispoziţia mea poliţia din Madrid. În cîteva zile, 
am și descoperit ascunzătoarea scumpei copile, care 
reprezintă acum toată nădejdea unui neam mare. 
Într-adevăr, Lagardère o părăsise. Ce era să mai 
facă cu ea? Aurore de Nevers își cîştiga viaţa 
dansînd în pieţele publice. Planul meu era să pun 
mîna în acelaşi timp şi pe cele două fete, şi pe 
aventurier. Gitana însă şi cu aventurierul mi-au 
scăpat ; am adus-o numai pe domnișoara de Nevers. 

— Adică pe aceea care pretinzi că ar fi domni- 
șoara de Nevers — preciză Regentul. 

— Da, monseniore, pe aceea care pretind că este 
domnișoara de Nevers. 

— Nu este de ajuns. 

— Îngăduiţi-mi să cred contrariul, din moment 
ce Regentul mi-a dat dreptate. Eu n-am procedat 
cu ușurință. Cu riscul de-a mă repeta, vă voi spune: 
lată, sînt douăzeci de ani de cînd mă străduiesc. 
Ce ne trebuia? Prezenţa celor două fete și a im- 
postorului. Le avem: sînt acum toţi trei la Paris... 

— Dar nu datorită dumitale — îl întrerupse Re- 
gentul. 

— Datorită mie, monseniore, datorită mie. Cînd a 
primit alteţa voastră regală prima scrisoare a aces- 
tui Lagardere ? 

— 'Ți-am spus eu așa ceva? exclamă ducele de 
Orleans cu răceală. 

— Dacă alteţa voastră regală nu vrea să-mi răs- 
pundă, o voi face-o în locul ei. Cea dintii scrisoare 
a lui Lagardere, aceea prin care cerea permisul de 
liberă-trecere și care era datată de la Bruxelles, a 
sosit la Paris în ultimele zile ale lunii august; la 
această dată domnişoara de Nevers era de mai bine 
de-o lună în puterea mea. Nu vă purtaţi cu mine 
mai rău decît cu un acuzat de rînd, monseniore. 
Timp de douăzeci de ani, Lagardere a stat fără să 
dea semn de viaţă. Credeţi că n-a avut un motiv 
serios ca să se gîndească să se întoarcă în ţară toc- 
mai în acest ceas? Nu credeţi că acest motiv era 
tocmai faptul că eu o adusesem la Paris pe adevă- 
rata domnişoară de Nevers ? Dacă trebuie să punem 
punctele pe i, Lagardère n-a putut face decît ur- 
mătorul raţionament: „Dacă-l las pe domnul de 
Gonzague să instaleze în casa de Lorena pe moş- 
tenitoarea răposatului duce, ce se mai alege de nă- 
dejdile mele ? Şi ce să mai fac cu această frumoasă 
fată care ieri valora milioane și care miine nu va 
mai fi decît o gitană mai săracă decit mine ?“ 

— S-ar putea inversa argumentul — obiectă Re- 


gentul. 
— Cu alte cuvinte, s-ar putea spune — zimbi 
Gonzague — că Lagardere văzînd că vreau să fac 


să fie recunoscută o falsă moștenitoare, a vrut s-o 
prezinte el pe cea autentică. 

Regentul înclină capul în semn de aprobare. 

— Ei bine,  monseniore — urmă Gonzague — 
chiar şi într-o asemenea eventualitate ar însemna 
că Lagardère s-a întors tot datorită mie. Nu cer 
decît să se recunoască acest lucru. Într-adevăr, 
iată ce-mi spuneam: Lagardere va voi să mă su- 

pravegheze şi să-mi încurce cu orice preţ socotelile. 
Venind la Paris, va cădea însă în mîinile justiţiei 
şi astfel se va face lumină. Dar aceasta nu în- 
seamnă,: monseniore, că eu aş fi dat lui Lagardère 
şi mijlocul de-a intra în Franţa și de-a se pune la 
adăpost de urmărirea justiţiei. 

— Ştiai că Lagardère -se afla la Paris — întrebă 
ducele de Orleans — cînd mi-ai cerut îngăduinţa 
de-a convoca un tribunal de familie? 

— Da, monseniore — răspunse Gonzague fără să 
şovăie. n 

— De ce nu mi-ai spus atunci nimic ? 

— Fireşte, ar fi trebuit să cer sfatul şi chiar 
ajutorul alteței voastre regale cu privire la ceea. ce 
v-am povestit. Dar trebuie oare tocmai față de 
dumneavoastră să justific o anumită aversiune ? 
Credeam că voi izbuti să pun capăt nefericitei duş- 
„mănii manifestate tot timpul de soția mea față de 
mine. Iată un motiv serios şi, fireşte, monseniore, 
eu, care cunosc mai bine decît oricine delicatețea 
sufletească a alteței voastre şi adînca sensibilitate 
care se ascunde sub o voită aparență de scepticism, 
pot fi sigur că veți înțelege şi admite un asemenea 
motiv. Mai era, de altfel, şi un altul, copilăros 
poate, dacă se poate vorbi de copilărie cînd e vorba 
de împlinirea unei datorii. Pornisem singur această 
mare, această sfîntă acțiune, singur o urmărisem 
aproape jumătate din viața mea ; în clipa victoriei 
şovăisem să împart cu altcineva, chiar dacă acel 
altcineva ar fi fost alteța voastră, monseniore, ju- 
mătate din victoria mea. La tribunalul de familie 
atitudinea prințesei m-a făcut să înțeleg că fusese 
prevenită. Lagardère nu aşteptase atacul meu ; dă- 
duse el prima lovitură. Monseniore, nu mi-e ruşine 
să mărturisesc : viclenia nu este partea mea cea mai 

tare. Lagardère a fost mai viclean decît mine şi a 
cîştigat. Cred că nu e o noutate pentru domnia- 
voastră că acest om şi-a ascuns prezența printre 
noi' sub o mască îndrăzneață. Se vede că tocmai 
grosolănia acestei viclenii i-a asigurat reuştia. Tre- 
buie să mărturisesc, de asemenea — se întrerupse 
prinţul de Gonzague cu dispreţ — că fosta meserie 
oricine. 

'— Nu ştiu ce meserie a avut — zise Regentul. 

— Meseria de saltimbanc, înainte de-a o face pe 
aceea de ucigaş. Aici, sub ferestrele domniei-voas- 
tre, în Curtea Havuzurilor, nu vă amintiţi de un 
nenorocit de copil care altădată îşi cîştiga pîinea 
făcînd contorsiuni, răsucindu-şi încheieturile şi mai 
ales prefăcîndu-se că era cocoşat ? 

— Lagardère ! şopti Regentul, în care se trezea o 
îndepărtată amintire. Da, da... pe vremea cînd trăia 
tatăl meu, fratele răposatului rege. Ne uitam la el 
chiar 'de la această fereastră. 

— De ce n-a vrut Cel-de-sus să vă fi amintit 
acest lucru cu două zile mai înainte! Dar să con- 
tinui. De cum am bănuit sosirea sa la Paris, mi-am 
reluat. planul de acolo de unde. îl lăsasem. Am 
încercat să prind perechea de escroci şi să pun 
mîna pe actele pe care Lagardère le sustrăsese de 
la castelul Caylus. Cu toată dibăcia sa, Lagardere 
sau cocoşatul n-au putut să mă împiedice să înde- 
plinesc o bună parte din acest plan; el n-a izbutit 
să se salveze decît pe el singur, astfel că am putut 
pune mîna pe fată şi pe acte. 

— Unde este fata? întrebă Regentul. 

— Lîngă biata ei mamă înşelată, lingă doamna 
de Gonzague. 

— Şi actele? Te previn că aici te pîndeşte o 
adevărată primejdie, prinţe. 

— De ce primejdie, monseniore? întrebă Gon- 
zague, zimbind cu trufie. Eu n-aş putea niciodată 
concepe că am fost timp de un sfert de veac to- 
varăşul, prietenul, fratele unui om despre care aş 
avea o atît de groaznică părere! Vă gîndiţi că aş 
fi falsificat actele acelea ? Plicul, pecetluit cu trei 
sigilii, neatinse toate trei, va răspunde de cinstea 
mea pe care o puneţi la îndoială. Titlurile sînt în 
mîinile mele. Sînt gata să le depun, contra unei 
adeverinţe de primire, în mîinile alteţei voastre 
regale. 

— În seara aceasta ți le voi cere — spuse ducele 
de Orléans. 

— În seara aceasta voi fi gata cum sînt gata 
şi acum. Dar îngăduiţi-mi să închei. După captura 
pe care o făcusem, Lagardere era învins. Această 
blestemată deghizare a schimbat faţa lucrurilor. 
Eu însumi am introdus inamicul la mine. Îmi plac 
ciudăţeniile, cum bine ştiţi, şi în această privinţă 
m-am lăsat influenţat de gustul alteţei voastre re- 
gale, în timpul cît am fost prieteni. Acest cocoşat a 
venit la mine la palat să închirieze cuşca cîinelui 
meu cu o sumă neasemuită de mare. Cocoşatul mi 
s-a părut o făptură fantastică; pe scurt, am fost 
înşelat, de ce s-o neg? Acest Lagardere este regele 
scamatorilor. Odată intrat în stînă, lupul şi-a arătat 
colții; eu nu vedeam nimic, dar unul din credin- 
cioşii mei slujitori, domnul de Peyrolles, din pro- 
prie iniţiativă, a prevenit-o în secret pe prințesa 
de Gonzague. 

— Ai putea dovedi aceasta ? îl întrebă Regentul. 

— Foarte uşor, monseniore, prin mărturia dom- 
nului de Peyrolles. Dar gărzile franceze şi alteţa 

sa prinţesa au sosit prea tirziu pentru cei doi săr- 
mani prieteni ai mei, Albret și Gironne. Lupul 
muşcase. 

— Lagardère era deci singur împotriva voastră, 
a tuturora ? 

— Erau patru, monseniore, numărînd și pe dom- 
nul marchiz de Chaverny, vărul meu. 

— Chaverny! repetă Regentul mirat. 

Gonzague răspunse cu ipocrizie: 

— El o cunoscuse la Madrid, pe timpul cînd eram 
ambasador, pe gitana lui Lagardere. Trebuie să-i 
spun monseniorului că în dimineaţa aceasta am 
solicitat și obţinut de la domnul d'Argenson un 
mandat de arestare în contra lui Chaverny. 

— Şi ceilalţi doi? 

— Ceilalţi doi sînt şi ei arestaţi. Aceştia sînt pur 
şi simplu niște spadasini de profesie, binecunoscuţi, 
şi care au împărtășit pe vremuri orgiile şi isprăvile 
de pomină ale lui Lagardere. 

— Rămiîne de explicat — zise Regentul — ati- 
tudinea pe care ai luat-o azi-noapte în faţa prie- 
tenilor domniei-tale. 

Gonzague ridică asupra ducelui de Orléans o pri- 
vire de surprindere admirabil prefăcută. O clipă nu 
răspunse. Apoi spuse cu un zîmbet batjocoritor : 

— Prin urmare, ceea ce am auzit este adevărat? 

— Nu ştiu ce-ai auzit. 

— Basme bune de adormit copiii, monseniore; 
niște învinuiri atît de smintite... Dar se cuvine oare 
ca înalta înţelepciune a alteţei voastre regale şi 
propria mea demnitate... ? 

— Nu dau doi bani pe înalta mea înţelepciune, 
prinţe ; s-o lăsăm o clipă deoparte împreună cu 
demnitatea domniei-tale. Te rog să vorbeşti. 

— De vreme ce este o poruncă, o ascult. În timp 
ce mă aflam în noaptea aceasta împreună cu al- 
teţa voastră regală, se pare că nebunia i-a. cuprins 
pe invitaţii mei. A fost forţată uşa apartamentului 

eu privat, în care adăposteam pe cele două fete 
cu scopul ca în dimineața următoare să le predau 
prințesei. Cînd m-am reîntors, l-am găsit.pe Cha- 
verny trîntit pe jos şi pe cocoșat victorios lîngă 
falsa domnişoară de Nevers. Se făcuse un contract; 
era acoperit cu semnături, între care şi iscălitura 
mea falsificată ! 

Regentul îl privea pe Gonzague și părea c-ar fi 
vrut să-l străpungă pînă în adîncul sufletului. 
Acesta dădea o bătălie desperată. Intrînd la ducele 
de Orleans, se aştepta poate să întîmpine o răceală 
din partea protectorului şi prietenului său, dar nu 
prevăzuse această lungă și cumplită explicaţie. 

Toate aceste minciuni cu dibăcie închegate, tot 
acest uriaș nod de viclenii erau, s-ar putea spune, 
pe trei sferturi improvizate. Nu numai că Gon- 
zague poza în victimă a propriului său eroism, dar 
mai mult, anula de mai înainte mărturia celor trei 
persgane, singurele care ar fi putut să depună îm- 
potriva lui : Chaverny, Cocardasse şi Passepoil. 

Regentul îl iubise pe acest om din toată inima: 
trăise în intimitatea lui din vremea adolescenţei. 
Insă lui Gonzague acest lucru nu-i era acum favo- 
rabil; căci după o atît de îndelungată intimitate, 
ducele de Orleans ajunsese să cunoască adînca 
dibăcie a prietenului său. Aşa stăteau lucrurile. 
Pohte că rostite de o altă gură, răspunsurile lim- 
pezi şi, în aparenţă, atît de precise ale lui Gon- 
zague ar fi ajuns ca să-l convingă pe Regent, care 
avea în sînge sentimentul dreptăţii, deşi istoria îi 
reproşează, pe bună dreptate, un mare număr de 

slăbiciuni. Putem de asemenea să mai credem că, 
în această împrejurare, Regentul îşi regăsea în- 
treaga nobleţe înnăscută datorită şi amintirii du- 
reroase şi solemne care plutea deasupra acestui 
proces. Era vorba, într-adevăr, de pedepsirea uci- 
gaşului lui Nevers, pe. care Filip de Orleans îl iu- 
bise ca pe-un frate ; era vorba de a reda un nume, 
o avere, o familie fiicei dezmoştenite a lui Nevers. 
Regentul era totuși ispitit să dea crezare vorbelor 
lui Gonzague. 

— Filip — spuse el, după o tăcere şi cu un fel 
de şovăială — Dumnezeu mi-este martor c-aş fi 
fericit să păstrez un prieten. Calomnia poate s-a 
înverşunat împotriva domniei-tale fiindcă stîrneşti 
prea multă invidie. 

-— Datorez această invidie binefacerilor monse- 
niorului — şopti Gonzague. 

— Poziţia dumitale atît de înaltă şi, de aseme- 
nea, inteligența deosebită pe care o preţuiesc atît 
de mult la domnia ta te înarmează împotriva ca- 
lomniei — urmă Regentul. Te rog să-mi răspunzi 
la o ultimă întrebare. Ce-a fost povestea aceea cu 
moștenirea contelui Annibal Canozza ? 

— Monseniore — zise el cu un ton grav şi aspru, 
şi-i puse mîna pe braţ — vărul meu Canozza a 
murit în timp ce alteţa voastră regală călătorea cu 
mine prin Italia. Ascultaţi-mă, nu depăşiţi o anu- 
mită limită dincolo de care infamia devine absurdă 
şi nu merită decît disprețul, chiar dacă trece prin 
gura unui prinţ puternic. Peyrolles mi-a spus azi- 
dimineaţă : „S-au jurat să vă piardă; au vorbit al- 
teţei sale regale în aşa fel, încît toate învinuirile 
“vechi atribuite Italiei vor cădea asupra capului dom- 
niei-voastre. Veţi fi un Borgia. Piersicile otrăvite, 
florile în caliciul cărora s-a introdus ucigătoarea 

aqua toffana...* Monseniore — se întrerupse aci 
Gonzague — dacă aveţi nevoie de o pledoarie ca 
să mă achitaţi, mai bine condamnaţi-mă de pe-acum, 
căci dezgustul îmi închide gura. Deci, pentru a în- 
cheia, vă pun în faţa acestor trei fapte: Lagardere 
este dat pe mîna justiției. Cele două fete sînt la 
prinţesă ; eu posed paginile smulse din registrul de 
la Caylus. Sînteţi capul statului. Cu aceste elemente, 
descoperirea adevărului este acum atît de uşoară, 
încît nu pot să-mi stăpinesc un sentiment de orgo- 
Hu zicîndu-mi : „În această beznă, eu am adus lu- 
mină !“ 

— Adevărul va fi descoperit cu siguranţă — zise 
Regentul. Astă-seară chiar, eu voi prezida tribuna- 
lul de familie. 

Gonzague îi apucă amîndouă mîinile, cu căldură: 

— Venisem tocmai să vă rog să-mi faceţi această 
favoare — zise el. În numele omului căruia i-am 
închinat întreaga viaţă, vă mulţumesc, monseniore. 
Acum trebuie să-mi cer iertare că am vorbit poate 
cu prea multă libertate în faţa şefului unui mare 
stat ; dar, orice s-ar întîmpla, pedeapsa eu mi-am 
primit-o : Filip de Orleans şi Filip de Gonzague 
s-au întilnit în seara aceasta pentru ultima oară. 

— Un prinţ nu se coboară dacă-şi recunoaşte o 
greşeală ; dacă va fi cazul, Filip, sper că scuzele 
Regentului îţi vor fi de ajuns. 

Gonzague clătină uşor din cap: 

— Sînt răni — spuse el cu glas tremurat — pe 
care nici un balsam nu le poate vindeca... 

Se ridică dintr-o dată şi privi pendula. Discuţia 
durase nu mai puţin de trei ceasuri. 

— Monseniore — zise el cu o voce hotărită şi 
rece — în dimineaţa aceasta nu veţi mai dormi. 
Anticamera alteţei voastre regale este plină. Toţi 

se întreabă dacă voi ieşi de-aici bucurîndu-mă de 
şi mai multă favoare, sau dacă gărzile nu mă vor 
duce la Bastilia. Această alternativă o pun şi eu... 
Cer alteţei voastre regale unul din aceste favoruri, 
după cum va crede de cuviință: închisoarea care 
să mă păzească, sau un semn deosebit şi public de 
prietenie care să-mi redea măcar pentru astăzi tot 
prestigiul pierdut, de care am mare nevoie. 

Filip de Orleans sună şi spuse lacheului care 
intră : 

— Să fie introdusă toată lumea. 

În clipa în care curtenii chemaţi treceau pragul, 
îl atrase pe Gonzague spre el şi-l sărută pe frunte, 
zicîndu-i : 

— Prietene Filip, pe deseară! 

Curtenii se aliniaseră pe două rînduri, înclinați 
pînă la pămînt, la trecerea prinţului de Gonzague, 
care părăsi încăperea. 


Capitolul III 


TREI CATURI 
DE TEMNIȚE 


Existenţa tribunalelor excepţionale data de pe 
timpul lui Francisc al II-lea, care le înființase şi 
erau de fapt o secţie deosebită a fiecărei curţi de 
justiţie, secţie însărcinată să judece cazurile de ere- 
zie. Sentinţele acestor tribunale excepţionale erau 
fără drept de apel şi se executau în douăzeci şi 
patru de ore. În timpul regenței, aceste tribunale 
se ocupau numai cu procese financiare, fiindcă erau 

transformate în adevărate Curți de Conturi, însărci- 
nate să verifice şi: să vizeze borderourile agenţilor 
tezaurului. După căderea lui Law, ele au și luat 
denumirea de Curți pentru vize. 

Era însă la Paris şi un tribunal excepţional, de 
sine stătător, care se întrunea la palatul „Le Grand 
Châtelet“, pe timpul cît, din ordinul ministrului 
Le Blanc, au fost întreprinse importante lucrări de 
transformare la Palatul de Justiţie și la Concier- 
gerie. Acest tribunal excepţional fusese convocat în 
noaptea din ajun, la cererea urgentă a alteţei sale 
regale ducele de Orleans, şi citaţiile emise precizau 
că şedinţa se va deschide la orele patru dimineaţa. 
Actul de .acuzare trebuia să informeze pe judecători 
despre numele acuzatului.. La ora patru şi jumătate, 
cavalerul Henri de Lagardere fusese adus înaintea 
tribunalului de la Châtelet. Actul de acuzare îl fă- 
cea răspunzător de răpirea unei copile, de un asasi- 
nat. Fură audiaţi ca martori : alteţele lor prinţul şi 
prinţesa de Gonzague. Spusele lor fură atît de con- 
tradictorii, încît tribunalul, deşi obișnuit să dea 
sentințe sprijinite pe cele mai mici indicii, ceru 
amiînare de o oră pentru ca să capete informaţii 
mai precise. Trebuiau ascultați trei martori: dom- 
nii de Peyrolles, Cocardasse şi Passepoil. 

Domnul de Gonzague îi vizită pe rînd pe fiecare 
dintre consilieri şi pe preşedinte. Cererea procuroru- 
lui regelui de a se înfățișa şi tînăra fată răpită nu 
fusese luată în consideraţie : domnul de Gonzague 
declarase că fiica lui Nevers se afla sub influența 
acuzatului, circumstanţă agravantă într-un proces de 
răpire săvirşită asupra moștenitoarei unui duce, 
înalt demnitar al Franţei. Totul fusese pregătit ca 
Lagardère să fie dus la Bastilia, locul execuțiilor de 
noapte. Doar din pricina amînării, i se căută o ce- 

lulă vecină cu sala de şedinţe, ca să fie la dispoziţia 
judecătorilor. Era la etajul al treilea al Turnului 
Nou, numit astfel pentru că domnul de Jaucourt îi 
terminase reconstrucţia la sfîrşitul domniei lui Lu- 
dovic al XIV-lea. Turnul era aşezat la nord-vestul 
clădirii şi crenelurile lui dominau cheiul Senei. 
Ocupa exact jumătate din temelia fostului turn 
Magne care, prăbuşindu-se în 1670, doborise şi o 
bună parte din metereze. Acolo erau duşi de obicei 
deţinuţii arestaţi din ordinul regelui, înainte de-a 
fi îndreptaţi spre Bastilia. Era o construcţie foarte 
simplă, din cărămidă roşie, contrastind ciudat cu 
întunecatele turnuri medievale care o înconjurau. 
La etajul doi, un pod mobil o lega de vechiul me- 
terez, alcătuind un fel de terasă care dădea spre 
sala cea mare a grefei. Celulele erau curăţele şi 
podite cu lespezi, ca mai toate apartamentele bur- 
gheze din vremea aceea. Se vedea bine că acolo de- 
tenţiunea era doar provizorie şi, în afară de zăvoa- 
rele grele ale uşilor, care rămăseseră cu siguranţă 
aceleaşi, clădirea nu părea o închisoare. 
Zăvorîndu-l pe Lagardère, după suspendarea şe- 
dinţei, temnicerul îl anunţă că era la secret. La- 
gardere îi oferi cele douăzeci sau treizeci de mo- 
nede de aur pe care le avea asupra lui ca să-i dea 
o pană, cerneală şi hîrtie. Temnicerul luă cele trei- 
zeci de monede şi nu aduse nimic. Făgădui doar să 
depună banii la grefă. Lagardere rămase o clipă 
nemişcat şi copleşit de gînduri. Se afla acolo, pri- 
zonier, paralizat, neputincios: inamicul său avea 
puterea, favoarea mărturisită a Regentului, şi pe 
deasupra averea şi libertatea. Şedinţa 'de noapte du- 
frase aproape două ceasuri., Avusese loc îndată după 
supeul din căsuţa care ascundea tainicele plăceri ale 
lui Gonzague. Se lumina de ziuă cînd Lagardere 

fusese zăvoriît în celula sa. Pe vremuri, înainte de 
a intra în corpul de cavalerie ușoară, făcuse de mai 
multe ori de gardă la Châtelet. Cunoștea bine locu- 
rile. Ştia că dedesubtul celulei sale mai erau două 
celule. Cu o privire îmbrăţișă micul său domeniu: 
un butuc, un urcior, o pîine, un maldăr de paie. I 
se lăsaseră pintenii. Îşi scoase unul și își înțepă 
brâţul cu ajutorul cuiului de la cataramă. Așa făcu 
rost de cerneală. Un colţ de batistă îi servi drept 
hîrtie, un fir de pai ţinu loc de pană. Cu astfel 
de scule se scrie încet și foarte neciteţ, dar to- 
tuși se scrie. Lagardère înșiră astfel cîteva cuvinte ; 
pe urmă, tot cu cuiul de la cataramă, desfăcu un 
pătrat din dușşumeaua celulei sale. Nu se înşelase. 
Două celule erau sub el. În prima, micul marchiz 
de Chaverny, încă beat, dormea ca în paradis. În- 
tr-a doua, Cocardasse şi Passepoil, culcaţi pe paiele 
lor, filozofau și spuneau lucruri bine gîndite asu- 
pra nestatorniciei timpului şi asupra nestatorniciei 
norocului. Nu aveau drept provizii decît o bucată 
de pîine uscată, ei care cu cîteva ceasuri mai îna- 
inte luaseră masa cu prinţul. 

Chaverny se gîndea și el, dar în alt fel. Era 
tolănit pe paie, cu hainele în dezordine, cu părul 
zbîrlit. Se zviîrcolea şi se răsucea ca un diavol. 

Tavanul era subţire. După cîteva minute înce- 
pură să cadă bucățele de tencuială. Chaverny le 
simţi în somnul său. De două, trei ori se plesni 
peste obraz, așa cum faci cînd goneşti o muscă su- 
părătoare. 

— Ce muște afurisite! mormăi el. 

O gaură neagră se ivi în tavan, exact deasupra 
feţei sale, și bucata de tencuială care căzu din 
gaură îl lovi în frunte. 

— Ce, sîntem copii să ne batem cu pietre? 
strigă el mînios. 

Gaura din tavan se lărgea. Un glas păru să cadă 
din cer. 

— Oricine-ai fi — spunea vocea — te rog răs- 
punde unui tovarăș de suferință. Eşti şi dumneata 
la secret? Nu comunici cu nimeni din afară? 

Chaverny dormea înainte; dar somnul său era 
mai puţin adînc. Încă vreo jumătate de duzină de 
bucățele de moloz pe faţa lui şi s-ar fi trezit. Auzi 
glasul ca prin vis. 

— Ei, tu de-acolo! răsună iar de sus glasul lui 
Lagardere. N-ai auzit ? 

Chaverny scoase un uşor sforăit, ostenit să mai 
vorbească prin somn. 

— Totuşi este cineva acolo — stărui glasul de 
sus — zăresc ceva care se mişcă. 

Un soi de pacheţel trecu prin gaură şi căzu pe 
obrazul stîng al lui Chaverny, care dintr-un salt 
fu în picioare şi îşi apucă falca cu amîndouă 
mîinile. 

— Ticălosule ! strigă el. O palmă! Mie!’ 

Dar stafia pe care i se păruse c-o zărise dispăru. 
Privirea-i uluită făcu înconjurul celulei. 

— Ce-i asta? murmură el frecîndu-se la ochi. 
N-am să mă pot trezi niciodată ? Cu siguranță că 
şi acum visez! 

În aceeaşi clipă glasul de sus întrebă : 

— Ai primit pachețelul ? 

— Înţeleg ! făcu Chaverny. Cocoşatul este ascuns 
undeva, pe aici; caraghiosul mi-a şi tras vreo pă- 
căleală ! Dar ce dracu’ de înfăţişare are camera 
asta ?... 


Ridică privirea şi strigă din toate puterile: 

— Văd gaura, cocoşat. blestemat! Am să ţi-o plă- 
tesc eu! Du-te și spune să vină să mi se deschidă! 

— Nu vă aud — spuse glasul — sînteţi prea de- 
parte de gaură, dar vă zăresc și vă recunosc. Dom- 
nule Chaverny, deși v-aţi petrecut. viaţa în societa- 
tea unor ticăloşi, sînteţi încă un adevărat gentilom, 
o ştiu bine. De aceea am făcut tot ce-am putut ca 
să nu fiţi asasinat în noaptea aceasta. 

Micul marchiz deschisese ochii mari. 

„Totuși, nu este chiar glasul cocoșatului — se 
gîndi el. Dar de ce-mi vorbește de asasinat ? Și cine 
îndrăznește să ia faţă de mine acest ton protector ?“ 

— Sînt eu, cavalerul de Lagardère — urmă 
glasul, ca şi cum ar fi vrut să răspundă la între- 
barea tînărului marchiz. 

— Ah! exclamă acesta înmărmurit. lată unul 
care se poate lăuda că are şapte vieţi! 

— Ştiţi unde vă aflaţi ? îl întrebă iar glasul. 

Chaverny clătină energic capul în semn de ne- 
gaţie. 

— La închisoarea Châtelet, etajul doi al Turnu- 
lui Nou. ` 

Chaverny se repezi la ferestruia prin care pă- 
trundea în celulă o lumină slabă şi brațele îi că- 
zură moi de-a lungul trupului. Glasul urmă : 

— Ați fost ridicat în noaptea aceasta de acasă, 
pe baza unui mandat regal... 

— Obţinut, cu siguranță, de către preascumpul 
şi preacinstitul meu văr! bombăni tînărul marchiz. 
Mi se pare că-mi ámintesc de un oarecare dezgust 
pe care l-am manifestat ieri față de niște infamii... 

— Vă aduceți aminte — întrebă vocea — de 
duelul cu şampania pe care l-aţi avut cu cocoşatul ? 

- Chaverny făcu un semn de încuviinţare. 

— Eu eram cel care jucam rolul cocoşatului. 3 

— Dumneata? strigă marchizul. Cavalerul de 
Lagardère ?! 

Acesta nu-l auzi şi urmă: 

— Cînd ați adormit, Gonzague a poruncit să fiți 
suprimat. Îl stinghereați. Îi este teamă de rămăşița 
de loialitate care se mai află în domnia-voastră. 
Dar cei doi băieţi de ispravă, cărora le-a dat această 
misiune, sînt în slujba mea. Eu le-am poruncit. să 
vă ducă acasă. 

— Mulţumesc! bîigui Chaverny. Toate acestea 
îmi par lucruri de necrezut... Motiv în plus să le 
dau crezare ! 

— Lucrul pe care vi l-am aruncat este un răvaş 
— continuă glasul. Am scris cîteva cuvinte pe o 
batistă, cu sîngele meu. Aveţi vreun mijloc să fa- 
ceţi să ajungă acest bilet la prinţesa de Gonzague ? 

Gestul lui Chaverniy însemna : „Nici unul“. 

În acelaşi timp, ridică batista ca să vadă cum o 
bucăţică de pînză uşoară putuse să-i dea o palmă 
atît de zdravănă. Lagardère, legase o bucată de că- 
rămidă în batistă. 

— Puteam să mă aleg cu capul spart! mormăi 
Cheverny. Dar în ce somn adînc am căzut ca să 
fiu adus aici fără să știu nimic! 

Desfăcu batista, o împături şi o băgă în buzunar. 

— Nu ştiu dacă mă înşel — se auzi mai sus 
glasul — dar mi se pare că ardeţi de dorința de 
a mă servi. 

Chaverny -răspunse afirmativ cu capul. Glasul 
urmă : 

— După toate semnele, voi fi executat în seara 
“aceasta. Deci să ne grăbim. Dacă nu aveţi pe 
nimeni cui să-i încredinţaţi acest răvaş, faceți 

ce-am făcut și eu: găuriți duşumeaua celulei şi să 
me încercăm norocul la etajul de mai jos. 

— Cu ce aţi făcut gaura? îl întrebă Chaverny. 

Lagardere nu auzi, dar desigur că ghici, fiindcă 
pintenul, alb de tencuială, căzu la picioarele tî- 
nărului marchiz; acesta se puse numaidecît pe 
lucru, într-adevăr, cu multă tragere de inimă, şi 
pe măsură ce toropeala băuturii se împrăștia, 
capul i se înfierbînta la gîndul răului pe care 
Gonzague vrusese să i-l facă. 

„Dacă nu ne răfuim chiar astăzi — îşi spuse el 
— nu va fi din vina mea!“ 

Şi lucra cu înverșunare, scobind o gaură de zece 
ori mai mare decît ar fi trebuit ca să strecoare 
biletul. 

— Faceţi prea mult zgomot, marchize — îi 
strigă Lagardere de sus. Fiţi cu băgare de seamă! 
Puteţi fi auzit! 

Chaverny smulgea cărămizile, tencuiala, stin- 
ghiile şi îşi umplea mîinile de sînge. 

— Sanditou ! bodogănea Cocardasse la etajul de 
jos. Ce diavoli dănţuie deasupra noastră! 

— Or fi gîtuind vreun nenorocit care se zbate 
— mormăi Passepoil, care în dimineaţa aceasta era 
plin de gînduri negre. 

— Ei, da! recunoscu gasconul. Dacă-l gîtuie, are 
dreptul să se zbată ! Dar mai curînd cred că-i vreun 
nebun cuprins de furii, pe care l-au băgat la închi- 
soare înainte de a-l trimite la balamuc ! 

O izbitură mai puternică se auzi urmată de o pî- 
rîitură înfundată şi de prăbușirea unei părţi din 
tavan. Căzînd între cei doi prieteni, molozul ridică 
un nor de praf. 

— Să ne încredinţăm sufletul Domnului! strigă 
Passepoil. Nu mai avem nici săbii şi cu siguranţă 
că cineva ne joacă un renghi. 

— Caraghiosule ! ridică din umeri gasconul. Ar 
veni pe uşă! Dar uite că se arată cineva! 

— Hei! strigă tînărul marchiz băgîndu-şi capul 
pe gaura scobită în tavan. 

Cocardasse şi Passepoil ridicară ochii în același 
timp. 

— Sînteţi doi aci ? întrebă Chaverny. 

— Precum vedeţi, do;nnule marchiz — răspunse 
Cocardasse. Dar, mii de trăsnete! pentru ce-aţi fă- 
cut atîtea stricăciuni? 

— Adunați paiele sub gaură ca să sar. 

— Ce face?! Doi sîntem de ajuns. 

— Şi temnicerul nu are aerul unui om care să 
facă haz de o astfel de glumă — adăugă Passepoil. 

Chaverny lărgea în acest timp mai departe gaura. 

— 'Ţin-te bine! zise Cocardasse privindu-l. Asta 
se cheamă închisoare? 

— Au clădit-o din noroi şi scuipat! adăugă Pas- 
sepoil cu dispreţ. 

— Paiele ! Paiele ! le strigă Chaverny nerăbdător. 

Voinicii noştri nu se mișcau. Chaverny avu fe- 
ricita inspiraţie să pronunţe numele lui Lagardere. 
Numaidecît un morman de paie se înălţă în mij- 
locul celulei. 

— Nu cumva-i şi ticălosul ăla mic cu domnia- 
voastră ? întrebă Cocardasse. 

— "Ştiţi ceva despre el? adăugă Passepoil. 

În loc să răspundă, Chaverny își băgă picioarele 
pe gaură. Era subţirel, dar șoldurile nu voiau să 
treacă, prinse de pereţii scorţoşi ai deschizăturii. 
Făcea sforţări furioase ca să alunece. Cocardasse 

începu să rîdă văzîndu-i picioarele bălăngănindu-se 
cu furie. Mereu prevăzător, Passepoil se duse să li- 
pească urechea de uşa care dădea în coridor. În 
acest timp, încetul cu încetul, trupul lui Chaverny 
se strecura. 

— Ușurel-uşurel, mititelule ! zise Cocardasse. Are 
să cadă... Tavanul este destul de sus ca să-și rupă 
coastele. 

Passepoil măsură cu ochiul distanța de la tavan 
la dușumea. 

— Este destul de sus — își dădu el cu părerea — 
ca să ne rupă nouă ceva în cădere, dacă am fi atît 
de nătărăi să-i servim drept saltea! 

— Aş! pufni Cocardasse. E atît de plăpînd! 

— O fi, nu zic ba. Dar o cădere de la douăspre- 
zece-cincisprezece picioare... 

— Țin-te bine, potîrnicheo! Vine din partea 
Micului Parizian. La posturi! 

Passepoil nu se lăsă rugat. Îşi împletiră amîndoi 
braţele puternice deasupra paielor. O a doua pirii- 
tură se auzi în tavan. Cei doi viteji închiseră ochii 
şi se sărutară fără să vrea, datorită căderii bruşte 
a marchizului peste braţele lor, ceea ce-i atrase 
unul spre altul.: Toţi trei se rostogoliră pe duşumea, 
orbiţi de potopul de tencuială care căzu în urma lui 
Chaverny. Marchizul se ridică cel dintîi. Se scutură 
şi începu să rîdă. - 

— Sînteţi doi băieţi de treabă — zise el. Prima 
dată cînd v-am zărit, v-am luat drept niște ticăloşi 
buni de spînzurat. Hai, nu vă supăraţi! Mai bine 
să spargem uşa, că sîntem trei, să cădem în spi- 
narea celor de la ghişeu şi să spălăm putina. 

— Passepoil! strigă gasconul. 

— Cocardasse ! răspunse normandul. 

— i se pare .ţie că am aerul unui ticălos bun 
de spînzurat ? i 

— Dar eu? bodogăni Passepoil, uitîndu-se pie- 
ziş la noul sosit. Este pentru prima oară că o ase- 
menea jignire... 

`— 'Țin-te bine! îl întrerupse Cocardasse. Păcă- 
tosul ne va da socoteală cînd vom fi afară. Pînă 
una alta, ideea lui îmi place. Să spargem uşa, viva- 
diou! Passepoil îl opri. în clipa cînd voiau să se 
repeadă. 

— Ascultaţi ! zise el, înclinînd capul ca să tragă 
cu urechea. 

Se auzea un zgomot de paşi pe coridor. Într-o 
secundă, molozul fu împins într-un colț și: acoperit 
cu paiele puse la loc. O cheie scîrţii zgomotos în 
broască. 

— Unde să mă ascund? întrebă Chaverny, care 
rîdea, cu toată încurcătura în care se afla. 

Din afară se trăgeau zăvoarele grele şi zgomo- 
toase. Cocardasse își scoase iute tunica, Passepoil 
făcu la fel. Jumătate sub paie, jumătate sub tunică, 
Chaverny se ascunse cum putu mai bine. Cei doi 
maeștri de arme, în cămaşă, se puseră în gardă 
“unul în faţa celuilalt şi se prefăcură că se iau la 
trîntă. 

— E rîndul tău, scumpule! strigă Cocardasse. 
Una, două!.. gata! 

— Lovit! declară Passepoil rizînd. Dacă ne-ar 
da măcar spadele, ca să ne treacă de urit! 

Ușa grea se învirti în balamale. Doi oameni, un 
chelar și un gardian, se dădură în lături ca să lase 

să treacă pe un al treilea personaj îmbrăcat într-un 
strălucitor costum de curte. 

— Nu vă îndepăraţi — spuse personajul trăgînd 
ușa în spatele lui. Era domnul de Peyrolles în 
toată strălucirea costumului său bogat. Cei doi vi- 
teji îl recunoscură de la prima ochire şi continuară 
să se bată fără să-l bage în seamă. 

— Bună ziua, vitejii mei amici! le spuse Pey- 
rolles, asigurîndu-se cu o privire că uşa rămăsese 
întredeschisă. 

— Bună să fie, scumpule! răspunse Cocardasse, 
simulînd că dă o lovitură zdravănă prietenului său 
Passepoil. Ce se mai aude? Eram tocmai pe cale 
să ne spunem, caraghiosul ăsta şi cu mine, că dacă 
ne-ar da înapoi săbiile, am putea să omorîm mai 
uşor timpul. ` 

— Ţine! strigă şi normandul, înțepînd cu ară- 
tătorul stomacul nobilului său prieten. 

— Ei, cum vă.simțiți aici? întrebă favoritul, cu 
un ton de batjocură. 

— Nu prea rău! Nu prea rău! îi răspunse gas- 
conul. Ce mai e nou prin oraş? 

— Nimic, după cîte ştiu, preacinstiții mei prie- 
teni. Aşadar, ați avea poftă să vă recăpătați spa- 
dele ? 

— Obişnuința ! spuse Cocardasse blajin. Cînd nu 
e Petronilla mea lîngă mine, parcă-mi lipseşte un 
braţ. 

— Şi ce-aţi zice dacă, dîndu-vă spadele, vi s-ar 
deschide ușile de-aici ? 

— Capedediou ! strigă Cocardasse. Ar fi foarte 
drăguţ. Ce zici, Passepoil ? 

— Depinde ce-ar trebui să facem pentru asta! 

— Puțin lucru, prieteni, foarte puţin lucru. Mul- 
țumită unui om pe care l-aţi socotit întotdeauna 
un dușman, dar care are însă o adevărată slăbi- 
ciune pentru voi. 

— Cine-o fi acel om de treabă, sandiéou ? 

— Chiar eu, vechii mei tovarăşi. Giîndiţi-vă! 
Sînt mai bine de douăzeci de ani de cînd ne cu- 
noaştem. 

— Douăzeci şi trei la sfîntul Mihail — preciză 
Passepoil. Era în seara sărbătorii sfîntului arhan- 
ghel Mihail, cînd ţi-am dat vreo două duzini de lo- 
vituri la spate cu latul săbiei, în dosul palatului 
Louvre, din partea domnului Maulevrier. 

— Passepoil! strigă  Cocardasse cu severitate. 
Aceste amintiri supărătoare nu-şi au rostul. Mie în- 
totdeauna mi s-a părut, în ceea ce mă priveşte, că 
acest de treabă domn de Peyrolles ne îndrăgea în 
ascuns. Cere-i scuze, la naiba! Şi numaidecit, zev- 
zecule ! 

Ascultător, Passepoil îşi părăsi locul din mijlo- 
cul camerei şi înaintă către Peyrolles cu scufia în 
mînă. Domnul de Peyrolles, care avea ochii-n pa- 
tru, zări în acel moment locul albit cu molozul 
care căzuse pe duşumea. Fireşte, privirea i se în- 
dreptă spre tavan. La vederea găurii, se făcu gal- 
ben la faţă. Dar nu ţipă, fiindcă Passepoil, smerit 
şi zîmbitor, se şi afla între el şi uşă. Instinctiv, se 
refugie spre maldărul de paie, ca să-şi apere spa- 
tele. Avea doar în faţa lui doi oameni voinici și ho- 
tărîţi ; e drept că paznicii se aflau la un pas pe 
coridor şi el îşi avea spada. Abia se proptise pe 
picioare cu spatele întors la maldărul de paie, şi 
capul zîmbitor al lui Chaverny se ivi, ridicînd 
tunica lui Passepoil, care îl acoperea. 


239 


. Capitolul IV. 


CUNOȘTINȚE 
VECHI 


Bravii noştri prieteni trebuiau să depună ca mar- 
tori în faţa Tribunalului de la Châtelet. Nu însă 
împotriva prinţului de Gonzague. Peyrolles primise 
misiunea să le facă propuneri atît de strălucite, 
încît conştiinţa lor n-ar fi putut rezista: o mie de 
pistoli de căciulă, pistoli sunători şi plătiţi înainte, 
şi asta nici măcar pentru a-l acuza pe Lagardere, 
ci numai ca să spună că nu se aflau în împrejuri- 
mile castelului Caylus în noaptea crimei. Gonzague 
socotea tîrgul ca și încheiat, cu atit mai mult,:cu 
cît nici Cocardasse şi nici Passepoil nu erau prea 
grăbiţi să-şi mărturisească prezenţa în acel loc. 

Cu un aer batjocoritor, micul marchiz își scoase 
binișor capul de sub tunica lui Passepoil, în timp 
ce Peyrolles, atent să pîndească mișcările celor doi 
spadasini, stătea cu spatele spre grămada de paie. 
Micul marchiz făcu un semn cu ochiul către prie- 
tenii săi. Aceștia doi se apropiară încet de dînsul. 

— Țin-te bine! — spuse Cocardasse, arătînd cu 
degetul către deschizătoarea din tavan — e un pic 
cam ușuratic să închizi doi gentilomi într-o carceră 
atît de prost închisă. 

— Cu cît trece timpul, cu atît se respectă mai 
putin convenienţele — rosti și Passepoil, liniştit. 

— Prieteni — exclamă Peyrolles, care începuse 
să dea semne de neliniște văzîndu-i cum se apropie 
unul din dreapta, celălalt din stinga — nu cumva 
să-mi jucaţi vreo festă! Dacă mă siliţi să trag 
spada... 

— Ei, asta-i! exclamă Passepoil — să tragi 
spada împotriva noastră ! E 

— Împotriva unor oameni neînarmaţi! spuse şi 
Cocardasse. Barbediou ! Aşa ceva nu se poate! 

Dar înaintau mereu. Totuşi, Peyrolles vru să-și 
însoțească vorba cu fapta înainte de-a striga ajutor, 
căci atunci s-ar fi rupt tratativele. Puse mîna pe 
mînerul spadei, zicînd: 

— Ce v-a apucat, copii? Aţi încercat să evadați 
prin gaura aceea și n-aţi izbutit. Staţi locului! se 
întrerupse el. Încă un pas și trag spada! 

Dar pe minerul spadei sale se mai afla și o altă 
mînă decît a sa. Această altă mînă, albă şi împodo- 
bită cu dantele mototolite, aparţinea domnului 
marchiz de Chaverny. Acesta izbutise să iasă din 
ascunzătoare. Stătea în picioare, la spatele lui 
Peyrolles. Spada alunecă deodată printre degetele 
omului de încredere al prinţului și Chaverny, apu- 
cîndu-l de guler, îi puse ascuţişul sub bărbie. 

— O vorbă și ești mort, ticălosule! îi spuse el 
în şoaptă. 

La gura lui Peyrolles apărură spume, dar tăcu. 
Cocardasse și cu Passepoil, cu ajutorul cravatelor, 
îl legară burduf în mai puţin timp decît ne trebuie 
nouă ca s-o scriem. 

— Şi acum? se adresă Cocardasse tînărului 
marchiz. 

— Acum — răspunse acesta — tu la dreapta ușii, 
celălalt la stînga, și cînd cei doi gardieni vor intra, 
apucaţi-i de beregată. 

— Bine. Dar vor intra? întrebă Cocardasse. 

— Treceţi la posturile voastre! Iată-l pe domnul 
de Peyrolles care ne va servi drept momeală. 

Cei doi voinici dădură fuga să se lipească de 
perete, unul la dreapta, altul la stînga. Chaverny, 

cu ascuţişul spadei sub bărbia lui Peyrolles, îi po- 
runci să strige ajutor. Peyrolles strigă. Şi imediat 
cei doi paznici năvăliră în celulă. Passepoil îl do- 
borî pe chelar, Cocardasse pe celălalt. Amîndoi 
horcăiau  înfundat, pe urmă tăcură, pe jumătate 
gituiţi. Chaverny închise uşa celulei, scoase din 
buzunarul chelarului un ghem de sfoară groasă, și 
le făcu la amîndoi cătuşe. 

— Țin-te bine! zise Cocardasse. În viaţa mea 
n-am cunoscut un marchiz atît de fermecător ca 
domnia-voastră ! 

Passepoil adăugă felicitările sale mai moderate 
la complimentele gasconului. Chaverny era însă 
grăbit. 

— La treabă — strigă el — nu sîntem încă pe 
caldarîmul Parisului! Gasconule, lasă-l pe chelar 
gol-puşcă şi îmbracă-te cu hainele lui ! Tu, prietene, 
fă acelaşi lucru cu paznicul. 

Cocardasse şi Passepoil se priviră. 

— lată o situaţie care mă pune în încurcătură — 
zise cel dintîi, scărpinîndu-se după ureche. Nu știu 
dacă se cade pentru niște gentilomi ce sîntem... 

— Şi eu o să îmbrac haina celei mai josnice hai- 
manale pe care am cunoscut-o vreodată! strigă 
Chaverny,  smulgînd splendida tunică a lui Pey- 
rolles. 

— Nobile prieten — îndrăzni Passepoil să-i 
amintească lui Cocardasse — noi ieri ne-am îm- 
brăcat în... 

Cocardasse îl întrerupse cu un gest teribil. 

— Pliscul! Ce naiba! Îţi poruncesc să uiţi acea 
împrejurare neplăcută. De altfel, am făcut-o tot 
pentru Micul nostru Parizian. 

— Tot în folosul lui o facem şi acum. 

Cocordasse scoase un suspin adînc şi-l despuie 
pe chelar, care avea un căluş în gură. Passepoil 
făcu la fel cu gardianul şi curînd toaleta celor doi 
voinici fu terminată. Chaverny, la rîndul lui, îm- 
brăcase tunica bunului domn de Peyrolles. 

— Copiii mei — spuse el, continuînd rolul omu- 
lui de încredere al prinţului — mi-am îndeplinit 
misiunea pe lîngă aceşti doi netrebnici; vă rog să 
mă conduceţi pînă la poarta de la stradă. 

— Aduc eu cît de cît cu un paznic? întrebă 
Passepoil. 

— Semeni atît de mult, că ai putea păcăli pe 
oricine — răspunse tînărul marchiz. 

— Dar eu? întrebă şi Cocardasse, fără să-şi 
ascundă umilirea. Semăn oarecum cu un temnicer ? 

— Ca două picături de apă — răspunse Cha- 
verny. Şi acum, repede. Trebuie să duc răvașul. 

leşiră toți trei din celulă, răsuciră cheia în 
broască de două ori, fără să uite zăvoarele. Domnul 
de Peyrolles şi cei doi paznici rămaseră acolo cu 
călușe în gură şi legaţi fedeleş. Cei trei prizonieri 
străbătură primul coridor fără nici o piedică: era 
pustiu. 

— Nu ţine capul așa de ţanţoş, Cocardasea, prie- 
tene — îl sfătui Chaverny. Mi-e teamă de afurisi= 
tele tale de mustăţi. 

— Sanditou! răspunse viteazul. Puteţi să mă 
tocaţi în bucățele, dar aerul meu semeț tot n-o să 
mi-l puteţi lua. 

—- Aşa ceva nu poate pieri decit o dată cu nsi 
— adăugă Passepoil. 

Curtea interioară şi galeriile erau înțesate de 
lume. Era un întreg du-te-vino la Châtelet, fiindcă 

domnul marchiz de Ségré poftise la masă pe ase- 
sorii săi în localul grefei, în aşteptarea redeschide- 
rii şedinţei. Se vedeau trecînd tăvi acoperite şi coșuri 
cu şampanie. Chaverny, cu pălăria trasă pe ochi, 
trecu cel dintii. 

— Prietene — îi zise el portarului curţii interi- 
oare — aveţi aici, în apropiere, la numărul 9, pe 
coridor, doi tîlhari primejdioşi ; fiţi cu ochii în 
patru! 

Portarul îşi scoase boneta mormăind. Cocardasse 
şi Passepoil străbătură şi ei curtea interioară fără 
piedici. În sala gărzilor, Chaverny se comportă ca 
un cetăţean oarecare, care vizitează o închisoare. 
Cercetă fiecare obiect şi puse întrebări prosteşti cu 
toată seriozitatea. Nu mai rămăsese decît curtea ex- 
terioară de străbătut ; dar, în pragul curţii, Cocar- 
dasse fu cit pe-aci să răstoarne pe un mic ajutor 
de bucătar de la „„Viţelul care suge“, care aducea 
o tavă cu dulciuri. Voinicul slobozi un răsunător 
„Capedediou“, care făcu pe toată lumea să se în- 
toarcă. Passepoil se cutremură pînă-n măduva 
oaselor. 

— Prietene — îi spuse Chaverny cu tristeţe gas- 
conului — copilandrul acesta n-a făcut-o dinadins. 
Puteai să te abții să iei numele Domnului cel atot- 
puternic în deşert. 

Cocardasse băgă capul între umeri. Arcașii îşi 
spuseră că Chaverny era cu siguranţă un tînăr dar 
foarte cumsecade gentilom.? ş 

— Nu-l ştiam pe acest temnicer gascon! mor- 
măi paznicul de la poarta corpului de gardă. Nu-ţi 
poţi trage sufletul de ei, peste tot se bagă! 

Poarta era tocmai deschisă, ca să lase să intre 
un superb fazan fript, care avea să constituie punc- 
tul de atracţie al mesei oferite de domnul marchiz 

de Segre. Cocardasse şi Passepoil, nemaiputînd 
să-și domolească nerăbdarea, trecură peste prag 
dintr-o săritură. 

— Prindeţi-i, prindeţi-i! strigă Chaverny. 

Paznicul de la poartă se năpusti, dar căzu ca 
trăsnit de inelul cu chei groase pe care Cocardasse 
i-l azvirli în plină faţă. Cît despre vitejii noștri, o 
și rupseră de fugă și se pierdură la prima răscruce. 

Trăsura care-l adusese pe domnul de Peyrolles 
era tot la poartă; Chaverny recunoscu livreaua 
casei Gonzague. Urcă scăriţa trăsurii, se aplecă 
peste geam şi porunci: 

— Acasă, pungașule ! Şi cît mai repede! 

Caii porniră în trap. Cînd trăsura intră pe strada 
Saint-Denis, Chaverny îşi şterse fruntea scăldată în 
sudoare şi se porni pe rîs. Bunul domn de Peyrolles 
nu-i dăduse numai libertatea, dar pe deasupra şi o 
trăsură care să-l ducă fără nici o osteneală acolo 
unde trebuia. 


Oratoriul prinţesei de Gonzague nu mai era pustiu 
ca de obicei ci, dimpotrivă, destul de populat, deși 
era încă dis-de-dimineaţă. O fată tînără şi frumoasă 
dormea întinsă pe o canapea. În picioare, lîngă ea, 
se afla prima cameristă a prințesei, buna Madeleine 
Giraud, cu mîinile împreunate și cu lacrimi în ochi. 
Madeleine Giraud îi mărturisise doamnei de Gonza- 
gue că avertismentul miraculos găsit în cartea de 
rugăciuni la pagina cu Miserere, avertisement care 
spunea: „Duceţi-vă să vă apărațţi fiica“, şi care 
amintea, după douăzeci de ani, deviza primelor în- 
tilniri de dragoste şi a primelor emoţii, deviza lui 
Nevres: Sînt aici!, fusese pus acolo chiar de ea, 
Madeleine, în complicitate cu cocoșatul. În loc s-o 

dojenească, prinţesa o sărutase. Madeleine era feri- 
cită ca şi cum propriul ei copil ar fi fost regăsit. 
Prinţesa şedea în celălalt capăt al încăperii. Două 
femei și un băieţaș o înconjurau. Alături, se aflau 
paginile împrăștiate ale unui manuscris și caseta din 
care fusese scos : caseta și manuscrisul Aurorei. Rîn- 
durile scrise cu nădejdea fierbinte că într-o zi vor 
ajunge în mîinile unei mame necunoscute, dar iubite 
ajunseseră la destinaţie. Prinţesa le și citise. Se 
cunoștea după ochii ei înroşiţi de lacrimi. Una dintre 
cele două femei era cinstita Françoise Berrichon, şi 
băieţaşul care-și frămînta în miîini boneta cu un aer 
ştrengăresc și ruşinat răspundea la numele de Jean- 
Marie. Cealaltă femeie stătea mai deoparte. Sub 
vălul ei s-ar fi putut recunoaște chipul îndrăzneţ şi 
grațios al donei Cruz. Pe acest chip șăgalnic, în 
această clipă se putea citi o emoție adevărată şi 
adîncă. Bătrîna Françoise Berrichon începu să vor- 
bească : 

— Nu, băiețaşul acesta nu este copilul meu 
— spunea ea cu glasul ei mai bărbătesc ca oricînd, 
arătîndu-l pe Jean-Marie — el este fiul bietului meu 
băiat. Pot să spun alteţei sale că Berrichon al meu 
era un alt soi de om. Avea cinci picioare înălțime, 
mult curaj, și a murit ca un viteaz soldat... 

— Şi dumneata erai în serviciul lui Nevers ? în- 
trerupse prinţesa. 

— Ca toţi Berrichonii — răspunse Françoise — 
din tată în fiu, de cînd lumea e lume! Soţul meu 
era scutierul ducelui Amaury, tatăl ducelui Filip; 
tatăl soțului meu, care se numea Guillaume Jean- 
Nicolas Berrichon... 

— Dar fiul dumitale — o întrerupse prințesa — 
nu el mi-a adus scrisoarea, atunci... la castelul 
Caylus ? 

— Da, nobilă doamnă, el a fost. Și Dumnezeu ştie 
că toată viaţa și-a amintit de noaptea aceea. De cîte 
ori mi-o fi istorisit-o! Întîlnise în pădurea Ens o 
doamnă Martha, bătrîna guvernantă a domniei- 
voastre, care fusese însărcinată să aibă grijă de co- 
pilă. Doamna Martha l-a recunoscut, fiindcă îl zărise 
de vreo cîteva ori la castelul tînărului nostru duce, 
cînd  dînsa aducea scrisorile  domniei-voastre. 
Doamna Martha i-a spus: „La castelul Caylus se 
află cineva care a descoperit totul; dacă o vezi pe 
domnişoara Aurore, spune-i să se ferească“. Berri- 
chon a căzut în mîinile unor bandiți înarmaţi şi a 
fost salvat numai printr-o minune dumnezeiască. 
Atunci a avut el prilejul să-l vadă pentru întîia oară 
pe acest cavaler de Lagardere, despre care se vorbea 
atîta. Ne-a spus: „E frumos ca sfîntul arhanghel 
Mihail de la biserica din Tarbes !“ 

— Da — şopti prinţesa, visătoare — e frumos. 

— Şi curajos! urmă Françoise înfierbîntîndu-se. 
Ca un leu! 

— Un adevărat leu! vru să întărească Jean-Ma- 
rie. Dar Françoise se strimbă la el și Jean-Marie 
tăcu. 

— Cum vă spuneam — urmă femeia — Berrichon, 
sărmanul meu băiat, ne-a povestit totul, cum Ne- 
vers şi Lagardere aveau întîlnire ca să se bată în 
duel, cum Lagardere l-a apărat timp de o jumătate 
de ceas pe Nevers împotriva unei bande de vreo 
douăzeci de haimanale, să mă ierte alteţa sa, înar- 
maţi pînă în dinţi. 

Aurore de Caylus îi făcu semn să se oprească. 
Amintirile erau prea dureroase şi ea prea slabă ca 
să le poată suporta. Își întoarse ochii încărcaţi de 
lacrimi spre lumînările aprinse pentru sufletele 
morţilor. 

— Filip — şopti ea — soţul meu preaiubit ! Parcă 
ar fi ieri! Rana din sufletul meu 'sîngerează și nu 
poate fi vihdecată. 

O lucire trecu prin ochii donei Cruz, care privea 
cu admiraţie această nemărginită durere. 

Bătrîna Françoise clătină din cap cu părintească 
înţelegere. i 

— Vremea este vreme — oftă ea. Toţi sîntem 
muritori. Nu trebuie să vă mai faceţi sînge rău pen- 
tru ce a trecut. Şi, cum vă spuneam, cînd cavalerul 
de Lagardère a venit la noi la ţară, acum vreo cinci 
sau şase ani, ca să mă întrebe dacă vreau să servesc 
pe fiica răposatului duce, am zis numaideciît da. De 
ce? Pentru că Berrichon, fiul meu, îmi spusese cum 
se petrecuseră lucrurile. Înainte de a-și da duhul, 
ducele a strigat pe nume pe cavaler şi i-a zis: 
„Frate! Frate!“ 

Prinţesa îşi apăsă mîinile pe piept. 

— Pe urmă — continuă Françoise — i-a mai 
spus: „Să fii tu tatăl fiicei mele și să mă răzbuni“. 
Berrichon n-a minţit niciodată, nobilă doamnă. De 
altfel, ce interes ar fi avut să mintă? Am plecat, 
Jean-Marie și cu mine. Cavalerul de Lagardere găsea 
că domnișoara Aurore crescuse prea mult ca să mai 
poată locui singură cu «el. Şi iată-ne la Madrid, în 
capitala ţării spaniole. Ah, Doamne! Cînd am vă- 
zut-o pe biata copilă, mi s-au umplut ochii de la- 
crimi. Era leită tatăl său. Parc-ar fi fost portretul 
tînărului nostru senior. Dar nici o vorbă nu puteam 
sufla. Trebuia să tăcem. Aşa ne poruncise domnul 
cavaler. 

— Şi în tot acest timp cît aţi fost cu ei — în- 
trebă prinţesa cu vocea cam şovăitoare — acest om, 
domnul de Lagardère, nu... ? 

— Sfinte Dumnezeule, nobilă doamnă — strigă 
Françoise şi bătrîna ei față se roși ca focul — sigur 
că nu, pe sufletul meu ! Şi eu poate aș fi zis ca dom- 
nia-voastră, fiindcă sînteţi mamă, dar vedeţi, timp 
de șase ani am ajuns să-l cunosc şi să ţin la domnul 
cavaler tot atît și chiar mai mult ca la cei care au 
mai rămas din familia mea. Dacă o alta decît dom- 
nia-voastră şi-ar fi îngăduit o astfel de bănuială... 
Dar vă rog să mă iertaţi — se întrerupse ea făcînd 
o plecăciune — uitam în fața cui vorbesc. Să ştiţi 
că omul acela este un sfînt, doamnă ; să ştiţi că fiica 
domniei-voastre era tot aşa de bine păzită de el cum 
ar fi fost şi de mama ei. Avea pentru domnișoara 
Aurore un respect, o bunătate, o dragoste atît de 
blîndă şi curată! 

— Faci bine că aperi pe cel ce nu merită să fie 
învinuit. Fiica mea trăia izolată ? 

— Singură, mereu singură, atît de singură că era 
chiar tristă; şi cu toate acestea, dacă m-ar fi... 
ascultat... 

— Ce vrei să spui? întrebă prinţesa. Francoise 
aruncă o privire piezişă către dona Cruz, care stătea 
mereu nemişcată. 

— Ascultaţi-mă — continuă femeia — o fată care 
cînta şi dansa în Plaza Santa nu era o societate 
bună şi frumoasă pentru moștenitoarea unui duce... 

Prinţesa se întoarse către dona Cruz și văzu o 
lacrimă strălucind în genele ei lungi. 

— Nu aveai nimic altceva de spus împotriva 
stăpînului dumitale ? zise ea. 

— Să spun ceva împotrivă-i ? strigă bătrîna Fran- 
coise. Dar nici aceasta nu era o dojană; de altfel, 
fata aceea nici nu venea prea des și eu îmi făceam 
întotdeauna de treabă ca s-o supraveghez... 

— Foarte bine, Françoise dragă — întrerupse 
prințesa — îți mulțumesc ; poți să te retragi. Dum- 
neata şi cu nepotul dumitale faceţi parte, de aci 
înainte, din casa mea. 

— În genunchi! strigă Frangoise Berrichon, îm- 
pingîndu-l cu asprime pe Jean-Marie. 

Prinţesa opri acest avînt de recunoștință şi, la 
un semn al ei, Madeleine Giraud ieși cu bătriîna şi 
cu moștenitorul ei. Dona Cruz se îndrepta de ase- 
menea către ușă. 

— Unde te duci, Flor? întrebă prinţesa. Dona 
Cruz crezu că se înșelase. Prinţesa adăugă: Nu-i 
aşa, astfel îţi spune ea ? Vino, Flor, vreau să te îm- 
brăţişez. 

Şi pentru că tînăra fată şovăia, prinţesa se ridică 
şi o strînse în braţe. Dona Cruz îi simţi obrazul 
scăldat în lacrimi. 

— Aurore te iubește — şopti mama fericită — 
şi acest lucru se află scris în aceste pagini pe care 
le voi ţine veşnic la căpătiiul meu ; în ele şi-a pus 
toată inima. Eşti gitana ei, prima ei prietenă. Eşti 
mai fericită decît mine fiindcă ai văzut-o copilă. Ce 
drăgălașă trebuie să fi fost! Flor, spune-mi totul! 
Şi fără să-i lase timp să răspundă, adăugă cu patima 
năvalnică şi adîncă de mamă: Tot ce iubeşte ea 
vreau să iubesc şi eu. Mi-eşti dragă, Flor, ești a 
doua mea fiică. Sărută-mă ! Dar tu ai să poți să mă 
iubeşti? Dac-ai şti cît sînt de fericită şi cum aş 
vrea ca întreg pămîntul să fie cuprins de fericire! 
Chiar și pe-acel om, auzi, Flor, chiar și pe acel om 
care mi-a luat inima copilei mele, ei bine, dacă ea o 
dorește, simt că şi pe el îl voi iubi! 

Capitolul V 


INIMĂ 
DE MAMĂ 


Dona Cruz zîmbea printre lacrimi. Prinţesa o 
strîngea nebuneşte la pieptul ei. 

— Ai să crezi — şopti ea — Flor, scumpa mea, 
că nu îndrăznesc încă s-o sărut așa? Să nu te su- 
peri: sărutînd fruntea și obrajii tăi, o sărut pe ea. 

Dintr-o dată se îndepărtă de ea ca s-o privească 
mai bine. 

— Tu dansai în pieţele publice, fetițo? reluă ea 
cu un aer îngîndurat. Nu ai nici o familie. Aș fi iu- 
bit-o oare mai puţin dacă aș fi regăsit-o şi pe ea 
aşa? Doamne! Doamne! Cit am fost de nebună! 
Ieri am spus: „Dacă numai o clipă fiica lui Nevers 
va fi uitat de mîndria neamului ei...“ Nu! N-am să 
sfîrşesc ; îmi îngheaţă sîngele în vine la gîndul că 
Dumnezeu ar fi putut să mă ia în serios. Haide să-i 
mulțumim lui Dumnezeu, Flor, gitană dragă, vino! 

O trase către altar şi îngenunche în faţa lui. 

— Nevers! Nevers! strigă ea. Acum o am pe 
fiica ta, pe fiica noastră! Spune-i Domnului să pri- 
mească bucuria și recunoştinţa din inima mea ! 

Nici cel mai drag prieten n-ar mai fi recunoscut-o. 
Sîngele care îi venise din nou în obraji îi dădea un 
colorit fermecător. 

— Tu ești creştină, Flor? reluă ea. Da, îmi aduc 
aminte, în jurnalul ei scria că ești creştină. Cît de 
bun este Dumnezeu, nu-i așa ? Dă-mi amîndouă miîi- 
nile să-mi simţi bătăile inimii. 

— Ah — murmură gitana izbucnind în la- 
crimi — dac-aş avea şi eu, doamnă, o mamă ca 
domnia-voastră ! 

Prinţesa o strînse la pieptul ei din nou. 

— Îţi vorbea despre mine? întrebă iar. Despre 
ce vorbeaţi? În ziua cînd ai întîlnit-o era încă 
mică de tot. Ştii ceva? se întrerupse ea, căci fră- 
mîntarea o făcea să vorbească într-una. Cred că-i 
este frică de mine. Dacă va fi mereu așa, voi muri. 
Să-i vorbeşti despre mine, Flor, micuța mea Flor, 
te rog mult! 

— Doamnă — răspunse dona Cruz zimbind prin- 
tre lacrimi — nu aţi văzut din paginile acelea cît 
vă iubește ? 

Cu degetul arăta hiîrtiile împrăștiate ale manu- 
scrisului Aurorei. 

— Da, da-— zise prințesa. Cum aş izbuti 
vreodată să explic ceea ce am încercat citindu-l ? 
Fata mea nu e tristă şi serioasă ca mine. Ea a 
moştenit firea veselă a tatălui ei; dar eu, eu care 
am plîns atîta, şi eu eram veselă altădată. Casa în 
care m-am născut era ca o închisoare şi cu toate 
acestea rîdeam, dansam, pînă în ziua cînd l-am 
zărit pe acela care avea să ducă cu el în fundul 
mormîntului toată bucuria mea și toate zîmbetele 
mele. 

Îşi trecu repede mîna peste fruntea înfierbîntată. 

— Ai văzut vreodată cum înnebunește o biată 
femeie ? întrebă ea brusc. 

Dona Cruz o privi cu îngrijorare. 

— Nu te speria, nu te speria — spuse prin- 
tesa — fericirea e pentru mine un lucru atît.de 
nou! Vreau să-ți spun, Flor: ai băgat de seamă? 
Fata mea e ca şi mine; veselia ei a pierit în ziua 
cînd s-a ivit dragostea. Pe ultimele pagini sînt 
multe urme de lacrimi. Ah! Omul acela! Omul 
acela ! îngînă ea printre suspine. Eu sînt văduvă, 
nu-mi mai rămăsese decît inima fiicei mele! 

Dona Cruz rămăsese mută în fața acestei su- 
preme nedreptăţi a dragostei de mamă. Totuşi o 
înţelegea, ea, fata setoasă de toate plăcerile păti- 
maşe,. ea, nesăbuita care ieri încă lua în glumă 
drama propriei sale vieţi. Sufletul ei conţinea în 
germen toate iubirile pătimaşe şi pline de gelozie 
ale străbunilor ei. Prinţesa se aşezase din nou în 
jilț. Luase paginile manuscrisului Aurorei. Le sucea 
şi le înviîrtea visătoare. 

— De cite ori — rosti ea rar — i-a salvat el 
viaţa ! 

începu să recitească încă o dată manuscrisul, dar 
se opri la primele pagini. 

— La ce bun? „şopti ea cu un accent de des- 
curajare — eu nu i-am dat viaţă decît o singură 
dată! Aşa este, așa este — repeta ea, în timp ce 
în privirile ei se aprindeau luciri sălbatice. Ea îi 
aparţine lui mai mult decît mie! 

— Dar sînteţi mama ei, doamnă! șopti blind 
dona Cruz. 

Prinţesa ridică asupra ei o privire îngrijorată 
şi îndurerată. 

— Ce înţelegi prin asta? Vrei să mă mingii? 
Este o datorie, nu-i așa, să-ţi iubeşti mama? Dacă 
fata mea m-ar iubi numai din datorie, simt c-aş 
muri ! 

— Doamnă, doamnă! Recitiţi paginile în care 
vorbeşte despre domnia-voastră... Cîtă duioșie ! Cită 
dragoste îmbinată cu respect! 

— Mi-am spus şi eu, Flor, scumpa mea, acelaşi 
lucru. Dar este totuşi ceva care mă împiedică să 
citesc senină aceste rînduri, pe care le-am sărutat 
fierbinte la început. Fata mea e aspră. Am găsit 
în aceste pagini şi ameninţări. Cînd ajunge să se 
întrebe dacă mama ei n-ar fi singura piedică între 

ea și prietenul ei, cuvintele sînt tăioase ca ascuţi- 
şul unei săbii. Am citit amîndouă. Îţi aduci aminte 
ce spune? Vorbeşte despre mamele orgolioase... 

— Dar domnia-voastră nu sînteţi așa, doamnă — 
zise dona Cruz, privind-o. 

— Am fost însă! murmură Aurore de Caylus 
ascunzîndu-şi faţa în miîini. 

În celălalt capăt al încăperii, Aurore de Nevers 
se mişcă pe canapea. Cuvinte nedesluşite îi scăpară 
printre buze. Prinţesa tresări. Pe urmă se sculă şi 
străbătu încăperea în virful picioarelor. Îi făcu 
semn donei Cruz s-o urmeze, ca şi cum ar fi sim- 
țit nevoia să fie întovărășită și apărată. Se aşeză 
în genunchi lingă Aurore. Dona Cruz rămase în 
picioare, lîngă canapea. Prinţesa stătu timp înde- 
lungat nemișcată, contemplînd trăsăturile fiicei 
sale. Îşi înăbuşea suspinele care o năpădeau. Aurore 
era palidă. 

— Henri! șopti ea prin somn. Henri, dragul 
meu. 

Prinţesa se făcu atît de palidă, încît dona Cruz 
se repezi s-o sprijine. Dar prinţesa o îndepărtă, 
apoi zîmbi îndurerată: 

— Mă voi obişnui. De-ar șopti cel puţin şi nu- 
mele meu în vis! 

Aşteptă. Numele ei nu fu rostit. Aurore avea 
buzele întredeschise, respiraţia era greoaie. 

— Voi avea răbdare — îngăimă  sărmana 
mamă — poate că altă dată mă va visa şi pe mine. 

Dona Cruz îngenunche în fața ei. Doamna de 
Gonzague îi zîmbea şi resemnarea dădea chipului 
său o frumuseţe sublimă. Înlătură încetişor cosițele 
de păr bogat care ascundeau pe jumătate trăsă- 
turile Aurorei. 

— Eu nu am un astfel de păr — reluă ea, atin- 
gînd timplele tinerei fete. L-a moștenit de la Ne- 
vers. Cînd am văzut-o și cînd omul acela mi-a 
spus: „Iat-o pe fiica domniei-voastre!“, inima 
mea n-a şovăit nici o clipă. Mi se părea că glasul 
lui Nevers cobora dintr-o dată din cer şi-mi spunea 
ca şi el: „Este fiica ta!“ 

Ochii ei urmăreau cu nesaţ trăsăturile Aurorei. 

— Cind Nevers dormea — şopti ea mai de- 
parte — pleoapele i se lăsau la fel și adeseori am 
văzut această linie în jurul buzelor lui. În zîmbet 
are ceva și mai asemănător. Nevers era foarte tînăr 
şi se spunea că e de o frumuseţe cam feminină. 
Dar ce m-a izbit mai mult a fost privirea. Ah, în 
ochii ei parcă s-a aprins scînteia din ochii lui Ne- 
vers! Dovezi? Îmi inspiră milă cu nevoia lor de 
dovezi ! Dumnezeu a pus numele nostru pe chipul 
acestei copile. Nu în Lagardere mă încred, ci în 
inima mea. 

Doamna de Gonzague vorbise încet, cu toate 
acestea, la numele lui Lagardere, Aurore avu o 
uşoară tresărire. Întinse brațele, apoi trupul ei 
zvelt se încordă într-o zvîrcolire, cum se întîmplă 
adeseori la trezire. Ochii i se deschiseră de la în- 
ceput mari, privirea se roti prin cameră şi o mirare 
se întipări pe trăsăturile ei. 

— Ah! exclamă ea. Flor e cu mine? Îmi aduc 
aminte. Așadar, n-am visat! 

Își duse amîndouă mîinile la frunte. 

— Încăperea aceasta — continuă ea — nu este 
aceeaşi în care ne aflam astă-noapie. Am visat? 
Am văzut-o oare pe mama? 

— Ţi-ai văzut mama — îi răspunse dona Cruz. 

Prințesa, care se retrăsese la altarul îndoliat, 
avea ochii scăldaţi în lacrimi de bucurie. Primul 

gînd al fiicei sale fusese pentru ea. Fiica ei nu 
vorbise -încă despre Lagardère. Își înălță toată 
inima spre Dumnezeu ca să-i aducă mulțumiri. 

— Dar de ce sînt atît de zdrobită? întrebă 
Aurore. Orice miștare mă doare şi respiraţia îmi 
spintecă pieptul. 

— Ai avut febră — răspunse dona Cruz — ai 
fost foarte bolnavă. 

— Nu ştiu cum aș putea să spun ce simt — şopti 
Aurore — parcă o povară îmi striveşte mintea. 
Mereu sînt pe punctul să destram vălul. de neguri 
care-mi înconjoară creierul. Dar nu izbutesc; nu, 
nu izbutesc! Mama este supărată pe mine? 

După ce vorbi astfel, ochiul i se lumină deodată. 
Aproape că-şi înţelesese situaţia, dar numai pentru 
o clipă. Prinţesa tresărise la ultimele vorbe ale fiicei 
sale. Cu un gest poruncitor închise gura donei Cruz, 
care era gata să răspundă. Se apropie cu acel pas 
ușor și grăbit pe care trebuie să-l fi avut în zilele 
cînd, tînără mamă, ţipătul copilului o chema lîngă 
leagăn. Se apropie. Luă capul Aurorei în mîini şi 
o sărută îndelung pe frunte. Aurore începu să zîm- 
bească. 

— Mamă — opti fata — te-am visat, se făcea 
că plîngeai şi toată noaptea ai plîns în visul meu. 
De ce este Flor aici? Flor nu are mamă. Cite 
lucruri se pot petrece într-o noapte! 

Zbuciumul ei continua. Mintea făcea sforţări să 
destrame vălul. În cele din urmă, se lăsă pradă du- 
reroasei oboseli care o copleșea. 

— Vreau să te văd, mamă! Vino lîngă mine, 
ia-mă pe genunchii tăi! 

Prinţesa, rîzînd printre lacrimi, veni să se așeze 
pe canapea şi o luă pe Aurore în brațe. 

— Mamă — îi spuse Aurore — sumedenie de 
gînduri se rotesc în jurul meu şi nu izbutesc să le 
apuc. Ar trebui să mă port altfel, mamă, cu 
dumneata. 

— Eşti la pieptul meu, copilă, scumpă copilă — 
răspunse prințesa în glasul căreia se bănuiau ne- 
spuse rugăminţi. Nu mai căuta nimic altceva. Odih- 
neşte-te la pieptul meu. Fii fericită prin fericirea 
care mi-o dai. 

— Doamnă, doamnă — şopti dona Cruz, aplecîn- 


du-se la urechea ei — trezirea va fi îngrozitoare! 
Prințesa făcu un gest de nerăbdare. 
— Mamă — reluă Aurore — dacă mi-ai vorbi, 


sînt sigură că s-ar lua vălul negru de pe ochii mei. 
Dac-ai ști cît sufăr! 

`. — Suferi! repetă doamna de Gonzague strîn- 
gînd-o pătimaș la piept. 

— Da, sufăr nespus. Mi-e frică, groaznic de 
frică, mamă, și nu ştiu, nu ştiu... A, lasă-mă! Aș 
vrea să stau în genunchi şi să mă uit la tine, 
mamă ! Îmi amintesc. De necrezut! Adineauri mi 
se părea că n-ăm plecat niciodată de la pieptul tău. 

O privi pe prinţesă cu ochi înspăimîntaţi. Aceasta 
încercă să zimbească, dar faţa ei exprima groază. 

— Ce ai, mamă? Ce ai? întrebă Aurore. Eşti 
mulțumită că m-ai regăsit, nu-i așa? 

— Dacă sînt mulțumită, copilă adorată ? 

— Da, acum ştiu; nu aveam mamă şi m-ai 
regăsit... 

— Şi Dumnezeu care a îngăduit să ne regăsim 
nu ne va mai despărţi, fata mea! 

— Dumnezeu! biîigui Aurore cu ochii măriţi, 
pierduţi în gol. Dumnezeu! N-aş putea să mă rog 
în această clipă, nu mai știu rugăciunea. 

— Vrei să repeţi cu mine rugăciunea? o în- 
trebă prinţesa agăţindu-se cu nădejde de această 
diversiune. 

— Da, mamă. Stai! Mai este și altceva. 

— Tatăl nostru, carele eşti în ceruri... — începu 
doamna de Gonzague, împreunînd mîinile Aurorei 
într-ale sale. 


— Tatăl nostru carele eşti în ceruri... — repetă 
Aurore, ca un copil mic. 
.Facă-se voia ta... — continuă mama. 


Aurore, de data aceasta, în loc să repete, se în- 
crîncenă. 

— Mai este şi altceva — şopti ea din nou, şi 
degetele încleştate îi apăsau tîmplele năclăite de 
sudoare — mai este și altceva, Flor, tu știi bine, 
spune-mi... 

— Surioară... — biigui gitana. 

— Tu ştii! Tu ştii! zise Aurore, ai cărei ochi 
clipiră şi se umeziră. Ah! Nimeni nu vrea să-mi 
vină în ajutor! 

Deodată se ridică și-și privi mama în faţă: 

— Această rugăciune — scandă ea rar cuvin- 
tele - dumneata, mamă, m-ai învăţat s-o spun ? 

Drialosa plecă fruntea și din gitlej îi ieşi un 
geamăi. 

Aurore o fixa cu ochii aprinşi. 

— Nu, nu dumneata... — murmură ea. 

Creierul ei făcu o sforţare supremă. Un țipăt sfi- 
șietor îi ţişni din piept. 

— Henri! Henri! zise ea. Unde e Henri? 

Se ridicase în picioare. Privirea-i fulgerătoare şi 
îndîrjită o învăluia pe prințesă. Flor încercă să-i 

apuce mîinile, dar o respinse cu puterea unui bărbat. 
Prinţesa, cu capul pe genunchi, plingea cu hohote. 

— Răspundeţi-mi ! strigă Aurore. Henri! Ce-aţi 
făcut cu Henri? 

— Eu nu m-am gindit decît la tine, fata mea — 
biigui prinţesa. 

Aurore se întoarse brusc către dona Cruz. 

— L-au ucis? întrebă ea cu fruntea sus și cu 
privirea arzătoare. 

Dona Cruz nu răspunse. Aurore se reîntoarse spre 
mama ei. Aceasta alunecă în genunchi și murmură : 

— Îmi sfişii inima, copilă. Ai puţină milă! 

— L-au ucis? repetă Aurore. 

— El! Numai el! strigă prințesa frîngîndu-și 
miinile. În inima acestui copil nu mai e loc pentru 
dragostea de mamă! 

Aurore ţinea ochii în pămint. 

— Nu vor deci să-mi spună dacă mi l-au ucis! 
gîndi ea cu glas tare. 

Prinţesa întinse braţele către ea, apoi se prăbuși 
leşinată. 


Aurore ţinea mîinile mamei sale ; faţa îi era roșie 
ca focul, privirea tragică. 

— Pe sufletul meu! Vă cred, doamnă —zise ea. 
N-aţi făcut nimic împotriva lui şi este cu atît mai 
bine pentru dumneavoastră, dacă m-aţi iubi cum vă 
iubesc eu. Dacă ați fi făcut ceva împotriva lui... 

— Aurore! Aurore! o opri dona Cruz, punindu-i 
palma peste gură. 

— Eu vorbesc — preciză domnișoara de Nevers 
cu demnitate şi semeţie — nu ameninţ. Mama mea 

și cu mine ne cunoaştem abia de cîteva ceasuri, dar 
e bine ca inimile noastre să se privească în față. 
Mama mea este o prinţesă, eu sînt o biată fată; 
tocmai asta îmi dă dreptul să vorbesc răspicat cu 
mama mea. Dacă mama mea ar fi fost o biată femeie 
lipsită de puteri, părăsită, nu m-aş fi ridicat şi nu 
i-aș fi vorbit decît în genunchi. 

— Fata mea, pentru mine nu există nimic pe lume 
în afară de tine; dacă nu te am, sînt lipsită de pu- 
teri şi părăsită. Judecă-mă, dar cu mila care se cu- 
vine celor care suferă. Îmi reproşezi că nu ţi-am 
smuls legătura care te orbea; dar mă iubeai în 
timpul delirului şi mi-era cu adevărat teamă de tre- 
zirea ta! 

Aurore strecură o privire către uşă. 

— Vrei să mă părăsești? strigă mama speriată. 

— Trebuie neapărat — răspunse tînăra. Ceva îmi 
spune că Henri în această clipă mă cheamă și că are 
nevoie de mine. 

— Henri! Mereu Henri! şopti doamna de Gon- 
zague cu accentul desperării. Totul pentru el, nimic 
pentru mamă! 

Aurore aţinti asupra ei ochii-i mari şi arzători. 

— Dacă el ar fi aici, doamnă — replică ea cu 
blîndeţe — și dumneavoastră aţi fi departe, în pri- 
mejdie de moarte, nu i-aş vorbi decît de dumnea- 
voastră. 

— Să fie oare adevărat ? strigă prinţesa încîntată. 
Mă iubeşti și pe mine tot atît ca şi pe el? 

Aurore căzu în braţele ei şoptind: 

— De ce n-ai înţeles asta mai devreme, mamă? 

Prinţesa o sărută cu nesaţ. 


260 


— Ascultă — spuse ea —- eu știu ce înseamnă dra- 
gostea. Nobilul și scumpul meu soţ, care desigur că 
mă aude şi'cu amintirea căruia mi-am mîngiiat sin- 
gurătatea, cred că zimbește fericit la picioarele 
Domnului, citind în inima mea. Dar eu pe tine te 
iubesc mai mult decît pé Nevers, pentru că dra- 
gostea mea de femeie se contopeşte cu dragostea de 
mamă. Ascultă-mă: ca să mă iubeşti, îl voi iubi 
şi pe el. Eu știu că nu m-ai mai iubi dacă l-aş res- 
pinge, ai şi scris acest lucru, Aurore; ei bine, îi voi 
deschide braţele ! 

Se îngălbeni dintr-o dată, fiindcă privirea ei în- 
tilnise pe aceea a donei Cruz. Gitana trecu într-un 
salonaș alăturat, a cărui ușă se deschidea în spatele 
canapelei. 

— l-ai deschide brațele, mamă ? repetă Aurore. 

Prinţesa era mută şi inima “îi bătea cu putere. 

Aurore se smulse din brațele ei. 

— Nu poţi să minți! strigă ea. A murit, îl crezi 
mort ! 

Mai înainte ca prințesa, care căzuse pe un scaun, 
să fi răspuns, dona Cruz se întoarse în cameră și o 
opri pe Aurore, care se îndreptase spre ușă. Dona 
Cruz era cu mantia şi cu vălul. 

— Ai încredere în mine, surioară ? zise ea. Pu- 
terile tale nu ţi-ar sprijini curajul. Tot ce-ai vrea 
să faci tu am să fac cu. 

Apoi, adresîndu-se doamnei de Gonzague, adăugă : 

— Porunciţi să fie înhămați caii, vă rog, alteță ! 

— Unde te duci, surioară ? întrebă Aurore. 


— Alteța sa îmi va spune — răspunse gitana cu 
un ton energic — unde trebuie să mă duc ca să-l 
salvez. 

Capitolul VI 


OSINDIT 
LA MOARTE 


Dona Cruz aştepta în picioare lingă ușă. Mama şi 
fiica stăteau față în faţă. Prinţesa poruncise să fie 
trasă trăsura la scară. 

— Aurore — spuse ea cu sfiiciune fiicei sale — 
eu n-am așteptat sfatul prietenei tale. A vorbit, fi- 
reşte, din dragoste, din interes pentru tine și de 
aceea nu i-o pot lua în nume de rău, dar ce şi-a în- 
chipuit oare? Că aș fi prelungit toropeala minţii 
tale ca să te împiedic să-l salvezi ? 

Dona Cruz se apropie fără să vrea. 

— Ieri — urmă prinţesa — eram duşmana aces- 
tui om și bănuiești pentru ce. Îmi răpise fiica şi, pe 
de altă parte, toate aparențele îmi strigau : „Nevers 
a căzut sub loviturile lui“. 

Aurore înălță semeaţă fruntea, dar ochii i se lă- 
sară în jos. Se făcu atît de palidă, încît mama ei 
înaintă spre ea ca s-o sprijine. Aurore îi spuse: 

— Continuaţi, doamnă, vă ascult. Citesc însă pe 
fața dumneavoastră că ați înțeles acum că era o 
calomnie. 

— Am citit amintirile tale, fata mea — răspunse 
prinţesa. O pledoarie convingătoare. Omul care a 
păstrat atît de curată o inimă de douăzeci de ani, 
sub acoperișul său, nu poate fi un ucigaș. Omul care 
mi-a redat fiica aşa cum nădăjduiam s-o revăd în 
visurile mele cele mai ambiţioase trebuie să aibă o 
conştiinţă. nepătată. 

— Îţi mulţumesc pentru el, mamă. Nu mai ai și 
alte dovezi ? 

— Ba da, am mărturiile unei femei de treabă și 
ale nepotului ei. Henri de Lagardere... 

— Soţul meu, mamă. 

— Soțul tău, fata mea — rosti prinţesa coborind 
glasul — nu l-a lovit pe Filip de Nevers, ci, dimpo- 
trivă, l-a apărat. 

Aurore se aruncă de gitul mamei sale şi, pierzîn- 
du-și dintr-o dată răceala, îi acoperi cu sărutări 
fruntea şi obrajii. 

— Sărutările astea sînt pentru el! murmură 
doamna de Gonzague zimbind trist. 

— Sînt pentru tine! strigă Aurore, ducind la 
buze mîinile mamei sale. Pentru tine, mamă scumpă 
şi adevărată, pe care te regăsesc în sfîrşit; pentru 
tine, fiindcă te iubesc și eu şi te va iubi și el. Dar 
ce ai făcut pentru noi? 

— Regentul — răspunse prinţesa — trebuia să fi 
primit scrisoarea mea care punea în lumină nevi- 
novăţia lui Lagardcre. 

— Mulţumesc! Îţi mulţumesc ! zise Aurore. Dar 
de ce nu-l vedem ? 

Prinţesa îi făcu semn lui Flor să se apropie. 

— Te iert, micuţo — spuse ea sărutind-o pe 
frunte. Trăsura este gata. Du-te şi să aduci răspuns 
la întrebarea fiicei mele. Pleacă și întoarce-te re- 
pede ; te aşteptăm. 

Dona Cruz ieși în fugă. 

— Nădăjduiesc, draga mea — spuse apoi prinţesa 
Aurorei ducînd-o spre sofa — că mi-am călcat în- 
deajuns în picioare acel orgoliu de înaltă doamnă, 
pe care-l condamnai fără să-l cunoşti? Sînt oare 
îndeajuns de supusă înaltelor porunci ale domnişoa- 
rei de Nevers? 

— Eşti bună, mamă... 

Se așezară. Doamna de Gonzague o întrerupse : 

— Te iubesc, atita tot ; adineauri mi-era frică de 
tine; acum nu mai mi-e teamă: am un talisman. 

— Ce talisman ? întrebă fata zimbind. 

Prinţesa o contemplă o clipă în tăcere, apoi 
răspunse : ; 

— Să-l iubesc, ca să mă iubeşti. 

Aurore i se aruncă în brațe. 

În.acest timp, dona Cruz străbătuse salonul doam- 
nei de Gonzague şi ajungea în anticameră, cînd se 
auzi afară, pe scări, o larmă neobişnuită. Un glas, 
care i se păru cunoscut, se răstea la valeții şi came- 
ristele doamnei de Gonzague. Adunați într-un ade- 
vărat batalion de cealaltă parte a ușii, apărau in- 
trarea sanctuarului. 

— Sînteți beat! spuneau lacheii, iar glasurile as- 
cuțite ale cameristelor adăugau : 

— Sînteți cu încălțămintea plină de moloz și părul 
vă este plin de paie. Frumoasă ţinută ca să vă pre- 
zentaţi la alteţa sa! 

— Mii de draci, ticăloșilor ! strigă glasul asediato- 
rului. De moloz, de paie sau de ţinută mă sinchisesc 
eu acum ? Cînd vii de-acolo de unde vin eu, nu se 
mai uită nimeni la așa ceva! 

— Veniţi de la cîrciumă ? riseră valeţii în cor. 

— Sau de la pușcărie? completară cameristele. 

Dona Cruz se oprise să asculte. 

— Neobrăzaţilor ! se răsti iar glasul. Duceţi-vă și 
spuneţi-i stăpînei voastre că vărul dînsei, marchizul 
de Chaverny, cere să fie primit numaidecit. 

— Chaverny ! repetă dona Cruz mirată. 

De cealaltă parte a ușii, servitorimea părea să se 
sfătuiască. În cele din urmă, îl recunoscură pe mar- 
chizul de Chaverny în ciuda straniei lui îmbrăcă- 
minți şi a molozului care îi albise catifeaua panta- 
lonilor. Toți ştiau că marchizul de Chaverny era văr 

cu Gonzague. Ușile se dădură brusc în lături și spi- 
narea tînărului marchiz îmbrăcat în superbul frac al 
domnului de Peyrolles se arătă. 

— Ura! strigă el, împingînd înapoi valul: ase- 
diaţilor de ambe sexe care se năpustiseră din nou 
asupra lui. Pe toţi diavolii, dacă oamenii aceștia nu 
erau să mă facă să-mi ies din fire. 

Le trînti uşile în nas şi puse zăvoarele. Întorcîn- 
du-se, o zări pe dona Cruz. Înainte ca ea să se fi 
putut retrage sau apăra, îi apucă amîndouă mîinile 
și i le sărută rîzînd. 

— Înger frumos — spuse el, în timp ce fata se 
desprindea, pe jumătate bucuroasă, pe jumătate ru- 
șinată — te-am visat toată noaptea. IÎntimplarea mă 
sileşte să fiu prea grăbit în dimineaţa aceasta, ca 
să-ţi pot face o declaraţie cum se cuvine. De aceea, 
sărind peste orice preliminarii, cad la picioarele 
domniei-tale, dăruindu-ţi inima și numele meu. 

— Şi eu sînt grăbită — zise ea silindu-se să-şi 
păstreze gravitatea. Te rog, lasă-mă să trec! 

— Vei fi cea mai răpitoare marchiză din lume! 
strigă el. Așadar, ne-am înţeles. Să nu crezi că glu- 
mesc sau că vorbesc ca un flușturatic: m-am gindit 
foarte serios la acest lucru venind încoace. 

— Bine, dar... nu crezi c-ar trebui să-mi dau și eu 
consimțămiîntul ? obiectă dona Cruz. 

— M-am gîndit şi la asta. Dacă nu consimţi, te 
răpesc. Dar să nu ne mai pierdem vremea vorbind 
despre ceva pe deplin hotărît. Vin cu vești foarte 
grave şi urgente. Vreau s-o văd numaitecii pe 
doamna de Gonzague. 

— Doamna de Gonzague este cu fiica ei. Nu pri- 
meşte pe nimeni. 

— Cu fiica ei ! strigă Chaverny. Cu domnişoara de 
Nevers ! Fermecătoare copilă, Dumnezeu fic lăudat! 

Dar eu pe dumneata te iubesc şi chiar astăzi ne vom 
căsători. Ascultă-mă cu atenţie și crede-mă că e 
vorba de ceva foarte serios: tocmai fiindcă domni- 
şoara de Nevers este cu mama ei, trebuie să fiu pri- 
mit numaidecit. 

— Peste putință! încercă să se împotrivească 
gitana. . 

— Nimic nu este peste putință calaverilor din 
Franța — rosti cu gravitate Chaverny. Nu cunosc 
drumul. Dar un om care duce cu sine un răvaş scris 
cu sînge pe un colț de batistă nu poate trece pe ori- 
unde ? 

— Un răvaş scris cu sînge ! repetă dona Cruz, în- 
eetînd să mai rîdă. 

Chaverny şi intrase în salon. Gitana alergă după 
el; dar nuʻ izbuti să-l împiedice să deschidă uşa şi 
să pătrundă la prințesă pe neaşteptate. 

— Doamnă şi nobilă vară — zise el rămînînd în 
prag şi înclinîndu-se adînc — n-am avut niciodată 
cinstea să vă aştern la picioare omagiile mele, şi nu 
mă cunoașteţi. Sint marchizul de Chaverny, văr cu 
Nevers prin domnișoara de Chaneilles, mama mea. 

La numele. de Chaverny, Aurore, speriată, se lipi 
de mama ei. Dona Cruz intrase şi ea în urma mar- 
chizului. i 

— Şi ce căutaţi la mine, domnule? îl întrebă 
prinţesa mîniată. 

— Vin să ispășesc greşelile unui descreierat pe 
care-l cunosc — răspunse Chaverny întorcînd către 
Aurore o privire aproape rugătoare — a unui nebun 
care poartă cam acelaşi nume cu mine. Şi, în loc să-i 
aduc domnişoarei de Nevers scuze pe care nu le-ar 
putea primi, îmi răscumpăr iertarea aducîndu-i un 
Tăvaș. ` 

Se lăsă într-un genunchi î în fața Aurorei. 

— Un răvaș de la cine? întrebă prințesa încrun- 
tînd din sprîncene. 

Aurore, tremuriînd și schimbiîndu-se la faţă, ghi- 
cise despre ce putea fi vorba. 

— Un răvaş de la cavalerul Henri de Lagardere 
— răspunse Chaverny. În același timp scoase din 
sîn batista pe care Henri o scrisese cu sînge. Aurore 
încercă să se ridice; dar căzu fără puteri înapoi 
pe sofa. 

— Nu cumva... — începu prinţesa văzînd peticul 
miînjit cu roșu. 

Chaverny se uită la Aurore, pe care dona Cruz o 
şi prinsese în braţe. 

— Răvaşul are o înfăţişare sinistră — spuse el — 
dar nu vă speriaţi. Cînd cineva nu are nici cerneală, 
nici hirtie ca să scrie... 

— Trăieşte ! șopti Aurore scoţind un oftat adînc. 

Ochii ei frumoși, plini de lacrimi, se ridicară spre 
cer, mulțumind lui Dumnezeu. Luă din mîinile lui 
Chaverny batista îmbibată cu sîngele lui Lagardere 
și o apăsă pătimaș pe buze. Prinţesa întoarse capul. 
Avea să fie cea din urmă revoltă a mîndriei sale. 
Aurore încercă să citească, dar plinsul îi împăienje- 
nea vederea și pe de altă parte peticul se întinase: 
literele erau aproape indescifrabile. Doamna de Gon- 
zague, dona Cruz şi Chaverny încercară să-i ajute. 
Dar hieroglifele acelea mari, împreunate și întinate 
rămaseră mute și pentru el. 

— Voi izbuti totuşi să citesc ! zise Aurore ștergin- 
du-şi ochii chiar cu acea batistă. Se apropie de fe- 
reastră şi se așeză în genunchi în faţa batistei întinse 
pe jos. Şi putu citi: 

„Alteţei sale prinţesa de Gonzague. S-o mai văd 
o dată pe Aurore înainte de-a muri !“ 

Aurore rămase o clipă nemișcată. Cînd se ridică, 
sprijinită de mamă-sa, îi spuse lui Chaverny : 

— Unde se află? 

— La închisoarea Châtelet. 

— Este deci condamnat ? 

— Nu știu. Tot ceea ce pot spune este că se află 
la secret. 

Aurore se smulse din îmbrăţișarea mamei sale. 

— Mă voi duce la Châtelet ! zise ea. 

— Acum ai alături de tine pe mama ta, fiica mea 
— şopti prinţesa cu un ton de dojană în glas — 
mama ta îţi este călăuză și sprijin. Nu inima ta a 
vorbit : inima ţi-ar fi spus: „Mamă, însoţește-mă la 
Châtelet“. 

— Cum — îngăimă Aurore — ai primi să... ? 

— Soţul fiicei mele este fiul meu — răspunse 
prinţesa. Dacă moare, îl voi plinge. Dacă poate fi sal- 
vat,.îl voi salva! 

Se îndreptă cea dintîi către ușă. Aurore o opri să- 
rutîndu-i mîinile pe care le scăldă în lacrimi și-i 
spuse : 

— Să te răsplătească Dumnezeu, mamă ! 


La grefa cea mare de la Châtelet avusese loc o 
masă îmbelșugată și prelungită. Nu degeaba avea 
domnul marchiz de Segre reputaţia unui om priceput 
la asemenea lucruri. Era un mîncău de prima clasă, 
dar un mîncău rafinat, un magistrat la modă și un 
desăvirşit gentilom. Trebuie să fim drepţi cu el şi 
să recunoaştem că cea de-a doua şedinţă a tribuna- 
lului excepţional a fost mult mai scurtă decît masa. 
De altfel, dintre cei trei martori care trebuia să fie 
ascultați, doi lipseau : numiții Cocardasse și Passe- 
poil spălaseră putina. Unul singur depusese ca mar- 
tor, domnul de Peyrolles. Dovezile aduse de el erau 

atît de limpezi şi de zdrobitoare, încît proci:dura tre- 
buise să fie neobişnuit de simplificată. De altfel, în 
acel moment, totul era provizoriu la Châtelet. Jude- 
cătorii nu se simțeau la largul lor așa cum erau în 
Palatul Justiţiei. Domnul marchiz de Segre nu avea 
drept vestiar decît un cabinet întunecos alături de 
marea grefă și despărţit doar printr-un perete sub- 
tire de scînduri de încăperea în care domnii consi- 
lieri îşi făceau toaleta în comun. Era foarte neplă- 
cut şi domnii consilieri se simțeau mai prost trataţi 
în plin Paris decît confrații lor de la obscurele tri- 
bunale de provincie. Sala cea mare a grefei dădea 
printr-o uşă cu geamuri pe podul care lega turnul de 
cărămidă, zis Turnul Nou, cu restul fortăreței, şi se 
afla tocmai în dreptul fostei celule a lui Chaverny. 
Condamnaţii trebuiau să treacă prin această sală ca 
să se întoarcă în celulele din turnuri. 

— Cît să fie ceasul, domnule de Labaumelle ? în- 
trebă marchizul de Segre prin peretele de scînduri. 

—- Aproape două, domnule preşedinte! răspunse 
consilierul. 

— Marchiza sigur că mă așteaptă! Dracu’ să ia 
aceste şedinţe duble ! Roagă-l pe domnul Husson să 
vadă dacă lectica mea este la poartă. 

— Trebuie. să recunoaştem — spunea în acest 
timp Perrin — Hacquelin des Maisons de Vieiville- 
en-Forez, că martorul acela... domnul de Peyrolles, 
s-a exprimat foarte limpede. Fără el, ar fi trebuit să 
deliberăm pînă la trei. 

— Depunea pentru prințul de Gonzague — răs- 
punse Labaumelle — prinţul ştie să-şi aleagă oa- 
menii. 

— Dar ce-am auzit vorbindu-se ? întrebă marchi- 
zul-preşedinte. Că domnul de Gonzague ar îi în diz- 
graţie... 


N 
2 


— De fel, de fel — replică Perrin-Hacaquelin — 
domnului de Gonzague i s-a făcut azi-dimineață 
cinstea să asiste singur la scularea alteței sale regale. 
Este o favoare evidentă... 

Un aprod intră în sala comună a domnilor con- 
silieri şi întrebă: 

— Se poate vorbi cu domnul președinte ? 

Marchizul de Ségré auzi prin peretele de scînduri 
și strigă în gura mare: 

— Nu primesc pe nimeni, ei comedie ! Trimiteţi la 
dracw pe toţi cei care vor să mă facă să-mi pierd 
timpul. 

— Sint două doamne — preciză aprodul. 

— Din cele care vin cu intervenții ? Afară cu ele! 
Cum sînt îmbrăcate ? 

— Amindouă în negru și cu vălurri. 

— Ţinută de proces pierdut. Cu ce-au venit ? 

— Într-o caleaşcă purtînd stema prințului de Gon- 
zague. 

—- Ei, drace! exclamă de Segre. Gonzague nu 
părea totuși la largul lui cînd a depus în faţa curţii. 
Dar de vreme ce Regentul... Roagă-le să aștepte 
puţin. Unde-i. Husson ? 

„— S-a dus să vadă dacă lectica domnului pre- 
şedinte este la poartă. 

— Niciodată nu-l găseşti cînd ai nevoie de el! 
bombăni marchizul, care știa cum să răsplătească 
oamenii. „Dobitocul ăsta niciodată n-o să înainteze“ 
— adăugă el în gînd. 

Pe urmă, cu glas tare: 

— Sînteţi îmbrăcat, domnule de Labaumelle? 
Faceți-mi plăcerea şi duceţi-vă să ţineţi companie 
acelor două doamne. Într-o clipă sînt la dispoziţia lor. 

Berthelot de Labaumelie, care se afla în cămaşă, 
îşi îmbrăcă fracul — un frac de catifea neagră — 
își îmfoie peruca dindu-i cîteva palme şi se duse să-şi 
îndeplinească corvoada. Domnul marchiz de Ségré 
spuse valetului său : 

— Să știi că dacă marchiza găseşte că nu sînt bine 
coafat, te gonesc! Dă-mi mănușşile. O caleaşcă cu 
stema lui Gonzague! Cine-or mai fi și pupezele 
alea ? Pălăria ! Bastonul ! De ce cravata de dantelă 
are cuta asta, tilhar bun de tras pe roată? Să-mi 
faci rost de un buchet pentru doamna marchiză! 
Treci înainte şi deschide-mi uşile, bădărane ! 

Cele două doamne care îl așteptau în tovărăşia 
domnului de Labaumelle, mut ca un pește şi drept 
de parcă și-ar fi înghițit bastonul, păreau să nu dea 
nici o atenţiei ţinutei elegante a președintelui. Dom- 
nul de Ségré nu le mai văzuse niciodată. 

— Cu cine am cinstea să vorbesc, frumoase 
doamne ? întrebă răsucindu-se pe călcîie și silindu-se 
să pară cît mai mult un gentilom adevărat. 

Labaumelle, eliberat, se întoarse în vestiar. 

— Domnule președinte — răspunse cea mai înaltă 
dintre cele două doamne — eu sînt văduva lui Filip 
de Lorena, duce de Nevers. 

— Cum? se miră Ségré. După cit ştiam, văduva 
lui Nevers s-a căsătorit cu prinţul de Gonzague ! 

— Sint într-adevăr și prințesă de Gonzague — 
răspunse ea cu un fel de silă. 

Președintele făcurtrei sau patru  saluturi ca la 
curte şi se repezi în anticameră. 

— Jilțuri, ticăloșilor ! strigă eL Într-o zi am să vă 
spînzur pe toţi! 

“Teribila lui ameninţare puse în mişcare pe aprozi, 
pe valeţi, pe grefieri, pe copiști şi pe toţi funcţio- 
narii palatului, care se aflau în încăperile vecine. 

O duzină de jilțuri fură aduse în mare grabă și cu 
mult zgomot. 

— Nu este nevoie, domnule preşedinte — zise 
prinţesa, şi rămase în picioare. Venim, fiica mea şi 
cu mine... 

— Ah, fiica domniei-voastre ! o întrerupse domnul 
de Segre  înclinîndu-se. Un adevărat crin! Nu 
ştiam că domnul de Gonzague... 

— Domnişoara de Nevers! rosti cu gravitate 


prințesa. 
Preşedintele rămase uluit şi se înclină din nou. 
— Am venit — urmă prinţesa — ca să aducem 


justiţiei lămuriri... 

— Îngăduiţi-mi să vă spun că am ghicit că veniţi 
să aduceţi noi dovezi despre vinovăția acestui 
ticălos... Ș 

— Domnule! exclamară în acelaşi timp cele 
două femei. 

— Nu aţi primit oare nimic din partea alteţei sale 
regale ? întrebă prinţesa, cu glasul sugrumat. 

Aurore, gata să leşine, se sprijini de ea. 

— Nimic, absolut nimic, alteță — răspunse 
marchizul. Dar nici nu era nevoie. Ceea ce trebuia 
să se îndeplinească s-a îndeplinit şi încă bine. Sen- 
tința a şi fost pronunţată de mai bine de o jumă- 
tate de ceas. 

— Şi n-aţi primit nimic de la Regent? stărui 
prinţesa cu glasul tot sugrumat. O simţea pe Aurore 
tremurînd toată. 

— Ce-aţi fi dorit mai mult ? exclamă domnul de 
Segre. Să fie tras pe roată în Place de Grève ? Alte- 
tei sale regale nu-i plac acest soi de execuţii, în 
afară de cazul cînd este nevoie de pedepse exem- 
plare pentru a menţine prestigiul Băncii. 

— A fost deci condamnat la moarte? îngăimă 
Aurore. 

— Şi la ce oare altceva, fermecătoare copilă ? Aţi 
fi vrut să-l lăsăm doar la pîine și apă? 

Domnișoara de Nevers se prăbuşi într-un fotoliu. 

— Ce-are oare micuța comoară ? întrebă marchi- 
zul. Doamnă, tinerele nu suportă să audă vorbin- 
du-se de astfel de lucruri. Sînt încîntat că am putut 
să vă ofer personal amănunte. Vă rog să binevoiţi să 
transmiteţi alteţei sale prințului de Gonzague că 
totul este încheiat așa cum doreşte. Sentința este 
fără apel, și chiar în această seară... 

Salută, se învirti pe călcîie şi se îndreptă spre ușă 
legănîndu-se pe picioare, cum era moda. Coborînd 
scările îşi spunea : 

„Încă un pas făcut către președinția Curţii de 
Justiţie ! Această prinţesă de Gonzague trebuie să 
ţină acum trup și suflet cu mine.“ 

Prinţesa rămăsese nemişcată, cu privirea aţintită 
spre ușa prin care. dispăruse domnul de Segre. Cît 
despre Aurore, s-ar fi zis că fusese lovită de trăsnet. 
Mama și fata nu se mai gîndeau nici să-și vorbească, 
nici să se întrebe ce răminea de făcut. Erau de-a 
dreptul împietrite. 

Deodată, Aurore întinse braţul spre uşa pe care 
ieşise președintele. Această uşă ducea spre tribunal 
şi spre ieșirea magistraţilor. 

— Iată-l! strigă ea cu un glas care nu mai avea 
nimic din lumea aceasta. Vine! El e, îi recunosc 
pasul ! ji 

Prinţesa asculta încordată, dar nu auzi nimic. Se 
uită la domnișoara de Nevers, care repetă: 

— Vine, îl simt! Doamne, cum aș vrea să mor 
înaintea lui! 

Citeva secunde tracurâ, apoi uşa într-adevăr se 
deschise. Intrară gărzile. În mijlocul lor se afla 
Henri de Lagardère, cu capul gol, miinile iegate la 
spate. În urma lui, pâșea un preot dominican care 
purta o cruce. Lacrimi se prelinseră pe obrajii prin- 
ţesei ; Aurore rămase cu ochii uscați şi nu se mișcă. 
La vederea celor două femei, Lagardère se opri pe 
prag. Avu un zîmbet melancolic şi Său din cap un 
semn de mulțumire. 

— Numai e vorbă, domnule — spuse el ofițerului 
de poliţie care îl întovărăşea. 

— Ordinele noastre sînt stricte — răspunse acesta. 

— Eu sînt prinţesa de Gonzague, domnule ! strigă 
sărmana mamă, repezindu-se la ofiţer. Sint vara al- 
teţei sale regale ; nu ne refuzaţi acest lucru ! 

Ofiţerul o privi: cu mirare. 

Apoi se întoarse către comandant şi-i spuse : 

— Fie. Ca să nu resping dorinţa unui om care va 
muri. Dar terminați repede ! 

Se înclină în faţa prinţesei şi trecu în camera ve- 
cină, urmat de arcași și de preotul dominican. Lagar- 
dere înaintă încet către Aurore. 


Capitoiul VII 


0 ULTIMĂ 
ÎNTREVEDERE 


Uşa grefei rămăsese deschisă, în vestibulul vecin 
se auzeau pașii santinelelor, dar sala de aşteptare era 
pustie. Astfel, suprema întrevedere avea să se desfă- 
şoare fără martori. Aurore se ridicase în picioare ca 

să-l] întimpine pe Lagardère. Ii sărută miinile legate 
şi-i întinse o frunte palidă ca de marmură. Lagar- 
dere își lipi buzele de ea fără să rostească o vorbă. 
Lacrimi începură să curgă pe obrajii Aurorei cînd o 
zări pe maică-sa plingind, la celălat capăt al în- 
căperii. 

— Henri! Henri — şopti ea — așa ne-a fost dat 
să ne revedem! 

Lagardere o privea intens, ca şi cum toată dra- 
gostea lui de acum și toată nemărginita grijă pentru 
făptura care atîția ani însermnase adevărata lui viaţă 
ar fi vrut să se concentreze în aceste ultime priviri. 

— Niciodată nu te-am văzut atit de frumoasă, 
Aurore, și niciodată glasul tău n-a pătruns cu atita 
duioșie pînă în adîncul inimii mele. Îți mulțumese 
c-ai venit! Ceasurile captivităţii mele nu au fost 
prea lungi, gindul la tine le-a făcut să treacă ușor și 
amintirea ta a vegheat asupra mea. Îţi mulțumesc 
c-ai venit, îți mulțumesc, înger mult iubit! Vă mul- 
țumesc şi domniei-voastre, doamnă — se adresă el 
și prințesei — mai ales domniei-voastre vă mulțu- 
mesc ! Aţi fi putut foarte bine să-mi refuzaţi această 
ultimă bucurie. 

— Să ţi-o refuze ! strigă Aurore cu aprindere. 

Privirea prizonierului părăsi chipul mindru al co- 
pilei și se îndreptă spre fruntea plecată a mamei. Şi 
înțelese. 

— Nu este bine, Aurore, că lucrurile au ajuns aici 
— şopti el — şi nu trebuie să continue astfel. lată 
prima dojană pe care buzele și inima mea își îngă- 
duie să ţi-o: facă. Îmi dau seama. Tu ai poruncit şi 
mama ta, ascultătoare, s-a supus. Să nu-mi răspunzi 
nimic la aceasta. Aurore, timpul trece şi nu am ră- 
gazul să-ți dau multe lecţii. lubeşte-ţi mama şi dă-i 
ascultare. Astăzi ai scuza deznădejdii, dar miine... 


19* 275 


— Miine, Henri ? spuse hotărît fata. Pentru mine 
nu va mai fi mîine. Dacă tu mori, voi muri şi eu! 

Lagardere se dădu un pas înapoi și expresia feţei 
i se. înăspri. 

— Aveam o nădejde — spuse el — aproape o 
bucurie : să pot să-mi spun, părăsind lumea aceasta : 
las în urmă opera mea, şi acolo, sus, mîna lui Nevers 
se va întinde spre mine, fiindcă își va fi văzut fiica 
şi soţia fericite datorită mie. 

— Fericită ? repetă Aurore. Fericită fără tine?! 

Izbucni într-un rîs plin de rătăcire. 

— Dar mă înșşelam — urmă Lagardère — nu voi 
avea deci nici această mîngiiere, îmi răpeşti și 
această bucurie.: M-am străduit douăzeci de ani ca 
să-mi văd opera nimicită în ultima clipă. Această 
întrevedere a durat destul. Adio, domnişoară de 
Nevers ! 

Prinţesa se apropiase pe nesimţite. Ca şi Aurore, 
sărută mîinile legate ale prizonierului. 

— Dumneata ! șopti ea. Tocmai dumneata îmi ple- 
dezi cauza! i 

O primi în braţe pe Aurore, care se clătina: 

— N-o zdrobi! șopti ea. Numai eu sînt de vină, 
gelozia mea, orgoliul meu !... 

— Mamă! Mamă! strigă Aurore. Îmi sfişii inima ! 

Se prăbușşiră amîndouă în jilţul de lîngă ele. La- 
gardere rămăsese în picioare în faţa lor. 

— Mama ta se înșală, Aurore — rosti el. Vă în- 
şelați, doamnă. Orgoliul şi gelozia domniei-voastre 
nu erau decit dragoste. Siînteţi văduva lui Nevers; 
lucrul acesta nimeni nu l-a uitat în afară de mine. 
De 'aceea eu sînt vinovatul și singurul vinovat. 

Chipul său nobil era plin de durere. 

— Ascultă-mă, Aurore — urmă el. Sînt într-ade- 
văr vinovat de o crimă. Această crimă am săvirșit-o 

o singură clipă și singura scuză ar fi visul nebunesc, 
visul radios şi nepreţuit care îmi arăta deschise 
porțile paradisului. Această crimă a fost însă atît de 
mare, încît şterg cei douăzeci de ani de devotament: 
o clipă, o singură clipă, am vrut să smulg pe fiică 
de lingă mama ei.. 

Prinţesa își plecă ochii. Aurore îşi ascunse 
capul la pieptul ei. 

— Dumnezeu m-a pedepsit! strigă Lagardère. 
Dumnezeu a avut dreptate să mă pedepsească! 
De aceea voi muri. 

— Dar nu există totuşi nici o scăpare? strigă 
prinţesa, care simţea pe fiica ei pierzindu-şi pute- 
rile în brațele ei. 

— Voi muri — continuă Lagardere tocmai în 
clipa în care viața mea atit de încercată avea să 
se deschidă ca o floare. Am făcut un rău mare: 
de aceea pedeapsa este crudă. Dumnezeu se minie 
și mai mult pe cei care printr-o greşeală umbresc 
o faptă bună. Mi-am spus acest lucru cît am stat 
în închisoare. Ce drept aveam să mă feresc de 
domnia-voastră, doamnă? Trebuia să vă aduc 
fiica, veselă şi zimbitoare, pe uşa din față a casei; 
trebuia să vă las s-o sărutaţi în voie. Pe urmă ea 
v-ar fi spus: „Mă iubeşte și-l iubesc“. Și eu aș 
fi căzut la picioarele domniei-voastre, rugîndu-vă 
să ne binecuvintaţi pe amindoi. 

Încet, se lăsă în genunchi. Aurore făcu la fel. 

— Şi aţi fi făcut-o, nu-i aşa, doamnă? sfirşi 
Lagardere. 

Prințesa şovăia,, nu ca să binecuvinteze, ci ca 
să răspundă. 

-— Ai fi făcut-o, mamă — zise încet Aurore 
— cum ai s-o faci şi acum, în clipa agoniei. 


277 


Se inclinară amindoi Prințesa, cu ochii la cer, 
cu obrajii scăldați în lacrimi, strigă: 

— Poamne, Dumnezeule, fă o minune! 

După aceea, apropiindu-le capetele care se atin- 
seră, îi îmbrățişă, zicindu-le : 

— Copiii mei! Copiii mei! 

Aurore se ridică pentru ca să se arurce în bra- 
tele mamei sale. 

— Sintem de două ori logodnici, Aurore — zise 
Lagardère. Vă mulțumesc, doamnă, îți mulţumesc, 
mamă! Nu-mi închipuiam că în acest loc voi pu- 
tea plinge de bucurie! Şi acum — reluă el, în 
timp ce chipul-își schimba expresia — trebuie să 
ne despărțini, Aurore ! 

Aceasta se îngălbeni de moarte. Aproape că 
uitase. 

— Nu pentru totdeauna — adăugă Lagardère, 
zimbind — ne vom revedea cel puţin o dată. Dar 
trebuie să te indepărtezi, Aurore; am de vorbit 
ceva cu mama ta. 

Domnișoara de Nevers apăsă miinile lui Henri 
pe inimă şi se duse să se rezeme de o fereastră. 

— Doamnă — spuse prizonierul prințesei de 
Gonzague, după ce Aurore se retrase ca să-i lase 
singuri — în fiecare clipă această ușă se poate 
desehide, iar eu mai am cîteva lucruri să vă spun. 
Vă cred sinceră: m-aţi iertat; dar aţi accepta să 
îndepliniţi rugămintea unui om care moare? 

— Dacă ai trăi sau ac-ai muri, domnule — 
răspunse prinţesa — și dacă s-ar cere să-mi dau 
eu viața pentru ca să trăieşti, ai trăi, îţi jur pe 
tot ce am mai sfint, nu am să-ţi refuz nimic. Ni- 
mic — repetă ea după o clipă de gîndire. M-am 
întrebat dacă ar putea fi pe lume ceva ce trebuie 
să-ţi refuz, dar n-am găsit nimic! 

— Ascultaţi-mă, şi Dumnezeu să vă răsplă- 
tească pentru dragostea fiicei domniei-voastre! 
Sînt condamnat la moarte, o ştiu, deşi încă nu mi 
s-a citit sentința. Nu cunosc vreun exemplu în 
care să se fi revenit asupra sentinţelor tribunale- 
lor excepţionale. 

-— Totuşi, dacă ar mai rămîne vreo nădejde... 
— zise doamna de Gonzague. 

-— Nu mai rămîne nici o nădejde. Acum este 
ora trei după-amiază, noaptea se lasă la ora șapte. 
Pe înserat va veni o escortă să mă ia de aici, ca 
să mă conducă la Bastilia. La ora opt voi fi dus 
în curtea execuțiilor. 

— Te înţeleg! zise prințesa. Pe parcursul de 
aici la Bastilia, dacă am avea prieteni... 

;— Nu, doamnă — replică 'el — nu mă înţele- 
geţi. Am să vă lămuresc, căci gindurile mele nu 
pot fi ghicite. Între Châtelet, de unde am să plec, 
şi curtea Bastiliei, loc al ultimei mele călătorii, 
sentința a prevăzut o oprire: la cimitirul Saint- 
Magloire! 

-— La cimitirul Saint-Magloire! strigă prințesa, 
tremurînd. 

— Nu trebuie — spuse Lagardère zîmbind cu 
amărăciune — nu trebuie ca ucigaşul să se că- 
iască la mormintul victimei ? 

—- Dumneata, Henri — strigă cu indignare 
doamna de Gonzague — dumneata, apărătorul lui 
Nevers! Dumneata, providenţa noastră și salvato- 
rul nostru ! 

— Nu vorbiţi aşa tare, doamnă! În faţa mor- 
miîntului lui Nevers va fi un butuc şi o secure. 
Lîngă grilaj mi se va tăia mina dreaptă. 

Prinţesa își acoperi faţa cu mîinile. În celălalt 
capăt al camerei, Aurore, îngenuncheată, plingea 
în hohote şi se ruga. 

— Acest lucru este nedrept, nu-i aşa, doamnă? 
Şi oricît de obscur ar fi numele meu, îmi înţele- 
geţi această durere a ultimelor clipe: să las o 
amintire rușinoasă care să-l păteze pe veci. 

— Dar de ce această inutilă cruzime? întrebă 


prinţesa. 
— Preşedintele de Segre a spus — răspunse 
Lagardère : „Să nu mai îndrăznească nimeni să 


ucidă astfel pe un duce şi pe un mare demnitar al 
Franţei ca pe un oarecare! Trebuie să dăm un 
exemplu !“ l 

— Dar, pentru Dumnezeu, nu dumneata eşti 
ucigașul ! Regentul nu va admite... 

— Regentul putea totul înainte de-a se fi rostit 
sentința ; acum numai în cazul că adevăratul vi- 
novat ar mărturisi.. Dar să nu ne gîndim la aşa 
ceva, doamnă, vă implor. Iată ultima mea rugă- 
minte: puteți face din moartea mea o liturghie 
pentru iertarea păcatelor unui martir; puteți să 
mă reabilitați în ochii tuturora. Vreţi ? 

— Dacă vreau? Mă mai întrebi? Ce trebuie 
să fac? 

Lagardere cobori şi mai mult glasul. Cu: toată 
asigurarea formală a prinţesei, urmă cu un fel de 
teamă: 

— Scările bisericii sînt Ja doi paşi de mormint. 
Dacă domnișoara de Nevers, în rochie de mireasă, 
s-ar afla acolo, pe prag, dacă s-ar afla și un preot 
îmbrăcat în odăjdii, dacă aţi fi acolo şi domnia- 
voastră, doamnă, iar escorta mea, mituită, mi-ar 
îngădui să îngenunchez cîteva minute la picioa- 
rele altarului... 

Prinţesa se dădu înapoi. Picioarele i se tăiaseră. 

— Vă înspăimînt, doamnă... — şopti Lagardère. 

— Continuă, continuă! zise ea cu glasul între- 
tăiat. 

— Dacă preotul ar binecuvînta — continuă La- 
gardere — cu consimţămiîntul prinţesei de Gon- 
zague, unirea cavalerului Henri de Lagardere cu 
domnişoara de Nevers... 


— Pe viața mea — îl întrerupse Aurore de 
Caylus, care păru dintr-o dată şi mai impunătoare 
— așa va fi! 


Ochii lui Lagardere străluciră de bucurie. Bu- 
zele sale căutară mîinile prințesei. Dar prinţesa 
nu-l lăsă. Aurore, care se întorsese, o văzu pe 
mama sa îmbrăţişîindu-l pe prizonier. Şi alţii o 
mai văzură, căci în aceeaşi clipă uşa grefei se 
deschise lăsînd să treacă pe ofiţer și pe arcași. 
Fără să ia seama, doamna de Gonzague urmă, cu 
o entuziastă exaltare : 

— Şi cine ar îndrăzni să spună că văduva lui 
Nevers, aceea care a purtat doliu timp de două- 
zeci de ani, ar fi consimţit să-și căsătorească fata 
cu ucigașul soţului ei! Te-ai gîndit foarte bine, 
Henri, copilul meu! Să nu mai spui că nu-ţi ghi- 
cesc gîndurile! 

De data aceasta prizonierul avea ochii plini de 
lacrimi. 

— Da, mi le ghiciţi — murmură el — și mă fa- 
ceți să regret amarnic viaţa! Credeam că pierd o 
singură comoară. 

— Cine ar îndrăzni să spună așa ceva? conti- 
nuă prinţesa. Preotul va fi acolo, fac jurămint; 
va fi propriul meu duhovnic. Escorta ne va acorda 
timpul necesar, de-ar fi să-mi vînd caseta cu bi- 
juterii, de-ar fi să dau pînă şi verigheta schim- 

bată în capeia Caylus! Şi de îndată ce unirea va 
fi fost binecuvintată, preotul, mama, fnireasa vor 
urma pe condamnat pe străzile Parisului. Şi eu 
voi spune... 

— 'Tăcere, doamnă, pentru numele lui Dumne- 
zeu ! făcu Lagardere. Nu mai sîntem singuri. 

Ofiţerul de poliţie înaintă cu bastonul în mînă. 

— Domnule — zise el — am trecut peste limita 
puterilor mele, vă rog să mă urmaţi. 

Aurore se repezi ca să-i dea  sărutarea din 
urmă. Prinţesa spuse aplecindu-se repede la ure- 
chea prizonierului : 

— Bizuie-te pe mine! Dar, afară de aceasta, 
nimic nu poate fi încercat ? , 

Lagardère, ginditor, se şi întoarse ca să-l ur- 
meze pe ofiţer. 

— Poate că da — spuse el, răzgindindu-se. Nu 
este decit o foarte slabă speranţă... Tribunalul de 
familie se întruneşte astă-seară, la ora opt. Eu voi 
fi alături. Dacă s-ar putea face în aşa fel ca să fiu 
introdus în prezenţa alteţei sale regale în incinta 
tribunalului... 

Prințesa îi strînse mîna şi nu răspunse. Aurore 
îl privea rătăcită pe Henri, pe iubitul ei, pe care 
arcaşii îl înconjuraseră din nou și de care se apro- 
piase iarăşi acel personaj lugubru, din ordinul că- 
lugărilor dominicani. Cortegiul dispăru prin uşa 
care ducea spre Turnul Nou. 

Prințesa apucă mîna Aurorei şi o trase spre ea. 

— Vino, copilă — zise ea — totul nu s-a sfîrşit 
încă. Dumnezeu nu va îngădui ca această ruşi- 
noasă nedreptate să se înfăptuiască ! 

Aurore, mai mult moartă decit vie, nu mai au- 
zea nimic. 

Urcîndu-se în trăsură, prințesa spuse vizitiului: 

— La Palatul Regal! În galop! 

În clipa: în care trăsura pleca, un alt echipaj, 
care staţionase lingă ziduri, se puse de asemenea 
în mişcare. Un glas emoţionat se auzi dinăuntru şi 
spuse vizitiului : 

— Dacă nu ajungi la Curtea Havuzurilor înain- 
tea trăsurii prinţesei, te dau afară! 

În fundul acestei trăsuri se afla domnul de Pey- 
rolles, cu haine de împrumut şi purtind pe faţă 
urme neîndoielnice de proastă dispoziţie. Se în- 
torcea de la grefa închisorii Châtelet unde scosese 
foc pe nări, după ce petrecuse două treimi din zi 
ferecat în celulă. Trăsura sa depăşi pe cea a prin- 
țesei la răscrucea Trahoir şi sosi cea dintii în 
Curtea Havuzurilor. Domnul de Peyrolles sări jos 
și trecu pe poarta păzită de Le Brâant, fără să 
se oprească. Cînd prinţesa de Gonzague se pre- 
zentă să solicite o audienţă la Regent; fu refuzată 
pe un ton tăios şi hotărit. Îi veni în gînd să aş- 
tepte ieşirea sau reîntoarcerea alteţei sale regale. 
Dar ziua trecea ; trebuia mai întîi ţinută făgădu- 
iala făcută lui Lagardere. 
` În acest timp, domnul de Gonzague era singur 
în cabinetul său de lucru, unde l-am văzut prima 
oară primind vizita donei Cruz. Spada sa, scoasă 
din teacă, era aşezată pe masa acoperită cu hirtii 
împrăştiate. Tocmai îşi punea, fără ajutorul nici 
unui valet, una din acele cămăși de zale care se 
purtau sub haine. Veșmiîntul pe care şi-l scosese 
pentru această precaută operaţie, şi pe care avea 
să-l îmbrace din nou, era un costum de curte, din 
catifea neagră, fără alte podoabe. Cordonul său de 
decoraţii spînzura de spătarul unui scaun. 

„A fost condamnat! îşi spunea el. Regentul a 
lăsat să fie condamnat. Să fie, din partea Regen- 
tului, o indolenţă împinsă dincolo de orice limită, 
sau am izbutit într-adevăr să-l conving? Am slă- 
bit — îşi întrerupse el firul gîndurilor — cămaşa 
de zale îmi este acum prea largă peste piept. În 
schimb, la talie îmi este prea strîmtă. Am început 
oare să îmbătrinesc ?“ 

Gindul i se duse iar la Regent. 

„E un om ciudat, un bărbat de stat caraghios, 
leneş, capricios, fricos. Dacă nu mi-o ia el înainte 
şi nu face ceea ce trebuie să facă, deşi e mai în 
vîrstă ca mine, cred că voi rămîne eu ultimul din 
cei trei Filipi. Cu mine s-a purtat ca un nătărău. 
Cind ai pus piciorul pe pieptul unui duşman, nu-l 
mai iei, mai ales cînd acest duşman se numeşte 
Filip de Mantua, prinţ de Gonzague. Duşman ! Ei, 
da! Mai toate prieteniile frumoase sfirşesc așa. 
Damon şi Pitias trebuie să moară foarte tineri, 
altfel îşi găsesc, cu siguranță, motive să se încaiere 
cînd le vine mintea la cap.“ 

Prinţul sfirşi de încheiat copcile cămăşii de zale 
fine. Gonzague își puse jiletca, îşi trecu peste umăr 
panglica lată, în diagonală, a celei mai mari deco- 
raţii, apoi îşi îmbrăcă fracul, după care îşi pieptănă 
singur părul înainte de a-şi pune peruca. 

„Și netrebnicul de Peyroiles! murmură el ridi- 
cînd din umeri cu dispreţ. lată unul căruia i-ar 
plăcea să se afle acum mai curînd la Madrid sau 
la Milano! Ghiftuit de milioane, ticălosul! Cite- 
odată prinde bine să mai storci pe aceste lipitori. 
Bani albi pentru zile negre.“ 

Se auziră trei bătăi uşoare în uşa bibliotecii. 

— Intră — spuse Gonzague. A, te aştept de-un 
ceas ! 

Domnul de Peyrolles, care își acordase răgazul 
să-și înlăture mai întîi dezordinea îmbrăcăminţii şi 
să-şi ia alte haine, se ivise în prag. 

— Nu vă osteniţi să mă dojeniti, monseniore! 

strigă el. A fost un caz de forţă niajoră: ies din 
închisoarea Châtelet. Noroc că cei doi tilhari au 
spălat putina și, fără să bănuiască, au îndeplinit 
astfel tocmai scopul ambasadei mele: n-au fost 
văzuți la şedinţă, unde am depus eu singur ca mar- 
tor. Totul a decurs cum nu se putea mai bine. În 
curînd, diavolului aceluia i se va tăia capul. În 
noaptea aceasta vom dormi liniștiți. 
- Pentru că Gonzague nu înţelegea nimic, domnul 
de Peyrolles îi istorisi în puţine cuvinte păţania lui 
din Turnul Nou şi fuga celor doi maeștri de arme 
împreună cu Chaverny. La auzul acestui nume, 
prinţul încruntă din sprîncene. Dar nu mai avea 
vreme să se ocupe și de astfel de amănunte. Pey- 
rolles mai istorisi şi întrevederea prinţesei de Gon- 
zague și a Aurorei de Nevers la grefa de la Châ- 
telet. 

— Am ajuns numai cu trei secunde înaintea lor 
la Palatul Regal — adăugă el. Dar mi-a fost de 
ajuns. Monseniorul îmi datorează două acţiuni de 
cîte 5 250 de livre, la cursul zilei, pe care le-am 
strecurat în mîna domnului de Nanty, ca să refuze 
celor două doamne audiența. 

— Foarte bine — spuse Gonzague. Şi... restul? 

— Restul e în regulă. Caii de poștă au fost co- 
mandați pentru ora opt; şi, prin ștafete, alţii aş- 
teaptă pentru schimb, la toate popasurile, pînă la 
Bayonne. 

— Foarte bine — spuse iar Gonzague, și scoase 
un pergament din buzunar. 

— Ce este acest document? întrebă Peyrolles. 


285 


— Deplineie mele puteri de însărcinat secret, cu 
o misiune regală, semnat de Voyer-d'Argenson. 

— A făcut acest lucru din proprie iniţiativă? 
murmură Peyrolles mirat. 

— Ei mă cred mai în favoare ca niciodată — 
răspunse Gonzague. Am făcut, de aitfei, tot ce 
trebuia pentru aceasta. Și martor mi-e cerul că nici 
nu se înşală prea mult! fti dai seama, prietene 
Peyrolies, cit de tare m-am ţinut, ca Regentul să 
mă fi lăsat liber? Foarte tare! După ce capul lui 
Lagardère va cădea, eu voi ajunge la o situație atit 
de înaltă, încît de pe acum parcă mă apucă ame- 
teala. Regentul nu va ști cum să-și răscumpere 
faţă de mine bănuielile lui de azi-dimineaţă. Eu 
voi face nazuri şi dacă cumva încearcă iar să mă 
ia de sus, voi avea şi eu ac de cojocul iui. Cînd La- 
gardere, această sabie a lui Damocles, nu va mai 
atirna deasupra capului meu, pe toţi sfinţii! am în 
portofelul meu atitea acţiuni albastre, albe şi gal- 
bene, incit pot să duc de ripă faimoasa bancă a lui 
Law. 

Peyrolles aproba dind mereu din cap, cum îi 
cerea rolul şi datoria. 

— Este adevărat ce se spune — întrebă el — că 
alteţa sa regală va prezida tribunalul de familie ? 

—'Eu l-am hotărît să-mi facă această favoare! 
răspunse cu neruşinare Gonzague. Fiindcă îi în- 
șela chiar şi pe cei devotați lui trup şi suflet. 

— Şi pe dona Cruz vă puteţi bizui? 

— Mai mult ca oricînd. Mi-a jurat că va veni la 
şedinţa tribunalului. 

Peyrolles îl privea ţintă. Gonzague zimbi sar- 
castic. 

— Afară, bineînţeles, dacă, între timp şi din în- 
timplare, dona Cruz n-ar dispărea fără urme. Am 

doar dușmani cărora le-ar conveni de minune o 
astfel de rezolvare. Dar pe mine nu mă neliniștește 
acest lucru. Copila a existat ; atita ajunge; mem- 
brii tribunalului au văzut-o. 

— Deci și pe ea...? începu favoritul. 

— Vom vedea multe lucruri interesante în seara 
asta, amice Peyrolles — răspunse Gonzague. Prin- 
tesa putea să ajungă chiar şi pînă la Regent. Pozi- 
ţia mea rămînea neschimbată. Eu deţin actele şi 
am obţinut ceva şi mai important : libertatea mea, 
deşi eram acuzat de omor. Acuzat în mod implicit. 
Am putut deci manevra o zi întreagă. Fără să bă- 
nuie, Regentul a făcut din mine un uriaş. Mii de 
draci ! ! Parcă ceasul de-abia se mișcă! 

— Atunci — spuse Peyrolles cu umilinţă — 
monseniorul este absolut sigur că va izbindi? 

Gonzague nu răspunse decit printr-un zimbet 
trufaş. 

— În acest caz — stărui Peyrolles — de ce ați 
convocat, parcă sub drapel, pe toţi prietenii şi prie- 
tenii prietenilor domniei-voastre ? I-am întîlnit pe 
toţi, alături, în salon. Înarmaţi pină-n dinţi. Vă 
temeți deci de o încăierare? 

— La noi, în Italia — zimbi Gonzague — marii 
comandanţi nu pierd niciodată din vedere că tre- 
buie să-şi asigure spatele. Oricînd poate să se pro- 
ducă o întorsătură neașteptată. Domnii adunaţi în 
salon constituie ariergarda mea. Așteaptă de mult ? 

— Nu ştiu. M-au văzut trecind şi nu mi-au spus 
nici un cuvint. 

— Ce impresie fac? 

— Parc-ar fi niște cîini bătuţi sau nişte şcolari 
opriți la arest. 

— Nu lipsește nimeni ? 

— Nimeni, afară de Chaverny. 

— Amice Peyrolles — spuse Gonzague — în timp 
ce tu erai în închisoare, s-a petrecut aici ceva. Dacă 
aş vrea, v-aş face pe toţi să vă muşcaţi mîinile. 

— Dacă monseniorul binevoieşte să-mi spună 
despre ce este vorba... — biîigui Peyrolles, care şi 
începuse să tremure. 

— M-ar obosi să vorbesc de două ori — răspunse 
Gonzague. O voi spune în faţa tuturor acestor dom- 
nișori. 

— Aţi dori poate să mă duc să le spun eu? în- 
trebă cu sufletul la gură Peyrolles. 

Gonzague îl privi chioriş. 

— Ferească sfîntul ! Nu vreau să te pun la incer- 
care : ai fugi. 

Scutură clopoţelul. Un servitor se ivi. 

— Pofteşte pe domnii care aşteaptă! porunci el. 

După aceea se întoarse către Peyrolles şi adăugă: 

— Mi se pure că şi tu, prietene, spuneai mai 
deunăzi, cu capul înfierbîntat de devotament : 
„Monseniore, la nevoie vă urmăm şi în iad!“ Chiar 
într-acolo mergem acum : să facem măcar drumul 
voioşi ! 


Capitolul VIII 


FOȘTI 
GENTILOMI 


Devotaţii domnului de Gonzague erau toţi deopo- 
trivă. Doar Chaverny se deosebea de ei. Cîndva, 
Chaverny avusese şi el o fărîmă de real devotament 
pentru prinţ. Chaverny îndepărtat, mai răminea 

prietenul său Navailles, oarecum orbit de aparențele 
strălucitoare ale lui Gonzague, Choisy şi Noce, care 
erau gentilomi ca obiceiuri şi comportare. Restul 
liotei îşi legase soarta de aceea a prinţului dînd glas 
numai interesului şi ambiţiei. Oriol, speculantul cel 
grăsan, Taranne, baronul de Batz şi ceilalţi l-ar fi 
vîndut pe Gonzague chiar şi pe mai puţin de treizeci 
de` arginţi. Dar nici aceştia nu erau niște ticăloşi. 
La drept vorbind, nici un adevărat ticălos nu se 
găsea printre ei. Erau doar nişte jucători pătimași, 
tirîți de patima lor pe căi greşite. 

Intrară toţi deodată. Îi izbi de la început mutra 
de înmormîntare a lui Peyrolles şi înfăţişarea se- 
meaţă a stăpînului lor. De un ceas de cind aşteptau 
în salon, numai Dumnezeu ştie cîte presupuneri 
născociseră şi discutaseră. Situaţia lui Gonzague 
fusese cercetată cu lupa. Unii dintre ei veniseră cu 
gînduri de revoltă, căci noaptea precedentă le lăsc::2 
o amintire cumplită. Totuşi, în cercurile apropiate 
curţii regale nu se vorbea decit despre favorrza 
prinţului, ajunsă la apogeu. 

Nu era deci momentul să i se întoarcă spatele. 
Este adevărat însă că, numai în şoapte, mai circu- 
lau şi alte zvonuri. În strada Quincampoix, şi chiar 
în Casa de Aur, se discutase cu aprindere situaţia 
domnului de Gonzague. Se zvonea că o serie de 
rapoarte fuseseră înaintate alteţei sale regale şi că 
în timpul faimosului supeu, care se încheiase cu 
vărsare de singe, pereţii ar fi avut urechi. Dar 
toate aceste zvonuri păreau anulate de altă veste: 
tribunalul excepţional îşi dăduse sentinţa : cavale- 
rul Henri de Lagardere fusese condamnat la moarte. 
Credincioşii prinţului, care cunoşteau cît de cît ade- 
vărul asupra trecutului, aveau deci toate moiivele 
să-şi spună că Gonzague era încă foarte tare. Pe de 

altă parte, Choisy venise cu o veste ciudată: chiar 
în dimineaţa aceea, marchizul de Chaverny fusese 
arestat şi ridicat de acasă de la el. 

— Vere — zise Navailles, care intrase cel dintii 
— iată-ne încă o dată la ordinele domniei-voastre. 

Gonzague îi făcu din cap un semn prietenos şi 
protector. Ceilalți salutară cu obişnuitele de- 
monstraţii de respect. Gonzague nu-i pofti să se 
aşeze. Privirea lui se roti peste ei. 

— Foarte bine — spuse din virful buzelor — văd 
că nu lipsește nimeni. 

— Lipsesc Albret — răspunse Noce — Gironne 
şi Chaverny. 

Se făcu tăcere, fiindcă fiecare aștepta replica 
protectorului ; sprincenele lui Gonzague se în- 
cruntară ușor. 

— Gironne şi Albret şi-au făcut datoria — rosti 
el cu asprime. 

— Drace! exclamă Navailles. Discursul funebru 
este cam scurt, vere ! Şi apoi, supuşi nu sîntem de- 
cît ai regelui. 

— Cît despre Chaverny — urmă Gonzague — 
beţia îl făcu prea scrupulos. Am stricat prietenia 
cu el. 

— Monseniorul vrea să ne lămurească — întrebă 
Navailles — ce înţelege prin aceste cuvinte: „Am 
stricat prietenia cu el“? Ni s-a vorbit despre 
Bastilia. 

— Bastilia este mare şi încăpătoare — şopti prin- 
‘tul cu un zîmbet plin de cruzime. Mai este loc în ea 
şi pentru alţii. Ă 

Oriol ar fi dat bucuros în acest moment n6bleţea 
sa proaspăt obţinută, scumpa sa nobleţe şi jumătate 
din acţiunile pe care le avea, numai să se trezească 
din acest coşmar. Domnul de Peyrolles stătea retras 

lîngă cămin, nemișcat, amărit şi tăcut. Navailles 
schimbă o privire cu ceilalţi. 

— Domnilor — continuă brusc Gonzague, schim- 
bînd tonul — v-aş recomanda să nu vă pierdeţi 
vremea preocupindu-vă de Chaverny sau de oricare 
altul. Aveţi altceva mai grabnic de făcut. Gindiţi-vă 
mai bine la domniile-voastre, credeţi-mă !, 

Îşi plimbă de jur imprejur pivirea şi ochii celor 
prezenţi se plecau. 

— Vere — zise Navailles cu glasul scăzut — fie- 
care vorbă a domniei-tale pare o amenințare. 

— Vere — replică Gonzague —- vorbele mele sînt 
foarte simple. Nu eu ameninţ, ci soarta. 

— Dar ce se întîmplă ? întrebară mai multe gla- 
suri dintr-o dată. 

— Puțin lucru. Am ajuns la sfîrşitul partidei pe 
care am început s-o jucăm şi am nevoie de toate 
cărțile mele. 

Pentru că cercul se strinsese involuntar în jurul 
lui, Gonzague, cu un gest aproape regesc, le făcu 
semn să se dea mai înapoi şi să păstreze distanţele, 
iar el se aşeză, cu spatele la focul din cămin, într-o 
atitudine de orator. 

— Tribunalul de familie se întruneşte în seara 
aceasta — zise el — şi va fi prezidat chiar de alteța 
sa regală. š 

— Ştim asta, monseniore — spuse Taranne — şi 
am fost cu atît mai mirati de ţinuta pe care ne-ați 
cerut s-o îmbrăcăm. Nu ne putem prezenta astfel în 
fața unei asemenea adunări. 

— Este: adevărat — zise Gonzague — dar nu la 
tribunal am nevoie de domniile-voastre. 

Un strigăt de mirare izbucni din toate piepturile. 

Se priviră, şi Navailles zise ' 

— Iar e vorba de lovituri de spadă? 

— S-ar putea — răspunse Gonzague. 

— Monseniore — rosti cu hotărire Navailles — 
voi vorbi numai în numele meu... 

— Să nu vorbeşti nici măcar în numele dumitale, 
vere ! îl întrerupse Gonzague. la seama, ai pus pi- 
ciorul pe un teren alunecos. Te previn că nici nu-i 
nevoie så te îmbrincesc ca să: te duci de-a berbe- 
leacul. Ar fi de ajuns să nu te ţin de mină. Dacă 
vrei totuşi să-ţi spui părerea, Navailles, aşteaptă 
să vă arăt eu situaţia limpede în care ne afliim cu 
toţii. 

— Voi aştepta ca monseniorul să ne fi dat limu- 
riri — şopti tînărul gentilom — dar îl previn şi 
eu că cele petrecute de ieri încoace ne-au dat de 
gîndit. 

Gonzague îl privi o clipă cu milă, apoi păru că se 
reculege. 

— Nu, nu la tribunal am nevoie de domniile- 
voastre, domnilor — zise el pentru a doua oară — 
ci în alt loc. Îmbrăcămintea de curte și spadele de 
paradă nu folosesc la nimic pentru ceea c2 vă 
rămîne de făcut. S-a pronunţat o condamnare la 
moarte, dar cunoaşteţi cu toţii zicala spaniolă: 
„latre cană și gură, între secure și git...“ Călăul 
aşteaptă un om. 


— Pe domnul de Lagardère — întrerupse Noce. 
— Sau pe mine — rosti cu sînge rece domnul de 
Gonzague. 


— Pe domnia-voastră ? Pe domnia-voastră, mon- 
s=niore ? strigară cu toţii. 

Peyrolles se ridică îngrozit. 

— Nu tremuraţi — reluă prinţul, zimbind cu şi 
mai multă înfumurare — nu călăul face alegerea. 
Dar cu un astfel de diavol, vorbesc de Lagardère, 


care a ştiut să-și facă aliaţi puternici chiar din 
fundul închisorii, nu cunosc decît o măsură de sigu- 
ranţă : leşul lui să fie la şase picioare bune sub 
pămînt. Atît timp cît el va fi în viaţă, cu miinile 
legate, dar cu mintea liberă, atît timp cît gura i se 
va mai deschide şi limba va vorbi, trebuie să avem 
mîna pe spadă, piciorul în scară şi să ne ţinem bine 
capetele pe umăr. 

--- Capetele noastre ! repetă Noce ridicînd fruntea. 

-- Dar pentru Dumnezeu — strigă Navailles — 
întreceți măsura, monseniore! Atît timp cit aţi 
vorbit în numele domniei-voastre... 

—. Pe cinstea mea! bombăni Oriol. Partida e pe 
cale de-a fi pierdută, eu nu mai joc... 

Făcu un pas spre uşă. Uşa era deschisă, dar în 
vestibulul care preceda salonul cel mare al lui 
Nevers, se zăreau gărzi franceze înarmate. 

Oriol se dădu înapoi. Taranne închise ușa. 

— Soldaţii n-au nici o legătură cu domniile-voas- 
tre, domnilor — zimbi Gonzague — liniştiţi-vă; 
aceste gărzi se află în palat în cinstea Regentului. 
De altfel, ca să ieşiţi de aici, nu veţi trece prin 
vestibul. Eu am spus „capetele noastre“, şi aces 
lucru pare să vă jignească? 

— Monseniore — replică Navailles — dep 
orice margine! Să nu credeţi că nişte oameni ca 
noi se lasă intimidaţi de ameninţări. Noi v-am fost 
prieteni credincioşi atîta vreme cît a fost vorba să 
mergem pe o cale care poate fi urmată de niște 
gentilomi ; acum vreţi să ne daţi o însărcinare 
demnă de un Gauthier Gendry şi de derbedeii lui. 
Rămii cu bine, monseniore! 

— Rămii cu bine, monseniore! .repetă toată 
șleahta într-un glas. 

Gonzague începu să ridă cu amărăciune. 

— Chiar şi tu, Peyrolles? spuse el zărindu-l pe 
omul lui de încredere strecurîndu-se printre fugari. 
Ah, ce bine v-am prețuit, domnii mei! Ei, credin- 
cioşii mei prieteni, încă o singură vorbă. Unde vă 
duceţi ? Vreţi să vă spun că uşa pe care ieşiţi.duce 
direct la Bastilia ? 

Navailles pusese mina pe clanță. Se opri şi apucă 
spada ; Gonzague ridea. Avea brațele încrucişate pe 
piept şi rămăsese singurul liniştit printre aceste 
chipuri înspăimîntate. 

— Nu vă daţi seama — reluă el învăluindu-i pe 
toți şi pe fiecare în parte. cu privirea lui dispre- 
ţuitoare — nu vă daţi seama că aci vream să vă 
aduc, preacinstite feţe ce sinteți ? Nu vi s-a spus că 
am stat singur cu Regentul de la ora opt pînă la 
prînz? Nu aţi ştiut că vintul favoarei bate spre 
mine puternic ca o furtună ? Atit de puternic, încît 
mă va zdrobi poate, dar pe voi înaintea mea, asta 
v-o jur, credincioşii mei ! Dacă ziua de 'astăzi va fi 
cea din urmă a puterii mele, nu voi avea nimic 
să-mi reproşez. O voi fi folosit-o cum nu se poate 
mai bine. Numele domniilor-voastre, ale tuturora, 
alcătuiesc o listă care se află pe biroul domnului 
de Machault. Un singur cuvînt să rostesc, şi' această 
listă va avea scris pe ea ori numai nume de mai 
seniori, ori de surghiuniţi. 

— Cum ne va li norocul! zise Navailles. 

Dar cuvintele acestea fură rostite cu glas slab și 
ceilalţi păstrară tăcere. Gonzague le reaminti atunci 
vorbele rostite citeva zile mai înainte: 

— „Vă vom urma supuşi, orbeşte, vitejeşte ! Vom 
alcătui în jurul domniei-voastre un batalion sacru !“ 
Cine îngîna acest cintec, a cărui melodie o cunosc 
toţi trădătorii ? Eu sau voi? Şi iată, acum, la prima 

adiere de furtună, caut în zadar un singur soldat 
din falanga sfîntă! Unde sinteţi, credincioşilor ? 
V-aţi pus pe fugă ? Încă nu! Pe tot ce am mai sfint! 
Sînt în spatele vostru şi ţin în mînă spada ca s-o 
înfig în spinarea fugarilor. Ah, mă trimiteţi la 
Gendry, dumneata, Navailles, care trăieşti de pe 
urma mea, dumneata, Taranne, îmbuibat de bine- 
facerile mele, dumneata, Oriol, un măscărici care 
graţie mie treci drept un bărbat, voi toţi, în sfirşit, 
sclavii mei, căci doar v-am cumpărat! 

Era cu un cap mai inalt decit cei mai înalţi; îi 
domina şi ochii săi aruncau fulgere. 

— Nu sint treburile domniilor-voastre ? reluă el 
cu un glas mai pătrunzător. Îmi puneţi în ve- 
dere să vorbesc numai în numele meu? Vă jur pe 
Dumnezeu, virtuoşii mei prieteni, că este şi treaba 
domniilor-voastre : cea mai gravă şi cea mai impor- 
tantă, unica voastră ireabă în această clipă. V-am 
făcut parte la prăjitură, aţi muşcat cu lăcomie, cu 
atît mai rău pentru domniile-voastie dacă prăjitura 
era otrăvită! Vă cuprinde ameţeala ? Urcaţi, urcați 
mai departe, urcați pină la eşafod! 

Un fior străbătu adunarea. Toţi ochii erau piro- 
niţi pe chipul înspiimintător al lui Gonzague. Oriol, 
ai cărui genunchi se ciocneau, atit de tare tremurau, 
repetii fără să vrea ultimul cuvint al prinţului: 

— Eşafodul ! 

Gonzague il fulgeră cu o privire de nespus dis- 
preţ. 

— Pentru tine, om de rind, ştreangul! zise el cu 
asprime. 

Apoi, intorcîndu-se către Navailles, Choisy şi cei- 
lalţi, pe care îi salută ironic: 

— Dar domniile-voastre, domnilor, care sînteţi 
gentilomi... 


Nu sfirşi. Se opri o clipă ca să-i privească. Pe 
uraa, ca şi cum disprețul l-ar fi copleşit dintr-o 

ată : 

— Gentilom tu, Nocé, fiu de brav soldat, ajuns 
traficant de acțiuni ! Gentilom tu, Choisy ! Gentilom 
tu, Montaubert ! Gentilom chiar şi tu, Navailles ! 
Gentilom de asemenea şi baronul de Batz! 

— Sacrament! bombăni acesta din urmă. 

— Tăcere, grotesc personaj ce eşti! Voi, genti- 
lomi ? Nu! Financiari iscusiți, mai repezi la condei 
decît la spadă. Astă-seară... 

Faţa i se schimbă; înaintă încet spre ei. Şi nu 
fu nici unul care să nu se dea un pas înapoi. 


— Astă-seară — rosti el coborînd glasul — întu- 
nericul nu-i încă destul de des ca să vă ascundă 
paloarea. 


Ajunsese în faţa uşii care dădea în vestibulul, 
unde aşteptau gărzile Regentului. La rindul său 
puse mîna pe clanţă. 

— Cum am spus, aşa rămîne! rosti el cu răceală. 
Căinţa răscumpără însă totul şi am impresia că vreţi 
să păşiţi pe calea cea bună ; puteţi deveni şi martiri 
trecînd pragul acestei uşi. Vreţi s-o deschid? 

Doar tăcerea răspunse acestei întrebări. 

— Ce trebuie să facem, monseniore? întrebă 
apoi: Montaubert, cel dintii. 

Gonzague îi măsură unul după altul. 

— Şi dumneata, vere Navailles? întrebă Gon- 
zague. 

— Monseniorul să poruncească ! răspunse acesta, 
palid şi cu ochii plecaţi. 

Gonzague îi întinse mina şi, adresîndu-se tuturor 
pe un ton de părinte care își dojeneşte cu părere 
de rău copiii, zise: 

— Nebuni ce sînteţi ! Aţi ajuns în port şi era să 
vă scufundaţi pentru o ultimă mişcare de visle! 
Avem împotriva noastră o clică alcătuită din două 
femei și un preot; spadele voastre nu au nici o 
putere împotrivă-le. Știu! Cea de-a treia femeie, 
dona Cruz, umblă să ne înşele, așa cred cel puţin. 
Ar vrea să ajungă o înaltă doamnă, dar nu vrea nici 
ca prietena ei să sufere. Biată unealtă care va fi 
nimicită ! Cele două femei sint prinţesa de Gon- 
zague şi pretinsa ei fiică, Aurore. Avem nevoie de 
această Aurore; de aceea am lăsat să se urzească 
un complot care ne-o va da din nou pe mină. lată 
complotul : mama, fata şi preotul îl așteaptă pe La- 
gardere la biserica Saint-Magloire ; fata și-a îm- 
brăcat iar rochia de mireasă. Am ghicit că este 
vorba — în locul meu chiar și domniile-voastre aţi 
fi putut ghici acest lucru — de o mișcătoare însce- 
nare cu care să obţină clemenţa Regentului : o căsă- 
torie in extremis, apoi fecioara-văduvă venind să se 
arunce la picioarele alteţei sale regale. Lucrul acesta 
nu trebuie să se petreacă. Iată deci prima jumătate 
a sarcinii noastre. 

— Sarcina aceasta este ușor de îndeplinit — zise 
Montaubert. E de ajuns să impiedicăm comedia să 
fie jucată. 

— Veţi fi acolo și veţi apăra ușa bisericii. Cea- 
laltă jumătate a sarcinii... Să presupunem că norocul 
ne părăseşte şi că vom fi obligaţi să fugim ; am aur 
de ajuns pentru voi toţi ; în această privinţă vă dau 
cuvîntul meu ; am, de asemenea, depline puteri date 
de rege, care îmi vor deschide toate barierele. 

Desfăcu pergamentul și le arătă semnătura lui 
Voyer-d'Argenson. 

— Dar îmi mai trebuie ceva — continuă el — să 
luăm cu noi un zălog viu, un ostatic. 

— Pe Aurore de Nevers ? spuseră mai multe gla- 
suri. 

— Între ea şi voi nu se va afla decit uşa unei 
biserici. 

— Dar în dosul acestei uşi — zise Montaubert — 
dacă norocul ne părăseşte, va fi fără îndoială Lagar- 
dere! 

— Şi eu în fața lui Lagardère! rosti solemn 
Gonzague. 

Puse mina pe spadă cu o mișcare aprigă. 

— A sunat ceasul să recurgem şi la ea! Spada 
mea preţuieşte cit a lui, domnilor. A fost muiată în 
sîngele lui Nevers! 

Peyrolles întoarse capul. Această mărturisire fă- 
cută cu glas tare era pentru el o dovadă vădită că 
stăpînul său îşi tăia toate punţile de întoarcere. 

Se auzi un freamăt în vestibul. Uşierii strigară: 

— Regentul! Regentul ! 

Gonzague deschise uşa bibliotecii. 

— Domnilor — zise el — într-o jumătate de ceas 
situaţia va fi limpede. Dacă totul merge bine, nu va 
rămîne decit să împiedicaţi escorta să urce scările 
bisericii. La nevoie, stîrniți lumea şi strigați : „Sa- 
crilegiu !“ Dacă lucrurile merg prost, luaţi seama la 
ce vă spun : din cimitirul unde vă duceţi să aşteptaţi 
se văd geamurile salonului cel mare al palatului 
meu. Fiţi mereu cu ochii pe aceste geamuri. Dacă 
vedeţi o făclie ridicîndu-se şi coborîndu-se de trei 
ori, forțați uşile bisericii, atacați ! Un minut după 
semnalul dat, voi fi în mijlocul domniilor-voastre. 
Ne-am înţeles ? 

— Ne-am înţeles! i se răspunse. 

— Atunci urmaţi-l pe Peyrolles, care cunoaşte 
“drumul, domnilor, şi intraţi în cimitir prin grădinile 
palatului. 

Ieșiră. Rămas singur, Gonzague îşi șterse fruntea. 

— Om sau diavol, acum s-a sfîrșit cu Lagardère ! 

Străbătu camera lui ca să ajungă în vestibul. 

„Frumoasă partidă pentru acest mic aventurier! 
îşi mai zise el, oprindu-se în faţa unei oglinzi: Un 
cap de copil găsit pentru capul unui prinț! Să 
jucăm la această loterie !“ 

În spatele uşii închise a bisericii Saint-Magloire, 
prinţesa de Gonzague işi sprijinea fiica îmbrăcată 
în alb, purtind vălul de mireasă şi cununa de flori 
de lămiiţă. Preotul îşi pusese odăjdiile, dona Cruz, 
îngenuncheată, se ruga. În întuneric, se zăreau trei 
oameni inarmaţi. Opt bătăi răsunară în turla bise- 
ricii, iar din depărtare se auzi clopotul de la Sainte- 
Chapelle care vestea plecarea condamnatului. Prin- 
ţesa simţi că i se fringe inima. Se uita la Aurore, 
mai albă decit.o statuie de marmură. Aurore avea 
însă un zimbet pe buze. 

— A sosit ceasul, mamă! spuse ea. 

Prințesa o sărută pe frunte. 

—. Ştiu — murmură mama — trebuie să ne des- 
părţim, deşi mi se părea că erai mai in siguranță 
atit timp cit mina ta era în mina mea. 

— Doamnă — zise dona Cruz — vom veghea noi 
asupra ei. Domnul marchiz de Chaverny a făgăduit 
să-şi dea viața ca să o apere pe Aurore. 

— Țin-te bine! şopti unul din cei trei oameni. 
Ticăloasa asta mică nici nu pomeneşte de noi! 

Prinţesa, în loc să se indrepte spre uşă, se apropie 
de grupul alcătuit din Chaverny, Cocardasse şi 
Passepoil. 

— Sandietou ! strigă gasconul, fără s-o lase să 
vorbească. Domnia-sa este un pui de gentilom care 
la nevoie se preface într-un diavol: astăzi se va 

bate sub privirile frumoasei sale. Noi, ceilalţi, tică- 
losul de Passepoil şi cu mine, ne dăm viaţa bucuroşi 
pentru Lagardere. Nici o grijă! Capedediou, duce- 
ți-vă la treburile domniei-voastre ! 


Capitolul IX 


MORTUL 
VORBEŞTE 


Sala cea mare a palatului Gonzague strălucea de 
lumini. În curte nechezau caii husarilor din Savoia ; 
vestibulul era plin de gărzi franceze ; marchizul de 
Bonnivet era însărcinat cu paza porţilor. Era vădit 
că Regentul ţinuse să dea acestei solemnităţi de 
familie toată strălucirea, toată solemnitatea. Jilţurile 
aliniate pe estradă erau ocupate ca şi în ajun: ace- 
iaşi demnitari, aceiaşi magistrați, aceiaşi mari se- 
niori. Numai că în spatele fotoliului domnului de 
Lamoignon era așezat Regentul pe un fel de tron. 
Le Blanc, Voyer-d'Argenson şi contele de Toulouse, 
guvernatorul Bretaniei, se aflau în jurul lui. Aşe- 
zarea părţilor se schimbase. Cînd prinţesa își făcu 
apariţia, fu aşezată lingă cardinalul de Bissy, care 
stătea acum la dreapta preşedintelui. Dimpotrivă, 
domnul de Gonzague luă loc în faţa unei mese lu- 
minate de două făclii, exact acolo unde se afla cu 
două zile mai înainte jilţul soţiei sale. Aşezat astfel, 
Gonzague se afla cu spatele la draperia care masca 
uşa secretă prin care intrase cocoşatul la prima 
şedinţă, şi drept în faţa uneia din ferestrele care 
dădeau spre cimitirul Saint-Magloire. Uşa secretă 

nefiind cunoscută de organizatorii acestei ceremonii, 
în faţa ei nu se aflau gărzi. 

Prinţul de Gonzague intrase înaintea soţiei sale. 
Salutase respectuos pe președinte și întreaga adu- 
nare. Nici unuia nu-i scăpase faptul că alteţa sa 
regală îi răspunsese cu un semn din cap de accen- 
tuată familiaritate. Contele de Toulouse, cel de-al 
doilea fiu al lui Ludovic al XIV-lea, se duse s-o 
întîimpine pe prinţesă la ușă ; aceasta din porunca 
Regentului. Regentul însuşi făcu trei sau patru paşi 
în întîmpinarea ei şi îi sărută mîna. 

— Alteța sa regală — spuse prințesa — nu a 
binevoit să mă primească astăzi. 

Se opri, văzînd privirea mirată cu care o învălui 
ducele de Orleans. Gonzague îi urmărea cu coada 
ochiului, prefăcîndu-se că își pune în ordine hiîrtiile 
desfăcute de el pe masă. Printre aceste hirtii era 
un plic mare de pergament, pecetluit cu trei sigilii 
atimate de panglici. 

— Alteța voastră regală — mai spuse prinţesa — 
n-a binevoit nici să ia scrisoarea mea în conside- 
rație i 

— Care scrisoare? întrebă şoptit ducele de 
Orleans. 

Fără să vrea, privirea doamnei de Gonzague se 
îndreptă spre soţul ei. 

— Scrisoarea mea trebuie deci să fi fost intercep- 
tată... — începu ea. 

— Doamnă — o întrerupse plin de însufleţire Re- 
gentul — nimic nu are un caracter definitiv, totul 
este încă provizoriu ; procedaţi fără teamă, cum vă 
dictează conștiința. Între mine și domnia-voastră nu 
se mai poate acum interpune nimeni. 

Apoi adăugă, cu glas tare, pentru a pune capăt 
acestei convorbiri : 

— Pentru domnia-voastră, doamnă, astăzi este o 
zi mare şi numai din pricina vărului nostru Gon- 
zague am ţinut să luăm parte la această adunare de 
familie. Ceasul răzbunării a sunat pentru Nevers: 
ucigașul său va muri! 

— Ah, monseniore! vru să mai spună prinţesa. 
Dacă alteţa sa regală ar fi primit scrisoarea mea... 

Regentul o conduse la jilțul ei. 

— Tot ce veţi cere — îi şopti el repede — vi se 
va acorda. Domnilor, vă rog să luaţi loc... adăugă 
el cu glas tare. 

Zicînd aceasta, se aşeză şi-şi puse pălăria pe cap, 
lăsînd conducerea. dezbaterilor primului președinte, 
care dădu cuvintul domnului de Gonzague. 

— Monseniore, domnilor — începu Gonzague — 
viaţa mea s-a desfăşurat întotdeauna la lumina zilei. 
Uneltirile ascunse împotriva mea au mulţi sorți de 
izbîndă : nu le descopăr niciodată, fiindcă îmi lip- 
sește un simţ: acela al vicleniei. Aţi aflat acum 
citeva zile cu cîtă pasiune m-am străduit să des- 
copăr adevărul. V-am înfăţişat. pe aceea despre care 
afirmam şi afirm încă, tot mai convins, că este 
adevărata moștenitoare a lui Nevers. O caut za- 
darnic cu privirea pe jilțul unde ar fi trebuit să 
se aşeze. Alteța sa regală ştie că în dimineata 
aceasta am renunţat la sarcina de tutore al ei. Că 
se înfăţişează sau nu în faţa tribunalului, nu are 
nici o importanţă. Nu mai am decit o singură 
datorie : să arăt tuturora de partea cui se găseau 
cinstea, onoarea, buna-credință, măreţia sufletească 
în această problemă. 

Luă de pe masă un pergament împăturit și spuse, 
ținîndu-l în mînă: 

— Aduc dovada indicată chiar de prințesă : pa- 
ginile smulse din registrul capelei de la Caylus. 


Kuri 


- Li 
Ea se află aici, sub triplu sigiliu. Aşa cum depun 
tribunalului dovezile scrise, să binevoiască prințesa 
să le depună pe-ale sale. 

Se așeză, după ce salută a doua oară adunarea. 
Cîteva șoapte se auziră pe estradă. Gonzague nu se 
mai bucura de calda aprobare din ședința trecută. 
Dovada se afla însă în față, pe masă, dovada ma- 
terială pe care nimeni n-o putea nega. 

— Aşteptăm — zise Regentul, aplecîndu-se între 
preşedintele de Lamoignon şi mareşalul Villeroy — 
aşteptăm răspunsul doamnei de Gonzague. 

— Dacă alteţa sa prințesa ar fi vrut să-mi în- 


credinţeze mijloacele sale... — începu cardinalul 
de Bissy. 

Aurore de Caylus se ridică. 

— Monseniore — spuse ea — fiica mea se află 


la mine şi am doveziie nașterii ei. Priviţi-mă, dom- 
niile-voastre care aţi văzut lacrimile mele, veţi ìn- 
țelege, după bucuria mea, că mi-am regăsit copi 


— Dovezile despre care vorbiţi, doamnă... — în- 
cepu președintele Lamoignon. 

— Aceste dovezi vor fi supuse consiliului — în- 
trerupse prinţesa — de îndată ce alteţa sa regală 


va fi avut bunătatea să aprobe cererea pe care 
văduva lui Nevers i-a adresat-o cu tot respectul 
cuvenit. 

— Văduva lui Nevers — răspunse Regentul — 
nu mi-a adresat pînă acum nici o cerere. 

Prințesa întoarse spre Gonzague o privire sigură 
de sine. 

— Prietenia — rosti ea — este un lucru măreț şi 
frumos. De două zile, toţi cei care îmi arată interes 
îmi repetă: „Nu vă acuzaţi soţul, nu vă acuzaţi 
soțul !* Ceea ce înseamnă, fără îndoială, că o ilustră 
prietenie ridică înaintea prințului de Gonzague un 

meterez de nepătruns. Nu, nu voi acuza, dar voi 
spune că am adresat alteței sale regale o umilă 
jalbă şi că o mînă tainică a oprit pe drum mesajul 
meu. 

Gonzague lăsă să-i fluture pe buze un zîmbet li- 
niștit şi resemnat. 

— Ce cereaţi de la noi, doamnă? întrebă Re- 
gentul. 

— Făceam apel, monseniore — răspunse prinţesa 
-— la o altă prietenie. Eu nu acuzam, ci imploram. 
Spuneam alteţei sale regale că ispăşirea pe un mor- 
mint nu este de ajuns. Că ar fi o altă ispășire, mai 
adîncă, mai demnă, mai totală și imploram pe ailteța 
voastră regală să poruncească chiar aici, ca în casa lui 
Nevers, în care ne aflăm, chiar în această incintă, 
în faţa capului statului şi a acestei ilustre adunări, 
condamnatul să asculte în genunchi citirea osîndei 
lui. 

Gonzague trebui să-și închidă pe jumătate pleoa- 
pele ca să ascundă fulgerul care îi luci în ochi. 
Prinţesa minţea. Gonzague ştia bine acest lucru, 
fiindcă scrisoarea trimisă Regentului şi interceptată 
de el era în buzunarul lui. În acea scrisoare, prin- 
tesa afirma Regentului inocența lui Lagardère şi-l 
lua solemn pe garanţia ei, atita tot. Pentru ce 
această minciună? Prăpastia începea deci să se 
caşte, dar unde anume ? Întunericul îl înconjura de 
pretutindeni. Orice mișcare îl putea trăda. Ghicea 
toate privirile aţintite asupra lui: o sforțare supra- 
omenească îi readuse liniștea. Așteptă. 

— Un asemenea lucru nu se obișnuiește — spuse 
președintele de Lamoignon. 

Lui Gonzague îi veni să-i sară de git, să-l sărute. 

— Ce motive ar putea să dea alteţa sa prin- 
tesa ?... începu mareșalul Villeroy. 

— Mă adresez alteţei sale regale — îl întrerupse 
doamna de Gonzague. Justiţiei i-au trebuit douăzeci 
de ani ca să-l descopere pe ucigașul lui Nevers, 
justiția datorează ceva şi victimei care a așteptat 
atît de mult răzbunarea. Domnișoara de Nevers, 
fiica mea, nu poate intra în această casă decît după 
ce i se va da o satisfacţie deplină. Iar eu nu voi 
putea avea nici o bucurie pînă ce ochiul sever al 
străbunilor nu va privi din înaltul acestor portrete 
de familie pe vinovat umilit, învins, pedepsit! 

Se făcu o tăcere. Președintele de Lamoignon dădu 
din cap, în semn de refuz. Dar Regentul nu vorbise 
încă ; părea să chibzuiască. 

„Ce așteaptă oare de la prezenţa acelui om?“ se 
întreba Gonzague. 

O sudoare rece îi mustea la rădăcina părului. 
Aproape că regreta absenţa din sală a devotați- 
lor săi. 

— Care este părerea prinţului de Gonzague în 
această privinţă ? întrebă deodată ducele de Orleans. 

Gonzague, în chip de preludiu la răspunsul său, 
arboră un zîmbet plin de nepăsare. 

— Dacă aş avea o părere (şi de ce ar trebui să 
am vreuna asupra unui ciudat capriciu?) aş avea 
aerul — replică prințul — că refuz să consimt la 
dorinţele soţiei mele. În afară de întîrzierea adusă 
execuției sentinţei, cred că cererea domniei-sale nu 
prezintă nici un folos, dar nici vreun inconvenient. 

— Nu va fi nici o întirziere — spuse prinţesa, pă- 
rînd să tragă cu urechea la zgomotele de afară. 

— Ştiţi de unde putem să-l luăm acum pe con- 
damnat? întrebă ducele de Orléans. 

— Monseniore !... voi să se împotrivească pre- 
ședintele de Lamoignon. 

— Violînd întrucîtva forma, domnule preşedinte 
— replică sec, dar cu însuflețire Regentul — se 
poate uneori îmbunătăţi fondul. 

În loc să răspundă la întrebarea alteţei sale re- 
gale, prințesa întinse brațul spre fereastră. Afară 
se auzea o larmă crescîndă. 

— Condamnatul nu este departe — spuse Voyer- 
d'Argenson. 

Regentul îl chemă pe marchizul Bonnivet şi-i 
şopti cîteva cuvinte la ureche. Bonnivet se înclină 
şi ieşi. Prinţesa se aşezase din nou la locul ei. Gon- 
zague plimba asupra adunării o privire pe care o 
socotea liniștită ; dar buzele îi tremurau şi ochii îi 
ardeau. În vestibul se auzi un zgomot de arme. Fie- 
care se ridică fără să vrea, într-atît era de mare 
curiozitatea stîrnită de acest îndrăzneț aventurier, 
a cărui poveste făcea, din ajun, subiectul tuturor 
conversaţiilor. Unii din ei îl zăriseră la serbarea 
Regentului, cînd alteța sa regală îi luase sabia, dar 
pentru cei mai mulți era un necunoscut. Cînd uşa 
se deschise şi cînd îl văzură înconjurat de soldați și 
cu mîinile legate în față, se auzi un murmur pre- 
lungit. Regentul nu-l scăpa din ochi pe Gonzague. 
Prințul nu clinti însă. Lagardère fu adus pînă la 
picioarele tribunalului. Grefierul îl urma ca să dea 
citire sentinței care, după cum cerea. procedura, ar 
fi trebuit să fie citită o parte în fața mormîntului 
lui Nevers, pentru mutilarea miinii, alta la Basti- 
“lia, pentru execuţia capitală. 

— Daţi citire sentinței ! porunci Regentul. 

Grefierul desfăşură pergamentul. Sentința glăsuia 
pe scurt: 

„„„„Audiaţi fiind acuzatul, martorii, procurorul re- 
gelui și date fiind dovezile şi procedurile, tribunalul 
condamnă pe numitul Henri de Lagardere, zis cava- 

ler, dovedit ca autor al omorului săvirşit asupra 
persoanei înaltului şi puternicului prinț Filip de 
Lorena-Elbeuf, duce de Nevers: 

1. La recunoașterea cuvenită a crimei urmată de 
mutilarea cu sabia la picioarele statuii sus-numitu- 
lui prinţ şi senior Filip de Nevers, în cimitirul pa- 
rohiei Saint-Magloire ; 

2. La tăierea capului sus-numitului Lagardere de 
către călău, în curtea celulelor joase de la Bastilia 
etc.“ 

„Ieheină citirea, grefierul trecu în spatele solda- 
ţilor. 

— V-am satisfăcut cererea, doamnă? o întrebă 
Regentul pe prinţesă. 

Aceasta se ridică deodată cu o mișcare atît de 
violentă, încît Gonzague o imită, fără să-și dea 
seama de ceea ce făcea. S-ar fi zis că este un om 
care se pregăteşte să se apere împotriva unei crunte 
lovituri. 

— Vorbește, Lagardere! strigă prinţesa pradă 
unei nespuse exaltări. Vorbește, fiul meu! 

S-ar fi zis că întreaga adunare ar fi fost electri- 
zată. i 

Fiecare aşteptă să se întimple ceva extraordinar 
şi nemaiauzit. Regentul se ridicase în picioare. 
Sîngele îi năvălise în obraji. 

— Tremuri, Filip ? spuse, privindu-l pe Gonzague 
în adîncul ochilor. 

— Nu, pe Dumnezeul meu ! replică prinţul, luînd 
o atitudine sfidătoare. Nici acum, nici cu orice alt 
prilej. 

Regentul se întoarse către Lagardère şi spuse: 

— Vorbeşte, domnule ! 

— Alteță — rosti condamnatul cu glas puternic 
şi liniştit — sentinţa care mă loveşte este tără apul. 

Nu aveţi dreptul nici măcar să mă graţiaţi. De 
altfel, eu nu grațiere cer. Aveţi însă datoria să 
faceţi dreptate : cer să faceţi dreptate! 

Era uimitor cum toţi acei venerabili bătrîni ascul- 
tau cu luare-aminte și cu sete şi cum toate acele 
respectabile personaje cu părul alb erau înfiorate de 
emoție. Președintele de Lamoignon lăsă, parcă fără 
voia lui, să se audă aceste cuvinte: 

— Pentru a revoca sentinţa unui tribunal excep- 
tional este nevoie de mărturisirea vinovatului. 

— Vom avea mărturisirea vinovatului — răs- 
punse Lagardere. i 

— Grăbeşte-te atunci, prietene ! spuse Regentul. 
Sîntem nerăbdători să-l aflăm. 

— Şi eu, monseniore. Îngăduiţi-mi totuşi să re- 
amintesc că mi-am ţinut toate făgăduielile. Făgă- 
duisem pe cinstea numelui meu că voi înapoia, cu 
riscul vieţii mele, doamnei de Gonzague copila pe 
care mi-o încredinţase; am făcut-o. 

— Fii binecuvintat de o mie de ori! murmură 
Aurore de Caylus. 

— Jurasem să mă predau justiţiei alteţei voastre 
după douăzeci şi patru de ore de libertate; la ora 
sorocită, am predat sabia. 

— Este adevărat — recunoscu Regentul — şi de 
atunci am ochiul aţintit asupra dumitale şi... asupra 
altuia. 

Dinţii lui Gonzague scrîșniră : „Și Regentul făcea, 
așadar, parte din complot !“ îşi spuse el. 

— În al treilea rînd — urmă Lagardère — jura- 
sem că voi face să strălucească nevinovăția mea în 
faţa tuturora, demascînd pe adevăratul vinovat. 
Iată-mă : voi îndeplini şi acest din urmă jurămînt. 

Gonzague ţinea mereu în mînă plicul cu perga- 
mentul, pecetluit cu trei sigilii de ceară roșie, furat 
de el din strada du Chantre. 


— Monseniore — spuse el cu oarecare bruscheţe 
— mi se pare că a durat prea mult comedia... 
— Am impresia că n-aţi fost încă acuzat — îl în- 


trerupse Regentul. 

— O acuzaţie ieșită din gura acestui nebun ? făcu 
Gonzague încercînd să folosească disprețul. 

— Acest nebun va muri! rosti cu asprime Re- 
gentul. Cuvîntul celor ce urmează să moară este 
sfînt. 

— Dacă încă nu știți cît valorează cuvintul lui, 
monseniore — strigă italianul — nu mai spun nimic. 
Dar credeţi-mă, toţi cîți sîntem aici, noi cei sus- 
puși, nobili seniori, prinți, regi, sîntem aşezaţi pe 
niște tronuri ale căror postamente se clatină tot mai 
mult. Distracţia pe care alteţa voastră regală şi-o 
îngăduie astăzi este o pildă rea şi primejdioasă. Să 
permită ca un astfel de ticălos... 

Lagardere se întoarse încet spre el. 

— Să permită ca un astfel de ticălos — urmă 
Gonzague — să vină în faţa mea, prinţ suveran, 
fără martori, fără dovezi... 

Lagardere făcu un pas către el şi zise: 

— Am martori şi am și dovezi. 

— Unde sînt martorii dumitale, domnule ? strigă 
Gonzague, făcînd cu privirea înconjurul sălii. 

— Nu-i căutaţi — răspunse condamnatul. Sint 
numai doi. Primul se află aici: și acela ești chiar 
domnia-ta. 

Gonzague încercă să ridă cu milă; dar, cu toată 
strădania, nu izbuti să facă decit o înfiorătoare 
strimbătură. 

— Al doilea — urmă Lagardere, învăluindu-l pe 


prinţ ca într-o plasă cu o privire fixă şi rece — al 
doilea sé află în mormînt. 

— Cei ce sînt în mormînt nu vorbesc — zise 
Gonzague. 


— Vorbesc, cînd vrea Dumnezeu! replică La- 
gardere. În ce priveşte martorii, mortul va vorbi, 
mă leg cu jurămiînt şi în joc este capul meu. Cit 
despre dovezi, ele sînt acolo, în miinile domniei- 
tale, domnule Gonzague. Nevinovăţia mea se află în 
acel plic purtind trei sigilii. Ai adus singur acest 
pergament, instrument -al propriei domniei-tale 
pierzanii, şi nu poţi să-l mai iei înapoi. El aparţine 
justiţiei şi justiţia vă atacă acum din toate părţile! 
Ca să-ți procuri această armă, care are să te lo- 
vească, ai pătruns în locuința mea ca un tilhar; 
ai spart broasca ușii mele şi mi-ai forţat caseta, 
domnia-ta, prinţul de Gonzague. 

— Monseniore ! strigă acesta cu ochii injectaţi de 


sînge — impuneţi tăcere acestui nenorocit. 
— Apără-te, prinţe ! strigă Lagardère cu glasul 
vibrînd — şi nu cere să mi se închidă gura! Vom 


fi lăsaţi să vorbim amindoi, domnia-ta ca și mine, 
eu ca şi domnia-ta, fiindcă moartea este între noi 
doi şi pentru că alteța sa regală a spus-o: „Cu- 
vîntul celor care urmează să moară este sfint!“ Iată 
deci plicul: i-a sosit timpul să fie deschis. Rupe 
sigiliile ! Rupe-le, îţi spun! De ce trenuri? În el 
nu este decit o foaie de pergament: actul de 
naştere al domnișoarei de Nevers. 

— Rupe sigiliile ! porunci Regentul. 

Miîinile lui Gonzague tremurau, paralizate. Cu un 
anume gind sau poate din întîmplare, Bonnivet şi 
doi din soldaţii de gardă se apropiaseră de el. Se 
opriră între masă şi. tribunal, toţi trei cu faţa spre 

Regent, ca şi cum s-ar fi postat acolo ca să-i aştepte 
poruncile. Gonzague nu se supusese încă: sigiliile 
rămăseseră neatinse. Lagardere făcu un al doilea 
pas către masă. Ochii -lui aruncau sclipiri, ca nişte 
lame de oţel 

— Domnule de Gonzague, ai ghicit poate că 
acolo, în plic, se mai află şi altceva, nu-i aşa? reluă 
el coborînd glasul. Pe dosul pergamentului, pe dos, 
trei rînduri au fost scrise cu sînge. Aşa vorbesc cei 
tare sînt în mormint ! 

Gonzague tresări din cap pină-n picioare. 

Regentul, aplecat cu totul peste capul lui Villeroy, 
îşi rezemase puranul de masa prezidenţială. Glasul 
lui Lagardere răsuna apăsător în mijlocul tăcerii în- 
cordate a întregii adunări. Urmă: 

— Dumnezeu a lăsat să treacă douăzeci de ani 
pînă să sfişie vălul. Dumnezeu a întrunit aici pe cei 
mai mari dregători ai regatului prezidaţi de către 
capul statului ; ceasul a sosit ! În noaptea omorului, 
Nevers se afla lingă mine. Era inainte de atacul 
banditesc, un minut înainte. Se şi vedeau însă 
lucind în întuneric săbiile ucigaşilor care dădeau 
tircoale de cealaltă parte a podului. Ducele de Ne- 
vers şi-a făcut rugăciunea, apoi, pe foaia care se 
află acum acolo, în plic, muindu-şi raîna în vina 
deschisă, a scris trei rinduri care denunţau dinainte 
crima săvirşită şi numele ucigașului. 

Dinţii lui Gonzague începură să-i clănţăne. Se 
dădu înapoi pînă la capătul mesei şi, ajuns lingă 
ultima făclie, o ridică şi o cobori de trei ori, fără 
să se uite spre Lagardere. 

— Ia priviţi! exclamă cardinalul de Bissy la 
urechea domnului de Mortemart — şi-a pierdut 


capul ! 

Nimeni altul nu vorbi. Toţi își opriseră răsuflarea. 

— Numele ucigașului se află acolo ! continuă La- 
gardere, și mîinile lui legate se ridicau împreunate 
ca să arate plicul. Numele adevărat, scris roşu pe 
alb. Rupeţi sigiliile și mortul va vorbi! 

Gonzague, cu ochii rătăciţi, cu fruntea scăldată 
de sudoare, aruncă spre tribunal o privire fioroasă. 
Bonnivet şi cu cele două gărzi îl mascau. Se aşeză 
cu spatele la făclie şi mina sa tremurătoare dibui 
flacăra. Plicul luă foc. Lagardere îl vedea; dar în 
loc să-l denunțe, zicea : 

— Citeşte ! Citește tare! Să se știe dacă numele 
ucigașului este al meu sau al domniei-tale! 

— A dat foc plicului! strigă Villeroy, care auzi 
pergamentul sfiriind. 

Un strigăt puternic ţişni din toată sala, cînd 
Bonnivet și cele două gărzi se întoarseră să pri- 
vească. 

— A ars plicul! Plicul care conţinea numele uci- 
gaşului ! 

Regentul se ridică în picioare. 

Arătînd rămășițele pergamentului care ardea pe 
jos, Lagardère spuse: 

— Mortul a vorbit! 

— Ce era scris înăuntru ? întrebă Regentul, emo- 
ționat la culme. Spune repede, vei fi crezut, fiindcă 
omul acesta s-a pierdut singur. 

— Nu era nimic! răspunse Lagardere. 

Apoi, în mijlocul uimirii generale: : 

— Nimic! repetă el cu glasul răsunător. Nimic, 
auzi, domnule de Gonzague? Am întrebuințat un 
vicleșug și conştiinţa domniei-tale supraîncărcată a 
căzut în capcană! Ai ars acest pergament cu care 
te ameninţam. Numele domniei-tale nu era acolo, 

dar acum l-ai înscris singur. Acesta a fost glasul 
mortului: mortul a vorbit! 

— Mortul a vorbit ! repetă surd, în cor, adunarea. 

— Încerciînd să distrugă această dovadă — spuse 
domnul de Villeroy — ucigașul s-a trădat. 

— Avem deci mărturisirea vinovatului! rosti, 
parcă fără să vrea, președintele Lamoignon. Sen- 
tința tribunalului excepțional poate fi casată. 

Pînă atunci Regentul, sugrumat de indignare, 
păstrase tăcere. Deodată strigă : 

— Ucigașule ! Ucigașule ! Arestaţi-l pe acest om! 

Mai iute ca gindul, Gonzague trase spada ; dintr-o 
săritură trecu prin fața Regentului și dădu o lovi- 
tură furioasă în pieptul lui Lagardere, care se clă- 
tină scoţind un țipăt. Prinţesa îl primi în brațele ei. 

— Nu te vei bucura de victoria ta! scrișni Gon- 
zague fioros ca un taur cuprins de furie. 

Se întoarse, trecu peste Bonnivet şi, răsucindu-se, 
opri cu spada gărzile care tăbărau asupra lui. Apă- 
rîndu-se, tot dădea înapoi, încolţit de zece spade 
deodată. Gărzile ciștigau teren. În momentul cînd 
credeau că-l prind, încercuit fiind, cu spatele la 
draperie, aceasta se dădu dintr-o dată la o parte, și 
Gonzague dispăru ca și cum s-ar fi prăvălit într-o 
trapă. Urmă un zgomot de zăvor tras pe dinafară. 

Cel -dintîi care atacă ușa fu Lagardère. El o cu- 
noștea, fiindcă se folosise de ea în ziua celei dintii 
adunări a familiei. Acum Lagardère. avea mîinile 
libere. Lovitura de spadă, dată mișelește de Gon- 
zague, tăiase funiile care-i legau mîinile, și nu-i 
făcuse decit o rană uşoară. Ușa era închisă solid. În 
timp ce Regentul poruncea să fie urmărit fugarul, 
un glas friînt se ridică în fundul sălii: 

— Ajutor! Ajutor! 


313 


Dona Cruz, cu părul vilvoi și straiele în dezor- 
dine, căzu la picioarele prințesei. 

— Fata mea ! strigă aceasta. I s-a întîmplat o ne- 
norocire ! 

— Nişte oameni... în cimitir... — biigui gitana, 
pierzînău-şi respiraţia — ... sparg uşa bisericii, vor 
s-o răpească ! = 

Sala toată era cuprinsă de larmă și învălmăşeală ; 
dar un glas domină zgomotul ca un sunet de trîm- 
biță. Era Lagardère, care striga : 

— O spadă, pentru numele lui Dumnezeu, daţi-mi 


o spadă! 
Regentul trase spada sa și i-o întinse: 
— Mulţumesc, monseniore — spuse Henri. Acum 


deschideţi fereastra, strigaţi oamenilor  alteţei 
voastre să nu încerce să mă oprească, fiindcă uciga- 
şul mi-a luat-o înainte și nenorocire celui care îmi 
va opri trecerea ! 

Sărută spada, o roti pe deasupra capului şi dis- 
păru ca o nălucă. 


Capitolul X 
DREPTATE ! 


Execuţiile nocturne care aveau loc în dosul zidu- 
rilor Bastiliei nu erau neapărat secrete. S-ar fi 
putut spune cel mult că nu erau publice. 

Clopotul de la Sainte-Chapelle pusese în fierbere 
toate mahalalele oraşului. Cît ai clipi din ochi, toate 
împrejurimile închisorii Châtelet şi ale palatului 

fură înțesate. Cînd cortegiul ieși pe poarta Cosson, 
care dădea în strada Saint-Denis, zeci de mii de 
curioşi se şi aşezaseră de o parte şi de alta a dru- 
mului. Nimeni în această gloată nu-l cunoştea pe 
cavalerul Henri de Lagardere. De obicei, se găsea 
totdeauna în mulţime cîte cineva care să pună un 
nume pe figura condamnatului ; de data aceasta ni- 
meni nu ştia despre cine era vorba. În cîteva mi- 
nute, toate crimele politice şi multe altele fură 
puse pe seama acestui frumos soldat care mergea cu 
mîinile legate alături de duhovnicul dominican, 
între patru gărzi de la Châtelet, cu sabia scoasă. 
Dominicanul cu fața slabă şi privirea de foc îi arăta 
cerul cu ajutorul crucifixului de alamă pe care îl 
răsucea ca pe-o spadă. În faţă și în spate călăreau 
arcași din jandarmerie. 

Fruntea cortegiului urmă strada Saint-Denis şi 
nu coti decit la colțul îngustei străzi Saint-Magloire. 
Cei mai din față zăriră două torţe aprinse la in- 
trarea cimitirului şi presupunerile se ţinură lanț. 
Dar curînd presupunerile încetară: o poruncă a 
Regentului chema pe condamnat în sala cea mare a 
palatului Nevers. Întreg cortegiul intră în curtea 
palatului. Mulțimea rămase să aştepte afară, în 
strada Saint-Magloire. 

Biserica Saint-Magloire, fostă capelă a mănăstirii 
cu același nume, ai cărei călugări fuseseră exilați 
la Saint-Jacques du Haut-Pas, apoi lăcaş de căinţă, 
ajunsese biserică parohială de un secol şi jumătate. 
Fusese reconstruită în 1630 şi fratele regelui Ludo- 
vic al XII-lea îi pusese cea dintii piatră. Era o bise- 
rică de proporții modeste, aşezată în mijlocul celui 
mai mare cimitir din Paris. Spitalul aflat în partea 
dinspre răsărit avea şi el o capelă publică ; de aceea 
străduţa întortocheată care urca din strada Saint- 

Magloire pină în strada Ours primise numele de 
strada Deux-Eglises. Un zid se întindea în jurul ci- 
mitirului, care avea trei intrări : cea principală prin 
strada Saint-Magloire ; a doua prin strada Deux- 
Eglises şi a treia într-o fundătură, fără nume, care 
se reîntorcea spre strada Saint-Magloire prin spa- 
tele bisericii şi pe care dădea şi casa de petreceri a 
lui Gonzague. Mai exista în zidul cimitirului o des- 
chizătură prin care ieșea procesiunea cu moaștele 
sfîntului Gervais. Sărăcăcioasă, puțin frecventata 
biserică mai dăinuia încă la începutul acestui secol. 
Ea se afla pe strada Saint-Denis, în locul unde se 
găseşte astăzi casa cu numărul 166. Avea două uşi 
spre cimitir. Numai patru sau cinci familii ilustre 
mai păstrau osemintele morților lor în cimitirul 
Saint-Magloire, şi în primul rînd familia Nevers. 
Capela funerară făcuse parte din domeniul familiei 
lor. Aşa cum am mai spus, această capelă se ridica 
la oarecare distanță de biserică. Era înconjurată de 
copaci. înalți şi cel mai scurt drum pînă la ea era 
prin strada Saint-Magloire. 

Trecuseră cam vreo douăzeci de minute de la in- 
trarea cortegiului în curtea palatului Gonzague. 
Din cimitir, unde domnea o noapte neagră, se ză- 
reau și ferestrele strălucitor luminate ale sălii celei 
mari a palatului, și geamurile bisericii în dosul 
cărora pîlpîia o lumină slabă. Freamătul mulțimii 
grămădite în stradă se auzea tot mai puternic. La 
dreapta capelei mortuare se afla un loc viran, plan- 
tat cu arbori funerari care crescuseră și lăstăriseră. 
O adevărată pădurice sau, mai bine zis, una din 
acele grădini părăsite care, după cîțiva ani, iau în- 
fățişarea de pădure virgină. Acolo aşteptau credin- 
cioșii prințului de Gonzague. În fundătura care dă- 
dea pe strada Deux-Eglises, aşteptau caii gata 


316 


pregătiţi. Navailles stătea cu capul în miini: Noce 
şi Choisy se rezemau de acelaşi chiparos; Oriol, 
așezat pe iarbă, ofta de zor; Peyrolles, Montaubert 
şi Taranne vorbeau în şoaptă. Aceștia din urmă 
erau cele trei unelte vîndute trup şi suflet lui Gon- 
zague : nicidecum mai devotați decît ceilalți, dar 
mai compromişi. 

La cîţiva pași, în dosul ușii dinspre miazănoapte 
a bisericii Saint-Magloire, se afla un alt grup. 

Duhovnicul prințesei de Gonzague se dusese în 
altar. Aurore, mereu înghenuncheată, semăna cu una 
din acele statuii blinde de îngeri, care stau proster- 
naţi la căpătiiul mormintelor. Cocardasse și Passe- 
poil, nemișcaţi, stăteau în picioare, cu spadele trase, 
de cele două părți ale uşii; Chaverny şi dona Cruz 
vorbeau în şoaptă. De vreo două ori, lui Cocardasse 
și Passepoil li se păruse că aud zgomote suspecte în 
cimitir. Amîndoi aveau vederea bună. Cu toate 
acestea, ochii lor lipiți de ferestruia zăbrelită nu 
putuseră zări nimic. Capela funerară îi despărțea de 
cei ce stăteau la pîndă. Candela care ardea în per- 
manență în faţa mormîntu'lui celui din urmă duce 
de Nevers lumina interiorul bolții şi cufunda în- 
tr-un întuneric şi mai adînc tot ce se afla împrejur. 

Deodată, însă, cei doi viteji ai noștri tresăriră; 
Chaverny şi dona Cruz încetară de a mai vorbi. 

— Sfîntă Fecioară, Maica Domnului ! rosti deslu- 
şit Aurore. Fie-ţi milă de el! 

Un zgomot de neînțeles, dar foarte apropiat, ajun- 
sese la urechile ciulite ale celor doi. Cei ce stăteau 
la pîndă în pădurice începură să se mişte. Peyrolles, 
cu ochii aţintiți asupra ferestrei sălii celei mari, 
spuse: 

— Domnilor, atenţiune ! 

Şi fiecare zărise lumina singuratică ridicîndu-se 
de trei ori şi de trei ori coborîndu-se. Era semnalul 
că trebuia atacată ușa bisericii. Nu exista nici o în- 
doială în această privinţă, totuşi o mare șovăială 
îi cuprinse pe devotați. 

Nu crezuseră în posibilitatea unei înfrîngeri pe 
care semnalul o vestea. Semnalul o arătase şi lor 
tot nu le venea încă să creadă că cel care îl dăduse 
fusese silit s-o facă. 

— La urma urmelor, — zise Navailles hotărîn- 
du-se — nu este vorba decît de o răpire. 

— Şi caii noștri sînt la doi pași — adăugă Noce. 

— Pentru o încăierare — reluă Choisy — nu ne 
pierdem calitatea... 

— Înainte! strigă Taranne. Trebuie ca monse- 
niorul să găsească treabâ făcută. 

Montaubert şi Taranne aveau fiecare o rangă de 
fier puternică. Porniră, cu Navailles în frunte şi cu 
Oriol în urmă. La prima opintire a pirghiilor, uşa 
pașnică cedă. Dar în dosul ei o nouă întăritură se 
ivi: trei spade: În aceeaşi clipă, un vuiet mare se 
ridică dinspre palat, ca şi cînd un şoc subit ar fi 
strivit lumea grămădită în stradă. Nu se mai dădu 
decît o singură lovitură de spadă: Navailles îl răni 
pe Chaverny, care făcuse, din imprudenţă, un pas 
înainte. Tînărul marchiz căzu într-un genunchi la 
pămînt, ducînd mîna la piept. Recunoscîndu-l, Na- 
vailles se dădu înapoi şi aruncă spada. ~ 

— Ia te uită ! exclamă Cocardasse, care se aştepta 
la mai mult decît atîta. Sandiéou! Arătaţi-ne 
săbiile ! 

Nimeni nu avu timp să mai răspundă la această 
gasconadă. Un zgomot de paşi care alergau răsună 
pe iarba cimitirului. Un vîrtej. Un adevărat vîrtej ! 

“Treptele măturate rămaseră goale, Peyrolles scoase 
un țipăt de agonie; Montaubert horcăi; Taranne 
întinse brațele, scăpă arma şi se prăbuşi. Şi, cu 
toate acestea, nu venise decît un singur om, un băr- 
bat cu capul şi brațele goale, neavînd altă armă 
decit spada sa. Glasul acestui bărbat vibră în tă- 
cerea desăviîrşită care se așternuse : 

— Cei ce nu sînt complicii ucigașului Filip de 
Gonzague să plece de-aici! strigă el. 

Umbre se pierdură în noapte. Nici un răspuns nu 
se auzi. Numai galopul unor cai răsună pe pietrişul 
cu care era aşternută strada Deux-Eglises. Lagar- 
dere, căci el era, trecînd de intrare, îl găsi pe 
Chaverny doborit. 

— A murit? strigă el. 

— Nu, nu încă — răspunse tînărul marchiz. 
Dumnezeule ! cavalere, nu văzusem niciodată cum 
cade trăsnetul. Mi se face părul măciucă gîndin- 
du-mă că în acea stradă din Madrid... Ce om neîn- 
trecut sînteți ! 

Lagardère îl îmbrăţişă şi strînse mîna celor doi 
viteji. În clipa următoare, Aurore era în braţele lui. 

— La altar! zise Lagardère. Totul nu s-a ispră- 
vit... Făclii... Acum va suna ceasul aşteptat de două- 
zeci de ani... Auzi-mă, Nevers, şi priveşte-l pe 
răzbunătorul tău! 


. . > . . ~ 3 w © . k A - . 


Ieşind din casă, Gonzague găsise în faţa lui acea 
barieră de netrecut: mulțimea. Doar un singur om, 
Lagardère, era în stare să se năpustească drept 
înainte, ca un mistreț, prin acel hăţiș omenesc. La- 
gardere trecu. Gonzague trebuise să facă un ocol. 
Iată de ce Lagardere, plecat ultimul, ajunsese cel 
dintii. Gonzague intră în cimitir prin spărtură. 

Noaptea era așa de neagră, că îi fu greu să-şi gă- 
sească drumul pînă la capela funerară. Ajuns la 
locul unde tovarășii săi trebuiau să-l aștepte la 
pîndă, geamurile strălucitoare ale palatului său îi 
atraseră fără să vrea privirea. Zări sala cea mare, 
tot orbitor de luminată, dar goală; nici ţipenie pe 
estrada cu fotolii strălucitor aurite. 

Gonzague își zise: e 

„Mă urmăresc... Dar nu vor avea timp!“ 

Cînd ochii săi orbiţi de lumină se reîntoarseră 
spre păduricea care îl înconjura, i se păru că vede 
pretutindeni pe tovarășii săi aşteptîndu-l în picioare. 
Fiecare trunchi de copac lua pentru el aparența 
unei forme omenești. 

— Hei, Peyrolles! strigă el înăbuşit. Aţi şi 
isprăvit ? 

Tăcerea îi răspunse. Cu miînerul săbiei se ciocni 
de forma întunecată pe care o luase drept credin- 
ciosul său. Sabia se izbi de lemnul găunos al unui 
chiparos uscat. 

— Nu-i nimeni ? reluă el. Au plecat fără mine? 

I se păru că aude un glas răspunzîndu-i: „Nu !“, 
dar nu era sigur, fiindcă sub piciorul său foşneau 
frunzele uscate. Un vuiet înfundat începuse să se 
audă şi creștea venind dinspre palat. O înjurătură 
scrișni în gura lui Gonzague. 

— Am să aflu! strigă el ocolind capela, ca să se 
repeadă spre biserică. 

Dar în faţa lui se înălţă o umbră mare care, de 
astă dată, nu mai era un copac uscat. Umbra ţinea 
în mînă o spadă. 

— Unde sînt? Unde sînt ceilalţi ? întrebă Gon- 
zague. Unde e Peyrolles ? 

Spada necunoscutului se aplecă spre temelia zi- 
dului capelei și el spuse: 

— Peyrolles e acolo! 

Gonzague se plecă şi scoase un țipăt. Mina lui 
atinse sîngele cald. 

— Montaubert e dincolo! continuă necunoscutul 
arătînd către desișul de chiparoși. 

— Mort şi el? gemu Gonzague. 

— Mort şi el! 

Şi, împingind cu piciorul un trup inert, care se 
afla între el şi Gonzague, necunoscutul adăugă: 

— Taranne este aici... mort şi el! 

Vuietul creștea ; din toate părţile se auzeau paşi 
care se apropiau și lumina mișcătoare a făcliilor se 
ivea în dosul păduricii. Y 

— Lagardère să mi-o fi luat înainte ?... se întrebă 
Gonzague, scrîşnind din dinţi. 

Se dădu un pas înapoi, se vede ca să fugă, dar o 
rază roşie luci în spatele lui, luminind din plin 
chipul lui Lagardère. Se întoarse şi-i zări pe Cocar- 
dasse și pe Passepoil, care apăruseră de după colțul 
capelei, ficcare cu o făclie în mină. Cele trei ca- 
davre se iviră din întuneric. Spre biserică înaintau 
alte făclii. Gonzague îl recunoscu pe Regent, urmat 
de principalii magistrați și seniori care adineauri 
alcătuiseră tribunalul de familie. 

Îl auzi pe Regent spunînd: 

— Nimeni să nu treacă peste zidurile acestei îm- 
preijmuiri ! Gărzi peste tot! 

— Pe toţi sfinţii! exclamă Gonzague cu un ris 
convulsiv. Mi se acordă favoarea unui cîmp închis, 
ca pe vremea cavalerilor ! Filip de Orleans își amin- 
tește și el o dată în viața lui că este urmaş de 
viteaz. Fie! Să-i așteptăm pe arbitrii întrecerii. 

Vorbind astfel, cu mişelească viclenie, în timp ce 
Lagardère răspundea : „Fie, să așteptăm“, Gonza- 
gue, fandind pe neașteptate, repezi spada spre 

pîntec. Dar o spadă în anumite miini este ca o 
făptură vie care are instinctul ei de apărare. Spada 
lui Lagardere se ridică, pară de la sine și ripostă. 

Pieptul iui Gonzague scoase un sunet metalic. Re- 
țeaua de oţel își făcuse dâtoria. Spada lui Lagardère 
zbură în bucăţi. 

Fără să dea înapoi nici cu un pas, acesta evită 
printr-o mişcare în lături lovitura mişelească a ad- 
versarului care, în avintul său, trecu dincolo. În 
același timp, Lagardère apucă spada lui Cocardasse, 
pe care acesta i-o întinse, ţinind-o de vîrf. Prin 
accastă mişcare cei doi campioni își schimbaseră 
locul. Lagardère era alături de cei doi maeştri de 
arme, Gonzague, pe care avîntul îl dusese aproape 
pînă în fața capelei funerare, se afla cu spatele 
către ducele de Orleans. Acesta se apropia cu 
suita sa. 

Amiîndoi se reașezară în gardă. Gonzague avea o 
spadă de temut şi nu-şi apăra decît capul, dar La- 
gardere părea că se joacă cu el. La a doua pasă, 
spada lu: Gonzague îi zbură din mînă. În timp ce se 
apleca s-o culeagă de jos, Lagardere puse piciorul 
pe ea 

— Ah... cavalere! exclamă Regentul, care sosea. 

— Monseniore — răspune Lagardère — strămoșii 
noștri numeau acest soi de luptă judecata lui Dum- 
nezeu. 

Regentul se sfătuia în șoaptă cu miniștrii și cu 
consilierii săi. 

— N-ar fi bine — spuse chiar preşedintele de 
Lamoignon — ca un cap de prinţ să cadă pe eşafod! 

— Iată mormîntul lui Nevers — reluă Henri — 
și ucigașul își va primi pedeapsa făgăduită. Nevers 
merită să fie răzbunat. Şi nu căzind sub secure 
mina mea îi va oferi această răzbunare ! 

Ridică de jos spada lui Gonzague. 

— Ce faceţi ? îl mai întrebă Regentul. 

— Monseniore — răspunse Lagardère — această 
spadă l-a lovit pe Nevers; o recunosc... aceeaşi 
spadă va pedepsi pe ucigaşul lui Nevers! 

Aruncă spada lui Cocardasse la picioarele lui 
Gonzague, care o luă înfiorîndu-se. 

— 'Ţin-te bine! strigă Cocardasse. Urciorul nu 
merge de multe ori la apă. 

Tribunalul de familie, în întregime, era crînduit 
în cerc în jurul celor doi campioni. Cînd se puseră 
în gardă, Regentul, fără să-și dea seama de ceea ce 
făcea, luă făclia din mîna lui Passepoil şi o ridică el 
însuşi. Regentul Filip de Orleans ! 

— Atenţie la cămașa de zale! şopti Passepoil în 
spatele lui Lagardère. 

Dar nu era nevoie. Dintr-o dată, Lagardere se 
transfigurase. Statura lui înaltă se înfăţişa în toată 
frumuseţea ei; pletele părului său bogat fluturau 
în vînt şi ochii lui aruncau fulgere. Îl sili pe Gon- 
zague să dea înapoi pînă la poarta capelei. Apoi 
spada sa luci descriind un cerc cu iuțeala fulgeru- 
lui, şi dădu o ripostă cumplită. 

— Lovitura lui Nevers! strigară în cor cei doi 
maeştri de arme. 

Gonzague se rostogoli la picioarele statuii lui 
Filip de Lorena, cu o gaură însîngerată în frunte. 
Prințesa de Gonzague şi cu dona Cruz o sprijineau 
pe Aurore. Ciţiva paşi mai încolo un chirurg lega 
rana marchizului de Chaverny. Acestea se petre- 
ceau sub arcada bisericii Saint-Magloire. Regentul 
şi suita sa urcau treptele. Lagardère era în picioare, 
între cele două grupuri. 

— Monseniore — zise prinţesa, iat-o pe moşteni- 
toarca lui Nevers, fiica mea, care miine se va numi 

doamna de Lagardère, dacă alteța voastră regală 
îngăduie. 

Regentul luă mina Aurorei, o sărută şi o puse în 
mîna lui Henri. 

— Îţi mulțumesc — şopti el adresîndu-se acestuia 
și privind parcă fără să vrea mormîntul tovarăşului 
său de tinereţe. 

Pe urmă îşi întări glasul, pe care emoția îl făcuse 
să tremure, şi spuse cu tărie: 

— Conte de Lagardere, numai regele, cînd va fi 
major, vă va putea face duce de Nevers! 

